
Izvorni znanstveni rad 


Primljeno: 1. 12. 2016. 


GRAĐA I PRILOZI ZA LEKSIKON DRNIŠANA 
(ZNAMENITE I POZNATE OSOBE) 


Sažetak: U radu se prvo objašnjava prostorni obuhvat (po današnjoj 
upravnoj organizaciji teritorija RH) koji se odnosi na prostor Grada 
Drniša te općina Oklaj, Ružić i Unešić. Zatim se navode kriteriji za 
uvrštavanje u „poznate Drnišane “ (znanstvenici, književnici, novinari i 
urednici, istaknuti sportaši i pripadnici estrade, glumci i ostali istaknuti, 
poznati i/ili priznati pojedinci u raznim zanimanjima i profesijama). 
Uvršteni su, dakako, i oni koji su već zastupljeni u enciklopedijama, 
leksikonima i sličnim publikacijama. 

U drugom se dijelu donosi abecedarij poznatih Drnišana s osnovnim 
podacima i izvorima o njima. 


Ključne riječi: abecedarij, građa, kriterij uvrštavanja, poznati Drnišani, 
prostorni obuhvat 


Uvodni dio 


Kako je došlo do izrade ovoga priloga, Građa i prilozi za Leksikon Drnišana? 


Čitajući, kroz godine, različita enciklopedijska i leksikografska i sl. izdanja te ra- 
zličite druge rasprave, usput sam pravio ispise o poznatijim osobama iz drniškoga 
kraja ili o onima za koje sam pretpostavljao da su iz toga kraja bilo rođenjem, bilo po- 
drijetlom. Ovo se čitanje i bilježenje naročito odnosi na Hrvatski biografski leksikon, 
u izdanju Leksikografskog zavoda ,,Miroslav Krleža“ iz Zagreba, počevši od HBL 1 
(A-Bi) iz 1983. godine do HBL 8 (Kr-Li) iz 2013. Ali sam bilješke pravio i iz razli- 
čitih drugih izvora: memoara, zbornika dokumenata, povijesnih rasprava, šematiza- 
ma.... Jednako sam tako sačinjavao ispise i s web stranica, pojedinih fakulteta, institu- 
ta i sveučilišta ili pak njihovih bibliografija i drugih izdanja, kada sam pretraživao po 
Internetu koji se znanstvenik bavi nekom temom da bih ga mogao zamoliti za izradu 
(anonimne, ,,slijepe““) recenzije za neki časopis koji sam uređivao ili pak uređujem. 

G. Ivan Tarle, dipl. oec., iz Velušića, nastanjen u Zagrebu, obavijestio me da 
radi knjigu Poznati Drnišani (a s kojim sam kao predsjednik Općinske konferen- 
cije SOH u Drnišu surađivao još prije pola stoljeća, 1968.-1970. dok je obavljao 
dužnost predsjednika Skupštine općine) i ujedno me zamolio da mu pomognem 
oko imena koja su meni poznata. U dva-tri navrata poslao sam njemu popriličan 
broj takvih imena i podataka o njima. Pronalazio sam te moje usputne bilješke, 
razasute po raznim karticama, konačno ih sistematizirao i, evo, predajem javnosti 
kao Građu i priloge za Leksikon Drnišana.' Ostalo čitajte, za godinu-dvije, u 
knjizi Ivana Tarle. Ovdje su 333 poznata Drnišanina. 


1. Naselja nekadašnje općine Drniš odnosno danas Grada 


Drniša te općina Oklaj, Ružić i Unešić 


1. Badanj 20. Gradac 

2. Baljci 21. Kadina Glavica 
3. Biočić 22.  Kanjane 

4. Bobodol 23.  Kaočine 

5. Bogatići miljevački 24. Karalić 

6. Bogatići prominski 25.  Kljake 

Ta Brištani 26. Ključ 

8. Cera 27. Koprno 

9, Čavoglave 28. Kričke 

10. Čitluk 29.  Lišnjak 

11. = Čvrljevo 30. Lukar 

12. Donje Planjane 31. Ljubostinje 

13. Donje Utore 32. Ljubotić 

14. Donje Vinovo 33. Matase 

15. Drinovci 34. Miočić 

16. Drniš 35. Mirlović Polje 
17. Gornje Planjane 36. Mirlović Zagora 
18. Gornje Utore 37. Moseć 

19. Gornje Vinovo 38. -— Mratovo 





1 Nitko tko ispunjava navedene kriterije nije izostavljen namjerno. Za neke osobe, koje bi zavrijedile da 
budu uvrštene u Leksikon, nisam uspio pronaći podatke. Stoga molim one koji raspolažu podacima o 
poznatim i istaknutim Drnišanima da mi ih jave na e-mail: spilicQffst.hr. Svi takvi koji udovoljavaju 
ovdje navedenim kriterijima biti će uvršteni u naredni (br. 10) časopis God. Titius. 

39.. 
40. 
41. 
42. 
43. 
44. 
45. 
46. 
47. 
48. 
49. 
50. 
51 


Nevest 32: Sedramić 
Nos-Kalik 53. Siverić 
Oklaj 54. Suknovci 
Ostrogašica 55. = Širitovci 
Otavice 56. Štikovo 
Pakovo Selo 57. = Tepljuh 
Parčić 58.  Trbounje 
Podumci 59. Umljanović 
Pokrovnik 60. Unešić 
Puljane 61.  Velušić 
Radonić 62. Visoka 
Razvođe 63. = Žitnić 
Ružić 


2. Kriteriji za uvrštavanje osoba u Leksikon Drnišana 


Pored navedenog prostornog obuhvata, kriteriji za uvrštavanje pojedinaca u Gra- 
đu i priloge za poznate Drnišane odnosno za Biografski leksikon Drniša jesu da je: 


— rođen ili živio ili radio ili pak umro na tom području, odnosno da 
je na tom prostoru rođen barem jedan od roditelja tj. majka ili otac; 


— bio kralj, ban, knez, serdar, sopraintendant; 


— riječ o umjetniku, književniku, piscu, pjesniku, kiparu, slikaru, 
kompozitoru i sl.; 


— predsjednik-ca stranke u RH ili društveno-političke organizaci- 
je na razini SRH, predsjednik-ca Vlade...; 


— član HAZU ili druge odgovarajuće akademije u svijetu; 
—objavio-la nekoliko knjiga (stručnih, znanstvenih, publicističkih itd); 
— postigao-la stupanj doktora znanosti; 

— istaknuti novinar, urednik, prevoditelj, publicist i sl.; 


— član reprezentacije Hrvatske u nekom od sportova (npr. nogo- 
metne, košarkaške, rukometne itd.) ili neke druge države (npr. 
bivše Jugoslavije, Austrije, Australije i dr.); 


— da je prvak države u nekom od individualnih sportova (npr. 
boks, tenis itd.) odnosno da je sudionik Olimpijskih igara; 

— da je poznati trener, poznati sportski sudac ili dužnosnik sport- 
skih saveza na razini države; 


— priznati i poznati glumac-ica, redatelj, dramaturg, pjevač-ica i sl.; 
— narodni heroj, španjolski borac i istaknuti zapovjednik vojnih 
jedinica (od čina pukovnika na više); 

— kardinal, biskup; 

— provincijal svećeničkih redova i poglavarica redovnica (časnih 


sestara) ili po nekoj drugoj osnovi istaknuti i opće poznati redov- 
nik i redovnica, 


— te ako je osoba opće poznata po nekim drugim zaslugama, od- 
nosno da je već zastupljena u Hrvatskom biografskom leksikonu 
(1-8) te u drugim leksikonima (npr. sportskom) i enciklopedij- 
skim izdanjima. 

Il. 
ABECEDARIJ 


A 


1. Dr. sc. BOŽIDAR ADŽIJA, pravnik s doktoratom (1914.), publicist, politi- 
čar, novinar i urednik. (Drniš, 24. 12. 1890. — Zagreb, 9. 7. 1941.). Potječe iz 
građanske obitelji Damasa Adžije i Jelene (rođ. Dereta). Osnovnu školu zavr- 
šio u Drnišu. Gimnaziju je, do 7. razreda, polazio u Splitu, a nakon što je su- 
djelovao u antitalijanskim demonstracijama (1908.) isključen je iz te gimna- 
zije. Gimnaziju završava u Zadru. Studira pravo koje upisuje u Pragu 1910., a 
završava s doktoratom 1914. Ujedno je apsolvirao na Trgovačkoj akademiji. 
Za vrijeme Prvog svjetskog rata mobiliziran i djeluje kao pisar, a i prevodi- 
lac, u vojnim sudovima u Sinju, Šibeniku i Dubrovniku. Po završetku Prvog 
svjetskog rata vraća se u Drniš, gdje je početkom studenoga 1918. biran za 
člana Narodnog vijeća SHS. Bježeći ispod talijanske okupacije, napušta Drniš 
i odlazi u Zagreb (1919.). Radi u Zemaljskoj blagajni za potporu bolesnim 
radnicima i za osiguranje protiv nezgoda. Zbog izučavanja radničke zaštite i 
osiguranja odlazi krajem iste godine u Prag da bi proučio reforme u Čehoslo- 
vačkoj. Postaje povjerenik za socijalnu skrb u Zemaljskoj vladi u 11. mjese- 
cu 1919., a u veljači sljedeće godine podnosi ostavku. Tajnik Jugoslavenske 
matice u Zagrebu (1921.-1922.). Radio je u Središnjem uredu za osiguranje 
radnika od 1922. godine pa sve do kraja života 1941. Za studija u Pragu upo- 
znao je socijaldemokrate i narodne socijaliste. Po dolasku u Zagreb uključu- 
je se u Socijaldemokratsku stranku Hrvatske i Slavonije i odmah početkom 
1919. postaje član Glavnog odbora te Stranke te urednik Slobode. Dosta je 
aktivan i u sindikalnom pokretu. Neko je vrijeme sekretar Saveza bankovnih 
činovnika Jugoslavije (1922.-1926.). U okviru Radničke komore u Zagrebu, 
gdje je pročelnik Kulturno-prosvjetnog odsjeka i predsjednik Radničke aka- 
demije, organizira kulturno-prosvjetnu djelatnost, tečajeve, popularna preda- 
vanja za radnike, potiče osnivanje radničkog kazališta. Utemeljio Radničku 
čitaonicu (1926.), Radničku biblioteku (1927.), te radio na formiranju Muzeja 
rada. Član KPJ postaje 1935., nakon što je prethodno napustio socijaldemo- 
kraciju. Radi na osnivanju Jedinstvene radničke stranke, odnosno od 1937. 
godine, Stranke radnog naroda, a i Narodnog fronta. Na dan formiranja KPH 
(2. 8. 1937.) odnosno na Osnivačkom kongresu biran je za člana Centralnog 
komiteta KPH. Međutim, nešto kasnije oslobođen je te dužnosti da bi se mo- 

gao više posvetiti legalnom radu u Stranki radnog naroda. Hapšen je i suđen 
pred Sudom za zaštitu države u 11. mjesecu 1936., u 9. mjesecu 1938., te u 
12. mjesecu 1939. Potom je boravio u kaznionici u Lepoglavi odakle je, zbog 
bolesti, otpušten potkraj 1940. U noći između 30. i 31. 3. 1941. policija reži- 
ma Cvetković-Maček ga je uhapsila, a po ulasku njemačke vojske u Zagreb i 
formiranju NDH, predala ga ustašama. Tada je prebačen u logor Kerestinec. 
Streljan je s Otokarom Keršovanijem, Ognjenom Pricom i još sedmoricom 
drugova u Dotrščini (Zagreb) 9. 7. 1941. godine. 

Narodni heroj (proglašen 26. 7. 1941.). Preko 25 godina objavljivao publici- 
stičke radove pišući o ekonomskim, kulturnim, političkim i sociološkim pitanji- 
ma. Prve radove objavljivao u Narodnom listu (Zadar 1914.), zatim u Hrvatskoj 
njivi te u tjednicima Pravda i Novo društvo (1918.). Publicirao je cijeli niz rado- 
va o radničkom pokretu, o teoriji i praksi socijalizma, o fašizmu, o inteligenciji i 
drugim temama i problemima. Radove je još objavljivao u: Slobodi, Radničkom 
glasniku, Jugoslavenskoj njivi, Zvonu, Novoj Evropi, Slobodnoj tribuni, Slobod- 
noj riječi, Crvenom kalendaru, Radničkoj zaštiti, Crvenoj zastavi, Novostima, 
Vijencu, Bankarstvu, Jadranskom dnevniku i drugdje. Dvadesetih godina 20. 
stoljeća bio je dopisnik dnevnog lista Pravo Lidu u Pragu. Dobitnik je Nagrade 
Društva hrvatskih književnika 1928. za esej o Maksimu Gorkom 

Pokretač je, osnivač i urednik časopisa Socijalna misao (1928-1933.). Po- 
krenuo je i Biblioteku socijalne misli u kojoj je tisako marksističku studiju 
Od Platona do Marxa. Zajedno s Mladenom Ivekovićem uređivao je Pregled 
(1934.-1935.), Odjek (1935.) i Novi list (1937.). Božidar Adžija 1936. godine 
publicira studiju Karl Marx koju je policija zabranila (1939.). Godinu-dvije 
prije toga s Ognjenom Pricom uređuje časopis Znanost i život, a surađivao je 
i u časopisima Književnik i Kultura. Štoviše, bio je jedan od glavnih suradni- 
ka partijskog časopisa Izraz (1939.), te glavni urednik tjednika Vaše novine. 
Godine 1940. sudjeluje u radu redakcije Političkog vjesnika. Bavio se i prevo- 
đenjem, te je s M. Durmanom, preveo Opću historiju socijalizma i socijalnih 
borbi od Maxa Beera i Historiju Rusije M. N. Pokrovskog. Bio je čovjek širo- 
kog obrazovanja, naprednih ideja i jedan od prvih antifašističkih publicista na 
području prve Jugoslavije. Svojim djelovanjem na području radničke zaštite 
i radničkog osiguranja, kao i svojim ukupnim djelovanjem stekao je veliki 
intelektualni i moralni ugled. 

Izvori: Hrvatski biografski leksikon (dalje HBL), 1, str. 24-26; I. Perić, Božidar Adžija,. 
Izbor iz djela; S. Pilić, Slobodna Dalmacija, 2. 8. 1987. 


2. NIKOLA NINE ADŽIJA (Drniš, 6. 12. 1875. — Drniš, 26. 8. 1972.), stariji brat 
Božidara Adžije. Politički, kulturni i javni radnik. Studirao pravo, ali ga nije za- 
vršio. Zapošljava se u Upravi Općine Drniš za čijeg je načelnika kasnije izabran 

1933.godine. Njegovim zalaganjem osnovan je Ogranak Hrvatskog sokola u 
Drnišu (1901.) i Radničko društvo (1904.). Nine Adžija zaslužan je za otkriva- 
nje umjetničkog talenta Ivana Meštrovića čije je prve radove poslao u Zadar, a u 
Narodnom listu potkraj lipnja 1897. pokrenuo akciju za školovanje mladog Me- 
štrovića. Do kraja života kipara Meštrovića, Nine je s njim prijateljevao te je na 
njegov nagovor Meštrović otkupio u Beču svoje djelo Izvor života (iz 1904.) te 
ga poklonio Drnišu. Meštrovićev Izvor života postavljen je u park pored Poljane 
1957. Meštrović mu je također poklonio nekoliko svojih radova (kipova, slika, 
crteža, fotografija), što je Nine Adžija zajedno sa svojom knjižnicom, osobnom 
zbirkom i svojom kućom poklonio Drnišu s nakanom da se u toj kući otvori Muzej 
drniške krajine. Danas je u toj kući Muzej Grada Drniša. Poslije Drugog svjet- 
skog rata Nine je bio počasni konzervator u Drnišu. Objavio je svoja sjećanja 
oko otkrivanja talenta Meštrovića i pomaganja njegovu školovanju u listu Vjesnik 
(1952.), u Globusu (1958.), u Šibenskom listu (1959.) i u Hrvatskom književnom 
listu (1969.). Pisao je tekstove o Stjepanu Buzoliću, Stjepanu Radiću i svom bratu 
Božidaru Adžiji (1945.). Prikazivao je i narodne običaje drniškog kraja (Pučki list 
1904.). Više je godina vodio dnevnik (5-6 velikih bilježnica koje je najviše kori- 
stio K. Kosor) od čega je samo dio posthumno objavljen. 
Izvor: HBL, 1, str. 26; N.Adžija, Dnevnik 1941-1950. Drniš. 


3. Dr. sc. ANTE AGIĆ, izv. prof., doktor tehničkih znanosti. Rođen u Suknovci- 
ma (Oklaj, Drniš), 10. 4. 1951. Maturirao u Zagrebu strojarsko-tehničku školu 
1970. Diplomirao na Fakultetu strojarstva i brodogradnje u Zagrebu godine 
1975. Magistrirao 1985., a doktorirao 1994. na istom fakultetu. Predavač na 
Tehnološkom fakultetu u Zagrebu od 1987., docent od 1996., te izvanredni 
profesor od 2007. u području tehničkih znanosti, polje strojarstvo na Fakultetu 
kemijskog inžinjerstva i tehnologije Sveučilišta u Zagrebu. Radio u IVA KOV 
JNA od 1975. do 1987. u Zagrebu, zatim na Tekstilno-tehnološkom fakultetu 
1987.-1994., te na Fakultetu kemijskoga inžinjerstva i tehnologije od 1995. i 
to na Zavodu za inžinjerstvo (ZIR). Bio je nositelj kolegija Mehanika materi- 
jala, Osnove strojarstva i Nano mehanika materijala, a na doktorskom studiju 
predavao je Računalnu dinamiku fluida i Nano-mikromehaniku materijala. U 
ZIR-u bavio se numeričkim metodama u medicinskom inžinjerstvu te razvo- 
jem računalnih metoda... Umro je iznenada 21. 8. 2012. u 62. godini života. 
Sahranjen je kod Gospe Čatranjske u Promini 24. 8. 2012. 


4. SPIRIDON ALEKSIJEVIĆ (Žitomislići, 14. 12. 1769. — Zadar, 11. 4. 
1841.), propovjednik, pjesnik, prevodilac, slikar. Školovao se u manastiru u 
Žitomislićima, potom u Mostaru, manastiru Pivi i u Sarajevu. Boravi u Po- 
povu polju, Imotskom, zatim na Krfu gdje uči slikarstvo. Učitelj je u Vrlici 

(1790-1792.) gdje u crkvi Sv. Nikole slika ikone. Iza toga je učitelj u Skra- 
dinu (1792.-1795.) te u Drnišu, gdje je ujedno bio i đakon do 1801. godine 
kada odlazi u Šibenik, pa opet u Skradin itd. Nakon liječenja u Trstu vraća se 
za svećenika u Drniš godine 1808. Sljedeću godinu provodi u manastiru Sv. 
Arhanđela — Krka kod Kistanja, a 1810. ponovo ga nalazimo u Drnišu kao 
paroha drniške parohije. Kasnije je paroh u Zadru pa administrator dalmatin- 
ske eparhije. Prevodio je s ruskog i talijanskog, a objavio je i svoju pjesmu 
Pasturka cetinska u godišću 1811 (Venecija 1811.). Objavio je i prozu Uvese- 
lenija ili Zabave, te Odu u čast Franje I. (Beč 1818.), kao i crtice i biografiju 
Žitie Blaženo-Počivšeg' Nikanora Bogunovića Skočića (1840.). Posthumno 
mu je tiskana proza autobiografskog karaktera Spomenik Miloradov. Njegovi 
neobjavljeni rukopisi pohranjeni su u Znanstvenoj knjižnici u Zadru kao i 
u Državnom arhivu u Zadru. Božidar Petranović ocjenjuje ga kao narodnog 
prosvjetitelja, prevodioca i djelatnika pravoslavne crkve u Dalmaciji, a manje 
kao pjesnika. Umro je u Zadru, a sahranjen u Smokoviću kod Zemunika. 


Izvor: HBL, 1, str. 74-75. 


5. 

Dr. sc. ŽELJKO ANDABAKA, agronom, iz Badnja, Drniš. Rođen 12. 9. 1986. 
u Šibeniku. Osnovnu i srednju školu završio u Drnišu. Docent na Agronomskom 
fakultetu u Zagrebu od 2016. godine. Diplomirao 2010. na Agronomskom fakul- 
tetu Sveučilišta u Zagrebu, na Zavodu za vinogradarstvo i vinarstvo. Doktorski 
rad: Ampelografska evaluacija autohtonih dalmatinskih sorata vinove loze (Vitis 
viniferal) obranio 10. 7. 2015. godine. Zaposlen od 2010. (i danas) na Agronom- 
skom fakultetu Sveučilišta u Zagrebu na Zavodu za vinogradarstvo i vinarstvo. 


. TOMISLAV ANTUNOVIĆ, književnik, rođen 6. 9. 1914. u Kaštel Sućurcu, 


sin zemljoradnika Silvestra i majke Antice (rođ. Kraljević). Osnovnu školu 
pohađao i završio u Kaštel Sućurcu od 1920. do 1925., a klasičnu gimnaziju 
u Splitu od 1925. do 1933. Službovao je u općini Donja Kaštela od 1938. 
do 1940., a poslije 1940. je carinski činovnik u Splitu, Bibinju, Drnišu i Ši- 
beniku do 1944. Poslije oslobođenja je službenik Štedionice u Splitu, te šef 
računovodstva Komunalne banke. Završio je i slikarsku školu — večernju — u 
Beogradu (1951.-1952.), zatim je turistički radnik u Kaštelima, a od 1956. do 
umirovljenja 1972. šef računovodstva u PZ Trogir. Najdulje živio u Kaštel 
Novom. Po zanimanju ekonomist, kao službenik radio je u različitim mjesti- 
ma. Za vrijeme NDH radio u Drnišu. Napisao roman Prokleti kamen bauxit 
(čija se radnja događa u drniškom kraju gdje je upoznao ljude i kraj jer je sam 
tamo neko vrijeme radio), iz kojeg je objavljen dio u časopisu Kulturni radnik. 

Objavljivao je — prije Drugog svjetskog rata — u listovima i časopisima: 
Dom i svijet, Hrvatska prosvjeta, Hrvatska revija, Hrvatska straža, Luč i drug- 

dje, a poslije rata u Kulturnom radniku, Danici, Hrvatskom književnom listu, 
Maruliću, Zadarskoj reviji i drugdje. Prevođen je na češki i njemački. 

U vrijeme „masovnog pokreta/hrvatskog proljeća“ uređivao je list Kaštela, a 
bio je i suradnik Hrvatskog tjednika. Tiskao je roman Viduša (1960.), zbirke pje- 
sama Pisma s ledenog komina (1970.), Tuga za maslinom (1984.), te Tuga i ognji- 
šče, posthumno sabrane pjesme (1995.), Matica hrvatska Kaštela. U rukopisu mu 


je ostao roman Uznemireni kamenjar. Bavio se i slikarstvom. Umro 1993. godine. 
Izvor: HBL br. I, str. 203. 


7. IVAN ARALICA (Puljani, Promina, 10. 9. 1930. -), književnik, akademik. Uči- 
teljsku školu završio u Kninu, te radio kao učitelj u Oćestovu kod Knina i u Crnom 
nedaleko od Zadra. Potom upisuje Filozofski fakultet u Zadru gdje je diplomirao hr- 
vatskosrpski jezik i jugoslavenske književnosti 1960. Radio kao profesor i direktor 
Pedagoške gimnazije u Zadru. Bio zamjenik predsjednika Općinske konferencije 
SKH Zadar i zastupnik u Kulturno-prosvjetnom vijeću Sabora SRH. Sedamdesetih 
godina zbog ,,masovnog pokreta/hrvatskog proljeća“ isključen je iz SKH. 

Početkom 90-tih godina preseljava iz Zadra, gdje je živio i radio, u Zagreb, 
gdje i danas boravi i dalje djeluje kao književnik objavljujući pripovijednu 
prozu. Bio zastupnik u Županijskom domu Hrvatskog sabora. 

Počeo objavljivati u časopisu Zadarska revija godine 1957. Češće objavljuje 
prozu u književnim časopisima od 1960. Prva mu je knjiga zbirka pripovijedaka 
Svemu ima vrijeme (1967.). Iza toga slijede romani A primjer se zvao Laudina 
(1969.); Filip (1971.) i Konjanik (1971.). Nekoliko romana objavljeno mu je 
u Biblioteci HIT kao npr. Psi u trgovištu (1979.) (nagrada INE), Put bez sna 
(1982.) (nagrada Ksaver Šandor Đalski), Duše robova (1984.) (Goranova na- 
grada) te Graditelj svratišta (1986.) , Okvir za mržnju (1987.), Asmodejev šal 
(1988.), Tajne sarmatskog orla (1989.), te Majka Marija (1992.). Njegova iza- 
brana djela u osam knjiga objavljena su 1990. Kasnije nastavlja objavljivati pro- 
zu osobito romane s ključem (kao što su npr. Ambra, (2001.), Fukara (2002.), 
Svetinka (2003.), Puž (2004.). i dr.) u Nakladi Pavičić. Godine 2006. tiskan mu 
je autobiografski roman Sunce. Potom roman Runolist (2008.), Život nastanjen 
sjenama (2009.). Zatim slijede romani Mentalni komunist (2012.), Japundže 
(2013.), Smrad trulih lešinara (2014.), te Anastazija (2016.). U toj Nakladi 
objavljena mu je i publicistička knjiga Što sam rekao o Bosni. A prethodno 
je objavio publicističke članke iz Vjesnika i Slobodne Dalmacije u knjigama: 
Zadah ocvalog imperija (1991.) i Sokak triju ruža (1992.) te napise iz Danasa 
i Večernjeg lista u knjizi Pir ivanjskih krijesnica (zapisi 1992.). Član HAZU. 

Ostalo vidjeti u: HBL, I, str. 217-218. 

8. TOMISLAV ARALICA, rođen u Zadru 10. 12. 1956. Njegov otac je knji- 
ževnik i akademik Ivan Aralica iz Puljana, Promina, Drniš. Osnovnu i srednju 

školu završio je u Zadru. Diplomirao na Pravnom fakultetu Sveučilišta u Za- 
grebu 1979. godine. Sudac Općinskog suda od 1982., a od 1991. predsjednik 
Općinskog suda u Sesvetama (nekoliko godina). Savjetnik za srednjovjekov- 
lje, za oružje, vojne odore i znakovlje. Objavio više knjiga među kojima: Hr- 
vatski ratnici kroz stoljeća (1): od oko 800. do 1918., (2006)., Hrvatski ratnici 
kroz stoljeća (2): razdoblje Kraljevina Srba, Hrvata i Slovenaca/Jugoslavije 
1918.-1941. (2006.); Hrvatski ratnici kroz stoljeća (3): Oružane snage NDH i 
druge hrvatske postrojbe na osovinskoj strani 1941.-1945. 


9.Dr. sc. VIŠESLAV ARALICA, povjesničar i etnolog. Rođen 20. 2. 1972. 


u Zadru, gdje je završio osnovnu i srednju školu. Njegov otac je iz Puljana, 
Oklaj, Drniš. Sudionik Domovinskog rata. Diplomirao povijest i etnologiju 
na Filozofskom fakultetu u Zagrebu 2000. godine. Doktorirao tezom: Kon- 
strukcija identiteta Hrvata u hrvatskom seljačkom pokretu i nacionalističkom 
i ustaškom pokretu (1935.-1945.) na Filozorskom fakultetu u Zagrebu 2011. 
Radio u Hrvatskom institutu za povijest. Docent (2013.), polje povijest, grana 
hrvatska i svjetska moderna povijest. Bio na Odsjeku za povijest Filozofskog 
fakulteta u Zagrebu (na određeno vrijeme). Objavio više radova među kojima 
knjige: Matica hrvatska u Nezavisnoj Državi Hrvatskoj (2010.). Poznata mu 
je knjiga (2016.) Kmet, fiškal, hajduk — konstrukcija identiteta Hrvata 1935. 
— 1945., Zagreb. Aktivno se služi engleskim i talijanskim. Posjeduje certifikat 
konjičkog turističkog vodiča od udruge ENGEA, čiji je član od 2017. godine 
te radi kao vodič u konjičkom turizmu. 


Izvor: CROSBI; Donat (udruga turističkih vodiča Zadar). 
10.Dr. sc. ZORAN ARALICA, ekonomist, znanstveni savjetnik. Rođen u Kni- 

nu, 12. 8. 1976., sin inžinjera agronomije Mile iz Velušića (koji je u dva man- 
data bio predsjednik Izvršnog vijeća općine Drniš) i majke Mire (rođ. Pranić) 
iz Drniša. Osnovnu školu i prvi razred gimnazije završio u Drnišu, a od dru- 
gog do četvrtog razreda gimnazije završio u Splitu (u progonstvu, u Teslinoj 
ulici). Diplomirao (1998.), magistrirao (2004.) i doktorirao (2007.) na Eko- 
nomskom fakultetu Sveučilišta u Zagrebu. Doktorirao je tezom o utjecaju teh- 
nologije na izvoznu konkurentnost RH. Od 2000.godine i danas zaposlen na 
Ekonomskom institutu u Zagrebu. Araličin znanstveni interes je: ekonomija 
zasnovana na znanju, izvozna konkurentnost, mikroekonometrijske metode. 
Biran u znanstvena zvanja: znanstveni suradnik, viši znanstveni suradnik i 
znanstveni savjetnik u kojem zvanju je i danas. Objavljuje radove u časopi- 
sima i zbornicima kao npr. u: Croatian Economic Survey, Društvena istraži- 
vanja, Journal of Sustainable Development of Energy, Water and Envrioment 
System, Ekonomska istraživanja, Journal of Heigh Technology Management 

Research, Ekonomski pregled, South East European Journal of Economi- 
cs and Business, International Journal of Entrepreneurship and Innovation 
Menagement (IJEIM) te u Zborniku radova Ekonomskog fakulteta u Rijeci i 
drugdje. Objavio šezdesetak znanstvenih i stručnih radova (dio u suautorstvu). 
Predaje od 2013. na Veleučilištu Vern. Sudjelovao je i danas sudjeluje na broj- 
nim projektima, domaćim i međunarodnim, a nekima je i koordinator. 


11.ISAK ASIEL, rođen u Drnišu 1964. godine. Danas rabin židovske zajednice 
u Srbiji. Vjeroučitelj. Završio ješivu (viša židovska vjerska škola) Har Ecion 
u Izraelu, te studij antropologije na Filozofskom fakultetu Univerziteta u Be- 


ogradu, gdje je i danas na doktorskom studiju. 
Izvor: Znameniti Jevreji na teritoriji današnje Srbije od 1990. do danas, u Portreti i sećanja 
jevrejske zajednice u Srbiji pre holokausta. Priručnik za nastavnike i nastavnice, str. 108.; 
www.beogradska sinagoga.rs/OSOBLJE.html/. 


B 


12.Dr. se. DINKO BAČIĆ, sin dr. Ivana Bačića, agronoma u Osijeku, iz Bri- 
štana i majke Danice iz Našica. Rođen u Osijeku, 31. 8. 1974. gdje je završio 
osnovnu i srednju školu. Studij završio u SAD. Doktor of Business Admi- 
nistration Candidate — Information Systems Cleveland State University OH. 
Doktorirao 2013. Živi i radi u SAD. 


13.Dr. sc. IVAN BAČIĆ, sin Paške i majke Maše (rođ. Lovrić) iz Širitovaca, 
rođen 23. 3. 1948. u Brištanima, Miljevci, Drniš. Prva četiri razreda osnovne 
škole završio u Brištanima, a od V-VIII u Drinovcima. Ekonomsku školu za- 
vršio u Drnišu (1966.). Diplomirao na Visokoj poljoprivrednoj školi u Osijeku 
1969. Bio na specijalizaciji britanskog farmerstva u Engleskoj 1970. Magistri- 
rao iz ekonomike poljoprivrede na Agronomskom fakultetu u Zagrebu 1976. 
Doktorirao Biotehničke znanosti na Poljoprivrednom fakultetu u Osijeku 
1981. Kao student dobio Nagradu Rektora Sveučilišta 1967/68. i 1968/1969. 
Radni odnos zasnovao kao pripravnik na farmama IPK Osijek 1969./70., 
zatim tehnolog na govedarskoj farmi Senkovac (1970/71.), tehnolog na svi- 
njogojskoj farmi Lipovača u (1972/74.). potom je tehnolog za transfer tehno- 
logije u svinjogojstvu u Poljoprivrednoj službi, a zatim direktor Zavoda za 
ekonomiku, projektiranje i programiranje razvoja IPK Osijek (1978.-1986.). 
U razdoblju od 1986. do 1989. djeluje kao ekspert agrara za transfer tehnolo- 
gije i opreme u oblasti agroindustrijskog kompleksa na tržištu Narodne Repu- 
blike Kine. Po povratku iz Kine pomoćnik glavnog direktora IPK Osijek od 
1990. i dalje, zatim do umirovljenja član ili predsjednik Uprave IPK Osijek 

(2004.-2008.). Cijeli radni vijek proveo je u IPK Osijek. Od godine 1991. 
radi u dopunskom radnom odnosu i na Poljoprivrednom fakultetu u Osijeku 
u zvanju docenta za nastavni predmet Organizacija stočarske proizvodnje. 
Objavio je više desetina znanstvenih i stručnih radova, te razvojnih projekata. 
Umirovljen 2011. godine. 

Bio predsjednik Društva hrvatsko-kineskog prijateljstva. Danas živi u Osi- 
jeku kao umirovljenik. 


14.IVAN BAČIĆ, brigadir HV, sin Jose i majke Tone (rođ. Cigić) iz Pakova Sela, 


rođen 1. 10. 1945. u Brištanima, Miljevci, Drniš. Prva četiri razreda osnovne 
škole završio u Brištanima, a od V-VIII u Vukovaru. Ekonomsku školu završio 
u Drnišu (1964.). Završio Vojnu akademiju (1968.) u Beogradu, te kasnije Višu 
vojnu akademiju. Službovao u Pirotu, Bileći, Beogradu, Benkovcu i Kninu. Bio 
predavač Taktike na Višoj vojnoj akademiji. Godine 1991. u 9. mjesecu prešao 
u Hrvatsku vojsku gdje je postigao čin brigadira. Bio ratni zapovjednik 113. Ši- 
benske brigade. Potom predavač na Vojnom učilištu u Zagrebu. Danas živi kao 
umirovljeni brigadir HV u Brištanima, Drniš i uzgaja masline. 


15. PETAR KRSTITELJ BAČIĆ/BAĆIĆ (Brištani, Miljevci, Drniš 1. 10. 1847. 

— Visovac, 20. 7. 1931.), pisac (autor nekoliko knjiga), profesor, odgajatelj i sve- 
ćenik. Otac Lovre iz Brištana i majka Ivanica (rođ. Šišak) iz Dubravica, Skradin. 
U franjevačkom samostanu na Visovcu pripremao se za upis gimnazije koju je 
upisao 1864. u Sinju. Teologiju je studirao u Šibeniku (1869.-1870.) i Makarskoj 
(1870.-1872.). U franjevački red primljen je 1867. a zaređen za svećenika 1871. u 
Splitu. Po završetku školovanja kratko boravi u Kninu, a potom je u Sinju kapelan 
(1872.). Prefekt je u franjevačkom sjemeništu od 1873. do 1904. Dugo je profesor 
na franjevačkoj gimnaziji u Sinju gdje predaje zemljopis, povijest i latinski od 
1876. do 1904., a od 1904. do 1907. bio je direktor gimnazije. Potom je gvardijan 
samostana Sv. Lovre u Šibeniku od 1907. do 1909., nakon čega se vraća u Sinj 
gdje je duhovnik u sjemeništu sve do 1925. godine. Tada se povlači na Visovac 
gdje je i umro 1931. Njegov interes bio je narodna prošlost, povijest pojedinih 
krajeva naročito uz Krku kao i povijest franjevačkih župa i provincije Presvetog 
Otkupitelja u Dalmaciji. Franjevački povjesničari Kosor i Soldo smatraju da je 
povijesnim temama pristupao pomalo romantičarski i s didaktičkom tendencijom, 
ali mu priznaju da je nezaobilazan za svakog istraživača koji se bavi poviješću 
franjevačkog reda, župa i lokalnom poviješću oko rijeke Krke. Počevši od 1875. 
godine pa do kraja svoga života surađivao je u različitoj periodici: La Dalma- 
zia catolica (kasnije Katolička Dalmacija), Narodni koledar, Narodni list, Nada, 
Glasnik jugoslavenskih franjevaca, Narod, Obzor, Hrvatska, Franjevački glasnik, 
Starohrvatska prosvjeta, Osvit, Smotra dalmatinska, Hrvatska rieč, Pučke novine, 

Dan, Naše jedinstvo, Gospa Sinjska, Hrvatska duša, Hrvatska prosvjeta, Zbornik 
za narodni život i običaje Južnih Slavena, Jadranska vila i dr. Njegova rukopisna 
ostavština čuva se u knjižnicama samostana na Visovcu i u Sinju. Petar Bačić 
dobio je nagradu Matice dalmatinske godine 1881. za pripovijest Jelisava Lapsa- 
nović. Objavljivao je priloge iz povijesti, kulture, crtice i pripovijesti, razne osvrte, 
te, kao svećenik i svećenički odgojitelj, religiozno-poučne članke. Podržavao je 
jezičnu politiku Ante Kuzmanića, a i sam je dugo pisao ikavicom te stvarao ko- 
vanice da bi, gdje je mogao, izbjegavao tuđice. Objavio je sljedeće knjige: Pou- 
ka o čestom svetom pričešćenju (Split 1877.); Pravilo kršćanskoga života (Zadar 
1880., 1892. i Zagreb 1901.); Rukovet serafinskog cvića (Split, 1884.); Ogled Fra- 
novačke redo-države prisvetoga Odkupitelja u Dalmaciji za prostu godinu 1887. 
(Split); Spomen-knjiga Franjevačkoga gimnazija u Sinju (Sarajevo 1905.). O nje- 
mu je održan Znanstveni skup „Petar Krstitelj Bačić“ u Skradinu i Visovcu 27. i 
28. 10. 2006. S tog Skupa objavljen je Zbornik o Petru Krstitelju Baćiću u izdanju 
Hrvatskih studija Sveučilišta u Zagrebu 2007.godine. U Zborniku je objavljeno 
18 vrlo vrijednih priloga, ali je za razumijevanje života i rada Petra Bačića i da- 
lje nezaobilazna studija Karla Kosora ovdje navedena u izvorima. U Predgovoru 
zbornika s pravom se za Bačića kaže „iako vrlo načitan i obrazovan, i perom 
ostaje blizak narodu s kojim je živio“ (P. Knezović). Zastupljen je u književnim 
leksikonima i drugim leksikografskim izdanjima. 
Izvor: HBL, 1, str. 330-331. 
Karlo Kosor, O. Fra Petar Krstitelj Bačić (s bibliografijom), Kačić V/1973., str. 55-91. 


16.STJEPAN BADRIĆ, pisac (vjerski) i vojni kapelan (Drniš, oko 1687. — Ve- 
Tona, 20. 4. 1747.). Stupio u franjevački red na Visovcu 1715. Djelovao kao 
vojni kapelan u Veroni. Za vojnike iz naših krajeva u mletačkoj vojsci izra- 
dio je nabožno djelo Pravi način za dovesti duše virni na život vični (1746.). 
Povjesničari književnosti smatrali su ga autorom djela Ukazanje istine među 
Carkvom istočnom i zapadnom (Venecija 1745.) iako se zapravo radi o iz- 
mjenjenom naslovu djela Krste Pejkića Zarcalo istine med Carkve istočne i 
zapadne, objavljene 1716. godine. 

Badrić je bio štedljiv čovjek i svoju ušteđevinu polagao na jednu banku u 
Veneciji. Nakon njegove smrti, njegova dva brata dobili su od toga po 30 ceki- 
na, plaćeni su troškovi liječenja fra Ivana Vucića (tada provincijala), pokrive- 
ni troškovi jednog fratra također u Veneciji, plaćeni troškovi parnice između 
uprave Provincije Presv. Otkupitelja i biskupa makarskog Blaškovića, te je još 
svakom od 12 samostana u Provinciji isplaćeno po 10 cekina. Zanimljivost je 
u tome što je Badrić imao popriličan sukob sa Vucićem jer ga je fra Vucić spri- 
ječio jednom prilikom da postane vojni kapelan, a ustvari se najviše okoristio 
njegovom štednjom, iako mu je onemogućio promociju. 

Izvori: HBL, 1, str. 339-340; Ivo Livaković, Poznati Šibenčani: šibenski biografski leksi- 
kon, Gradska knjižnica „Juraj Šižgorić“, Šibenik 2003. str. 26-27. (dalje u ovom tekstu Li- 
vaković), Vicko Kapitanović, Franjevci kao vojni kapelani, Kačić, XV1/1984., str. 161-190. 


17.BERISLAV BADURINA (Sinj, 8. 5. 1924. - 2), general major JNA, diplomat 
i politički pisac. Gimnaziju je pohađao u Sinju, ali je napustio i jedno vrije- 
me nastavio školovanje u Drnišu. Član SKOJ-a od 1939., a učesnik NOB-e 
od 1941. Član KPJ od 1942. U NOB bio politički komesar Splitskoga parti- 
zanskog odreda, zatim komesar IV. dalmatinske (splitske) brigade. Potom je 
član Političkog odjela divizije te načelnik propagandnog odjela armije. Nakon 
Drugog svjetskog rata završio je Višu vojnu akademiju i Ratnu školu, te stu- 
dij prava. Magistrirao 1972. na Filozofskom fakultetu u Beogradu. Obnašao 
je različite dužnosti: urednik lista Narodna armija, vojni izaslanik u Grčkoj 
(1957.-1960.), zatim je savjetnik pa pomoćnik saveznog sekretara za vanjske 
poslove od 1970., a ambasador u Tunisu od 1975. do 1977. Bio je šef Kabineta 
predsjednika Republike (1977.-1980.), a od 1981. ambasador u Španjolskoj. 
Objavljivao je članke u više listova i časopisa. O njegovom boravku u Drnišu 
govori Miko Tripalo u knjizi Josipa Šentije, Razgovori s Mikom Tripalom o 


„hrvatskom proljeću“, Zagreb 2005. i Nine Adžija u svom Dnevniku. 
Ostalo vidjeti: HBL I, str. 340-341. 


18.Dr. sc. KREŠIMIR BAGIĆ, red. prof. Rođen 16. 1. 1962. u Gradištu. Podri- 
jetlom iz Bogatića Prominskih (njegov otac Joso je iz Bogatića Prominskih, 
a majka Ana, rođ. Čilaš iz Čitluka /Oklaj, Drniš/). Srednju školu završio u 
Županji. Diplomirao kroatistiku na Filozofskom fakultetu u Zagrebu 1988., 
gdje je magistrirao 1991. i doktorirao 1995. Predaje Stilistiku na Filozofskom 
fakultetu u Zagrebu. Redovni profesor Filozofskog fakulteta u Zagrebu (bio 
i na Sorboni 1996.-1999.). Objavio zbirke poezije: Između dva snažna dima 
(1989.); Krošnja (1994.); Bršljan (1996.); Jezik za svaku udaljenost (2001.); 
U polutami predgrađa (2006.); Trebalo bi srušiti zidove (2011.); Plaši li te 
moja boja (2013.). Pored poezije, objavljuje znanstvene radove i književnu 
kritiku. Suator je knjige Četiri dimenzije sumnje (1988; Zajedno s J. Matano- 
vić, V. Bogišić i M. Mićanović). Uredio je izbor iz proznog stvaralaštva pisaca 
oko časopisa Quorum (gdje je i sam počeo objavljivanje kritika). Priredio je 
i antologiju kratke priče 80-tih 1 90-tih godina 20. stoljeća Goli grad (2003.); 
potom Rječnik stilskih figura (2012.) i Uvod u suvremenu hrvatsku književnost 
1970.-2010., Zagreb (2016.). 


19. Dr. sc. MARINA BAGIĆ BABAC, rođena 1978. u Kninu. Otac Mate iz Bogati- 
ća Prominskih, a majka Mirjana iz Kninskog Polja. Maturirala V. gimnaziju u Za- 
grebu. Diplomirala 2001. godine na Fakultetu elektrotehnike i računarstva (FER) 

u Zagrebu. Magistrirala na FER-u na Zavodu za TV komunikacije 2004. gdje je 
i zaposlena od 2001.godine, tada kao znanstveni novak, a danas docentica. Ujed- 
no je diplomirala novinarstvo na Fakultetu političkih znanosti u Zagrebu 2008. 
Doktorirala 28. 4. 2009. područje tehničke znanosti, grana/polje elektrotehnika na 


FER-u Sveučilišta u Zagrebu. Objavila više znanstvenih radova. Članica je IEEE. 
Izvor: web stranice FER-a Zagreb. 


20.MATE BAGIĆ, sin Ante Bagića i majke Kate, rođ. Knežević iz Čitluka 
(Oklaj). Rođen 16. 8. 1946. u Bogatićima Prominskim, gdje završava niže 
razrede osnovne škole. Više razrede osnovne škole završava u Oklaju (Promi- 
na, Drniš). Ekonomsku školu završio u Drnišu (1966.). Nastavio školovanje i 
završio Vojnu akademiju u Beogradu, te nešto kasnije studirao i na Ekonom- 
skom fakultetu u Beogradu. Položio ispite za višeg oficira/časnika na Koman- 
dno-štabnoj akademiji. Godine 1991. prešao u Hrvatsku vojsku. Djelovao u 
Slavoniji. Brigadir HV. Živi kao umirovljenik od 2004./2005. u Zagrebu. 


2 


= 


ŽELJKO BAGIĆ, rođen u Puli, gdje je završio osnovno školovanje. Srednju 
školu i Pravni fakultet završio u Zagrebu. Bio savjetnik za sigurnost predsjed- 
nika RH Stipe Mesića. Njegov je otac Josip iz Bogatića Prominskih, a majka 
rođ. Džapo (Oklaj). 


22.Dr. sc. SNJEŽANA BAGIĆ, sutkinja i zamjenica predsjednika Ustavnog suda 
RH. Rođena 1961. u Treavniku. Otac Rajko Bagić, rođ. u Bogatićima Promin- 
skim (Oklaj, Drniš), a majka Anka iz Travnika (BiH). Diplomirala na Pravnom 
fakultetu u Zagrebu 1983. Pravosudni ispit položila 1986. Osnovnu i srednju 
školu završila u Zagrebu. Doktorirala na Pravnom fakultetu Sveučilišta u Za- 
grebu 2014. godine s tezom ,,Načelo razmjernosti u praksi europskih sudova 
i njegov utjecaj na praksu sudova u Hrvatskoj“. Radila od 1983. do 1984. u 
Odvjetničkoj pisarnici Vjekoslava Gršića, a od 1984. do 1991. u Hrvatskom 
željezničkom poduzeću na radnom mjestu samostalni referent. Od 1991. u Mi- 
nistarstvu pravosuđa RH, savjetnica, načelnica Odjela za građansko pravo, te 
pomoćnica ravnatelja Uprave za građansko pravo. Od 1995. do 1997. državna 
tajnica u Ministarstvu, od 1997. zamjenica ministra pravosuđa, te predstojnica 
Ureda za suradnju s Međunarodnim kaznenim sudom i Međunarodnim sudom 
pravde. Od 2000. do 2003. predstojnica Ureda za zakonodavstvo Vlade RH. Od 
2003. sutkinja Županijskog suda u Zagrebu. Godine 2004. ponovo je tajnica u 
Ministarstvu pravosuđa. Potom, od 2007. sutkinja Ustavnog suda RH. Autorica 
stručnih i znanstvenih članaka iz građanskog prava i knjige Načelo razmjernosti 
u praksi europskih sudova i hrvatskog Ustavnog suda (s posebnim osvrtom na 
vlasništvo) (2016.). Suautorica je knjige Komentar Zakona o naknadi (1997.). 
Sudjelovala je na brojnim znanstvenim i stručnim međunarodnim i domaćim 

skupovima kao i u izradi mnogih zakona. Sutkinja Ustavnog suda RH (prosinac 
2007. — lipanj 2016. i od lipnja 2016. i danas). Zamjenica predsjednika Ustav- 


nog suda RH od lipnja 2012. do danas i danas. 
Izvor: https://www.usud.hr 


23.GORAN BARE, pjevač, po ocu podrijetlom iz Suknovaca (Oklaj, Drniš). 
Rođen u Vinkovcima 16. 8. 1965. Osnivač i glavni vokal rock sastava ,,Maj- 
ke“ u Vinkovcima. Kao 15-godišnjak s Marinom Pokrovac osniva ,,Duo debi- 
li“. Potkraj 1984. osniva grupu ,,Majke“. 


24.Dr. sc. ANTE BARIŠIĆ, izv. profesor na Fakultetu političkih znanosti u Za- 
grebu. Rođen u Drnišu 25. 2. 1957. gdje je proveo djetinjstvo i završio osnovnu 
i srednju školu. Maturirao gimnaziju u Drnišu 1975. Diplomirao (1979.) i dok- 
torirao (2001.) na Fakultetu političkih znanosti (FPZ) u Zagrebu. Neko vrijeme 
radio u Službi državne sigurnosti u Zagrebu (SDS). Prvi savjetnik za nacionalnu 
sigurnost predsjednika Republike Hrvatske dr. Franje Tuđmana, potom radi na 
FPZ. Objavljivao je radove u časopisima i zbornicima, te knjige i poglavlja u 
knjigama. Usavršavao se u Velikoj Britaniji i SAD. Inicijator i ujedno tajnik 
poslijediplomskog studija Komparativna politika. Predavao je i na Školi unutar- 
njih poslova (1986.-1990.) i na Zapovjedno-stožernoj školi (od 1992.). Umro u 
travnju 2018. u Zagrebu. Sahranjen kod Sv. Ivana u Badnju (Drniš). 


25.GABRIELA BAŠIĆ, rođ. 19. 2. 1987. u Splitu. Otac Ivan iz Kaočina (Mi- 
ljevci, Drniš), a majka Jakelić iz Pakova Sela. Osnovnu i srednju školu završi- 
la u Splitu. Diplomirala filozofiju i hrvatski jezik i književnost na Filozofskom 
fakultetu u Splitu te postigla zvanje magistra edukacije. U studenome 2010. 
izabrana u suradničko zvanje asistentice u području humanističkih znanosti, 
polje filozofija na Filozofskom fakultetu u Splitu gdje je u radnom odnosu 
asistentice od 3. 5. 2013. Poznaje izvrsno engleski, a poznaje i talijanski i 
njemački jezik. U postupku stjecanja doktorata znanosti. 


26. MILIVOJ BEADER, rođ. u Šibeniku 14. 10. 1964. Otac Jovo i majka Kaja iz 
Drniša. Kazališni, TV i filmski glumac. Djetinjstvo proveo u Drnišu, gdje je za- 
vršio osnovnu školu. Ekonomsku školu također završio u Drnišu. Studirao i šu- 
marstvo, apsolvirao ekonomiju u Zagrebu. Bio hrvatski branitelj u Domovinskom 
ratu. Studirao glumu na ADU u Zagrebu, koju je upisao iz osmoga ili 11. pokuša- 
ja. S Akademije odlazi u HNK u Splitu, potom u ITD, a zatim je od 2007. godine 
ostvario stalni angažman u ZKM-u. Živi i radi u Zagrebu. Igrao 50-tak uloga u 
kazalištu i 30-tak na TV i filmu. Dobitnik nagrade za umjetnost SD 2013. godine. 


27.Dr. sc. fra PETAR (DOMINIK) BERKOVIĆ, rođen u Siveriću 1. 5. 1898. 
od oca Luke i majke Luce r. Vidošević. Osnovno školovanje završio u Siveri- 

ću i Drnišu, a gimnaziju u Sinju. Filozofiju je završio u Zaostrogu, a teologiju 
u Makarskoj. Novicijat je 1915./1916. proveo na Visovcu. Zaređen je za sve- 
ćenika 1921. u Makarskoj. U Rimu je stekao doktorat. Radio je kao profesor u 
gimnaziji u Sinju 1923.-1928. Početkom 1928. dolazi u Drniš gdje je župnik i 
dekan. Iz Drniša odlazi početkom 9. mjeseca 1941. i boravi u Zagrebu gdje je 
vojni kapelan u jedinicama NDH. Prilikom povlačenja ustaša iz Zagreba od- 


lazi s njima 7. 5. 1945. prema Austriji i daljnja njegova sudbina nije poznata. 
Izvor: N. Adžija, Dnevnik 1941.-1951.; Tko je tko u NDH, Zagreb, 1997., str. 35. 


28. MILORAD BIBIĆ — MOSOR, novinar, (Split, 25. 7. 1952. - Zagreb, 17. 2. 
2012.). Otac Jovo iz Baljaka, Drniš, odakle je preselio u Split. Majka Zdenka. 
Osnovnu školu ,,Bratstvo-jedinstvo“ i gimnaziju ,,Vladimir Nazor“ završio u 
Splitu, gdje je i diplomirao na Fakultetu elektrotehnike, strojarstva i brodogradnje 
(FESB). Kao dipl. ing. elektrotehnike bavio se novinarstvom od 1976. godine u 
Slobodnoj Dalmaciji, a od 1988. urednik u Nedjeljnoj Dalmaciji. Mosor je počeo 
igrati košarku u Jugoplastici, potom je bio prvoligaški košarkaški odnosno među- 
narodni sudac (FIBA-e). Ujedno je bio i dužnosnik međunarodne košarkaške or- 
ganizacije. Surađivao kao novinar u mnogim listovima, posebno sportskim i dr. te 
bio voditelj na TV i radiju: TV Marjan, ATV Split, Radio Splitu, Radiju KL Euro- 
dom. Vodio je talk-show na TV K5 u Splitu. Godine 1997. HZSN dodijelio mu je 
godišnju nagradu proglasivši ga sportskim novinarom godine. Navijao je za RNK 
Split. Volio je sve vrste humora, imao karakteristični smijeh i mnogo poznanika i 
prijatelja. Bio je ponosan na antifašističku i partizansku prošlost Splita i Dalma- 
cije. Objavio je knjige: Moj galebe (o košarkašu Dini Rađi), Split je Prva liga (o 
RNK Split), Zlatna košarka Mirka Novosela (biografija trenera Mirka Novosela, 
u koautorstvu sa Zoranom Kovačevićem). Za ove dvije posljednje knjige HZSN 
dodijelio mu je godišnje nagrade za sportsku publicistiku 2003. i 2005. Napisao 
je scenarije za filmove o nogometašima F. Matošiću i V. Beari, te knjigu Zakon 
pjace (2005.). Njegovi prijatelji objavili su knjigu Naš Mosor u izdanju Slobodne 
Dalmacije i Sa(n)jam knjige u Istri, Split 2012. 

Izvor: P. Požar, Leksikon povijesti novinarstva i publicistike, Split, 2001., str. 64-65. 


29.MIRKO BIBIĆ, (Dimitrijević, Miloš) španjolski borac. Rođen 1898. u selu 


Baljci, Drniš. Radnik. Došao u Španjolsku iz Francuske 16. 9. 1936. Bio borac 


u Internacionalnoj brigadi. Strijeljan za 2. svjetskog rata u Šapcu 1942. 
Izvori: Zbornik Španija 1936.-1939., peti tom, VIZ Beograd 1971.; 
yuinterbrigade.net/spisak_spanskih-boraca/; 

M. Ćurin i N. Kujundžić, Dalmatinci u španjolskom nacionalnooslobodilačkom ratu 1936.- 
1939.godine, u: Zbornik Španjolska 1936.-1939., JAZU i Globus, Zagreb 1989., str. 354-356. 


30. PETAR BIBIĆ (Velušić, Drniš 3. 2. 1893. — Beograd, 17. 1.1971.), grafičar, kipar 
i slikar. Osnovnu školu pohađao u Drnišu i Zadru, a nižu gimnaziju u Splitu. Po 

preporuci Ivana Meštrovića dobiva stipendiju Zemaljskog odbora i upisuje školu za 
primijenjene umjetnosti u Pragu 1913. Poslije Prvog svjetskog rata nastavlja studij 
u Pragu (kiparstvo 1919.-1922.), potom se vraća u Split i tu ostaje do 1930.godine. 
Zatim odlazi u Beograd gdje jedno vrijeme radi, a onda po južnoj Srbiji i Makedoniji 
restaurira stare freske po raznim manastirima. Od godine 1939. pa do 1945. djeluje 
na Tehničkom fakultetu u Beogradu i to na Katedri arhitekture i umjetnosti. Prije 
rata u njegovu slikarstvu dominiraju pejzaži i vedute u ulju i akvarelu, zatim grafika 
(bakropis). Poslije Drugog svjetskog Tata radi plakete, medalje, skulpture te skice za 
plakate, diplome, ordene itd., a bavi se i grafičkim dizajnom. Njegov je spomenik 
palim rudarima u Boru 1952., a izradio je i biste maršala Tita, te narodnih heroja 
Milice Pavlović i Božidara Adžije. U rodnom selu Velušiću na jednom omanjem 
brdašcu podigao je obiteljski mauzolej kojeg je ukrasio mozaicima. Imao je samo- 
stalne izložbe u Novom Sadu, Splitu, Sarajevu, Skoplju i dr. Izlagao je i na skupnim 
izložbama kao npr. u Parizu 1932., Veneciji 1934. i drugdje, zatim u Belgiji, Bugar- 
skoj, Burmi, Indiji, Indoneziji, Kini, Meksiku i drugdje. 


Izvor: HBL, 1, str. 750. 


31.Dr. sc. IVAN BILIĆ, Ted. prof. (Pakovo Selo, Drniš, 14. 2. 1933. — Split, 2003.). 

U rodnom Pakovu Selu pohađao je osnovnu školu, a u Puli srednju. Po završet- 
ku srednje škole radi u ondašnjoj Ratnoj mornarici šest godina. Doktorirao u Za- 
grebu 1973. Na Pravnom fakultetu u Splitu počeo raditi 1965. gdje je prethodno 
diplomirao iste godine. Na Pravnom fakultetu prošao je sve stupnjeve: asistent 
(1965.), predavač (1969.), docent (1974.), izv. prof. (1979.), red. prof. (1987.1 
reizbor 1993.) te red. prof. — trajno zvanje (1998.). Predavao je najduže Osnove 
političke ekonomije na Pravnom i Ekonomskom fakultetu u Splitu, ali i još ne- 
koliko kolegija u raznim razdobljima na više visokoškolskih ustanova. Objavio 
je najmanje pet knjiga, 75 znanstvenih studija i dosta stručnih i publicističkih ra- 
dova. Sudjelovao je i na znanstvenim projektima kao suradnik i voditelj. Bio je 
aktivan u sportskim klubovima te je obnašao i dužnost predsjednika Plivačkog i 
Vaterpolo kluba Mornar u Splitu i Plivačkog saveza Splita. Bio predsjednik Po- 
slovodnog odbora Pravnog fakulteta u Splitu i prorektor (za nastavu) Sveučilišta 
u Splitu (1996.-1998.). Potom dekan Pravnog fakulteta do 2000. 

Bio je i politički aktivan: predsjednik Konferencije SKH visokoškolskih 
ustanova Splita i član Predsjedništva Međuopćinske konferencije SKH za 
Dalmaciju. Poslije 21. sjednice Predsjedništva SKJ (1971.) odnosno sloma 
„masovnog pokreta/hrvatskog proljeća“ isključen iz SK. 

Od 1990. do 1992. nalazimo ga na dužnosti potpredsjednika HNS-a. Potom na- 
pušta stranačke aktivnosti. Predsjednik je Udruge za borbu protiv leukemije limfa 
i predsjednik Europskog pokreta u Splitu. Odlikovan je Redom Danice hrvatske s 
likom Ruđera Boškovića (1997.) a dobio je i nagradu SDŽ za godinu 2000. 

Umro u 70. godini. Sahranjen na Lovrincu u Splitu. Njegov sin je poznati 


nogometni reprezentivac i trener Slaven Bilić. 
Izvor: Livaković, Poznati Šibenčani, str. 57-58. 


32.SLAVEN BILIĆ, reprezentativac Hrvatske u nogometu. Sin sveuč. prof. 
Ivana iz Pakova Sela, Drniš. Rođen u Splitu 11. 9. 1968. Osnovnu i srednju 
školu završio u Splitu. Diplomirao na Pravnom fakultetu također u Splitu. 
Igrao u NK Hajduk od 1988. do 1993. za kojega je nastupao na 204 utakmi- 
ce i kao obrambeni igrač dao 25 golova. Od 1993. do 1995. igrao u Karl- 
sruhe (Njemačka), a od 1996. do 1997. u West Hamu, potom od 1997. do 
1999. u Evertonu (Liverpool). Smatra se da je u to vrijeme Bilić bio najviše 
plaćeni nogometaš u obrani na cijelom svijetu. Za nogometnu reprezentaciju 
Hrvatske (1992.-1999.) igrao 44 puta. U reprezentaciji Hrvatske nastupao 
je na Europskom prvenstvu 1996. (Engleska) i Svjetskom prvenstvu 1998. 
(Francuska) kada reprezentacija osvaja broncu. Ponovo igra za splitski Haj- 
duk 2000./2001. kada, uslijed povrede završava aktivnu nogometnu karije- 
ru. Bio je trener Hajduka 2001./2002. Poslije je član Uprave istoga kluba. 
Prema anketi Novog lista (Rijeka) proglašen za najboljeg sportaša uopće u 
Republici Hrvatskoj, a Sportske novosti proglasile su ga najboljim nogo- 
metašem za 1997.godinu. Bio je izbornik mlade reprezentacije Hrvatske od 
2004.godine, potom bio i izbornik A reprezentacije. Igrao za više klubova 
u inozemstvu. Od 9.mj. 2015. trener nogometnog kluba West Ham United s 
kojim je sklopio ugovor na tri godine. 

Ostalo vidjeti u: Sportski leksikon; Nogometni leksikon, LZ Miroslav Krleža, Zagreb (on- 

line izdanje). 

33.Dr. sc. ANTE BILUŠIĆ, red. prof., rođ. 9. 6. 1972. (otac iz Ljubotića, Pro- 
mina, Drniš). Osnovnu i srednju školu završio u Splitu. Diplomirao na PMF u 
Zagrebu 1997., smjer inženjerska fizika, na istom fakultetu magistrirao 1999., 
također inženjersku fiziku. Doktorirao na Fizičkom odsjeku PMF u Zagrebu 
2003. godine disertacijom ,,Proučavanje procesa toplinskog transporta u kva- 
zikristalima, niskodimenzionalnim sistemima i fulurenima“, iz fizike čvrstog 
stanja. Zaposlio se 1997. na Institutu za fiziku u Zagrebu gdje ostaje do 2004. 
Od 2004. na PMF u Splitu. Suradnik i voditelj na međunarodnim projektima. 
Usavršavao se u inozemstvu: CNRS — Grenoble, ETH — Zurich, EPF — Lausa- 
nne. Autor i koautor radova objavljenih u časopisima koji se citiraju u Current 
Contents. Na doktorskom studiju predaje Eksperimentalne metode u biofizici. 
Red. prof., znanstveno područje prirodnih znanosti, polje fizika. Bio dekan 


PMF u Splitu (2014.-2016.), danas red. prof. na PMF u Splitu. 
Izvor: web stranice PMF. 

34. JASNA BILUŠIĆ, glumica (podrijetlom iz Promine, Drniš, odakle joj je 


majka prognana za vrijeme rata devedesetih godina). Rođena 31. 5. 1967. u 
Zagrebu. Završila srednješkolsko obrazovanje u Obrazovnom centru za jezike 
u Zagrebu. Diplomirala na ADU u Zagrebu glumu, a potom i dramaturgiju. 
Bila dobrovoljac Domovinskog rata na bojištu u Slavoniji i Posavini. Tije- 
kom studija dobila Rektorovu nagradu za ulogu u ispitnoj predstavi Paravani 
(klasa prof. Juvančića). Završila scenaristički seminar na University of OHIO 
(SAD). U kazalištu „Komedija“ od 1990. Nastupa u dramama i mjuziklima. 
Ona je i jazz pjevačica. Glazbom se počela profesionalno baviti od 1988. Sni- 
mila je najmanje tri albuma. Godine 2002. na Danima satire dobila nagradu 
Zlatni osmijeh. Dobitnica Nagrade hrvatskog glumišta za 2002. godinu. Glu- 
mila, pored u kazalištu, i na filmu. 


35.Fra MIJO (ANTE) BILUŠIĆ, provincijal (Ljubotić, Promina 1725. — Viso- 


vac, 11. 4. 1797.). U franjevački red stupio 1745. na Visovcu. Školovao se, 
uključivo i filozofiju i teologiju, na učilištima franjevačke Provincije. Kao 
svećenik također je najveći dio službovanja proveo na Visovcu. Bio je lektor 
filozofije u Šibeniku (1756.) i teologije u Zaostrogu od 1765. do 1767. godine. 
Potom postaje gvardijan samostana Visovac, koju službu obavlja četiri puta: 
1767.-1770.; 1775.-1777.; 1781.-1784.; 1796.-1797. Na Visovcu je obnašao 
dužnost lektora morala više godina. Bio je i pomoćnik župnika Promine 1774. 
i 1779. te možda dijelom i 1778. godine i Mirlović (Zagore) 1779. Definitor je 
Provincije Presv. Otkupitelja 1770.-1773., a njen kustod 1785. do 1788. kada 
je izabran za provincijala (1788.-1791.). Arhiv samostana Visovac posjeduje 
njegovu rukopisnu Latinsku gramatiku čiji prvi naslov je posve dug (i iznosi 
devet tiskanih redaka). Napisana je na šest svesčića i još 47 listova (neuveza- 
nih), te ima ukupno 187 listova (veličine 27,5 x 19,5 cm). Bilušić je zamislio 
da to bude trojezična gramatika: latinska, hrvatska i talijanska. Međutim, nije 
dosljedno izvedena u sva tri jezika (jer je dijelom dvojezična). Iz toga se za- 
ključuje da vjerojatno nije dovršena. 


Izvori: fra Bruno Pezo, Franjevci Provincije Presv. Otkupitelja pisci latinskih gramatika 
u XVIII. stoljeću, Kačić, 16/1984., str. 59-81. 
list Promina, II., broj 1(2)/2007., str. 47. 


36.JANDRIJA BODROŽIĆ, ekonomist i društveno-politički radnik, ministar. 

(Biočić, Drniš, 1. 3. 1929. — Zagreb, 10. 8. 2011.). Osnovnu školu završio u 
Biočiću (1940). Suradnik NOP od 1942., a učesnik NOB od 1944. U KP) pri- 
mljen 1945. Na području općine Drniš prvo djeluje kao omladinski rukovodi- 
lac, a zatim kao politički radnik, do 1955., kada odlazi u Zagreb. Ekonomsku 
školu završio u Zagrebu (1957.) i diplomirao na Ekonomskom fakultetu, tako- 
đer u Zagrebu (1963.). Radi u tvornici ,MEBA“ u Zagrebu od 1959. Godine 

1963. postaje republički podsekretar za rad SRH gdje radi na problemima 
raspodjele dohotka i osobnih dohodaka, do 1975. Sudjeluje na zasjedanjima 
međunarodne organizacije rada u Ženevi, u sastavu delegacije Vlade SFRJ 
(1970. i 1974. ). Godine 1975. postaje direktor Republičkog zavoda za stati- 
stiku koju dužnost obavlja do 1984.godine. Sljedeće godine je savjetnik u Iz- 
vršnom vijeću Sabora SRH. Izabran je za predsjednika Republičkog komiteta 
za boračka i invalidska pitanja 1986. na kojoj dužnosti ostaje do umirovljenja. 
Nosilac je Ordena bratstva i jedinstva sa srebrnim vijencem (1951.) i Ordena 


rada sa crvenom zastavom. 
Izvor; HBL, 2, str. 58. 


37.Dr. sc. INES BLAŽEVIĆ, pedagoginja. Rođena je 31. ožujka 1979. godine 
u Splitu, a njena majka Ana Blažević je iz Kljaka, Ružić, Drniš. Zaposlena je, 
kao docentica, na Odsjeku za pedagogiju Filozofskog fakulteta Sveučilišta u 
Splitu. Završila je osnovnu i srednju školu te diplomirala na Visokoj učiteljskoj 
školi Sveučilišta u Splitu 2001. godine. Na Filozofskom fakultetu Sveučilišta u 
Zagrebu 2009. godine magistrirala je na temu Menadžment škole i voditeljska 
uloga ravnatelja te doktorirala 2015. godine na temu Utjecaj školskoga kuriku- 
luma na socijalni razvoj učenika. Proteklih 16 godina radila je: u školi gdje je 
napredovala u zvanje učitelja mentora, u Agenciji za odgoj i obrazovanje kao 
viša savjetnica za razrednu nastavu te na Filozofskom fakultetu u Splitu. Bila 
je i vanjski suradnik Prirodoslovno-matematičkog fakulteta u Splitu. Kontinu- 
irano se znanstveno i stručno usavršava na skupovima i konferencijama razli- 
čitih vrsta i razina gdje održava i predavanja. Organizirala je niz skupova te 
bila član organizacijskoga odbora i moderator u nizu znanstvenih konferencija. 
Recenzentica je zbornika radova te znanstvenih i stručnih radova. Autorica je 
znanstvenih radova iz područja školske pedagogije, multimedijske didaktike, 
kurikuluma, pedagogije slobodnog vremena i metodike koji su joj uže područje 
znanstvenog interesa i djelovanja. Zamjenica je glavne i odgovorne urednice 
Školskoga vjesnika — časopisa za pedagogijsku teoriju i praksu kao i voditeljica 
Odbora za unaprjeđenje kvalitete Filozofskoga fakulteta Sveučilišta u Splitu. 


38.Fra MIJO BOGETIĆ (Bogatići, Drniš, 1590. - Šibenik, 16. 11. 1662.), sve- 
ćenik i kulturni djelatnik. Gvardijan franjevačkog samostana na Visovcu, zatim 
definitor provincije (1640.) i provincijal Bosne Srebrene (od 1647.). (Lašvanin 
u svom Ljetopisu, str. 255 navodi da je fra Mijo Bogetić od Visovca izabran za 
provincijala 1647.godine. Istu godinu navodi i Filip Lastrić u svom Pregledu, 
str. 131). Po dogovoru s Leonardom Foscolom sudjelovao u organizaciji ustan- 
ka kršćanske raje drniškog kraja protiv Osmanlija. S drugim fratrima napušta 
Visovac i sklanja se u Šibenik gdje je i utemeljio samostan Sv. Lovre, a izbjegli- 

ce iz drniškog kraja (oko 10.000) smještene su u okolici Šibenika, od Grebaštice 
do Murtera, te i u samom Šibeniku (Crnica, Varoš, Mandalina). Pomagao je 
književnike i bio kolekcionar knjiga. Njemu je posvetio svoje djelo Naslađenje 
duhovno Pavao Posilović, Mleci, 1693. Posveta glasi: ,,Mnogopoštovanom ocu 
i dobrotom svake kriposti urešenomu fra Mihi Bogetiću iz Hrvata“dok mu je 
Pavao Papić posvetio svoj prijevod Sedam trublji. 


Izvori: HBL, 2, str. 76-77. 


J. Soldo, Samostan sv. Lovre u Šibeniku, Kačić 1/1967. 

K. Kosor, Drniška krajina za turskog vladanja, Kačić X1/1979., str. 125-194. 
F. Lastrić, Pregled starina bosanske provincije, Sarajevo, Zagreb 2003. 

N. Lašvanin, Ljetopis, Sarajevo, Zagreb 2003. 


39.ŠIMUN BOGETIĆ (Miljevci, Drniš, oko 1600. — Drniš, veljača 1648.), na- 


rodni junak. Naročito se isticao u bitkama protiv Osmanlija i poginuo u Kan- 
dijskom ratu u borbi oko mosta na Čikoli. Opjevan u usmenoj književnosti. 
Pjesma naslovljena Senjski kapetan oslobodi Šimu Bogetića jer istuče Petra 
Mrkonjića sadržana je u Erlangenskom rukopisu. 

Kačić pjeva: 

»Pivaju se pisme i popivke 

od junaka Bogetić Šimuna: 

ovo biše silni mejdandžija 

žestokoga rata od Kandije. (Kačić: 321) 


Izvor: HBL, 2, str. 76. 


Erlangenski rukopis, Nikšić, 1987. pjesma br. 127 (str. 253-254). 
K. Kosor, Drniška krajina za turskog vladanja, Kačić XV/1979., str. 145-146. 
A. Kačić Miošić, Razgovor ugodni naroda slovinskoga, Split 1973., str. 321 


40. BUDISLAV-BUDE BORJAN, (Kričke, Drniš, 4. 5. 1904. — Zagreb, 8. 7. 1941.). 

Agronom i revolucionar. Završio gimnaziju u Splitu 1922., a diplomirao na Poljo- 
privredno-šumarskom fakultetu 1929. u Zagrebu. U gimnaziji postaje član SKOJ- 
a. U Zagrebu je aktivan u Klubu studenata marksista kao i u skojevskoj ćeliji 
Željezničke radionice, te u Nezavisnim radničkim sindikatima od 1923.godine. 
Po proglašenju šestojanuarske diktature hapšen je i zatvaran u Splitu i interniran u 
logor. Prethodno je radio u redakciji lista Radnički odjek. Kao agronom radio je u 
Vrginmostu i Vrbovskom. Godine 1937. provodi sedam mjeseci u zatvoru na Adi 
Ciganliji. Borjan je od 1939. u Komisiji za pomoć španjolskim borcima, a godinu 
kasnije pokreće list Naša brazda u Petrinji zajedno s grupom članova SDS koji su 
se protivili Sporazumu Cvetković-Maček. Početkom 1941. opet je uhapšen jer je 
pomagao bratu Gojku, španjolskom borcu, da se iz internacije u Francuskoj pre- 
baci u zemlju. U zatvoru u Lepoglavi održava političke tečajeve za zatvorenike. 
Osuđen je na smrt presudom ustaškog Pokretnog prijekog suda i strijeljan u Do- 
trščini. Objavljivao je stručne članke u periodici: Gospodarski list, Gospodarski 

kalendar, Agronomski glasnik i drugdje. Bavio se esperantom još od srednje škole 


pa je kasnije objavljivao i u esperantskom časopisu La Suda Stelo (1939.). 
Izvor: HBL, 2, str. 161-162. 


41.GOJKO BORJAN, španjolski borac na strani Republike. Rođen 1914. u selu 
Kričke, Drniš. Radnik. Došao u Španjolsku 30. 1. 1938. iz Jugoslavije. Bio 
borac u Internacionalnoj brigadi. Umro 1946. u Jugoslaviji. Brat agronoma i 
revolucionara Bude Borjana. Njegov brat Bude, kao član Komisije za pomoć 
španjolskim borcima, pomagao je Gojku da se prebaci u zemlju iz internacije 


u Francuskoj. U Francusku je Gojko završio nakon pada Republike 1939. 
Izvori: Zbornik Španija 1936.-1939., peti tom, VIZ Beograd 1971.; 

yuinterbrigade.net/spisak_spanskih-boraca/; 

B. Matković, Svjedočanstva o Dalmatincima u španjolskom građanskom ratu, Radovi 

Zavoda za povjesne znanosti HAZU u Zadru, 54/2012., str. 273-303. 


42.Fra STIPAN BRAKUS stariji (Trbounje, Drniš 1671. — Visovac 6. 9. 1751.). 
Kapelan u Mletačkoj mornarici. Župnik Graca (1710., 1720.-1723.; 1730.- 
1732.). Gvardijan u Kninu (1724.); ponovo 1737. Bio je i župnik u Drnišu 
(1732.-1735.). Kapelan hrvatskih jedinica (i vojnika) u mletačkoj mornarici u 
Italiji i Albaniji. Meštar novaka, definitor provincije (1735.-1738.),a od 1742. 


kustod Provincije. Gvardijan na Visovcu (1715.-1718.11746.-1748.) 
Izvor: K. Kosor, Drniš pod Venecijom, Kačić VII/1975., str. 62-63. 


43.Dr. sc. LJILJANA BRKIĆ, rođ. Mudrinić, otac Vlade (Drago) rođen u Boga- 
tićima Prominskim, Oklaj, Drniš, a majka Jeka (rođ. Bagić također). Osnovnu 
i srednju školu završila u Splitu. Magistrirala temom ,,Vremenski promijenjiva 
pravila u aktivnim bazama podataka“ (2004.), a doktorirala tezom ,,Model nad- 
zora i upravljanja inkrementalnim ažuriranjem skladišta podataka“ (2011.) na 
Fakultetu elektrotehnike i računarstva (FER) u Zagrebu. Zaposlena na FER-u 
u Zavodu za primijenjeno računarstvo. Izvodi nastavu na preddiplomskom i 
diplomskom sveučilišnom studiju. Nositelj je ili izvođač nastavnih predmeta: 
Baze podataka, Projekt iz programske potpore, Uvod u programiranje, Završni 
rad, Napredni modeli i baze podataka i Poslovna inteligencija. 


44. DRAŽEN BUDIŠA, rođ. 25. 7 1947. u Drnišu. Otac Mate bio je službenik (u 
SDK), a majka Marija domaćica. Osnovnu školu i prva dva razreda gimnazije zavr- 
šio je u Drnišu, gdje je u limenoj glazbi svirao klarinet. Druga dva razreda završio je 
u gimnaziji „Vladimir Nazor“ u Splitu gdje je maturirao, a ujedno završio i Omla- 
dinsku političku školu. Diplomirao filozofiju i sociologiju na Filozofskom fakultetu 
u Zagrebu 1976., nakon izlaska iz zatvora (a studij je prethodno upisao 1967.). Pred- 
sjednik Saveza studenata Sveučilišta u Zagrebu 1971. Poslije poznatog studentskog 
štrajka u Zagrebu i 21. sjednice Predsjedništva SKJ u Karađorđevu, optužen i osu- 

đen na višegodišnji zatvor. Zatvor odslužio u Staroj Gradiški i Lepoglavi. Iz zatvora 
je izišao u prosincu 1975. Imao je zabranu javnog istupanja za osam godina. Po pre- 
poruci tadašnjeg republičkog sekretara za prosvjetu i kulturu Stipe Šuvara, zaposlen 
je u Nacionalnoj i sveučilišnoj knjižnici u Zagrebu, gdje je bio viši bibliotekar do 
1989. (voditelj Riznice). Jedan od osnivača stranke HSLS. Član Vlade nacionalnog 
jedinstva RH 1991./1992.). Iz te Vlade istupa nakon pola godine. Potpredsjednik 
koalicijske vlade RH (u mandatu Ivice Račana), tri-četiri mjeseca kasnije, zajedno 
s ostalim HSLS-ovcima napušta Vladu, odnosno podnosi ostavku. Bio protukan- 
didat Franji Tuđmanu na izborima za predsjednika Republike 1992. i Stipi Mesiću 
2000., kada je ušao u drugi krug. Kasnije zastupnik u Saboru RH. Obavljao je i 
dužnost potpredsjednika Zastupničkog doma Sabora (1995.-1999.). Bio je izabran 
i za gradonačelnika Zagreba 1995., ali ga tadašnji predsjednik Republike Hrvatske 
dr. F. Tuđman odbio potvrditi. Dražen Budiša predsjednik je HSLS 1990., s kojeg 
mjesta se povlači 1992., a na koje mjesto se vraća 1997. Ponovo se povlači s mjesta 
predsjednika HSLS 2003. i uglavnom napušta politiku. Nešto kasnije zapošljava se 
kao savjetnik u „Školskoj knjizi“. 

Objavio je više od 40 znanstvenih i stručnih radova i nekoliko knjiga iz 
kulturne povijesti: Pet stoljeća hrvatske filologije (u suautorstvu, 1981.); Po- 
čeci tiskarstva u evropskih naroda (1984.); Humanizam u Hrvatskoj (1988.); 
Razgovori o slobodnoj Hrvatskoj (u suautorstvu s Vladom Gotovcem); Hr- 
vatske knjige tiskane u Mlecima od XV. do XVIII. stoljeća (1993.); Razgovori 
o hrvatskoj državi (2001.). Uz to je priredio i uredio više knjiga za tisak. Pri- 
premio više izložbi iz fundusa NSK. Odlikovan je Redom Stjepana Radića za 
zasluge u borbi za nacionalna i socijalna prava i razvitak hrvatskog naroda 
1995. godine. Oženjen suprugom Nadom s kojom ima tri sina. Živi u Zagrebu. 


Izvori: Biografije.com 


Hrvatska enciklopedija (EI) 
Večernji list od 30. 11. 2011. (Portal) 


45.JOSIP BUDIŠA, pisac (pok. Paške) iz Cere, Unešić, Drniš, rođen 25. 5. 1952. 


Osnovnu školu završio u Unešiću, a srednju u Splitu. Objavio knjigu: Sve naše 
krize (u kojoj sažima osobna iskustva u političkim i društvenim previranjima). 
Uz to još objavio romane: Tragom sudbine/istine (2014.) ; Manje više isti ljudi 
(2016.); Konformist (2017.). 


Izvori: HE (EI) 
46.Dr. sc. NEDILJKO BUDIŠA, redoviti profesor, biokemičar, red. prof. bi- 


34 


okatalize. Rođ. 21. 11. 1966. u Šibeniku, iz Cere (Drniš). Završio osnovnu 
školu u Unešiću. Studirao kemiju i biologiju na Fakultetu prirodoslovno-ma- 
tematičkih znanosti i odgojnih područja u Splitu, a diplomirao na PMF u Za- 
grebu (1990.). Magistrirao na PMF u Zagrebu (1993.). Doktorirao tezom o 

rendgenskoj strukturnoj analizi proteina (1997). Mentor mu je bio nobelovac 
Robert Huber na Tehničkom sveučilištu u Minhenu. Habilitirao 2005. Radio 
na Max-Planck Institutu u Minhenu. Od 2010. na Fakultetu za kemiju Tehnič- 
kog sveučilišta u Berlinu u zvanju red.prof. Djeluje na Katedri za Biokatalizu. 
Autor je više radova i udžbenika iz svog istraživačkog područja. 


47.Fra ILIJA BULIĆ, (Drniš, početkom 17. stoljeća - ?). Franjevac Bosne Sre- 
brene. Teologiju studirao u Italiji. Napisao knjigu Privilegia provinciae Bosnae 


Argentinae (Ancona 1635.) na latinskom, o povlasticama fratara pod Turcima. 
Izvor: HBL, 2, str. 482. 
K. Kosor, Drniška krajina za turskog vladanja, Kačić, XI/1979., str. 159-160. 


48.BOGDAN BULJAN (Drniš, 20.11. 1923. — Split, 7.2. 1986.), dramski glu- 
mac i teatrolog. U Beogradu je diplomirao povijest umjetnosti (1954.) gdje 
je prethodno maturirao 1944. i osposobljavao se za glumca u Pozorišnom 
studiju (1949.). Djeluje kao član drame Narodnog pozorišta u Beogradu 
(1950.-1954.), zatim prelazi u Split gdje radi kao glumac u HNK. Realizirao 
više različitih uloga, među ostalima i Ignjata i Lenbaha u dramama Gospoda 
Glembajevi i Leda, Miroslava Krleže. Uređivao kazališne publikacije i razne 
knjižice kao npr. Splitsko ljeto 1970-1978.1 dr. Godinama je surađivao u dnev- 
niku Slobodna Dalmacija, pretežno o kazalištu i kazališnoj prošlosti u Splitu. 
Radove o kazalištu objavljivao je i u časopisima Mogućnosti, Pozorišni život, 
Dubrovnik, Pozorište, Kulturna baština te u Kronici Zavoda za književnost 
i teatralogiju JAZU. Predavao na Pedagoškoj akademiji u Splitu i kasnije na 


Zavodu za likovnu kulturu splitskog odjela zadarskog Filozofskog fakulteta. 
Izvor: HBL, 2, str. 486. 
A. Kudrijavcev, Gledalac sa zadatkom, Zagreb 1983. 


49.BRANKO BULJEVIĆ, nogometaš iz Drniša. Osnovnu i srednju školu za- 
vršio u Drnišu. Igrao u nogometnom klubu DOŠK u Drnišu. Potom otišao u 
Australiju gdje je nastupao za tri nogometna kluba, te nastupao za nogometnu 
reprezentaciju Australije 30 puta. 


50.MLADEN BURNAĆ, glazbenik, kantautor, pjevač i skladatelj (žanr: pop- 
rock). Rođen u Kninu 18. 2. 1970. Roditelji iz Promine. Živi od ranog dje- 
tinjstva u Zagrebu. Zajedno s pop-rock sastavom Brze banane pojavio se na 
glazbenoj sceni potkraj 80-tih. Ovaj sastav objavljuje LP 1990. godine, a singl 
ploču Oglasi 1991., poslije nekoliko desetaka nastupa po raznim klubovima. 
Poznate su pjesme njegova benda Kiša mi ne smeta i Prošao sam sve. Na- 
stupao je i samostalno na koncertima u kultnim klubovima poput Kulušića, 
Lapidarija i drugdje. Objavljuje prvi solo album Valovi ljubavi 1993. a krajem 
1995. album Nešto me vuče. Godine 1998. izlazi mu album Ne zovi mala po- 

licajca, dok 2000. objavljuje četvrti solo album Krv i voda. Sedmi album Jer 
ljubiš drugoga godine 2005., kada i postaje član Hrvatskog društva skladate- 
lja. Od 1990. do 2009. objavio je 8 albuma, 16 singlova, 30-tak video-spotova 
i nastupio na 30-tak festivala. Dobitnik brojnih priznanja za svoje nastupe, 
posebno za nastupe na humanitarnim koncertima i akcijama. 


51. Dr. sc. IVANKA BUZOV, docentica na Odsjeku za sociologiju Filozofskog fakul- 


teta u Splitu. Rođena 23. 11. 1958. u Splitu. (Otac Stipan i majka Marta, rođ. Trzin 
iz Mirlović Polja, Drniš). Osnovnu školu i gimnaziju pohađala i završila u Splitu, 
a studij sociologije na Fakultetu političkih nauka u Sarajevu (1981.) Magistrirala 
je 2008., a doktorirala 2013. na Filozofskom fakultetu Sveučilišta u Zagrebu. Ma- 
gistrirala je temom iz socijalnog ekofeminizma, a doktorirala na temi obrazovanja 
za okoliš. Područja njenog znanstvenog interesa su sociologija okoliša, sociologija 
obrazovanja i sociologija roda. Objavila je više od 30-tak znanstvenih 1 stručnih 
radova na hrvatskom i engleskom jeziku iz područja sociologije te sudjelovala na 
brojnim znanstvenim skupovima u Hrvatskoj i u inozemstvu. Bila koordinatorica na 
projektu Titius: Porječje Krke — baština i sociokulturni razvoj, te kao istraživačica ili 
kao voditeljica na više međunarodnih i nacionalnih istraživačkih projekata. Članica 
Uredništva časopisa God. Titius. Pročelnica Odsjeka za sociologiju Filozofskog fa- 
kulteta u Splitu (2017-2020). Članica je Hrvatskog sociološkog društva. 


Izvor: Godišnjak Titius, br. 6-7/2014., str. 593-594. 
52.Dr. sc. SNJEŽANA BUZOV, orijentalist, osmanist. Rođena 26. 12. 1959. u 

Splitu. Otac Stipan i majka Marta rođ. Trzin iz Mirlović Polja, Drniš. (Sestra 
Ivanke, sociologinje). Osnovnu školu i gimnaziju završila u Splitu. Diplomi- 
rala (1982.) na Odsjeku za orijentalistiku Filozofskog fakulteta u Sarajevu 
(turski, arapski i perzijski jezik). Radila u Orijentalnom institutu u Sarajevu 
kao asistent istraživač (1983.-1992.), potom u Hrvatskom institutu za povijest 
u Zagrebu (od početka do kraja 1993.). Magistrirala na Filozofskom fakultetu 
u Zagrebu 1992. na Odsjeku za povijest. Doktorirala na University of Chicago 
(2005.) iz područja bliskoistočnih studija - islamska povijest i civilizacija. Od 
2001. do 2003. radi na University of Michigan u Ann Arboru, a od 2003. na 
Odsjeku za povijest University of Pittsburg te od 2006. na Ohio State Univer- 
sity, Odsjek za bliskoistočne jezike i kulture, gdje je stekla zvanje izvanredne 
profesorice. Od stranih jezika govori i piše turski, arapski i engleski. Uz to po- 
znaje perzijski, tatarski, francuski i ruski jezik. Objavila je brojne znanstvene 
radove na hrvatskom, engleskom, bosanskom i turskom jeziku. 

53.ANDRIJA CAR, oftalmolog (Sv. Jelena, Crikvenica, 21. 11. 1895. — Unešić, 
Drniš, 2. 10. 1952.). Gimnaziju završio u Zadru, a medicinu studirao u Zagre- 
bu i Beču. Bio asistent na Očnoj klinici u Zagrebu gdje je i završio specijali- 
zaciju. Predstojnik je Očnog odjela i ravnatelj bolnice u Sušaku od 1935., a 
od 1942. na čelu Očnog odjela bolnice u Sarajevu. Poslije rata voditelj Očnog 
odjela bolnice na Rebru u Zagrebu. Istraživao je i objavljvao radove iz svoje 
discipline, te predložio svoju operativnu metodu. O njemu vidjeti više u Z. 
Pavišić, Doktor Andrija Car, Liječnički vjesnik, 75/1953., str. 73-74. Stradao 
u željezničkoj nesreći u Unešiću. 

Izvor: HBL, 2, str. 574. 

54.MARKO CIGIĆ, pučki/narodni pjesnik, guslar. (Otavice, Drniš, 1913. — 
1990.). Završio analfabetski tečaj 1933. Bavio se poljoprivredom kao i njego- 
vi roditelji. Imao je devetero djece, od kojih su dvije kćeri. 

Za Drugog svjetskog rata dezertira iz domobrana 1942. godine zbog čega 
je zatvoren u Kninu. Izveden je pred Prijeki vojni sud u Gospiću, ali je spasio 
glavu zahvaljujući intervenciji. God. 1944. u jesen odlazi u Svilajski partizan- 
ski odred, nakon što je prethodno surađivao s NOP-om. Završio je zdravstveni 
kurs 1947. i zapošljava se u Zdravstvenoj stanici Drniš (kasnije Dom zdravlja) 
gdje radi do umirovljenja 1978. godine. 

Interes za epske pjesme nosi iz mladih dana u rodnim Otavicama. Ista- 
kao se i kao talentiran stvaralac novih epskih pjesama. Još kao borac potkraj 
rata (8. dalmatinske udarne brigade) objavio je pjesme „Oslobođenje Knina“ i 
„Oslobođenje Istre“. Godine 1969. tiska zbirku od 11 epskih pjesama pod na- 
slovom ,,Pjesme iz drugog svjetskog rata“, s predgovorom Slobodana Gruba- 
ča i u nakladi (vlastitoj) u šest tisuća primjeraka. Sve su mu pjesme „ispjevane 
u rimovanim desetercima“ (Mimica, 1988.:403). Drugo izdanje ove zbirke 
sadrži još pet novih pjesama i tiskano je 1972. u osam tisuća primjeraka. U 
zbirci pjeva o pojedinim ofenzivama u 2. svjetskom ratu, bitkama na Neretvi 
i Sutjesci, desantu na Drvar, o Drugom zasjedanju AVNOJ-a, o pogibiji Ive 
Lole Ribara i drugim velikim događajima 2. svj. rata. 

U vrijeme bolesti i smrti Josipa Broza Tita 1980. sastavio je dvije pjesme: 
o smrti druga Tita, i o ispraćaju Tita. Imao je još petnaestak neobjavljenih 
pjesama također u desetercu. ,,Njegovi su stihovi dobrim dijelom gipki a rime 
neusiljene; u njegovim pjesmama u epskom prikazu nerijetko zaiskri kraća 
lirska slika, uspjelo poređenje ili izraz“, ustvrdio je vrsni poznavalac narod- 
nog stvaralaštva, prof. Mimica. Marko je Cigić pokazivao i šire zanimanje za 
folklorno stvaralaštvo, zapisivao je narodne izreke, običaje i sl. Nastupao je 


37 


Šime Pilić: Građa i prilozi za Leksikon Drnišana 





pjevajući svoje pjesme na raznim skupovima i proslavama ali i na Filozof- 
skom fakultetu u Zagrebu pred studentima slušateljima predmeta Narodna/ 
usmena književnost kod prof. Čubelića. Cigić je živio u Drnišu. 


Izvor: Ivan Mimica, Za slobodu nema drugog puta. Epske deseteračke pjesme o NOB-u i 
revoluciji nastale u Dalmaciji, Književni krug Split, 1988. (Vidjeti pjesme na str. 53-60; 98- 
102; 162-230; 265-269; 291-295; 382-391 i o pjevaču M. Cigiću posebno na str. 402-405. 


55. Dr. sc. LIDIJA COLOMBO/KOLOMBAO, fizičarka, (Siverić, 28. 6. 1922. — Za- 


greb 23. 2. 2015. ), kći Krste Colomba i Marije rođ. Zenić. Otac je bio računovođa 
u rudniku Siverić. Lidija je završila osnovnu školu u Siveriću (1932.), a maturirala 
na Realnoj gimnaziji u Šibeniku (1942.). Obitelj Colombo iz Siverića preselila je 
1932. u Šibenik, potom se opet vraća u Siverić 1943., a nakon Drugog svjetskog 
rata cijela obitelj seli u Zagreb. Lidija Colombo diplomirala je matematiku-fiziku 
na PMF u Zagrebu 1950. gdje je i doktorirala 1961. Nakon diplomiranja asistent 
na Katedri za fiziku Farmaceutskog fakulteta u Zagrebu. Potom prelazi u Institut 
Ruđer Bošković, također u Zagrebu. Odlazi na specijalizaciju na Sveučilište Sor- 
bonne u Parizu. Znanstveni suradnik postaje 1963., viši znanstveni suradnik 1976., 
a znanstveni savjetnik 1978. Više puta gostovala u inozemstvu kao profesorica na 
sveučilištima i institutima. Njena znanstvena preokupacija je spektroskopija. Iz 
tog područja objavila je više radova u domaćim i stranim časopisima. Dobitnica je 
nagrade „Nikola Tesla“ (1966.) i „Ruđer Bošković“ (1979.). Dobila je i priznanje 
Ministarstva obrazovanja Francuske. Pobliže o njenim djelima vidjeti u: 


Izvori:list „Siverić“ br. 1(30) 2016. 


HBL, 2, str. 697. 


56. Mr. sc. BOGOMIL COTA, dužnosnik, Suknovci, Promina. Rođen 13. 1. 1934. 

Osnovnu školu završio u Promini, a gimnaziju u Kninu. Diplomirao i magistrirao 
na Ekonomskom fakultetu u Zagrebu. Generalni direktor Službe društvenog knji- 
govodstva (SDK) za Hrvatsku, potom Zavoda za platni promet (ZAP) Hrvatske 
do razrješenja na vlastiti zahtjev. Odlazi zatim za savjetnika guvernera Hrvatske 
narodne banke (HNB) za platni promet u travnju 1997. Sredinom kolovoza 1991. 
imenovan za člana Komisije za pripremu prijedloga koncepcije monetarnog sustava 
i izradu novčanica Republike Hrvatske. Višegodišnji istaknuti predsjednik Hrvatske 
zajednice računovođa i financijskih djelatnika. Magistarski rad Bogomila Cote je 
na temu: Likvidnost privrednih organizacija u suvremenim uvjetima privređivanja 
(1992.). Tiskao je i autorsku knjigu /nformacijski sistem u SDK (1977.). U suautor- 
stvu (s Vladimorom Kralom) objavio knjigu Kontrola i revizija poslovanja (1983.). 
Izišla mu je i knjiga: Bogomil Cota i dr. — Hrvatska zajednica računovođa i finan- 
cijskih djelatnika: 1954.-2004., koje je knjige ujedno i glavni urednik (2004.7). U 
studenome 2012. Općinsko vijeće Promine imenovalo ga članom Odbora za gospo- 
darski razvoj općine Promina. Umirovljen 1999. Živi u Zagrebu. 


God. Titius, br. 9 (2016), 11-138 





Izvor: www.rf.hr; www.hnb.hr; „Promina“ — list župe Sv. Mihovila — Promina, god. VII, 

br. 1(7), 2012. 

57.Dr. sc. BORIS COTA, redoviti profesor, rođen 25. 12. 1961. u Kninu. Pori- 
jeklom iz Promine. Diplomirao na Fakultetu za vanjsku trgovinu u Zagrebu 
1986. Od 2. mj. 1989. radi na Ekonomskom fakultetu u Zagrebu. Doktorsku 
tezu pod naslovom ,,Privredni ciklusi u Hrvatskoj“ obranio na Ekonomskom 
fakultetu u Zagrebu 1997. godine. Za redovitog prof. izabran 2007. Izvodi na- 
stavu iz kolegija Makroekonomija i Ekonomska politika na preddiplomskom 
studiju, te iz predmeta Makroekonomija financijskih tržišta na diplomskom 
studiju. Na doktorskom studiju iz kolegija Modeli ekonomske politike — sve 
na EF u Zagrebu. Od 10. 3. 2010. do 1. 10. 2012. posebni savjetnik za gospo- 
darstvo predsjednika RH Ive Josipovića, a od ožujka 2010. do veljače 2015. 
bio je predsjednik Savjeta (predsjednika Republike) za gospodarstvo. Objavio 
više desetaka znanstvenih radova i voditelj je znanstvenih projekata. 

58. FRANE COTA, kipar i arhitekt. (Knin 29. 9. 1898. — Zagreb 19. 1. 1951.). Pori- 
jeklom iz Suknovaca (Promina, Drniš). Osnovnu školu pohađa u Kninu, zatim uz 
podršku Muzeja hrvatskih spomenika u Kninu prelazi u Split gdje pohađa Obrtnu 
školu i završava kiparski odjel 1915. Studirao na Umjetničkoj akademiji u Beču, ali 
se u Prvom svjetskom ratu vraća u zemlju. Privatno maturirao gimnaziju na Sušaku 
(1919.), a zatim nastavlja studij na Umjetničkoj akademiji u Beču gdje je diplomirao 
kiparstvo (1924.). Potom prelazi u Zagreb gdje je diplomirao na Tehničkom fakultetu 
1929. arhitekturu. Zatim boravi u Pragu, Parizu i Italiji. Bio je honorarni predavač 
na Tehničkom fakultetu od 1934. do 1950. gdje je predavao Arhitektonsko crtanje. 
Na Višoj pedagoškoj školi u Zagrebu prvotno je predavač, počevši od 1938., a zatim 
profesor crtanja od 1941. Radio je portrete (npr. portret žene, Đuro Deželić, Pionir- 
ka, Prvoborac i drugo), aktove (npr. Poslije kupanja), figure, (npr. Žena pri čitanju), 
kompozicije (spomenik Marku Oreškoviću). Cota je izradio cijeli niz reljefa, medalja 
i plaketa. Sudjelovao je na izložbama u Zagrebu, Osijeku, Novom Sadu, Pragu, Zu- 
richu, Londonu. Projektirao je i više zgrada u Zagrebu, kao što je Hrvatski lječnički 
dom, neke vile na Tuškancu, u Zelengaju i dr. Izradio je i druge arhitektonske projekte 
kao što je Viša pedagoška škola u Zagrebu (1936.). Pisao je i osvrte na likovnu umjet- 
nost kod nas, te na istraživače starohrvatskih spomenika. Cotu smatraju izuzetnom 
pojavom u hrvatskoj modernoj povijesti. O njemu pobliže u: 

Izvor: HBL 2, str. 711. 

59.SANJA COTA, novinarka i urednica (kćer Jakova Cote iz Suknovaca, nekoć 
nastavnika fizike i direktora OŠ u Oklaju, kasnije istaknuti rukovoditelj u INI 
Zagreb). Sanja Cota je urednica na Hrvatskom radiju, Zagreb. Rođena 5. 8. 
1963. Osnovnu i srednju školu završila u Zagrebu. Diplomirala na Agronom- 
skom fakultetu u Zagrebu, a od 1989. radi na Radio Zagrebu. 

60.ZLATKO COTA, (Drniš, 18. 12. 1912. — Zagreb, 24. 3. 1989.), istaknuti 
stručnjak za socijalno osiguranje. Objavio više priručnika iz invalidskog, mi- 
rovinskog i socijalnog osiguranja itd. Gimnaziju završio u Zagrebu 1939. Za- 
pošljava se kao službenik u Bratinskoj blagajni u Drnišu, potom u Saveznoj 
kontrolnoj komisiji u Beogradu (1946.-1949.), te kao inspektor, načelnik i 
pomoćnik direktora u Republičkom zavodu za socijalno osiguranje u Zagrebu 
(1950.-1973.). Sudjelovao u izradi zakonskih popisa o mirovinskom i zdrav- 
stvenom osiguranju. Predavao na Višoj školi za socijalne radnike u Zagrebu. 
Pokrenuo i uređivao seriju Monografije socijalnog osiguranja u SFRJ. Sudio- 


nik Narodnooslobodilačke borbe od 1941. godine. 
Njegovu bibliografiju vidjeti u HBL, 2, str. 712. 


4 

61.MARTA ČAKIĆ, košarkaška reprezentativka, rođena u Drnišu 16. 8. 1982. Ko- 
šarkašica koja igra na mjestu beka šutera. Nastupa u ŽKK Jolly Šibenik. Počela 
kao profesionalna košarkašica igrati u tom klubu 1996. godine. Jedne godine je 
igrala u Croatiji, Gospić (2005.), potom u Budućnosti (Crna Gora) 2006.-2007. 
Godine 2007. prelazi u Ragusu, Dubrovnik, a od 2008. godine ponovo igra u 
matičnom klubu Jolly u Šibeniku. Igra u košarkaškoj reprezentaciji Hrvatske. Na 
Mediteranskim igrama u Almeiri s reprezentacijom osvojila srebro (2005. godi- 
ne), a u Pescari broncu (2009.). Napušta profesionalnu košarku 2012. 


62.Dr. sc. NIKOLA ČAVLINA, red. prof., na Fakultetu elektrotehnike i računar- 
stva Sveučilišta u Zagrebu (FER), na Zavodu za visoki napon i energetiku. Rođen 
1960. u Šibeniku. Podrijetlom iz Promine. Izvodi nastavu iz kolegija na preddi- 
plomskom studiju Okoliš i održivi razvoj (nositelj); Projekt (predavanja). Na di- 
plomskom studiju nositelj predmeta Energetika, okoliš i održivi razvoj; Nuklearna 
sigurnost; Nuklearno inžinjerstvo, te izvodi predavanja na Diplomskom radu. Na 
doktorskom studiju nositelj je predmeta: Napredni nuklearni reaktorski sustavi 
za održivi razvoj; Sigurnosne analize nuklearnih elektrona. Područje znanosti: 
Tehničke znanosti, Polje: Elektrotehnika, zvanje: red. prof. Njegovi znanstveni 
interesi: Nuklearna energija i nuklearna postrojenja. Ujedno je tajnik Odjela za 
energijske sustave Akademije tehničkih znanosti (ATZ). Odlukom Hrvatskog sa- 
bora od 1. 10. 2004. imenovan je predsjednikom Vijeća za nuklearnu sigurnost. 


63.Dr. sc. ANKICA ČILAŠ-ŠIMPRAGA, Institut za jezik i jezikoslovlje, Zagreb. 
Rođena 9. 8. 1970. u Kninu. Roditelji iz Promine (Mratovo, Oklaj). Osnovnu ško- 
lu i srednju školu (Obrazovni centar za jezike) završila u Zagrebu. Diplomirala 

Južnoslavenske jezike i književnosti na Filozofskom fakultetu u Zagrebu (1996.). 
Magistrirala temom ,,Fonologija ikavskih štokavskih govora između rijeka Krke 
i Neretve“ (u svibnju 2002. godine). Doktorirala tezom ,,Antroponimija i toponi- 
mija Promine“ (veljača 2006. godine). Još za vrijeme studija radila na snimanju 
zvučnih knjiga u Savezu slijepih i slabovidnih Hrvatske. Zaposlena kao lektorica 
hrvatskoga jezika na HRT (od početka 1993.godine), a od 1. 9. 1997. u Institutu za 
hrvatski jezik i jezikoslovlje. Radila na projektima: „Hrvatski jezik i njegova po- 
vijest“ (od 1997.), ,,Onomastička istraživanja u Hrvatskoj“ (od 2005.). Voditeljica 
je Odjela za onomastiku i etimologiju u Institutu za hrvatski jezik i jezikoslovlje, 
gdje od 2014. vodi projekt Baza suvremenih hrvatskih osobnih imena. Stručno se 
usavršavala u Pragu, Ohridu, Beču i Velikome Trnovu. 

Sudjelovala je na više od tridesetak znanstvenih skupova i objavila goto- 
vo četrdesetak znanstvenih i tridesetak stručnih radova. Bila je tajnica znan- 
stvenih skupova i znanstvenih časopisa (Rasprave Instituta za hrvatski jezik i 
jezikoslovlje te Folia onomastica Croatica). Surađivala u nastavi na Odsjeku 
za slavistiku Filozofskoga fakulteta u Zagrebu (2001.-2003.) i na Odjelu za 
etnologiju i kulturnu antropologiju Sveučilišta u Zadru (2009.-2011.). Članica 
je više povjerenstava, vijeća i savjeta. 

Objavila knjige: Prinosi hrvatskoj dijalektnoj fonologiji, Split-Zagreb, 
Književni krug-Institut za hrvatski jezik i jezikoslovlje 2010. (U suautorstvu 
s Anitom Celinić, Ivanom Kurtović Budja i Željkom Jozićem); Prvi školski 
rječnik hrvatskoga jezika. Zagreb: Institut za hrvatski jezik i jezikoslovlje — 
Školska knjiga 2008. (U suautorstvu s Ljiljanom Jojić i Kristianom Lewisom). 


64.Dr. sc. IVAN ČIPIN, demograf, izv. prof. Sin Ivana Čipin iz Bogatića Promin- 
skih (Oklaj, Drniš) i majke iz Konjevrata (Šibenik). Diplomirao na Ekonom- 
skom fakultetu Sveučilišta u Zagrebu 2002.godine. Magistrirao 2008. Dokto- 
rirao tezom ,,Demografija vrlo niskog fertiliteta u Hrvatskoj“ 2010. (Voditelj 
prof. dr. sc. Anđelko Akrap) također na Ekonomskom fakultetu. Zaposlen kao 
asistent na istom fakultetu od ožujka 2004. do listopada 2010., te do 2012. kao 
viši asistent. Od studenog 2012. do ožujka 2018. docent, a od tada izvanredni 
profesor na Katedri za demokrafiju Ekonomskog fakulteta u Zagrebu. Predaje 
nastavne predmete Demografija (na studiju na hrvatskom i engleskom jeziku) i 
Demografske metode i modeli. Znanstveni interesi Ivana Čipina jesu demografi- 
ja niskog fertiliteta, demografija starenja i dugovječnosti, te demografija kućan- 
stva i obitelji. Znanstveno se usavršavao kao istraživač u Rostoku (Njemačka) 
2016., u Beču 2012., u Ljubljani 2011. te na Univerzitetu Essex (UK) i dr. Vlada 
engleskim i njemačkim jezikom. Voditelj više domaćih i međunarodnih znan- 
stvenih i stručnih projekata, te (su)organizator znanstvenih skupova. Dobitnik 
više nagrada među kojima 2003. Dekanove nagrade za izvrstan diplomski rad, 

2006. nagrade Ekonomskog fakulteta ,,Mijo Mirković“, 2007. godišnje Državne 
nagrade za znanost u području društvenih znanosti, 2011. nagrade Ekonomskog 
fakulteta ,,Mijo Mirković“ za monografiju. Od 2017. član uredništva časopisa 
Demografija (Beograd). Autor više znanstvenih radova i knjiga. 


Izvor: web stranice EF Zagreb. 


65.Dr. sc. Branko ČOLOVIĆ, povjesničar umjetnosti. Rođen u Drnišu, 3. 3. 1962. 


Osnovnu školu i gimnaziju završio u Kninu. Radio neko vrijeme u Gimnaziji, 
odnosno Srednjoškolskom centru u Drnišu kao profesor. Doktorirao na Filozof- 
skom fakultetu Univerziteta u Beogradu tezom: Srpska sakralna arhitektura epo- 
he istoricizma u Dalmaciji od sredine 19. veka do Drugog svetskog rata, 2010. 
godine. Objavio zapaženu monografiju Manastir Krka, Zagreb: Srpsko kulturno 
društvo ,,Prosvjeta“ 2006. i Manastir Dragović. Zatim Sakralna baština dalma- 
tinskih Srba (ćir.), SKD „Prosvjeta“ Zagreb: 2011. Objavljuje i u časopisima kao 
npr. rad Klasicizam pravoslavnog groblja, Adrias, sv. 21/2015., str. 125-141, te 
Ikonostas crkve Sv. Nikole u Vrbniku kod Knina, Ljetopis SKD Prosvjeta 9/2004., 
str. 485-511 i dr. Objavljuje i tzv. mikroknjige odnosno brošure kao npr. Crkva 
Svetog prvomučenika i arhiđakona Stefana u Golubiću (22 stranice). O knjizi Ma- 
nastir Krka objavio je opsežan prikaz dr. sc. Marko Sinobad u časopisu Titius br. 
1/2008., str. 387-393. B. Čolović živi i u Zagrebu i u Kninu. 


66.ČEDOMIR ČOLOVIĆ, pjesnik. Rođen 1. 12. 1938. u Tepljuhu, Drniš. 


Osnovnu školu završio u Tepljuhu i Siveriću, a gimnaziju u Kninu (1957.). 
Diplomirao na Pravnom fakultetu u Zagrebu 1964. Radio neko vrijeme u 
»Dalmacija-plastici“ u Drnišu. Zatim preseljava u Zagreb 1969., gdje radi kao 
pravni savjetnik. Objavljivao poeziju u časopisima Republika, Letopis Matice 
srpske, Forum i Vidik. Objavio knjige: Vjetar kliconoša (1975.) i Pridavanje 
značaja (pjesme), Zagreb: Prosvjeta, 1990. Pored lirike, objavljivao je i pro- 
zne crtice, a u pjesmama kada nisu hermetične donosi idilične slike zavičaja. 


Izvor: HBL, 3. 
67. JADRANKA ČOLOVIĆ-SVILIČIĆ, novinarka, urednica, pjesnikinja. 

Rođena 4. 2. 1950. Čolovići su iz Tepljuha kod Drniša. Završila gimnazi- 
ju i diplomirala na Pedagoškoj akademiji u Splitu. Studirala komparativnu 
književnost na Filozofskom fakultetu u Zagrebu. Napisala knjige: Dodiri, 
1967. (zajedno s Lepom Buškariol), Raskol tijela, 1968., Naivne igre, 1976., 
Radoznalost 1977. i dr. Zastupljena je u antologijama hrvatskog pjesništva. 
Njena drama Vikend u vodenici izvedena je na Radio Zagrebu. Objavljiva- 
la je u novinama i književnim časopisima: Slobodna Dalmacija, Telegram, 
Večernji list, Mogućnosti, Riječ, Vidik i dr. Časopis Mogućnosti objavio je i 
njen kratki roman Os ni bolja ni gora nego bilo koja druga. Neko vrijeme 


God. Titius, br. 9 (2016), 11-138 





bila je glavna i odgovorna urednica časopisa Vidik. Pokrenula je unutar NIP 
Slobodna Dalmacija (gdje je radila do umirovljenja) časopis za djecu ,,Oblu- 
tak“. Radila je u listu Slobodna Dalmacija kao nivinarka kulturne rubrike i 


kao redaktorka. 
Izvor: Leksikon članova DHK, str. 58. 


68 Dr. sc. VESNA ČUPIĆ, pedijatar, neurolog. (Drniš, 5. 5. 1930. — Zagreb, 24. 
12. 1984.). Kćerka Mate Čupića, poznatog i relativno bogatog trgovca između 
dva svjetska rata od nacionalizacije. I danas se u Drnišu kaže ,,Čupića dućan“. 
Vesna Čupić je maturirala gimnaziju u Splitu (1950.), koju je prethodno po- 
hađala u Drnišu i Šibeniku. Diplomirala na Medicinskom fakultetu u Zagrebu 
(1958.), te doktorirala na istom fakultetu (1976.). Doktorirala je tezom Kritič- 
ki osvrt na febrilne konvulzije s obzirom na longitudinalno praćenje i ishod. 
Radila u Zavodu za zaštitu majke i djece u Zagrebu od 1959. do kraja života. 
Specijalistički ispit položila 1964. godine. Vodila neuropsihijatrijsku službu 
od 1966. Izabrana za docenta na Medicinskom fakultetu u Zagrebu 1984. Ba- 
vila se cerebralno oštećenom djecom i rehabilitacijom neuroloških oštećenja. 
Objavljivala radove u časopisima Acta medica Iugoslavica, Arhiv za zaštitu 
majke i djeteta, Liječnički vjesnik, Neuropsihijatrija i Perinatalni dani. Zbor 
liječnika Hrvatske dodijelio je Vesni Čupić Plaketu 1968. godine. Objavila u 


suautorstvu knjigu Neurološki pregled djeteta, 1981. 
Izvor: HBL, 3. 


69.MATE ČVRLJAK, kipar. Rođen 30. 4. 1934. u Konjevratima. Njegova maj- 
ka Anka rođ. Pilić (5.9.1907.) u Brištanima je kćer Mate i majke Stane rođ. 
Skelin (Širitovci). Majka mu je umrla 4. 7. 1988. u Čvrljevu, odlomku Konje- 
vrata. Diplomirao na Akademiji likovnih umjetnosti u Zagrebu, smjer kipar- 
stvo kod prof. Vanje Radauša (1961.). Suradnik Majstorske radionice Antuna 
Augustinčića 1962.-1964. Likovni pedagog u srednjoj školi ,,Mate Blažina“ 
u Labinu (Istra) dugi niz godina, od 1965. do 2000. Izlagao u više gradova 
diljem Republike Hrvatske i u inozemstvu. Živio i radio u Labinu. Nakon stu- 
dija radio neko vrijeme u školi u Drnišu. U to vrijeme radio je na klesanju u 
kamenu Orača Ivana Meštrovića koji danas stoje na zidu bivše dvorane Doma 
kulture. Za Drniš je napravio i nekoliko bista kao npr. Božidara Adžije, Rudo- 
Ifa Primorca i dr. (koje su ranih devedesetih godina uklonjene). Monografija 
kipara Mate Čvrljka (240 str.; 170 reprodukcija) tiskana je 2010. godine. Mate 


Čvrljak je umro početkom 2018. godine. 
Izvor: Livaković, str. 112-113. i određeni portali (te matične knjige Miljevaca); HBL, 3. 

70.ŠPIRO ĆAKIĆ, porijeklom iz Kričaka, Drniš. U Splitu bio urednik Države 
20-tih i 30-tih godina 20. stoljeća, lista Jugoslavenske radikalne zajednice u 
Splitu, odnosno Narodne radikalne stranke u Splitu. Odgovorni urednik lista 
Jugoslavenski glas Splita koji je izlazio u Splitu 1935. godine. Surađivao i u 
listu ,,Pobeda“ (Split). 

Izvor: Leksikon novinarstva, str. 170 i 339. 


D 


71.MELKIOR DIFNIK (DIFNICO), veleposjednik, liječnik i poslanik u Beču. 
Najmanje 12 godina bio načelnik općine Drniš, do 1875. U političkom djelo- 
vanju bio autonomaš. Zastupnik u Dalmatinskom saboru (Zadar) i poslanik u 
Carevinskom vijeću (Beč). Umro 1903. godine. 


72.DANIJEL DIVNIĆ (DIFNICO, DIFNIK), vojskovođa i povjesničar. Rođen u 
Šibeniku 22. 6. 1619. - 2. Istakao se pri osvajanju Drniša od Osmanlija (Turaka) 
1648. Generalni providur za Dalmaciju i Albaniju. Antonio Barbaro postavio 
ga je potkraj travnja 1670. sopraintendantom u Drnišu. Za boravka u Drnišu 
pregovara s Osmanlijama do povlačenja mletačke vojske iz Drniša u toku iste 
godine. O njemu pjeva Andrija Kačić Miošić. Vodio je korespodenciju s povje- 
sničarom Lučićem (Lucius). Njegov brat Franjo napisao je djelo Historia della 
guerra seguita in Dalmatia tra Venetiani e Turchi dall 'ano 1645 sino alla pace e 
separatione de 'confini/ kojeg je Danijel dotjerao i dopunio nakon bratove smrti. 
Hrvatski prijevod te knjige priredio je D. Kečkemet i objavio Književni krug u 
Splitu: Franjo Difnik, Povijest kandijskog rata u Dalmaciji. 1986. 


Izvor: Livaković, str. 128-129. Vidjeti i K. Kosor, Drniška krajina za tursksoga vladanja, 
Kačić, X1/1979., str. 125-194; F. Difnik, Povijest Kandijskog rata u Dalmaciji (1986.) 


73.Dr. sc. DRAŽAN DIZDAR, iz Oklaja, Promina, Dmiš, rođ. 27.4.1967. u Drnišu. 
Red. prof. na Kineziološkom fakultetu (KF) Sveučilišta u Zagrebu. Radi na Zavodu 
za kineziološku antropologiju i metodologiju od 1994. godine. Diplomirao (1994.), 
magistrirao (1997.), doktorirao (2002.) sve na KF u Zagrebu. Prošao od mlađeg asi- 
stenta (1994.), pa asistenta, višeg asistenta, docenta (2003.), izv.prof. (2007.) i red. 
prof. (2012.). Bio prodekan od 2005.-2009. Nositelj nastavnog predmeta ,,Kvanti- 
tativne metode i informatička tehnologija u kineziologiji“, te „Osnove statistike i 
kineziometrije“. Na doktorskom studiju predaje Metode analize podataka i Kinezio- 
metrija. Ukupno objavio 50-ak radova od čega tridesetak u časopisima A1 (Ukupan 
broj citata /Scopus/ najmanje 335). Oženjen i ima troje djece. 

74. GORAN DIZDAR, velemajstor u šahu, olimpijac. (Podrijetlom iz Oklaja, gdje 
je rođen njegov otac Mate, Promina, Drniš). Rođen 4. 12. 1958. u Zagrebu. Go- 
dine 1980. dobiva naslov međunarodnog majstora, a naslov velemajstora osvo- 
jio 1991. Dizdar je sredinom sedamdesetih godina na omladinskim takmičenji- 
ma bio u vrhu Hrvatske, a u bivšoj Jugoslaviji 1975.-1977. zauzimao je od 2. do 
5. mjesta. Godine 1995. je prvak Hrvatske. Nastupao u šahovskoj reprezentaciji 
Hrvatske na Olimpijadi u Manili (lipnja) 1992. Također je u olimpijskoj repre- 
zentaciji na Olimpijadi u Španjolskoj 2004. Nastupao je za klubove Liburnija iz 
Rijeke, Bosna iz Sarajeva i dr. Pobjednik je na nekim turnirima kao npr. u Las 
Palmasu. Izborio plasman za Svjetsko prvenstvo u šahu (FIDE). 


75.ILIJA DIZDAR, učitelj i pedagogoški pisac (Oklaj, 19. 2. 1877.- Beograd, 
21. 2.1929.). U Arbanasima (Zadar) završio učiteljsku školu (1895.). Potom 
je učitelj u rodnoj Promini, i to u osnovnim školama u Razvođu i Oklaju, a 
zatim u Vrlici. Radio u Učiteljskoj školi u Arbanasima, Zadar, gdje je preda- 
vao hrvatski jezik, pedagogiju, povijest i zemljopis. Obnašao dužnost tajni- 
ka Narodnog vijeća u Zadru (1918.), a od 1921. upravitelj Učiteljske škole 
u Dubrovniku, do odlaska u Beograd gdje kratko vrijeme radi u Učiteljskoj 
školi. Potom odmah prelazi u Ministarstvo prosvjete u Beogradu, gdje je bio 
referent za osnovne škole u Dalmaciji i tu ostaje do 1927. kada je umirovljen. 
Izdavao i uređivao časopis „Narodni učitelj“ (zajedno s Mirkom Perkovićem 
u Zadru). Napisao: Zakoni i propisi za opće pučke i za građanske škole u 
Dalmaciji (1913.), Početnicu i Bukvar za osnovne škole, Zagreb (1929)., te 
Naputak za početno čitanje i pisanje, Zagreb (1929.). Umro 1929. i sahranjen 
u Oklaju. (Nikola Adžija u rukopisnim velikim bilježnicama tj. u svom Dnev- 


niku ostavio je zapis o sahrani Ilije Dizdara kojoj je i sam prisustvovao) 
Izvor: Pedagoška enciklopedija, knj. 1, str. 138. 

HBL, 3. 

L.Perić, O Iliji Dizdaru, Školske novine br. 22/1957. 


76.NATALI DIZDAR (podrijetlom iz Promine), pjevačica. Stekla diplomu pro- 
fesorice socijalne pedagogije. 


77.Dr. sc. ZDRAVKO DIZDAR, povjesničar u mirovini. Rođen 27. 1. 1948. u 
Oklaju, sin Ilije i Marije, rođ. Džapo. Prva četiri razreda osnovne škole završio u 
Orioliku, Vinkovci, a od 5.-8. razreda u Oklaju. Gimnaziju maturirao u Zemunu. 
Jednopredmetni studij povijesti počeo u Beogradu 1966. na Filozofskom fakulte- 
tu, a od druge godine prelazi u Zagreb gdje je na Filozofskom fakultetu i diplomi- 
rao. Dizdar je od 1972. do 1980. kustos u Muzeju Pounja u Bihaću. Magistrirao 
tezom „Radnički pokret Pounja 1919.-1941.“, a doktorirao tezom „Četnički zloči- 
ni u Bosni i Hercegovini od 1941.-1945.“ na Filozofskom fakultetu u Zagrebu. U 

Hrvatskom institutu za povijest (Zagreb) radi od 1980. do umirovljenja. Dobitnik 
Nagrade Ljubice Štefan za 2011. godinu. Objavio više radova i knjiga. 


78. ANTUN DOBRONIĆ (Jelsa na o. Hvaru, 2. 4. 1878. — Zagreb, 12. 12. 1955.). 
Završio učiteljsku školu u Arbanasima, Zadar. Potom učitelj u Gdinju i Vrisniku 
na Hvaru te u Visu. U Drnišu je učitelj od 1906. do 1910. godine. Privatno je učio 
klavir i sam savladao teoriju glazbe. Postaje ,,izpitani učitelj teorije glazbe i zbornog 
pojanja za srednje i strukovne škole i učitelj glasoviranja za građanske škole“ nakon 
što je položio ispitna Glazbenoj školi Hrvatskog glazbenog zavoda u Zagrebu 1905. 
godine. Primljen je na Konzervatorij u Pragu 1910. godine i to kao student 3. godine 
kompozicije gdje je diplomirao kompoziciju i dirigiranje 1912. 

Dirigirao je izvedbom svoje diplomske radnje tj. skladbe U kolu. Vrativši se 
u Hrvatsku, radi kao profesor glazbe od 1918.do 1922. u splitskoj gimnaziji i u 
učiteljskim školama u Zadru i u Zagrebu. Na novootvorenoj Muzičkoj akademiji 
u Zagrebu profesorje od 1922. do 1940. kada odlazi u mirovinu. Skupljao je, zapi- 
sivao i obrađivao narodne napjeve u južnoslavenskim krajevima, posebno u hrvat- 
skim. Njegov opus sadrži oko 200 djela u različitim oblicima. Orkestralna i scen- 
ska djela čine središnji dio stvaralaštva A. Dobronića. Svatove iz Požara strasti 
(1933.) i neke druge scenske glazbe preoblikovao je u orkestralne suite. Budući da 
je libreta za operna odnosno scenska djela pisao na osnovu književnih djela, na taj 
je način nastala i njegova glazbeno-scenska dramatika Požar strasti (prema drami 
Josipa Kosora, podrijetlom iz Trbounja). Njegovi biografi navode da je publicirao 
gotovo 750 radova: studija, članaka, polemika i kritika i objavljivao u svim struč- 
nim časopisima specijaliziranim za glazbu, ali i u drugim listovima. Objavio je, 
uz ostale, i raspravu Ojkanje (1915.). /Ojkanje je danas pod zaštitom UNESCO-a 
kao svjetska nematerijalna baština). U Drnišu je napisao i objavio Predavanja iz 
povijesti i estetike muzike (Drniš, 1908.) i Vaše glazbene prilike i neprilike (Drniš, 
1908.). /Josip Soldo navodi da je Naše glazbene prilike i neprilike napisao u Dr- 
nišu, a objavio u Sarajevu. Ovdje je navedeno prema HBL). Njegova Pjesmarica 
bila je nekoć školski priručnik. U literaturi se ustvrđuje da je Dobronić ,,na osebu- 
jan način obogatio i usmjerio hrvatsko glazbeno stvaralaštvo“. 

Više o tome: HBL, 3. 

79.GAŠPAR DRAŠKOVIĆ (1530. — 1591.). Drugi sin Ane rođ. Utješinović 
(sestre kardinala Utješinovića iz Kamička) i oca Bartula Draškovića. Stekao 
solidno obrazovanje za vojnički poziv kojim se uglavnom bavio. 


80.JURAJ II. DRAŠKOVIĆ (Bilina nedaleko Knina 5. 2. 1525. — Beč 31. 1. 
1587.). Bio nadbiskup, kardinal i državnik. Hrvatski ban 1567. — 1576. Ovdje 
je uvršten jer je njegova majka Ana sestra uglednog državnika i kardinala Jur- 
ja Utješinovića iz Kamička (Brištani, Drniš). 

81.Fra IVAN DRNIŠANIN, provincijal, nalazi se među potpisnicima Izvješta- 
ja kojega franjevci Bosne Srebrene šalju Kongregaciji 6. 3. 1662. iz Velike. 
U njemu obavještavaju da su održali kapitul 22. 2. i izabrali novu upravu. 
Posljednji na listi potpisnika potpisao se: „Io fra Giovani di Dernis, ministro 
provincijale confermo“ (str. 91 i 93). Također ga nalazimo i u dokumentu br. 
45 iz iste godine u popisu samostana franjevačke provincije Bosne Srebrene 
iz kojih su birani privincijali. Među provincijalima koji se pamte popis sadrži 
i „padre fra Michele Bogetich di Visovac“ te „padre fra Giovani Dernisanin di 


Visovaz, noviter electus“ (str. 96). 
Izvor: Fontes, 10 (Bosna). 


82. ABDULAH DRNIŠLIJA, profesor, kadija i muftija, pjesnik i prosvjetitelj. 
Rođen oko 1660.godine u Drnišu ili u Sarajevu. Ovo prezime piše se još i Dr- 
nišlić koje su njegovi preci dobili po mjestu podrijetla tj. po Drnišu. Abdulah 
je sin Ahmed-efendije, visokoobrazovanog čovjeka, a djed mu je Rizvan-će- 
haja za koga se pretpostavlja da je bio zamjenik dizdara drniške tvrđave. Zna 
se daje generalni providur Dolfin 1693. u Drnišu poklonio kulu Jusuf-age Dr- 
nišlića serdaru Matiji Nakiću. Iz toga se zaključuje da su nositelji prezimena 
Drnišlija/Drnišlića emigrirali iz Drniša za Morejskog rata, kako navodi Kosor. 
Abdulah Drnišlija diplomiro je na Fatihovu sveučilištu Sahn u Istanbulu. U 
Sarajevu je zamjenik kadije 1693. Potom je profesor na medresi u Istanbu- 
lu. Nalazimo ga kao člana komisije za utvrđivanje — turskoaustrijske grani- 
ce poslije Karlovačkog mira 1699. kao i u komisiji za razgraničenje između 
Osmanskog Carstva i susjednih država Austrije i Mletačke Republike poslije 
Požarevačkog mira 1718. Ostavio je u rukopisu zbornik spisa različitoga sa- 
držaja: pojedinačne i kolektivne molbe, žalbe, tužbe i predstavke iz Bosne od 
godine 1672. do 1719. Zbornik (bosanskih memorijala) predstavlja značajan 


izvor za povijest naroda Bosne i Hercegovine. 
Izvor: A. Bejtić, Sarajlija Abdulah Drnišlija i njegov zbornik bosanskih memorijala (1672. 
— 1719.), Akademija nauka i umjetnosti BiH, knjiga LX, Sarajevo 1977., str. 201-241.; A. 
Bojtić, Iz Drnišlijina zbornika bosanskih memorijala 1672.-1719., Anali Gazi Husrev-be- 
gove biblioteke (dalje: GHB), knj. IV, Sarajevo 1976., str. 177-185.; O. Nakičević, Životni 
put Abdulaha Drnišlije, profesora, kadije i muftije, GHB, br. 27-28/2008., str. 233-249. 


83.Dr. sc. IVICA DUČIĆ, dr. med., sin Mate i Marije iz Siverića. Rođen 2. 2. 
1967. u Šibeniku. Završio osnovnu školu u Siveriću. Prva dva razreda gimna- 
zije pohađao u Gimnaziji „Ivan Meštrović“ u Drnišu, a treći i četvrti razred 
u V. Gimnaziji u Zagrebu koju završava odličnim uspjehom. Diplomirao na 
Medicinskom fakultetu u Zagrebu, a prije diplomiranja objavio je dva znan- 
stvena rada nakon što je ljetne praznike provodio u Baselu (Švicarska). Nakon 
laboratorija Hoffman-La Roche u Švicarskoj, Dučić odlazi na Sveučilište Ge- 

orgetown u Washingtonu na postdiplomski studij, odnosno istraživački rad. 
Doktorirao 1994.godine iz neuroznanosti. Potom dvije i pol godine vodi labo- 
ratorij za kardio-vaskularnu elektrofiziologiju na istom Sveučilištu, na kojemu 
ujedno specijalizira plastičnu kirurgiju. Specijalizaciju završava 2002. godine. 
Odlazi u Baltimore kao subspecijalizant kirurgije perifernih živaca. Ponovo se 
vraća na Sveučilište Georgetown kao asistent i direktor Instituta za kirurgiju 
perifernih živaca. Godine 2006. postaje docent, a 2010. redoviti profesor pla- 
stične kirurgije i neurokirurgije. Godine 2011. biran je za predsjednika Ame- 
ričkog društva za periferne živce . 

Od 1. 5. 2014. napušta Sveučilište i otvara vlastiti Institut za periferne 
živce 1 plastičnu kirurgiju u državi Virginija (SAD). Objavio je više od 100 
radova i dao brojne intervjue različitim medijima. 

Izvor: list „Siverić“ br. 2(27), 2014., str. 8-9. 


84.Prof. dr. ANDRIJA DUJIĆ, politolog (Suknovci, Oklaj, Drniš, 15.9.1928.). 
Završio učiteljsku školu u Šibeniku 1947., a Višu pedagošku školu u Splitu 
1956. Radio kratko vrijeme kao učitelj u Ljubotiću (Promina). Diplomirao 
na Filozofskom fakultetu u Skoplju 1959. Doktorirao tezom ,,O Lenjinovoj 
koncepciji partije i njezinu utjecaju na sovjetski politički sistem“ na Pravnom 
fakultetu u Splitu 1966. Na VI. osnovnoj školi u Splitu radio od 1956. do 
1959. Potom do kraja 1961. direktor Radničkog sveučilišta ,,Đuro Salaj“ u 
Splitu. Godine 1962. prelazi na Pravni fakultet u Splitu gdje predaje nastavni 
predmet Suvremena država odnosno Teorija države i usporedni politički siste- 
mi. Izabran za docenta 1964., za izvanrednog profesora 1969., a za redovitog 
profesora 1981.godine. Boravio na usavršavanju u Institutu države i prava u 
Moskvi godine 1966. Radove objavljivao u časopisima i zbornicima: Zbornik 
radova Pravnog fakulteta u Splitu, Mogućnosti, Naše teme, Međunarodni rad- 
nički pokret, Vidik, Pogledi, Zbornik Instituta za historiju radničkog pokreta 
Dalmacije, Naša zakonitost, Klasno i nacionalno u suvremenom socijalizmu i 
drugdje. Dobitnik Nagrade Grada Splita za znanost 1970. Bio dekan Pravnog 
fakulteta u Splitu. Objavio knjige: Teorija države i uporedni politički sistemi 
(skripta 1966. i 1983.); Lenjinova koncepcija partije i njen utjecaj na stvara- 
nje sovjetskog političkog sistema (1967.); Oktobar i dileme (1969.) Bio član 
CK SKH (1969.-1972.) i predsjednik Komisije za ideološko politički rad. Na- 
kon pada „masovnog pokreta/hrvatskog proljeća“ najprije razriješen dužnosti 
predsjednika spomenute Komisije, a kasnije podnio ostavku na članstvo CK 
SKH 1972. godine. Potom isključen iz SKH. 

Izvor: HBL, 3.; 


Ćuković Čedo, Bibliografija radova nastavnika i suradnika Pravnog fakulteta u Spli- 
tu, Split 1974., str. 39-46. 

85. SLAVKO DUJIĆ, akademski slikar. Rođen 5. 1. 1959. u Kninu. Rodom iz 
Promine (Drniš). Studij povijesti i zemljopisa završio na Pedagoškoj akade- 
miji u Banjaluci (BiH), potom diplomirao na Likovnoj akademiji u Hassel- 
tu (Belgija). Član je profesionalnih umjetnika Belgije i Nizozemske te član 
udruge za promociju novih umjetnika u Europi — Euro-Talents. Živi i radi i u 
Hrvatskoj i u Nizozemskoj. Njegovo slikarstvo pretežito je apstraktno. Sudje- 
lovao na 6. Bijenalu u Firenci (Italija), 2007. godine. Od godine 2003. sudjelu- 
je redovito na izložbama slikarstva u Belgiji, Nizozemskoj, Francuskoj, Italiji, 
Njemačkoj, SAD i drugdje. 

Izvor: Exto 

86. Prof. dr. ŽELJKO DUJIĆ, dr. med., red. prof. Rođen 29. 9. 1959. u Splitu. Otac 
Andrija (prof. na Pravnom fakultetu) iz Suknovaca (Promina, Drniš). Osnovnu i 
srednju školu završio u Splitu. Željko Dujić je diplomirao medicinu na Medicin- 
skom fakultetu u Zagrebu 1983. Doktorirao na Medical College of Wiscconsin, 
Milwankee, SAD, u rujnu 1986. Redoviti profesor fiziologije u trajnom zvanju od 
siječnja 2005. Bio prorektor Sveučilišta u Splitu u mandatu od 2000. Odlikovan i 


nagrađivan. 
Izvor: Universitas (81/2016.) i web stranice MF 


87. VJEKOSLAV DUANČIĆ, anatom, embriolog i histolog. Rođen u Oklaju (Pro- 
mina, Drniš) 10. 3. 1906. — Zagreb 20. 11. 1976. Njegovi biografi navode da je 
volio isticati i ponositi se svojim porijeklom iz Promine, odnosno Dalmatinske za- 
gore. Osnovnu školu završio u Oklaju, a gimnaziju pohađao u Šibeniku i Zagrebu. 
Studij medicine završio na Medicinskom fakultetu u Zagrebu 1930. Po završetku 
studija je asistent u Anatomskom institutu istoga fakulteta. Završio specijalizaciju 
iz ftizeologije 1937. Bio honorarni nastavnik plastične anatomije na Akademiji 
likovnih umjetnosti u Zagrebu od 1939.-1941. Od 1942. docent u kojoj godini se 
usavršava iz embriologije u Beču. On je prvi predstojnik Zavoda za histologiju 
i embriologiju koji je osnovan 1943. na Medicinskom fakultetu u Zagrebu . Po 
završetku 2. svjetskog rata kraće vrijeme radi u Vojnoj bolnici u Zagrebu. Već 
krajem 1945. ponovo je na čelu Zavoda za histologiju i embriologiju. Izabran za 
izvanrednog profesora 1947., a za redovitog 1965. na Medicinskom fakultetu u 
Zagrebu. Sve do umirovljenja 1972.godine predavao je, pored na Medicinskom, 
ina Stomatološkom fakultetu. U literaturi se navodi kako je dao kauzalno tuma- 
čenje praktički važnih prirođenih anomalija ljudskog organizma i da je proučavao 
građu srčanog skeleta i srčanih zalisaka itd. Objavljivao je radove na hrvatskom i 
njemačkom. Uredio je zbirke različitih nastavnih pomagala i preparata te unapri- 
jedio nastavu histologije i embriologije. Napisao je skripta iz anatomije za stoma- 
tologe (1946.) te iz histologije (1947.) i embriologije (1948.). Objavio je prve sve- 

učilišne udžbenike iz tih predmeta kod nas: Histologija i mikroskopska anatomija 
čovjeka, 1951. (11 izdanja do 1990.) pod naslovom Osnove histologije čovjeka i 
Osnove embriologije čovjeka, 1957. (11 izdanja do 1988.). 


Izvor: Hrvatska enciklopedija — online 


88. ANDREJANA DVORNIĆ, rođ. Klašnić. Roditelji iz Biočića (Drniš). Rođena 
u Kninu. Završila Ekonomski fakultet u Beogradu. Živi i radi kao profesorica 
u Beogradu. Objavljivala poeziju za vrijeme studija kao npr. u zborniku U ime 
svetlosti, zajedno s drugim članovima književnog kluba ,,Nikola Tesla“ u Beo- 
gradu (1995.). Objavila romane Boje kaleidoskopa, Novi Sad (2012.) te Ljudi 
od vode, Novi Sad (2014.). U prvom romanu spominju se Biočić, Siverić, Drniš 
i drugi toponimi jer je roman djelomice autobiografskog karaktera. A u drugom 
romanu riječ je o jezeru Peruča na Cetini i potopljenim okolnim selima. 

Izvori: S. Grubač, Život Cetinjana, Prosvjeta, br. 137, juni 2017., str. 67-68.; 
J. M. Nedić, Promocija Ljudi od vode u: Mirovna grupa Oaza, Beli Manastir (3. 10. 2015.). 


DZ 
89.Dr. sc. MARKO DŽAPO, dipl. ing. geodezije, izvanredni profesor. Rođen 
21. 11. 1946. u Oklaju, Promina, Drniš. Doktorirao područje znanosti: teh- 
ničke znanosti, polje geodezije na Geodetskom fakultetu u Zagrebu na kojem 
radi od 1979. Objavio je više od 80 radova. 


90.Prof. dr. sc. BORIS DŽELALIJA, dr. med. Rođen 1955. (Ključ, Miljevci), 
Drniš. Sin Paške zvanog Pajan iz Ključa. Osnovnu školu završio u Drinov- 
cima (Drniš), a gimnaziju u Drnišu. Diplomirao na Medicinskom fakultetu 
u Zagrebu 1979. Magistrirao medicinske znanosti 1990. u Rijeci, a doktori- 
rao na Medicinskom fakultetu u Zagrebu 1994. Za docenta izabran 1999., a 
2005. za izv. prof. na Medicinskom fakultetu u Splitu. Izabran u znanstveno 
zvanje naslovnog redovnog profesora — trajno 2016. u području biomedicine i 
zdravstva, polje kliničke medicinske znanosti, grana infektologija. Zaposlen u 
Općoj bolnici u Zadru (infektolog), a predaje na Medicinskom fakultetu Sve- 
učilišta u Splitu od 1997. Objavio više od 60 radova. Nagrađivan i odlikovan. 
Branitelj i pričuvni pukovnik HV. 

(Universitas, str. 23, God. VIII., br. 81, od 25. srpnja 2016.). U knjižici B. Dželalija: ,,Mi- 

ljevačko zdravstvo“, str. 67-68. 

91.Prof. dr. se. MILE DŽELALIJA, fizičar, rođen je 1964. godine u Unešiću. 
Osnovnu školu pohađao i završio u Unešiću 1978. godine (1.-8. razreda osnovne 
škole). Srednju školu završio je 1982. godine u Splitu, Matematičko-informatič- 

ki školski centar (danas nasljednica III. gimnazija, Split). Diplomirao je fiziku 
i matematiku na Fakultetu prirodoslovno-matematičkih znanosti i odgojnih po- 
dručja Sveučilišta u Splitu 1987. godine (danas Prirodoslovo-matematički fakul- 
tet Sveučilišta u Splitu). Magistrirao je na Prirodoslovno-matematičkom fakultetu 
Sveučilišta u Zagrebu Nuklearnu fiziku i fiziku elementarnih čestica 1991. go- 
dine. Od 1988. godine radi na Prirodoslovno-matematičkom fakultetu Sveučili- 
šta u Splitu, Odjel za fiziku, potom dvije godine na Sveučilištu u Zadru, pa opet 
na Prirodoslovno-matematičkom fakultetu Sveučilišta u Splitu sve do danas. Na 
osnovi eksperimentalnih istraživanja u Njemačkoj (GSI Hellmholtzzentrum fuer 
Schwerionenforschung, Darmstadt) od 1991. do 1995. godine, doktorirao je Nu- 
klearnu fiziku na Prirodoslovno-matematičkom fakultetu Sveučilišta u Zagrebu 
1995. godine. Disertaciju: „Entropija u reakcijama Au + Au pri relativističkim 
energijama“ izradio je pod vodstvom prof. dr. sc. Nikole Cindra. Biran je za do- 
centa fizike 1997. godine, za izvanrednog profesora 2000. godine, za redovitog 
profesora 2004. godine, te za redovitog profesora u trajnom zvanju 2008. godine 
— polje Fizika, grana Opća fizika i Primijenjena fizika. Od 1997. do 2000. godine 
pročelnik je Zavoda za fiziku Fakulteta prirodnoslovno- matematičkih znanosti u 
Splitu; od 2001. do 2005. godine prodekan za znanost na istom fakultetu. Hrvat- 
ski sabor imenovao ga je za predsjednika Upravnog vijeća Agencije za znanost i 
visoko obrazovanje (AZVO) 7. studenoga 2012. godine za drugi mandat. U pr- 
vom mandatu imanovan je 26. listopada 2006. godine. Obnašao je i mnoge druge 
dužnosti u sustavu znanosti i obrazovanja u Hrvatskoj u EU, kao što je: pred- 
sjednik Uprvnog odbora UKF fonda za istraživanje (Unity through Knodledge 
Fund, Svjetska banka), predsjednik Nacionalnog vijeća za priznavanje inozemnih 
visokoškolskih kvalifikacija, voditelj razvoja Hrvatskoga kvalifikacijskog okvi- 
ra, član Savjetodavne grupe Europske komisije za Europski kvalifikacijski okvir, 
član korespondenata Vijeća Europe za Bolonjski proces, i drugo. Sudjeluje i vodi 
mnoge međunarodne projekte. Danas je redoviti profesor u trajnom zvanju na 
Prirodoslovno-matematičkom fakultetu Sveučilišta u Splitu. Ključna usavršava- 
nje i projekti: CERN-Ženeva, Švicarska (2 godine); GSI-Darmstadt, Njemačka (6 
godina); sveučilišta u Saarlandu (Njemačka), Paderbornu (Njemačka) i Alicanteu 
(Španjolska). Objavio više od 300 znanstvenih radova, od čega gotovo svi u pre- 
stižnim časopisima koje registrira Current Contents. SCI citiranost više od 30.000 
citata. Voditelj više od 30 domaćih i međunarodnih znanstvenih i stručnih projeka- 
ta. Prezentirao na više od 100 znanstvenih i stručnih skupova diljem svijeta (SAD, 
Njemačka, Japan, UK, Francuska, Hong Kong, Finska, Italija, Poljska, Brazil, 
Turska, Bahrein, Saudijska Arabija, Kenija, itd.), te je član nekoliko organiza- 
cijskih odbora. Na doktorskim studijima Sveučilišta u Splitu predaje predmete 
Biomehanika te Poduzetništvo i transfer tehnologije. 

Ð 


92.PETAR ĐOMLIJA, nogometni trener. Podrijetlom iz Promine. 


E 


93.Dr. sc. ROBERTO ERCEGOVAC, ekonomist. Rođen 14. 5. 1972. u Drnišu. 


Otac Krsto iz Žitnića, Drniš. Osnovnu školu završio u Drnišu, a srednju u 
Splitu. Diplomirao na Ekonomskom fakultetu u Splitu 1995. godine. Doktor- 
ska mu je disertacija: ,,Politika kamatnih stopa u bankama u kontekstu rizi- 
ka“. Doktorirao na Ekonomskom fakultetu u Splitu 2008. Izvanredni profesor, 
vanjski suradnik na Ekonomskom fakultetu u Splitu od 2000. g., na Katedri 
za financije. Izvodi nastavu iz predmeta: na Stručnom studiju Poslovni projekt 
Bankarstvo i osiguranje, a na Diplomskom studiju Istraživački rad, Teorija fi- 
nancijskog posredovanja, Istraživački rad II i Bankovni managment. Naslovni 
asistent (2003.), viši predavač (2009.), docent (2010.), u naslovno zvanje izv. 
profesor biran 2014. godine. Objavio više radova u časopisima i zbornicima. 


F 


94. STANKO FABRIS (Split, 7. 3. 1909. — Zagreb, 30. 12. 1997.), arhitekt. 


Projektirao školu u Gradcu (Petrovo polje) 1959. i u Drnišu (1962.). Više o 
njemu vidjeti u: 


Izvor: HBL, 4, str. 118-119. 
95. IVAN FELICINOVIĆ (Zadar, 9. 7. 1775. — Drniš, 14. 9. 1842.), financijski 


stručnjak svoga doba. Radio u državnoj službi za vrijeme mletačke vlasti, za- 
tim za francuske i naposljetku za vrijeme austrijske vlasti. Bio je tumač, član 
Odbora za upravljanje općinom, zaposlenik vojničke bolnice, prvi savjetnik, 
a kasnije načelnik računovodstvene uprave u Dalmaciji (počevši od 1819.). 
Reformirao je pokrajinsko knjigovodstvo. Zaslužio je plemićki naslov ,,od 
Treusterna“ za svoje pedesetogodišnje službovanje (1838.). 


Izvor: HBL, 4, str. 155.; L. Čoralić, Obitelj Fenzi... (17. st. — početak 20. st.), Povijesni 
prilozi, 30/41. (2011.), str. 203-231. 


96. EMANUEL FENZI, (Drniš, 1861. — Šibenik, 16. 3. 1906.), ekonomski pi- 

sac i političar. Izgleda da je posljednji potomak svoje obitelji. Bio je pristaša 
u političkom životu „radikalnog krila autonomaša“ (HBL). Obnašao je više 
dužnosti u Šibeniku, a kao predstavnik Drniša, bio je dopisni član Trgovačko- 
obrtničke komore u Zadru (1897.). Pisao je o raznim gospodarskim temema, 


God. Titius, br. 9 (2016), 11-138 





a i sam je posjedovao prilično obradivo zemljište u Drnišu. Sahranjen je na 
drniškom groblju sv. Ivana u Badnju. Po obitelji Fenzi koja se u Drnišu i 
okolici izgovara Fenči, prozvan je cijeli jedan predio, danas gradski kvart sa 


šest-sedam peterokatnica — Fenčevina 
Izvor: HBL, 4, str. 164.; Livaković, str. 162. 


97. URBAN FENZI, (Šibenik,15. 1.1651. — 1703.), časnik. Otac Julije (Talijan) i 
majka (Hrvatica) Laura rođ. Semonić-Laudonić. Njegovi preci su još u 14. sto- 
ljeću odselili iz Firence i doselili na područje Mletačke Republike. Jedan ogra- 
nak te obitelji nastanio se u Šibeniku. Prema HBL, njegove su jedinice držale 
ceste prema Kninu, Sinju, Vrlici i Drnišu i uspješno se suprotstavljale Osman- 


lijama. Istakao se u borbi za Drniš (protiv Osmanlija). Više o njemu vidjeti u: 
Izvor: HBL, 4, str. 163-164. (gdje je autorica odrednice Fenzi, Lovorka Coralić, koja je inače 
proučavala obitelj Fenzi i o svojim istraživanjima objavila radove); L. Čoralić, Obitelj Fenzi... 


98. KAŽIMIR FORLANI, biskup i doktor teologije. (Drniš, 2. 3. 1834. — Lastva, 
Boka kotorska, 3. 8. 1887.). Nakon što je završio bogosloviju u Beču, dok- 
torirao je iz teologije na Bogoslovnom fakultetu Sveučilišta u Beču (1859.). 
Zaređen za svećenika također u Beču (1857. Predavao na studiju bogoslovije 
u Zadru Stari zavjet a potom crkevnu povijest i crkveno pravo (1860. — 1872.). 
Supokretač je novina La Dalmazia cattorica i njihov suurednik (1872.). Papa 
ga je imenovao naslovnim biskupom komanskim (1872.). Službeno je obišao 
— kao papinski vizitator — franjevačke župe i samostane u Bosni i Hercegovini 
(1878. i 1879.). Potom odlazi u Beč i Rim izvjestiti cara i Vatikan o svojim 
zapažanjima. Za vrijeme boravka u Rimu imenovan je za redovitoga biskupa 


kotorskoga (1879.). 
Izvor: HBL, 4 


99. RADOJKA FRANZOTTI, atletičarka. Potomak obitelji Josipa Franzottija 
koji je rođen 1881. u Trstu, ali je bio šef pogona HE Miljacka od 1908. do 
1947. Bio je oženjen Terezom Aralica iz Puljana, a umro potkraj travnja 1949. 
u Puljanima, Promina (sahranjen kod sv. Martina u Mratovu). Prema tome, 
njen otac je rođen u Promini i sin navedenog Josipa. Radojka je rođena u Za- 
dru 20. 8. 1952. Osnovnu i srednju trgovačku školu završila u Zadru. Nastu- 
pala za ASK Zadar, osim nepunu godinu dana za Crvenu zvezdu u Beogradu. 
Seniorska je prvakinja bivše Jugoslavije u skoku u dalj 1969., 1970. i 1971. 
U 6. mjesecu 1973. u Furthu skočila je 6,55 m i time postigla najbolji rezultat 
te godine u svijetu. Osvaja državno prvenstvo 1972. u štafeti 4 x 100. Na Bal- 
kanskim igrama 1971. u Zagrebu bila je pobjednica, a sa štafetom dobitnica 
je brončane medalje. I na Omladinskim Olimpijskim igrama u Berlinu 1968. 
osvojila je brončanu medalju sa štafetom 4 x 100 m. Sudjelovala je na Olim- 

pijskim igrama u Munchenu 1972. i u Montrealu 1976. Dobitnica je Nagrade 


grada Zadra za 1971. godinu. 
Izvor: „Zadarski list“ 4. 6. 2012. 


100. IVAN VL. FRANKOPAN, (prije 1410. — potkraj 1436.2), velikaš, hrvatski 
ban 1434.-1436. Knez Ivaniš Nelipčić koji je posjedovao — uz ostalo (Sinj, 
Knin...) - Kamičak na Krki; Ključ na Čikoli i Nečven u Promini, posinio je Iva- 
na Frankopana 1411. Ivan se vjenčao s Katarinom, kćeri Ivaniša 1416. godine. 


G 


101. JOVAN GAGRICA, urednik u časopisu i na TV. Rođen u Kadinoj Glavici, 
Drniš, kao jedanaesto dijete po redu i prvi i jedini sin u svojih roditelja. Osnovnu 
školu završio u Kanjanima i Siveriću. Gimnaziju završio u Drnišu. Diplomirao 
na Fakultetu političkih nauka u Beogradu. Radio i živi u Novom Sadu (Vojvo- 
dina). Bio urednik u časopisu ,,Savremenost“ (Novi Sad) i urednik na TV Novi 
Sad odnosno TV Vojvodine. Glavni i odgovorni urednik RT Vojvodina. 


101. JOVO GALIĆ, (Kričke, Drniš, 21. 1. 1933. — Zagreb, 4. 10. 2006.). Osnovnu 
školu završio u Drnišu, ekonomsku u Makarskoj i diplomirao na Ekonomskom 
fakultetu u Zagrebu. Potkraj 50-tih bio načelnik Sekretarijata za financije općine 
Drniš, potom radio u „Dalmacija plastici“ Drniš. Republički sekretar za financi- 
je, odnosno član Izvršnog vijeća (Vlade) SR Hrvatske (1980.-1986.), guverner 
Narodne banke Hrvatske (1986.-1990). Sabor RH na sjednici Društveno-po- 
litičkog vijeća 24. 8. 1990. donio je odluku o razrješenju guvernera Narodne 
banke Hrvatske — Jove Galića. Umro u Zagrebu. Odlikovan je ordenima Rada i 


Zasluga za narod. 
Izvor: Narodne novine br. 34/1990. 


102. MILJENKO GALIĆ, pjesnik, rođ. u Drnišu 1951. godine. Osnovnu školu i 
gimnaziju završio u Drnišu. Studirao na Medicinskom fakultetu u Zagrebu. U 
zrelim godinama studira Kršćansku duhovnost na Katoličkom bogoslovnom 
fakultetu u Zagrebu. Radio u Općinskom sudu u Drnišu. Pjesnik i kantautor. 
Objavio tri zbirke poezije i zastupljen je u tri antologije. U njegovoj poeziji 
prevladavaju kršćanski i mistični motivi. Knjigu Krilo noći, Zagreb: KS, obja- 
vio 2016. godine, a koju je grafički ilustrirao slikar Josip Botteri. Miljenko 
Galić i Josip Botteri zajednički su objavili nekoliko knjiga: Wojtyline obale 
(2003.); O 1700.-oj obljetnici mučeništva Sv. Dujma, (2004.), Matica hrvatska 
Split i Grad Drniš; U napasti nečovječna koda: pjesničko-grafička mapa po- 
svećena Sidi Košutić, (2008.), Matica hrvatska Split i Radoboj ; Meštrovićev 
zdenac: pjesničko-grafička mapa (2013.). Piše poeziju i dalje i živi u Drnišu. 


54 


God. Titius, br. 9 (2016), 11-138 





103. MIRKO GALIĆ, novinar, urednik i diplomat. Rođen 23. 1. 1945. u selu Pi- 
ramatovci kod Skradina, ali je njegov otac porijeklom iz Bogatića miljevačkih 
kod Drniša. Završio gimnaziju u Krku 1964. Diplomirao na Fakultetu politič- 
kih znanosti u Zagrebu 1969. Još kao student surađuje u dnevniku Vjesnik i 
pohađa novinarsku školu Vjesnika. Zapošljava se 1968. godine u gradskoj, a 
potom u unutrašnjopolitičkoj rubrici Vjesnika, gdje je pratio rad Saveza omla- 
dine, Saveza studenata i Saveza komunista. U drugoj polovini 1977. radi u 
tjedniku Vjesnik u srijedu, odakle se vraća u Vjesnik kao unutrašnjopolitički 
komentator. Godine 1980. do 1984. stalni je dopisnik Vjesnikovih izdanja iz 
Pariza. Vraća se u Zagreb u jesen 1984. i u tjedniku Danas je prvo komentator, 
zatim zamjenik glavnog urednika i naposljetku glavni i odgovorni urednik od 
1985. do 1988. Ponovno je dopisnik Vjesnika, HRT i Večernjeg lista iz Pari- 
za. Bio je i predavač novinarstva na Fakultetu političkih znanosti u Zagrebu. 
Objavio je knjigu Politika u emigraciji (Zagreb 1990.) u kojoj se nalaze raz- 
govori s političkim emigrantima. Objavio je i knjigu Zrcalo nad Hrvatskom: 
pariski razgovori 1992.-1993., (Split 1994). Veleposlanik Republike Hrvatske 
u Francuskoj od travnja 2007. te pri UNESCO-u i Monacu. Od 1. 1. 2013. sa- 
vjetnik I. Todorića u „Agrokoru“. Dobitnik Nagrade DNH (1988.) i Nagrade 
„Otokar Keršovani“ za životno djelo koja mu je dodijeljena 1994. Danas, kao 


umirovljenik, živi u Zagrebu i surađuje svojim prilozima u dnevnom tisku. 
Izvor: Livaković, str. 183-184.; HBL br. 4; Leksikon novinarstva, str. 216 


104. Dr. sc. MARC GJIDARA (MARKO ĐIDARA), red. prof., pravnik i polito- 
log. Rođen u mjestu Mericourt nedaleko Arrasa, 13. 5. 1939. Sin Petra iz Veluši- 
ća (Drniš), doseljenika u Francusku. Prema usmenoj predaji u Velušiću, njegov 
otac s braćom i svojim ocem otvorio je trgovinu u Drnišu. Za tu investiciju 
poprilično su se zadužili. Međutim, taj poduhvat nije uspio, a dugove je trebalo 
vratiti. Na prijedlog oca, jedan od braće trebao je otići u inozemstvo i ostvariti 
zaradu kojom bi se vratio dug, a potom se vratiti kući odnosno u domovinu. 
Tako je Petar Đidara otišao u Francusku i tamo radio u rudniku. Ali se nije vra- 
tio, te profesor Marko Đidara tako je rođen i školovao se, te radio u Francuskoj. 

Marko Đidara maturirao je gimnaziju u Arrasu (1958.), diplomirao pravo 
i političke znanosti u Lilleu (1962.). Doktorirao disertacijom La fonction ad- 
ministrative contentieuse (Sustav rješavanja upravnih sporova u Francuskoj) 
na Sveučilištu Paris II (1970.). Radio kao istraživač (1965.-1967.) u Parizu, a 
na Sveučilištu Paris II postaje asistent 1967. Redoviti profesor postaje 1990. 
na Sveučilištu u Orleansu, a na Sveučilištu Paris II 1995., gdje je dekan Odje- 
la toga Sveučilišta u Melunu. U fokusu njegovog znanstvenoga interesa jest 
javno pravo, iz čega je i bio redoviti profesor. Iz te discipline objavio je više 
znanstvenih i stručnih radova u francuskim i inozemnim časopisima i zborni- 


55 


Šime Pilić: Građa i prilozi za Leksikon Drnišana 





cima. Surađivao je s pravnim fakultetima u Zagrebu i Splitu. Na temelju Usta- 
va SFRJ iz 1974. i mišljenja Arbitražne komisije Međunarodne konferencije 
o bivšoj Jugoslaviji (Badinterova komisija) nastojao je dokazivati pravo na- 
roda na samoopredjeljenje, što je uključivalo 1 priznanje republičkih granica 
Hrvatske kao vanjskih državnih granica. Đidara je predavao međunarodno i 
europsko pravo na Višoj državnoj školi za policijske časnike u Montereau i na 
Školi za časnike državne žandarmerije u Melunu (1987.-2009.). Godine 2007. 
je umirovljen i potom dobiva počasno zvanje professor emeritus. Sveučilište u 
Splitu dodijelilo mu je počasni doktorat (2009./2010.). U suautorstvu s D. M. 
Grmekom i N. Štimcem objavio knjigu Etničko čišćenje — povijesni dokumen- 
ti o jednoj srpskoj ideologiji, na francuskom i hrvatskom. Odlikovan je s više 
francuskih odlikovanja i nosilac je odlikovanja Republike Hrvatske — Reda 
Danice Hrvatske s likom Marka Marulića. 


Izvor: HBL 4, str. 699. 
105. GORDANA GOJČETA, spikerica Hrvatskog radija. Podrijetlom iz Promine. 
106. MATE GORETA - MATEKA, Kadina Glavica, Drniš (11. 1. 1876.-15. 12. 


1949.), predsjednik HSS za kotar Drniš i Knin, poslanik u Skupštini Kralje- 
vine Jugoslavije. 

Napomena: Treba ispraviti podatak iz HBL u kojemu piše da je poslije Drugog 
svjetskog rata bio u kućnom pritvoru. Njegov unuk, koji nosi njegovo ime 
Mate (stanuje u Drnišu) u razgovoru sa mnom pred godinu-dvije kaže da to 
nije točno 1 da nije bio u nikakvom kućnom pritvoru. Njegov unuk je tada sta- 
novao s njim. Mateka je biran za poslanika 1923., 1925., 1927., 1935, i 1938. 
Za vrijeme rata odazvao se pozivu Pavelića i ušao u Sabor NDH (1952.). 


Više o njemu u: HBL, 5, str. 52. 
107. FRANO GOTOVAC (Split, 3.8.1928. — Split 1991.). Arhitekt. Gotovci su 


porijeklom iz Vinova Gornjeg (Unešić, Drniš). Projektirao je poznate stambe- 
ne zgrade u Splitu popularno nazvane Kineski zid i Krstarica. 


Izvor: HBL, 5, str. 81. 
108. JAKOV GOTOVAC (Split, 11.10. 1895. — Zagreb, 16.10. 1982.). Sklada- 

telj i dirigent. Njegov otac Petar došao je iz Vinova Gornjeg (Unešić, Drniš) 
u Split gdje je djelovao kao trgovac. Jakov je završio klasičnu gimnaziju u 
Splitu 1913. Paralelno je, počev od 14. godine, učio glazbu (violončelo), har- 
moniju kao i instrumentaciju i dirigiranje. Potom upisuje Pravni fakultet u Za- 
grebu, kojeg napušta po izbijanju Prvog svjetskog rata i vraća se u rodni Split. 
Krajem rata surađuje sa J. Hatzeom kod kojega uči kompoziciju, upoznaje 
opere itd. (Pobliže u HBL br. 5). Početkom 20. godina XX. stoljeća boravi u 
Beču te pohađa muzičku akademiju gdje sluša predavanja poznatog sklada- 

telja Josepha Marxa. Po povratku iz Beča odlazi u Šibenik gdje djeluje kao 
voditelj glazbene sekcije Sokolskog društva koju sekciju Gotovac reformira u 
Filharmonijsko društvo. Sljedeće godine je dirigent Zagrebačke filharmonije. 
Preseljava u Zagreb gdje ostaje do kraja svoga života. Angažiran je u HNK 
do umirovljenja 1958. godine gdje je bio ravnatelj scenske glazbe, dirigent 
te direktor Opere. U Zagrebu je ujedno zborovođa nekih pjevačkih društava. 
Posvećuje se skladanju. Scenska glazba za Dubravku izvedena mu je 1928., 
opera Morana 1930. (u Brnu), a opera Ero s onoga svijeta 1935. (u HNK u 
Zagrebu). To je do danas njegova najpopularnija opera. Riječ je o komičnoj 
operi koju je Gotovac skladao prema libretu Milana Begovića, stvorenom pre- 
ma narodnoj priči. Nastojao je uglazbiti i neke povijesne teme kao u muzičkoj 
drami Mila Gojsalića 1951. i operi Petar Svačić 1969. Objavljivao je i napise 
u novinama i časopisima. Kroz više od pola stoljeća stvaralaštva, Gotovac je 
njegovao stil kojeg je izgradio u prva dva desetljeća svoga djelovanja, te je 
stvorio djela vrhunskog dosega u hrvatskoj glazbi. Vidjeti više u: 
Izvor: HBL 5 (gdje je sadržana njegova bibliografija kao i literatura o njemu) 


109. TOM GOTOVAC (Sombor 9. 2. 1937. — Zagreb 25. 6. 2010.), konceptualni 
umjetnik i filmski redatelj . Porijeklom iz Vinova Gornjeg (Unešić, Drniš) gdje 
mu je rođen otac. U Zagrebu živi od 1941. do 1967., te opet od 1977. do smrti. U 
Zagrebu završio osnovnu školu i gimnaziju i godinu dana studija arhitekture. De- 
setak godina radio je kao službenik. Godine 1967. upisuje filmsku režiju na Aka- 
demiji za pozorište, film, radio i televiziju u Beogradu, a diplomirao je 1976. Tom 
Gotovac prvi je film snimio 1962., zatim film Prije podne jednog fauna 1963. 
itd. Neko vrijeme bavio se i glumom. Sudjelovao je i na smotrama eksperimen- 
talnog filma u svijetu. Samostalno je izlagao u Zagrebu od 1979. u više navrata 
do 1994., te u Beogradu 1976. Sudjelovao je na mnogim skupnim izložbama u 
svijetu. Glumio je u više filmova kao npr. u filmu L. Zafranovića Poslije podne, 
Tadićevu Ritam zločina, Stojanovićevu Plastični Isus (ovaj je film bio zabranjen). 
Tom Gotovac se istakao nekonvencionalnim ponašanjem pokazivanja gologa ti- 
jela i raznim performansima. Nekoliko godina prije smrti promijenio je ime u 
Antonio G. Lauer (djevojačko prezime majke). Godine 2007. dobio je nagradu 
Hrvatskog drušva likovnih umjetnika. Godine 2017. objavljena je knjiga (povo- 
dom retrospektivne izložbe Gotovca): Tomislav Gotovac - Anticipator kriza na 
kojoj su surađivali povjesničari umjetnosti, kustosi, umjetnici i kritičari. Izdavač 
Muzej moderne i suvremene umjetnosti i agencija „Rijeka 2020“. 

Izvor: Filmski leksikon; HBL, 5. 


110. VLADIMIR VLADO GOTOVAC (Imotski, 18. 9.1930. — Rim, 7. 12. 
2000.), književnik, publicist i političar. Njegov je otac iz Vinova Gornjeg 
(Unešić, Drniš), bio u službi u Imotskom i u Hercegovini. Gotovac je ma- 

turirao klasičnu gimnaziju 1951. te diplomirao filozofiju na Filozofskom 
fakultetu u Zagrebu 1963. Od 1955. do 1972. radi kao novinar i urednik u 
kulturnom i dramskom programu na RTV Zagreb. Bio je urednik časopisa 
Međutim (1953.), Razloga (1969.) a u drugoj polovini 1971. glavni je urednik 
Hrvatskog tjednika. Ove posljednje novine, čiji je izdavač bila Matica hrvat- 
ska (MH), ocijenjene su kao one koje su najviše zastupale „masovni pokret/ 
hrvatsko proljeće“. Stoga je početkom 1972. Gotovac uhićen, a potom sudski 
osuđen na četiri godine strogog zatvora plus na tri godine gubitka građanskih 
prava. Zatvor je izdržao u Staroj Gradiški. Budući da je razgovarao sa stranim 
novinarima 1977. (a imao je zabranu istupanja), ponovo je osuđen 1981. na 
dvije godine zatvora (koje je proveo u Lepoglavi) i još četiri godine gubitka 
građanskih prava. U javnosti nastupa potkraj 80-tih godina, dok se zapošljava 
1990. Izabran je za predsjednika MH, na njenoj obnovljenoj skupštini (jer je 
70-tih godina bila raspuštena) 1990., što ostaje do 1996.godine. Gotovac je 
jedan od utemeljitelja Hrvatske socijalno-liberalne stranke (HSLS) na čijem 
je Saboru izabran za potpredsjednika 1989. Potom za predsjednika Velikog vi- 
jeća 1990.-1992., te naposljetku za predsjdnika Stranke 1996.-1997. Izlazi iz 
HSLS i godine 1997. osniva novu Liberalnu stranku (LS) čiji je predsjednik. 
Na parlamentarnim izborima 1992., 1995. i 2000. biran za zastupnika u Hr- 
vatskom saboru. Skupina oporbenih stranaka kandidirala ga za predsjednika 
Republike na izborima 1997. godine, ali nije izabran, a za izborne kampanje 
grubo je fizički napadnut na mitingu u Puli. 

U književnosti se javlja 1952. pjesmama u časopisu Tribina, zatim u časo- 
pisima i novinama objavljuje eseje, kritike, priče, radio drame i dr. „Premda 
naraštajno i po reformatorskom iskustvu pripada krugovašima, tipološki je to 
kreativni govor karakterističan za sljedeću, razlogovsku etapu, s naglašenim 
priklonom filozofičnosti i zaokupljenosti oblicima egzistencije“ (HBL). Njego- 
va su djela: Pjesme od uvijek (1956.), Jeka (1961.), Opasni prostor (1961.) i 
Biti opravdan (1963.), Osjećanje mjesta (1964.), Čujem oblake (1965.), Princip 
djela (1966.), Zastire se zemlja (1967.), Prepjevi po sjećanju (1968.), Približa- 
vanje (1968.), Čarobna spilja (1969.), Sporne sandale (1970.), U svakodnev- 
nom (1970.), Sadržaj vjetra (1971.), Tri slučaja (1981.), Zabranjena vječnost 
(1987.), Moj slučaj (1989., 1990.), Crna kazaljka (1991.), Razgovori o slobod- 
noj Hrvatskoj /u suautorstvu sa Draženom Budišom/ (1991.), Autsajderski fra- 
gmenti (1995.), Crna jedra (1995.), Čekati sjevernije (1995.). U izdanju Na- 
kladnog zavoda Globus, urednica Jelena Hekman priredila je njegova djela u 
sedam knjiga što je objavljeno 1995. Uz ta izdanja priredila je i knjigu Poetika 
duše u što je uvrstila zbirku citata iz njegova opusa. Bio je odličan govornik: 
poznat je njegov govor Generali, hrvatska se ne boji — govor pred Komandom 

JNA u Zagrebu 1991. Pjesme su mu prevođene na albanski, engleski, francuski, 
njemački, rumunjski, talijanski i još na neke slavenske jezike. Njegove su pje- 
sme uvrštene u mnoge antologije suvremenog hrvatskog pjesništva. Dobitnik je 


Nagrade Grada Zagreba 1968. i nagrade „Tin Ujević“ 1991. 
Izvor: HBL 5. 


111. Dr. fra PETAR GRABIĆ, provincijal Franjevačke Provincije Presvetog 
Otkupitelja Split, teolog (Širitovci, Drniš 28. 10. 1882. — Split 29. 3. 1963.). 
Njegov otac je Iviša Grabić. Franjevačku gimnaziju pohađao u Sinju (1893.- 
1898.). Studij filozofije završio u Rimu, a teologije u Šibeniku (1899.-1901.) 
i Makarskoj (1901.-1903.) i Rimu. Doktorirao u Vatikanu 1913. Zaređen za 
svećenika 1905. Bio profesor na Bogosloviji u Zaostrogu i Makarskoj. Od 
1932. do 1937. gvardijan samostana u Zagrebu, a od 1931. — 1934. kustod 
Provincije. Provincijal je Franjevačke Provincije Presvetog Otkupitelja 1925.- 
1928.; 1928.-1931. (drugi put); 1937.-1940. (treći put); 1940.-1943. (četvrti 
put); 1943.-1946. (peti put); 1946.-1949. (šesti put). U srpnju 1947. osuđen 
na 14 godina zatvora (u procesu protiv fratara iz samostana Majke Božije 
Lurdske u Zagrebu zbog umiješanosti u eksploziju u tvornici Gaon). Fra Petar 
Grabić kaznu je djelomično izdražao u Staroj Gradiški, a zatim živi u fra- 
njevačkom samostanu u Omišu, te od 1953. godine u samostanu Gospe od 
Zdravlja u Splitu. Surađivao je u brojnim časopisima i listovima: Bogoslovska 
smotra, Gospa sinjska, Hrvatska straža, Katolički list, Katolički tjednik, Luč, 
Naša misao, Nova revija i dr. Osnovao i za deset godina (1922. — 1931.) ure- 


đivao časopis Nova revija. Radovi su mu iz filozofije, bogoslovije i povijesti. 
Izvor: Tko je tko u NDH, Zagreb 1997., str. 135.; 

Zbornik: Mpo. Petar dr. Grabić 1882.-1963.- Split 1964.; 

J. A. Soldo, Djelovanje franjevaca... Kačić, XVI/1984. 


112. MILOŠ GRAČANIN (Drniš, 17. 4. 1938. — Zagreb, 13. 6. 2003.), sin Dele. 
Školovao se u Zagrebu. Radio u poduzeću ,,Rade Končar“ u Zagrebu. Bio 
sekretar Centralnog komiteta Saveza omladine Hrvatske do potkraj 1968. Prvi 
komandant Republičkog štaba omladinskih jedinica Hrvatske. (Dobrovoljne 
omladinske jedinice formirane su u Hrvatskoj poslije upada trupa SSSR-a i 
Varšavskog ugovora u Čehoslovačku, 1968. Postojali su općinski, regional- 
ni i Republički štab. Jedinice su djelovale nekoliko godina u okviru Saveza 
omladine.). Poslije radio u ,,Auto-moto Savezu Hrvatske“ (danas HAK) i na- 
posljetku u ,,Agrariacopu“. Umro u Zagrebu. 


113. PETAR GRAČANIN, general-pukovnik, podrijetlom iz Biočića. Njegov je 
otac rođen u Biočiću (Drniš) odakle je, zbog posla, preselio u Srbiju gdje je 
Petar rođen. Sam Petar je izjavio da je kroz Petrovo polje prošao samo jednom 

sa svojom partizanskom brigadom u toku NOB-a. Završio Vojnu akademiju 
i poslije rata bio visoki oficir JNA. Obnašao dužnost načelnika Generalštaba 
JNA i saveznog sekretara za unutrašnje poslove bivše SFRJ. 


114. JAKOV GRBEŠA (ŠIMETIĆ), rođ. 25. 7. 1947. u Unešiću, Drniš. Tu je 


završio i svih osam razreda osnovne škole (1962.). Srednju ekonomsku školu 
pohađao i završio u Drnišu (1962. — 1966.). Nakon toga zapošljava se u zanat- 
skom poduzeću ,,Spinut“ u Splitu gdje sedam mjeseci radi kao fizički radnik na 
izgradnji autokampa u Stobreču, putujući vlakom svaki dan od Unešića do Spli- 
ta i obrnuto. U veljači 1968. odlazi na služenje vojnog roka (Postojna, Ljubljana 
i Đakovo). Po povratku s odsluženja vojnog roka kratko radi u Brodogradilištu 
Split završivši pritom kurs za varioca. Potom postaje skladištar u ,,Dalmi“ Split, 
u sektoru voća i povrća u Kopilici. Upisuje studij hrvatskog jezika i jugoslaven- 
skih književnosti na Pedagoškoj akademiji u Splitu. Kao redoviti student nasta- 
vu pohađa do 13 sati, potom odlazi u Kopilicu da bi preuzeo popodnevnu smje- 
nu radnika i tu radio do 21 sat. Stanovao je u Varošu. Odlazio je vikendom u 
Unešić da bi pomogao roditeljima oko poljoprivrednih radova. Studij je završio 
u roku, a u Dalmi je radio ukupno osam godina. Potom se vraća u Unešić i radi u 
tamošnjoj osnovnoj školi koja danas nosi ime Jakova Gotovca. Predaje hrvatski 
jezik sve do mirovine u koju odlazi 1. 9. 2012.godine. Do sada je dobjavio slje- 
deće knjige: Unešić i okolica kroz tisućljeće — povijest (do 1940.), Unešić1997.; 
Socijalne i zdravstvene prilike u selima unešićkog kraja 15. — 20. st. /pripremio 
i uredio/, Unešić 2003.; Bogočin od poganskih vremena do procvata kršćanstva 
Unešić 2004.; Filip — Jakov Škoprc /priredio/, Drniš 2006.; Čari djetinjstva; U 
tisku: Oj, Zagoro, lipa li si (monografija općine Unešić), cca 500 str.; 70 godina 
nogometa u Zagori (monografija NK Zagora — Unešić). Živi u Unešiću. 


115. JORDANKA GRUBAČ, novinarka, rođ. 1950., u Šibeniku, kći Mirka. Djetinj- 


stvo provela u Drnišu. Osnovnu školu i gimnaziju pohađala i završila u Drnišu. 
Još kao učenica gimnazije bila u uredništvu i objavljivala radove u omladinskom 
listu Glas mladih (Drniš-Knin-Šibenik). Objavljivala i poeziju. Diplomirala jugo- 
slavistiku i povijest umjetnosti na Filozofskom fakultetu u Zagrebu, 1975. godine. 
Zaposlila se odmah po završetku studija u prosincu na Radio Šibeniku, zatim u 
Šibenskom listu, potom u Slobodnoj Dalmaciji od 1985. Novinarka, dopisnica 
Slobodne Dalmacije iz Šibenika. Živi i radi u Šibeniku. Od 1985. istodobno je 
honorarno na HRT-u, Radio Zagrebu, te u raznim listovima u zemlji i inozemstvu. 
Tako je objavljivala u Danasu (Zagreb), Oslobođenju (Sarajevo), Borbi (Beo- 
grad), Valu (Ljubljana) i drugdje. Od 1988. do početka Domovinskog rata vodila i 
Dopisništvo TV Zagreb (HTV). I nakon umirovljenja aktivna u novinarstvu. 


Izvor: Leksikon novinarstva, 2001., str. 253. 

116. BRANKA GRUBAČ (MILETA), nastavnica i pjesnikinja. Rođena u Šibe- 
niku gdje je završila osnovnu i učiteljsku školu. Diplomirala na Pedagoškoj 
akademiji u Zadru. Radila kao učiteljica u Kričkama i u Osnovnoj školi u 
Drnišu. Za vrijeme rata 90-tih radila u školama Makarskog primorja. Objavlji- 
vala poeziju u listovima i časopisima (kao npr. u Smibu, Modroj lasti, Kuriru i 
dr.). Objavila sljedeće knjige: Kao masline vječna, Šibenik 2005.; Tragovi, Ši- 
benik 2008.; Iznad stvari i trenutka svijeta, Šibenik 2011.; Koledišće, vlastita 
naklada, Šibenik 2011.; Mačak Luiđi i druge pjesme (pogovor Luko Paljetak), 
Matica hrvatska Drniš 2013.; Nemam tolito rutu: zbirka pjesama, Ogranak 
Matice hrvatske Drniš 2014. Živi u Drnišu. 


117. SLOBODAN GRUBAČ, pjesnik, nastavnik i novinar. Rođ. 5. 3. 1941. u Bara- 
ma (gdje mu je majka Kata /rođ. Đeka/ išla u posjetu ocu Pavlu, rodom iz Biočića, 
rudaru u to vrijeme i u tom kraju). U Barama ostaje do polaska u školu. Prvih 
šest razreda osnovne škole završio u Kadinoj Glavici, Petrovo polje kod Drniša, 
a sedmi i osmi razred u Drnišu. Učiteljsku školu završio u Šibeniku. Diplomirao 
na Pedagoškoj akademiji u Zadru. Radio kao učitelj i nastavnik u Kričkama i u 
Drnišu u Osnovnoj školi ,,Antun Mihanović — Petropoljski“ gdje je bio direktor od 
1978. do 1990. (kada je ta škola nosila ime „Božidar Adžija“\, tj. do umirovljenja. 
Za vrijeme Domovinskog rata, zajedno sa suprugom Brankom, kao prognanik, 
radio u Makarskom primorju. Surađivao u različitim listovima kao u Slobodnoj 
Dalmaciji, Vjesniku (do 1971.), Novom listu i drugdje. Zastupljen u antologijama 
poezije. Objavljivao poeziju i književne kritike u različitim časopisima i zborni- 
cima: Zadarska revija, Dubrovnik, Mogućnosti, Školski vjesnik ... . Objavio naj- 
manje osam zbirki poezije. Prvu zbirku pjesama (u zajednici s I. Vidović i O. 
Marić) Lirske varijacije, objavio mu je Ogranak Matice hrvatske, Šibenik 1963. 
Potom objavljuje zbirke poezije: Posljednja noć mora, ,,August Cesarec“ Zagreb 
1968.; Arhipelag, Centar za kulturu Drniš (Biblioteka Lira, knj. 1.) 1973.; Odisej, 
Čakavski sabor, Split (Biblioteka suvremenih pisaca, knj. 67) 1979.; Ulisse Ed 
Altre Poesie (preveo na talijanski Giacomo Scotti), Napulj 1982.; Vjetar svije- 
ta, Književni krug, Split (Biblioteka suvremenih pisaca) 1991.; Molitva i pjesma, 
„Poslovni biro“, Beograd 2009., i Pronađene pjesme, SKD „Prosvjeta“, Zagreb 
- Mala plava biblioteka 2015. Bavi se i književnom kritikom. Živi i piše u Drnišu. 


H 


118. Dr. se. DRAGICA HAMMER TOMIĆ, rođ. 11. 1. 1956. u Drnišu. Osnovnu 
školu i gimnaziju završila u Drnišu. Diplomirala filozofiju i sociologiju na Filo- 
zofskom fakultetu Sveučilišta u Zagrebu. Nakon diplomiranja predavala sociolo- 

giju 1 filozofiju na gimnaziji. Potom radi u Ministarstvu obrane RH kao savjetnica 
(za poslove skrbi o stradalnicima Domovinskog rata). Umirovljena 2003. Poslije 
aktivna kao savjetnica Međunarodne organizacije za migracije (sa sjedištem u 
Ženevi). Hammer je upisala poslijediplomski doktorski studij iz hrvatske kulture 
na Filozofskom fakultetu u Zagrebu 2006. Obranila doktorsku tezu Meštroviće- 
va skulptura biblijsko religiozne tematike, 2014. Objavila knjige: Jugoslavenstvo 
Ivana Meštrovića, Zagreb 2011. te Sveto i tragično u kiparstvu Ivana Meštrovića, 
Zagreb 2015. Ova druga knjiga predstavlja prerađenu doktorsku disertaciju. 

Izvor: Prema bilješci u njenoj knjizi iz 2015. 

119. IVO HORVAT, pjesnik 1 bibliograf (Ivanić-grad 5. 6. 1903. — Zagreb 
30.9.1994.) Bio profesor u Drnišu poslije 2. svj. rata. Od početka 50-tih godi- 


na prelazi u JLZ. 
Izvor: HBL, 5, str. 6332; Leksikon hrvatskih pisaca, ŠK, 2000., str. 271. 


120. Dr. sc. ANTE HRABAR, liječnik, (Trogir 11. 7. 1925. — Zagreb 23. 2. 
2000.), bio liječnik opće medicine i voditelj Općinske zdravstvene službe u 
Zdravstvenoj stanici u Drnišu (1953.-1960.). Omogućio prerastanje Zdrav- 


stvene stanice u Dom zdravlja. 
Izvor: HBL, 5, str. 685. 


121. JOVAN HRANILOVIĆ (Kričke, Drniš, 18.12.1855. — Novi Sad, 5. 8.1924.). 
Njegov otac je Nikola, svećenik. Jovan Hranilović je pjesnik, kritičar i sveće- 
nik. Maturirao u grkokatoličkoj gimnaziji 1874. u Zagrebu. Teologiju studirao 
1874. — 1876. u Zagrebu i 1876. — 1878. u Beču. Službovao kao grkokatolički 
svećenik u više parohija/župa. Zanimljivo je da predsjedava vojvođanskom 
skupštinom i vladom 1918./1919. U književnosti se javio baladom Jelka i 
Mirko u Bunjevačkoj i šokačkoj vili (1873.). Pisao je pjesme, pripovijetke, 
književne i političke rasprave i objavljivao ih u četrdesetak časopisa i dnevnih 
listova. Urednik Obzora i Vijenca. Najpoznatije su mu Žumberačke elegije . U 
epohi moderne nastupao je konzervativno na strani tzv. starih tradicionalista. 
Pored Žumberačkih elegija (1886.) objavio je Pjesme svakidanke (1890.), Iza- 
brane pjesme (1893.), Izbor iz Žumberačkih elegija i ostalih pjesama (1934. i 


1986.), Pisma Jovana Hranilovića Petru Markoviću (1952.) 
Izvori: Jug. književni leksikon, Novi Sad, 1971., str. 153. 
HBL, 5, str. 52; Leksikon... 2000., str. 283-284. 


122. NIKOLA (VLADIMIR) HRANILOVIĆ, (Sošice, 29. 9. 1822. — Sošice, 
23. 6. 1864.). Pohađao gimnaziju u Zagrebu (1835.-1841.). Studirao na Filo- 
zofskom fakultetu 1841.-1843.) i Bogoslovskom fakultetu u Zagrebu gdje je 
diplomirao 1847. Zaređen za svećenika 1849. kada je imenovan za župnika 
grkokatoličke parohije u Vrlici. Od 1851. do 1858. župnik/paroh u Kričkama 

kod Drniša, te bio grkokatolički vikar za Dalmaciju. Od 1851. prelazi u Osi- 
jek (gdje je biskupski vikar od 1858.), a od 1861. u rodne Sošice gdje je bio 
župnik/paroh. Bio je pristaša narodnog preporoda i zalagao se za sjedinjenje 
Dalmacije s ostalom Hrvatskom te da hrvatski jezik bude službeni u Dalmaciji 
(gdje je službeni bio talijanski jezik). U zborniku Slava ljepote (1843.) objavio 
je prve pjesme, a surađivao je u Danici, Zori dalmatinskoj, Bačkoj vili, Pozoru 
i drugdje. Prevodio je poeziju sa slovačkog. Potpisivao se i s imenom Vladi- 
mir, a koristio je i tri-četiri pseudonima. Osnovao je Ilirsko društvo u grkoka- 
toličkom sjemeništu u Zagrebu čiji je bio potpredsjednik pa predsjednik. Dio 
njegovih radova, a naročito domoljubnih pjesama nalazi se u zapisnicima toga 


društva. Kasnije su objavljene u časopisu Arhivski vjesnik (13/1970.). 
Izvor: HBL, 5. 


I 


123. IVAN IVIĆ, borac i dužnosnik, sin Mate, rođen 1926. u Vinovu Gornjem 
(Unešić, Drniš). Za NOP radi od kraja 1941.godine. Bio je član Saveza mlade 
generacije (SMG). Od sredine rujna 1942. dolazi u Drugi crnogorski bataljon 
Prve proleterske brigade na Tičevu. Borio se u Bosni, Crnoj Gori, potom pro- 
šao 4. i 5. neprijateljsku ofenzivu (Neretva i Sutjeska). Član SKOJ-a postaje 
potkraj 1942., a KPJ u srpnju 1943. Bio na dužnosti sekretara SKOJ-a u četi. 
Krajem 11. mjeseca 1943. prekomandiran u 8. brigadu 20. divizije. Potkraj 
Drugog svjetskog rata bio tajnik Kotarske nabavno-prodajne zadruge u Muću, 
zatim na dužnostima u Drnišu. U Drnišu je bio i potpredsjednik Narodnog 
odbora općine do kraja 1961. godine. Po preseljenju u Split, uz ostalo, bio je 


predsjednik Dalmatinske pčelarske zadruge. Umro u Splitu 2018. godine. 
Izvor: Šibenski list od 10. 1. 1962., str. 4; publikacije o Prvoj proleterskoj... 


124. Prof. dr. sc. IVO IVIĆ, rođen 22. 6. 1957. u Trogiru, sin Ivana iz Vino- 
va Gornjeg (Unešić, Drniš). Završio gimnaziju u Splitu (V. Nazor) 1976. Di- 
plomirao na Medicinskom fakultetu u Zagrebu 1982. Nakon diplomiranja do 
1986. radio u primarnoj zdravstvenoj zaštiti. 

God. 1991. položio specijalistički ispit iz infektologije. Magistrirao 1998., 
a doktorirao 2007. tezom Genotip I. razreda glavnog sustava histokompati- 
bilnosti kao prognostički čimbenik liječenja kroničnog hepatitisa C interfero- 
nom. Godine 1999. biran za asistenta, 2008. za docenta, potom 2013. za izv. 
profesora na Katedri za infektologiju MF Sveučilišta u Splitu. Zaposlen kao 
specijalist u KBC Split i na Medicinskom fakultetu u Splitu u zvanju redovi- 
tog profesora. Objavio više radova. 

125. MARA IVIĆ, seljanka, domaćica i pjesnikinja. Rođena 5. 2. 1934. u Vinovu 
Gornjem, Unešić, Drniš. U prvi razred upisala se u 12. godini, 1946. kada je 
u Vinovu i otvorena osnovna škola. Tu je završila 4-godišnju osnovnu školu. 
Rodila je petero djece. Uz poljoprivredne radove i kućanske poslove piše i 
pjesme. Objavila je dvije knjige pjesama od kojih navodimo zbirku Ognjište. 
Neke su joj pjesme u desetercu kao npr. Moje selo (objavljena u listu Pet zvo- 
nika )koja počinje stihovima: 

„Posvetit ću stotu pismu ovu 
mome selu Gornjemu Vinovu“ ... te nastavlja 
(...) „U Vinovu sad malo naroda 
al? je lipa oko nas priroda“... te završava 
„Svako dobro želim svima vama 
Vinovo je, za vino reklama.“ 
Dobitnica je Zahvalnice pokreta prijatelja prirode ,,Lijepa naša“. 

126. Dr. sc. MIROSLAV IVIĆ, novinar i urednik, sin Pave i majke rođ. Ivić. Ro- 
đen 4. 1. 1959. u Drnišu. Urednik i direktor Slobodne Dalmacije. Osnovnu školu 
(I-VII) završio u Drinovcima, a srednju u Drnišu. Diplomirao i magistrirao na 
Ekonomskom fakultetu u Zagrebu — smjer marketing. Na Fakultetu političkih 
znanosti u Zagrebu paralelno studirao novinarstvo. Radio kao novinar u zagre- 
bačkom dnevniku Vjesnik - dopisništvo Split, a potom u Slobodnoj Dalmaciji 
od 2011. gdje je i danas zaposlen na mjestu predsjednika Uprave. Bio je glav- 
ni urednik tjednika Nedjeljna Dalmacija i glavni urednik dnevnika Slobodna 
Dalmacija. Sudjelovao je na više znanstvenih i stručnih skupova. Područje nje- 
gova znanstvenog interesa su mediji i marketing. Doktorirao na Ekonomskom 
fakultetu Sveučilišta u Splitu. Asistent je na Visokoj školi za komunikacijski 
menadžmnent Edwaard Bernays u Zagrebu. Uredio nekoliko zbornika i knjiga, 


te objavio više radova. Nosilac Spomenice Domovinskog rata. 
Izvor: Leksikon novinarstva, str. 316; God. Titius, br. 6-7, str. 599. 


127. Dr. sc. PAVE IVIĆ, rođen 13. 9. 1956. u Drnišu. Srednju ekonomsku školu 
završio u Drnišu, Ekonomski fakultet u Zagrebu. Diplomirao 1980., magistrirao 
2004. Doktorirao tezom: „Utjecaj novina na poduzetničke aktivnosti (na primjeru 
Zadarske županije),“ 9. 12. 2011. na Sveučilištu u Zadru. Viši predavač (trener po- 
duzetništva). Voditelj Dislociranog studija Veleučilišta ,,Baltazar Krčelić“ iz Za- 
prešića u Biogradu n/m. Dobitnik Nagrade grada Zadra. Osnivač i voditelj Centra 
za poduzetništvo grada Zadra. Objavio knjigu Mediji i poduzetnici. 


128. TOMISLAV IVIĆ, nogometni trener, otac iz Kaočina (Miljevci), Drniš. Rođen 
30. 6. 1933. u Splitu. Počeo igrati u RNK Split sa svojih 17 godina. Igrao je i za 
Hajduk (11 utakmica). Bio trener u „Splitu“ 1967. a godinu kasnije trenira „tiće“ 

Hajduka. Prvi tim Hajduka preuzima trenirati 1972. kada Hajduk osvaja Kup Ju- 
goslavije. Godine 1973. trenira Šibenik, zatim se ponovo vraća u Hajduk gdje do 
1976. godine Hajduk je dva puta prvak Jugoslavije i četiri puta pobjednik Kupa. 
Potom trenira Ajax s kojim od 1976. do 1978. osvaja prvenstvo i Kup Nizozem- 
ske. Ponovo se vraća u Hajduk 1978./1979. kada osvaja prvo mjesto u Jugoslaviji. 

Poslije toga trenira niz klubova u Europi: Anderlecht (Belgija), Dinamo 
(Zagreb), Avellino (Italija), Panathinaikos (Grčka), Porto (Portugal), Paris St. 
Germain i Olimp Pique Marseille (Francuska), Atletico (Španjolska), Benfica 
(Portugal), te Galatasaraj (Turska), opet Porto s kojim 1978. osvaja prvo mje- 
sto Portugala zatim Kup, europski Super Kup i Interkontinentalni Kup. 

U vrijeme Domovinskog rata bio je tehnički direktor nogometne reprezentaci- 
je Hrvatske, potom izbornik Ujedinjenih Arapskih Emirata pa se vraća u Hajduk 
za potpredsjednika. Nakon toga izbornik Irana, trener Standarda iz Belgije, Olim- 
piguea iz Francuske, zatim trenira jedan klub iz Saudijske Arabije da bi na kraju 
bio savjetnik kluba Standard iz Lieggea. U literaturi se navodi da je sa svojim 
klubovima osvajao kupove i prvenstva u pet zemalja: Belgiji, Jugoslaviji, Nizo- 
zemskoj, Portugalu i Španjolskoj. Tomislav Ivić je najtrofejniji trener u povijesti 
Hajduka, a spada i među 20 najtrofejnijih trenera na svijetu. Umro 24. 6. 2011. 


J 


129. SAVA JANKOVIĆ, novinar i urednik (1938. Bobodol, Promina, 1938. — Novi 
Sad, 1997.). Živio i radio u Kninu, prvo kao novinar Radio Knina, potom dopisnik 
agencije Tanjug. Poslije 1995. dopisnik Tanjuga iz Novog Sada, gdje je i umro 1997. 

Izvor: Leksikon novinarsta, 2001., str. 324. 

130. ANTE JURIC, rođen 14. 11. 1939. u Razvođu (Promina, Drniš) gdje je 
završio prva četiri razreda osnovne škole, a više razrede (5. do 8.) završio u 
Oklaju. Diplomirao povijest umjetnosti i filozofiju 1975. godine na Filozof- 
skom fakultetu u Zadru. Objavljivao radove u Prominskom glasniku kao npr. 
Krunidbena crkva kralja Zvonimira u br. 2, 1994., objavio knjige Gradovi, 
utvrde i sakralni spomenici uz Krku i Čikolu, Matica hrvatska Skradin, 2004.; 
Ravni Kotari i Bukovica: objekti, utvrde i arheološki nalazi (2018.), Matica 
hrvatska Skradin, te vodič Promina. 


131. Dr. sc. IVAN JURIĆ (IVO), agronom (Planjane, Drniš, 16. 3. 1938.). Zavr- 
šio srednju školu u Vinkovcima (1960.), a Visoku poljoprivrednu školu, smjer 
ratarstvo u Osijeku (1965.). Doktorirao disertacijom Reakcija inbred linija i 
F1 generacije kukuruza vegetacijske grupe 200 i 600 na povećanu količinu 
dušika u različitim sklopovima na Fakultetu poljoprivrednih znanosti u Za- 

grebu 1981. Zaposlio se, 1960. kao poljoprivredni tehničar u Poljoprivrednoj 
zadruzi Topolje (Baranja), potom radi u Poljoprivrednom institutu u Osijeku 
te je predstojnik Zavoda za agrotehniku (1988. — 1992.). Na Poljoprivrednom 
fakultetu u Osijeku predaje kao honorarni asistent (od 1970.), potom kao do- 
cent (od 1972.) i izvanredni profesor od 1988. Godine 1993. u stalnom je rad- 
nom odnosu na Poljoprivrednom fakultetu, nakon što je izabran u znanstve- 
no-nastavno zvanje redovitoga profesora. Djeluje u Zavodu za bilinogojstvo i 
predaje kolegije iz agrikulture, bilinogojstva i ratarstva. Stručno se usavršavao 
u Gottingenu (1974.), a bio je i nositelj međunarodnog projekta o mogućnosti- 
ma biljne proizvodnje u posebnim agroekološkim uvjetima u Etiopiji (1985. 
— 1990.). Radove objavljivao u časopisima: Agronomski glasnik, Agrohemija, 
Agroinovacije, Čovjek i biljka, Eurosoya, Poljoprivreda, Poljoprivredne ak- 
tivnosti, Privreda, Zbornik radova Poljoprivrednog instituta Osijek, Zemljište 
i biljka, Znanost i praksa u poljoprivredi. 
Izvor: HBL, 6. 


132. MARKO JURIĆ iz Planjana Gornjih, Unešić, Drniš. Profesor i poslijeratni 
igrač Dinama. Bio tajnik Hrvatskog nogometnog saveza. Sedamdesetih go- 
dina bio je i direktor Dinama, te je, zahvaljujući njemu, Dinamo gostovao u 
Unešiću i odigrao utakmicu s Napretkom iz Unešića (danas NK Zagora). 


K 


133. Dr. sc. VINKO KANDŽIJA, profesor ekonomije i diplomat. Rođen u 
Bristivici, Trogir, 15. 4. 1944. Završio Ekonomsku školu u Drnišu 1965., di- 
plomirao 1971. i doktorirao 1990. na Ekonomskom fakultetu u Rijeci tezom 
„Zajednička trgovinska politika evropske zajednice“. Radio u Puli, Poreču i u 
Rijeci. Bio je savjetnik za vanjsku trgovinu (1986.-1991.), te savjetnik u Ure- 
du predsjednika RH i pomoćnik ministra vanjskih poslova (1991.-1992.). Po- 
tom veleposlanik u Alžiru (1993.-1995.). Godine 1991. biran je za izvanred- 
nog profesora, a 1993. za redovitoga na Ekonomskom fakultetu u Rijeci gdje 
predaje predmete Međunarodna ekonomija, Trgovinska politika i dr. Radove 
objavljuje u različitim časopisima, zbornicima kao i poglavlja u knjigama, a 
autor je i udžbenika iz svojih disciplina. Pobliže u: 

Izvor: HBL, 7, str. 20-21. 


134. LJUBOMIR KAPOR (Oklaj, Promina, Drniš, 21. 9. 1932. - ), glumac. Za- 
vršio gimnaziju u Dubrovniku (1953.), a diplomirao na Akademiji dramskih 
umjetnosti u Zagrebu (1957.). Od 1957. stalni je član Ansambla Zagrebačkog 
dramskog kazališta, odnosno Dramskog kazališta ,,Gavella“ gdje ostaje do umi- 

Tovljenja 1998. Karakterni glumac sa smislom za psihološko nijansiranje likova. 
Pobliže o njegovom radu i njegovim kazališnim i filmskim ulogama vidjet u 


HBL, 7, 2009., str. 46-47. 
Napomena: U nekim publikacijama piše da je rođen na Korčuli. Mi smo se držali Hrvatskog 
biografskog leksikona (izdanje LZ M. Krleža). 


135. Dr. sc. ROBERT KARLO, dr. medicine. Rođen 5. 10. 1967. u Tomislav- 
gradu (BiH). Otac Niko, rođen u selu Karalić, Miljevci, Drniš. Završio osnov- 
nu školu u rodnom gradu, a srednju u Livnu. Diplomirao na Medicinskom 
fakultetu u Rijeci 1992. Specijalistički ispit iz dječje kirurgije položio 2000., a 
iz opće kirurgije 2010. Magistrirao 2005. na Medicinskom fakultetu u Rijeci. 
Doktorirao tezom ,,Prevencija stečenih juvenilanih deformiteta malih zglo- 
bova šake“, znanstveno područje biomedicina i zdravstvo, znanstveno polje 
kliničke medicinske znanosti, znanstvena grana kirurgija 29. 10. 2009. na Me- 
dicinskom fakultetu u Osijeku. Specijalist dječje kirurgije. Živi i radi u Zadru. 


135.2 Dr. sc. BILJANA KAŠIĆ, sociologinja, red. prof. od prosinca 2013. grana 
posebne sociologije na Odjelu za sociologiju Sveučilišta u Zadru. Nositelji 
prezimena Kašić podrijetlom su iz Drniša odnosno iz Žitnića kod Drniša. 


136. Dr. sc. ZDRAVKO KEDŽO, komunikolog i politolog. Rođen 3. 4. 1956. u 
Ostrogašici, Drniš. U Unešiću je završio osnovnu školu, a u Šibeniku srednju. 
Diplomirao na Fakultetu političkih znanosti 1976. u Zagrebu. Doktorirao na 
Sveučilištu Josip Juraj Strossmayer 2015. u Osijeku. Novinar i urednik Ra- 
dio Šibenika (1980.-1991.), potom pročelnik za društvene djelatnosti Grada 
Šibenika (1994.-1998.). Radio i u Ministarstvu obrane Republike Hrvatske 
kao politički analitičar (1998.-2002.). Na studiju Mediji i kultura društva Sve- 
učilišta u Dubrovniku predavao (od 2004.), potom je predavač na Sveučilištu 
Vern u Zagrebu (od 2011.), te na Visokoj školi ,,Edvard Bernays“ (od 2014.). 
Zdravko Kedžo je ravnatelj Agencije i član Vijeća za elektroničke medije RH 
(2007.-2012.). Objavljuje znanstvene i stručne radove kao npr. Glavni pravci 
djelovanja suvremenih obavještajnih sustava i Televizijsko oglašavanje i za- 
konska regulativa u RH. 

Izvor: web stranice fakulteta i sveučilišta 


137. GORAN KNEŽEVIĆ, stvaralac na polju folklorne umjetnosti. Rođen 
1958. u Varaždinu, a živi u Zagrebu od 1969. godine. Sin Josipa iz Oklaja. 
Koreograf, voditelj i predavač, te istraživač na području primjene hrvatskih 
folklornih tradicija. Na internetu se mogu naći njegove izjave u kojima tvrdi 
da je zimske i ljetne praznike provodio u Oklaju, sudjelovao s ocem u raznim 
poljoprivrednim radovima i promatrao svakodnevni život Prominjaca. Pokre- 


67 


Šime Pilić: Građa i prilozi za Leksikon Drnišana 





tač utemeljenja folklornih skupina za djecu i mlade. Kao folklorni pedagog 
Knežević je umjetnički voditelj i koreograf KUD „Croatia“ čiji je osnivač i 
gdje djeluje 1983. — 1993., a od 1993. na jednak način djeluje s dječjim an- 
samblom ,,Ententin“. Osnivač je i dječjeg insambla ETHNO. Rezultat njegova 
stvaralaštva su više od 30 folklornih koreografija, desetak cjelovečernjih pro- 
grama te nekoliko video kaseta, CD i DVD. Predaje na različitim seminarima 
i učilištima Narodne plesove, kao npr. u srednjoj školi za ritmiku i ples u 
Zagrebu i drugdje. Ostvario je brojna međunarodna gostovanja s ansamblima. 
Objavio je knjige: Šečem, šečem drotičko, 1987.; Naše kolo veliko, 1993.; Sre- 
brna kola, zlaten kotač i uvod u koreografiju, 2005.; Drmeš — da!, 2009.; Sad 
se vidi, sad se zna, 2011. Uradio je koreografiju za Prominsko kolo. Za pred- 
sjednika Hrvatskog društva folklornih koreografa i voditelja biran je 2001., 
2003., 2006. Član je Hrvatskog društva skladatelja. 


138. Knez KONSTANTIN od Ključa (danas ostaci tvrđave uz Čikolu u k.o. 
Ključ, Miljevci, Drniš), nećak Nelipca, napada 1343. šibensku utvrdu Go- 
riš (Gens) uz Čikolu, a godinu kasnije je „poharao“ Brnjicu (Benicu). Potom 
zajedno s Nelipcem napada kliškog kneza Mladena III. Šubića 1344. Ključ- 
ki knez Konstantin pljačkajući sela u šibenskom distriktu nanosi im štetu od 
4.500 malih libri, u blizini srušene utvrde gradi novu itd. 


139. MARKO KOPRTLA, političar (Gradište, Županja, 24. 5. 1929. — Zagreb, 4. 
10. 1997.), ali njegovi roditelji su došljaci u Slavoniju iz sela Kljaci, Ružić, Drniš. 
Nakon što je završio automehaničarski zanat u Vukovaru, pohađao gimnaziju i 
do 1955. radio kao metalac. Neko vrijeme obavljao dužnosti u Sindikatu poljo- 
privredno-šumarskih radnika SRH, te u općinskim organizacijama SK u Vinkov- 
cima i Vukovaru. Bio je i predsjednik Skupštine općine Vukovar (1961.-1966.). 
Prethodno je završio Višu školu političkih nauka (u Beogradu 1962.), a bio je i 
zastupnik u Saveznoj skupštini SFRJ (1963.1965.). Član CK SKH i predsjednik 
Komisije za društveno-ekonomska pitanja (od 1965.) i Komisije za općenarodnu 
obranu (1968.-1969.). Član Izvršnog komiteta CK SKH (1968.-1971.) zadužen za 
kadrovska i vojna pitanja. Kao zagovornik „masovnog pokreta“, podnio ostavku 
(12. 12. 1971.) poslije 21. sjednice Predsjedništva SKJ, a zatim je isključen iz SK. 
Potom se zapošljava u Zajednici mirovinskog i invalidskog osiguranja radnika 


Hrvatske. Jedan je od suosnivača Hrvatske narodne stranke (1990.) 
Izvor: HBL, 7, str. 599-600. 


140. DARINKO KOSOR, predsjednik političke stranke, rođen 14. 3. 1965. u 
Zagrebu. Otac iz Trbounja, Drniš. Predsjednik je HSLS (čiji je član od 1992.) 
od studenog 2009. Zamjenik gradonačelnika Grada Zagreba 2000.-2001. Bio i 
predsjednik Gradske skupštine Grada Zagreba (2014.). U socijalističkom raz- 

doblju Hrvatske bio predsjednik Gradske konferencije SSOH Zagreba (pot- 
kraj tog razdoblja). Bio je član i potpredsjednik Socijaldemokratske stranke 
Hrvatske (1991.). Danas (2016.) zastupnik u Hrvatskom saboru. 


141. JADRANKA KOSOR, novinarka i političarka, rođena 1. 7.1953. u Pakra- 
cu. Otac Mile Kosor iz Trbounja (Drniš), a majka Zora, učiteljica. Osnovnu 
školu završila u Lipiku, a gimnaziju u Pakracu. Kao srednjoškolka, izabrana 
je za prvu pratilju miss u Lipiku. Diplomirala na Pravnom fakultetu u Za- 
grebu. Bila dopisnica Večernjeg lista i Radio Zagreba od 1972. godine. Na 
Hrvatskom radiju tijekom Domovinskog rata vodila emisiju za prognanike 1 
izbjeglice Dobar dan, ovdje Hrvatski radio (1991.-1995.). Bila je scenaristica 
i suradnica u priličnom broju TV emisija za djecu. Bila suradnica pa urednica 
na Radio Zagrebu. Birana za zastupnicu na listi HDZ i za potpredsjednicu 
Hrvatskog sabora kao i HDZ godine 1995. Godine 2000. ponovo izabrana u 
Sabor. Postaje ministrica obitelji, branitelja i međugeneracijske solidarnosti u 
Vladi Ive Sanadera (od 2003.) te potpredsjednica Vlade RH. Bila je 1 kandidat 
za predsjednicu RH. Godine 2009. birana za predsjednicu HDZ i za pred- 
sjednicu Vlade koju dužnost obavlja do 2011. Nakon parlamentarnih izbora, 
2011. izabrana za potpredsjednicu Sabora s kojega mjesta ju je HDZ smije- 
nio 1 isključio iz stranke. Objavila nekoliko knjiga, među njima i Dobar dan 
prema spomenutoj emisiji na Hrvatskom radiju. Više puta nagrađivana, među 
ostalim dobitnica je Nagrade Hrvatskog novinarskog društva Zlatno pero te 
nagrade HRT Zvan Šibl (1994.). Odlikovana je Redom Danice Hrvatske s li- 
kom Antuna Radića (1995.) i Spomen-medaljom Vukovar 1998. 


142. JOSIP KOSOR (Trbounje, Drniš, 27. 1. 1879. - Dubrovnik, 23. 1. 1961.), knji- 
ževnik. S roditeljima kao dijete preselio iz Trbounja u Slavoniju. Nakon što je 
završio 1890. pučku školu u Otoku, od sljedeće godine pa do 1902. pretežno radio 
kao općinski, sudski i odvjetnički pisar u Otoku, Privlaci, Vukovaru, Đakovu i 
Tuzli. Zatim preseljava u Zagreb 1 radi kao pisar u Poglavarstvu Grada, a onda u 
odvjetničkom uredu 1902.-1906. Prelazi u Beč i radi u Ministarstvu javnih radova 
1907.-1911. Dobiva stalnu državnu potporu Vlade Austrije nakon uspješnog pri- 
kazivanja njegove drame Požar strasti 1911.-1915. Tada boravi u Beču i Munche- 
nu. Ujesen 1915. prelazi u Švicarsku i uzima srbijansko državljanstvo zbog čega 
mu Austrijanci ukidaju potporu. Sljedeće godine, gotovo devet mjeseci boravi u 
Rusiji, a financira ga Vlada Srbije kao i za vrijeme boravka u Londonu i Parizu 
1916.-1919. (u tom razdoblju obavlja neke poslove za Jugoslavenski odbor). Po 
formiranju Kraljevine SHS pisar je u Ministarstvu prosvjete u Beogradu od 1919. 
do 1921. kada se vraća u Zagreb. U Zagrebu ostaje do 1923. i radi u Povjerenstvu 
za prosvjetu i vjere. Sklapa brak s Ivankom Mitrović, s kojom živi u Londonu i 

Dubrovniku dok se nisu sasvim nastanili u Dubrovniku od 1938. boraveći u vili 
Tamaris. Pisao je pjesme, novele, romane, drame, putopise, feljtone pa i društve- 
no-političke članke u raznim novinama i časopisima kao što su: Narodne novine, 
Obzor, Pokret, Lovor, Hrvatsko kolo, Savremenik, Srpski književni glasnik, Bosan- 
ska vila, Delo, Zora (Beč, Prag), Slovenski jug (Odesa 1916.), Misao, Dom i svijet, 
Jugoslavenska njiva, Vijenac, Jutarnji list, Književnik, Književni jadran, Zadarska 
revija, Slavonija danas, Dubrovački vjesnik i dr. Napisao je oko 70 novela od čega 
je 36 objavio u knjigama-zbirkama Optužba (1905.), Crni glasovi (1905.), Mime 
(1916.) i Miris zemlje i mora (1925.). U njegovim novelama zastupljeni su likovi 
s dna ili ruba društva, isključeni i buntovni, pa su ga zbog toga nazivali hrvatskim 
Maksimom Gorkim. Osim knjiga-novela objavio je romane, drame i druge knji- 
ževne radove kronološki po godinama: Rasap (1906.), Radnici (1906.), Cupalo 
(1907.), Požar strasti (1912.), People of the Univerze (1917.), Razvrat (1923.), 
Rotonda (1925.), Pomirenje (1926.), Atlantikom i Pacifikom (putopis 1927.), 
White flames (1929.), /engleski prijevod London/, U cafe du dome (1926.), Beli 
plamenovi (1920.), Flames blanches (Pariz 1923.) francuski prijevod/, Izabrane 
pripovijesti (1950.), Kratka autobiografija (Rad JAZU 1954.), Velika autobiogra- 
fija (1990.). Napisao je najmanje 22 drame od kojih je u cijelosti objavljeno 10. 
U časopisima je objavio oko 80 pjesama od čega je polovicu objavio u zbirci 
Beli plamenovi (prevedena na francuski i engleski). Književna kritika smatra da 
središnje mjesto u njegovom književnom stvaralaštvu pripada dramama. Najpo- 
znatija mu je drama Požar strasti koju je, izgleda, napisao na poticaj S. Zweiga i 
prvobitno objavio na njemačkom 1911. Poslije premijere u zagrebačkom HNK 
1911. objavljena je ina hrvatskom 1912. Ta mu je drama, uz nekoliko pripovijesti, 
objavljena u ediciji Pet stoljeća hrvatske književnosti 1964.godine. 
Bio je kandidiran za Nobelovu nagradu za književnost, ali ju nije dobio. 
Posjećivao je, s Meštrovićem njegovo rodno mjesto, a i doktora Filipa Maru- 
šića, liječnika u Drnišu s kojim se i dopisivao. 


Izvori: HBL, 7, str. 676-679. 


Jelčić Dubravko, Strast avanture ili avantura strasti: Josip Kosor: Zagreb: August 
Cesarec 1988.; 

Jelčić D. 1 Pavlović G. (ur.) /2002./, Josip Kosor: prilozi sa znanstvenog kolokvija, 
„Hrašće“, Drenovci; 

Brešić, Vinko (priredio), Autobiografije hrvatskih pisaca, AGM Zagreb 1997. 


143. Dr. sc. fra KARLO (MARKO) KOSOR (Trbounje, Drniš, 25. 4. 1914. — Split, 

1. 3. 1982.), filolog i povijesni pisac. Sin Nikole i Kate. Osnovnu školu završio u 
Razvođu i Drnišu. Završio klasičnu gimnaziju u Sinju (1931.) i franjevački filo- 
zofski studij (1934.). Teologiju diplomirao u Makarskoj (1938.). Diplomirao juž- 
noslavenske jezike 1 književnosti na Filozofskom fakultetu Sveučilišta u Zagrebu 

(1947.). Na tom je fakultetu i doktorirao obranivši radnju ,,Kalepini fra Josipa Juri- 
na“ (1954.). Zaređen za svećenika 1938., nakon čega je pomoćnik magistra klerika 
u Sinju. Potom od 1939. pa do svoje smrti bio je profesor Franjevačke gimnazije 
koja se neko vrijeme preselila iz Sinja u Zagreb (1946.-1954.) i Makarsku (1954.- 
1957.), kasnije opet djeluje u Sinju. Obnašao je dužnost ravnatelja gimnazije od 
1953. do 1964., a bio je i definitor u provinciji Presvetog Otkupitelja (1955.-1958.), 
te obnašao i razne druge dužnosti u provinciji. Bavio se posebno jezikoslovljem 
i poviješću. Objavio radove o Jurinovom radu, te studije o rječniku Jakobovića 
itd. Članke o problematici suvremenoga standardnoga hrvatskog jezika, prethodno 
objavljene u časopisima, objavio je u knjizi Bilješke o jeziku suvremenih hrvatskih 
pisaca (1979.). Proučavao je i Filipa Grabovca i inicirao znanstveni skup o njego- 
vu djelu. Priredio je i zbirku Narodnih junačkih pjesama. Za drniški kraj značajni 
su njegovi radovi: O. fra Petar Krstitelj Bačić, Kačić, V/1973.; Drniš pod Veneci- 
jom, Kačić, VIV1975.; Drniš u ogledalu tiska za Hrvatskoga narodnog preporoda 
u Dalmaciji (1860-1921), Kačić, VIIV1976.; Drniška krajina za turskog vladanja, 
Kačić, XV1979. i dr. Objavljivao je radove u Kačiću, u časopisima Čakavska rič, 
Kritika, Filologija, Godišnjak Instituta za izučavanje jugoslovenskih književnosti u 
Sarajevu, kao i u raznim vjerskim listovima i časopisima, kao npr. u Glasu koncila, 
Vjesniku svoje Provincije, Mariji, Službi Božjoj i drugdje. 
Izvori: HBL, 7, str. 679-680. 
H.G. Jurišić, fra Karlo Kosor (s bibliografijom), Kačić, XVI/1984., str. 351-368. 


144. Dr. se. MATE KOZIĆ, dr. med., rođen 27. 10. 1946. Drinovci, Drniš. Sin 
Ive, rudarskog radnika. Osnovnu školu završio u Drinovcima (1961.), a gi- 
mnaziju u Drnišu (1965.). Diplomirao na Medicinskom fakultetu u Zagre- 
bu (1971.). Magistrirao iz područja gastroenterologije iz interne medicine 
(1981.), a doktorirao medicinske znanosti 1989. tezom ,,Favorizirajući faktori 
u nastanku krvarenja u peptičkom gastroduodenalnom ulkusu i erozivnom ga- 
stritisu“ na Medicinskom fakultetu u Zagrebu. 

Specijalizaciju iz interne medicine završio 1979., a na osnovi postignuća 
priznata mu je subspecijalizacija iz gastroenterologije (2001.). Naziv prima- 
rijus Mate Kozić stekao 1997. Bio voditelj Gastroenterološkog odsjeka In- 
ternog odjela Opće bolnice u Zadru i predsjednik Povjerenstva te bolnice za 
znanstveni rad. Sudionik Domovinskog rata u sanitetskoj službi HV. Objavio 
više desetaka znanstvenih i stručnih radova. Umirovljen je 2013.god. 

Izvor: B. Dželalija: Miljevačko zdravstvo, str. 12-73. 

145. RAJNA KRAVAR, antifašistkinja, spikerica, (Drniš, __ 2). Raspačavala ile- 
galnu štampu po Zagrebu. Surađivala sa Stipom Ugarkovićem, Radom Končarom 
i dr. Prva spikerica/spiker ilegalne komunističke radio postaje u Zagrebu koja je 
pozivala na oružani ustanak 1941. godine. Antifašistički borac. Poginula 1942. 

146. Fra KONSTANTIN (IVAN), KRELJA provincijal, (Drniš, 28. 4.1847. — 


Makarska 15. 4. 1930.). U franjevački red stupio 1865., a za svećenika zaređen 
1870. Gimnaziju završio u Sinju, a teologiju u Makarskoj i Šibeniku. Župnik 
je župe Gradac (Petrovo polje) 1873., potom ga nalazimo u šibenskom Varošu 
gdje je župnik 1876.-1887. Kosta Krelja predvodi ,,šibensko svećenstvo 1876. 
godine protiv imenovanja Antuna Josipa Fosca za šibenskog biskupa“. U Dr- 
nišu je župnik i dekan 1891.-1892. Bio je tajnik Provincije 1890., a od 1892. do 
1898. predaje teologiju u Šibeniku. Gvardijan je samostana Gospe od Zdravlja 
u Splitu u tri navrata, i to 1902.-1904.; 1919.-1923. i 1917.-1918. Predavao u 
gimnaziji u Sinju talijanski, latinski i grčki jezik te prirodopis i zemljopis. Ak- 
tivno sudjelovao u političkoj borbi za pobjedu narodnjaka i zalagao se za po- 
narođivanje općina u Dalmaciji. Provincijal Franjevačke Provincije Presvetog 
Otkupitelja 1893.-1896., a od 1913. do 1917. je kustod iste Provincije. 


Izvor: Soldo, Djelovanje franjevaca..., str. 288-289. 
147. PETAR KRELJA, stariji, skladatelj, (Drniš, 27.10. 1903. — Tkalec kraj Vr- 


bovca, 15. 5. 1984.). Završio vojnomuzičku školu u Vršcu 1922. godine. Svirao 
violu u vojnim orkestrima u Bitolju (Makedonija), Mariboru (Slovenija), Splitu, 
Beogradu (Srbija) i u Zagrebu do 1956. godine. Zatim u Zagrebu djeluje u orke- 
stru gradskog kazališta Komedija do odlaska u mirovinu 1963. godine. U litera- 
turi se navodi da je jedan od prvih hrvatskih kantautora. Početkom 30-tih godina 
20. st. izvodi vlastite zabavno-glazbene pjesme nadahnute narodnim folklorom 
ili starogradskim napjevima. Među njima su poznate: Pjesma Veloj Luci, Rumba 
za Lelu, Pod palmom, Spavaš li, Misto moje i dr. Objavio je autorske zbirke sa 
svojim skladbama Zabavne melodije (1965.), Melodije vremena, 50 godina u 
jugoslavenskoj glazbi (1981.) i posthumno Vrijeme melodija (2003.). Također 
je svoje skladbe objavio u zbirkama Kompozicije opatijskih autora koje su sami 
odabrali (1959.) i Muzički festival „Slavonija 1969.“ (1969.). Vodio je vokalne 
instrumentalne sastave. Na Hrvatskom radiju sačuvali su 41 snimku njegovih 
skladbi te 92 snimke na kojima Krelja dirigira. Skladao je i koračnice kao npr. 
Koračnica grafičara, mornarska polka i dr. 


Izvor: HBL, 8, str. 101. 
148. PETAR KRELJA, mlađi, rođen u Štipu, 24.6. 1940. Filmski redatelj, scena- 

rist i kritičar, sinovac (nećak) skladatelja Petra iz Drniša. Gimnaziju je završio 
u Puli 1959. Kompaativnu književnost diplomirao na Filozofskom fakultetu u 
Zagrebu 1965. Zaposlen kao urednik na Radio Zagrebu, odnosno Hrvatskom 
radiju od 1964. do 2005. kada odlazi u mirovinu. Uređivao je na prvom pro- 
gramu emisije o filmu: filmski mozaik, Govorimo o filmu, Licem u lice, U 
prvom planu. Pisao je eseje i kritike o redateljima američkog, francuskog te 
hrvatskog filma. Radove je objavljivao na radiju, ali i u mnogim listovima i 

časopisima. Dio svojih prethodno objavljenih tekstova objavio je u knjigama 
Kao na filmu: ogledi 1965. - 2008. (2009.) i Prijateljsko uvjeravanje (2012.). 
Priredio je Monografiju Golik (1997.), a surađivao je u Filmskoj enciklope- 
diji i u Općoj enciklopediji Leksikografskog zavoda u Zagrebu. Prvi mu je 
film dokumentarac Ponude pod broj... (1969.) od kada je režirao više od 260 
filmova u kojima je ujedno scenarist ili koscenarist. Dobitnik je niza nagrada 
za filmsku umjetnost: Zlatna medalja za režiju na Festivalu jugoslavenskoga 
dokumentarnoga i kratkometražnoga filma u Beogradu (1978.); Srebrni golub 
za režiju na Međunarodnom festivalu dokumentarnoga i animiranoga filma u 
Leipzigu (1986., ; 1991.). U filmovima je prikazivao društvene rituale, seosko 
praznovjerje, radnu i obiteljsku svakodnevicu radnika itd. Dobitnik je i na- 
grade za režiju DHF (1996.), te nagrade ,,Vladimir Nazor“ (1993.) i mnogih 
drugih. Osim dokumentarnih filmova snimao je i igrane filmove, prvi takav 
je Godišnje doba (1979.). Također je dobitnik nagrade „Ivan Šibl“ (2001.), te 


„Vladimir Vuković“ za životno djelo (2009.). 
Izvor: HBL, 8, str. 102 — 103. 


149. ZINA KRELJA (Rozina), operna pjevačica, udana Smerdel, potom Mi- 
trovska (Bitolj 17.2.1925. — Skoplje, 21.11. 2004.), pjevačica (sopran), kći 
skladatelja Petra, rođenog u Drnišu i sopranistice Nade, rođ. Džambazov. Zina 
je pjevanje učila u Beogradu, potom u Zagrebu i naposljetku u Rimu. Debi- 
tirala je ulogom Violette u Verdijevoj Traviati u zagrebačkom HNK godine 
1942. Članica je ansambla Narodnoga kazališta u Sarajevu od 1944. do 1947. 
Godine 1947. je solistica Opere Makedonskoga narodnoga kazališta u Skoplju 
gdje ostaje sve do umirovljenja 1981. godine. Nastupala je u mnogim uloga- 
ma uključivo i prve makedonske izvedbe opera Traviata (1948.) i Rigoletto 
(1952.), te na praizvedbi opere Goce (V. K. Makedonski) u kojoj je pjevala 
ulogu Jane (1954.). Nastupala je i u drugim ulogama, a i kao koncertna pje- 
vačica, te je snimila LP ploču Zina Krelja Smerdel (izdanje RTV Skoplje). 
Svojim prilozima javljala se u Teatarskom glasniku (Skoplje 1989.-1991.) i 


svojim sjećanjima u izdanju Makedonski naroden teatar (1985.). 
Izvor: HBL, 8, str. 103. 


150. MIHOVIL KRUTA, iz vojničke i posjedničke obitelji. Podrijetlom iz Sje- 
verne Albanije. Sudjelovao godine 1648. u osvajanju Drniša od Osmanlija. 
Poginuo 1649. pri opsadi Risna. 

Izvor: HBL, 8, str. 271. 

151. Dr. sc. SLAVKO KULIĆ, ekonomist i politolog, zaslužni znanstvenik. Rođ. 
20. 8. 1941. u Razvođu (Drniš). Otac Ivan. Osnovnu školu pohađao u Razvođu 
i završio u Oklaju, a ekonomsku školu u Splitu. Diplomirao na Ekonomskom 

fakultetu u Zagrebu 1965., a magistrirao na istom fakultetu 1971. Doktorirao 
na Fakultetu političkih nauka u Zagrebu 1976., ana postdoktorskom studiju bio 
1978. na Florida State University. Radio kao konzultant u državnoj upravi SRH 
od 1964. do 1971. Od 1971.-2011. bio zaposlen u Ekonomskom institutu u Za- 
grebu. Područja njegova znanstvenog interesa su suvremena ekonomska teorija, 
sociologija međunarodnih odnosa, ekonomika nasilja, biocentrične tehnologije 
i klimatske promjene. Objavio mnoge radove u časopisima i zbornicima te knji- 
ge. Od knjiga navodimo: Opća kritika dužničke ekonomije — kritika najamne 
svijesti (1986.); Kritičko teoretski osvrt na novu politiku i ekonomsku strukturu 
nove Europe (1992.); Makroekonomija i zdravlje (1992.); Strategija nasilja kao 
strategija razvoja (1996.); Dijalog o nacizmu i globalizaciji (1998); Nužnost re- 
konstitucije hrvatskog društva i države (1999.); Neoliberalizam kao socijaldar- 
vinizam (2004.). Umirovljen 2011. kao znanstveni savjetnik u trajnom zvanju. 
Potom od 2011. direktor Instituta za svjetske probleme. Zaslužni znanstvenik 
Ekonomskog instituta u Zagrebu. Bio predsjednik znanstvenog Društva ekono- 
mista Hrvatske (2001.-2004.). 


Izvor: HBL 8, str. 349. 
152. ANKA KULUŠIĆ, novinarka, urednica i prevoditeljica. Rođ. 1923., porije- 


klom iz Miljevaca (tj. iz Ključa). Antifašistički borac. Od 1949. do 1957. bavi 
se novinarstvom. Od 1984. urednica izdavačkog poduzeća ,,Mladost“. Prevo- 
dila s talijanskog, francuskog i ruskog. Dobitnica nagrade DNH za 1950. 


153. ANTE KULUŠIĆ, sin Mirka, Kaočine, Drniš. Rođen 6. 6. 1986. Nogo- 


metaš. Nekadašnji mladi reprezentativac. Igrao za DOŠK, gdje je sa 16 go- 
dina postao prvotimac. Osim za DOŠK, nastupao i neko vrijeme za Zagoru 
(Unešić). Igrao za Šibenik (2003.-2009.). U prvoj ligi debitirao je za Šibenik 
protiv Rijeke u proljeće 2007. Odlazi u Tursku gdje je nastupao za Gencerbir- 
lig (2010.-2014.) s posudbom Haccetepe. Godine 2014. potpisao trogodišnji 
ugovor Balikesirsporeom (2014.-2015.). U tom je klubu bio kapetan mom- 
čadi, odigrao 30 utakmica, dao 4 gola u sezoni, ali je klub ispao iz lige, te je 
raskinuo ugovor. 


154. ANTE KULUŠIĆ, Antin, bivši nogometni sudac. Rođen 22. 6. 1958. u Dr- 

nišu. Inače iz Kaočina. Pohađao osnovnu školu u Kaočinama, a 1971. odlazi 
u Šibenik. Ekonomist. Zastupnik (6. saziva) Hrvatskog sabora (HDZ) siječanj 
2008. — prosinac 2011. Član izvršnog odbora Hrvatskog nogometnog saveza. 
U srpnju 2012. izabran za dopredsjednika HNS. Bivši predsjednik HDZ Ši- 
bensko-kninske županije od travnja 2004. do 2015. Početkom studenog 2015. 
dao ostavku na funkciju predsjednika Županijskog odbora HDZ. Direktor 
Croatia osiguranja — filijala Šibenik Bio i međunarodni nogometni sudac. 

155. JOŠKO KULUŠIĆ, novinar i urednik. Rođen u Supetru na Braču, 11. 9. 
1938., ali je njegov otac iz Ključa, (Miljevci), Drniš. Bio glavni i odg. urednik 
Slobodne Dalmacije 1983.-1993. i tjednika Nedjeljne Dalmacije u njihovu 
najtiražnijem razdoblju od 1971.-1973., zatim 1979.-1981, te 1987. Počeo 
raditi kao novinar 1957. Sedamdesetih godina neko vrijeme bio je urednik 
Caka, stripa u izdanju Slobodne Dalmacije. Za vrijeme njegova uredništva 
Slobodna Dalmacija je čak i u vrijeme Domovinskog rata znala dostići na- 
kladu od rekordnih 170.000 primjeraka. Joško Kulušić smijenjen je s mje- 
sta glavnog urednika nakon privatizacije Slobodne Dalmacije u ožujku 1993. 
Potom odlazi u mirovinu. Međutim, ne miruje nego pokreće, a bio je glavni 
i odgovorni urednik, list DAN — Dalmatinske novine za čijim redakcijskim 


stolom umire u 2 sata poslije ponoći 21. 2. 1998. 
Izvor: Leksikon novinarstva, str. 405. 


156. ŠIME KULUŠIĆ — ĐIĐA, partizanski zapovjednik, rođen u Ključu, Mi- 
ljevci. Komandant rudarske čete. Poginuo od ustaša u selu Ključ 14. 4. 1944. 


157. ANDRIJA JOSIP KULJIŠ, učitelj i pjesnik (Komiža 27. 3. 1849. — Split, 
14. 10. 1916.). Završio učiteljsku školu u Arbanasima kod Zadra. Učiteljevao 
u Kninskom polju i u Oklaju (Promina), od 1873. do 1887. Potom od 1888. 
do 1902. radi kao učitelj u Brusju (Hvar) i u Podšpilju (Vis) do 1907. Objav- 
ljivao pjesme nerijetko i pod pseudonimom ,,Humski“. Tiskane su mu pjesme 
kao samostalne Jka Seljakovićeva i Englesko-francuski boj pod Visom 1811. 
Također je napisao i Pjesmu o Viškom boju, koju je Petar Kuničić objavio u 
svojoj knjizi Viški boj. (Andrija Josip je brat čuvenog popa Kuljiša o kojemu 
kruže razne anagdote po dalmatinskim otocima i primorju.). 

Izvori: Petar Kuničić, Viški boj, treće izdanje, Zagreb 1907.; 
M. Zaninović-Rumora; J. Bracanović, 150. obljetnica Viškog boja: pogled s Hvara, Hvar 2016. 


158. Fra GRGO KURTOVIĆ, franjevac , (Drniš ? — Carigrad 1821.). Zlatović 
donosi kako je Kurtović pisao iz Carigrada (Istanbula) da je on tu župnik za 
hrvatske katolike ,jer ne ima drugoga misnika koji poznaje naš jezik“. Pro- 
veo je prethodno 10 godina u Jeruzalemu, bio gvardijan u Betlehemu, potom 
starješina u Aleksandriji te na Malti. Bilo je određeno da ovaj franjevac iz 
Carigrada otputuje u Petrograd. Rat je spriječio taj odlazak u Rusiju, te se fra 
Grgo želio vratiti u svoju provinciju (u domovinu). Međutim, to mu patrijarh 
nije dopustio „jer ovi siromašni naši Hrvati ostali bi bez misnika“. Ostao je u 
Carigradu dok mu nije ,,brada posidila“, odnosno ostao je tamo do smrti 1821. 


godine, te mu se nije ispunila želja da ponovo vidi domovinu. 
Izvor: S. Zlatović, Franovci..., str. 465. 
J. Soldo, Djelovanje franjevaca..., Kačić, XVIL/1985., str. 226. 

159. JOSIP LAĆA, književnik. Rođen u Dubravicama, Skradin, 26. 11. 1946. 


Osnovnu školu završio u Dubravicama i u Skradinu, a gimnaziju u Šibeni- 
ku. Diplomirao hrvatsko-srpski jezik i jugoslavenske književnosti te povijest 
umjetnosti na Filozofskom fakultetu u Zadru 1970. Radio kao profesor Gi- 
mnazije u Drnišu 1972.-1975. Potom odlazi u Zagreb gdje uglavnom radi u iz- 
davačkoj kući ,,Mladost“ (urednik, direktor sektora), zatim radi u izdavačkom 
poduzeću ,,Mosta“ a potom je urednik u tjedniku Hrvatsko slovo. Objavljuje 
romane i priče za djecu i omladinu čije su teme vezane uz djetinjstvo u nje- 
govu zavičaju. Objavio romane: Kamion trubi dvaput (1987.); Gospodar od 
Ključa (1989.); Grand hotel (1995.); Dobri duh rijeke (1996.). Osim romana 
tiskao je i kratke priče o Domovinskom ratu: Nema mira među maslinama 
(1994.); Pravedni pohod (2000.); Muke sa snovima (2002.). Član Društva hr- 
vatskih književnika. Josip Laća živi u Zagrebu. Radovi su mu nagrađivani. 


Izvori: Livaković, str. 276.; Hrvatska enciklopedija (EI) 
160. IVAN LEKO (Proložac, 18. 10. 1914.- Zagreb, 30. 3. 1983.), prosvjetni i 


politički radnik. Prije 2. svjetskog rata bio učitelj u Trbounju. Ilegalni politički 
radnik u drniškom kraju i jedan od organizatora NOB, posebno u prominskom 
kraju. Neko vrijeme bio sekretar Općinskog komiteta KPH Promina-Miljevci 
(od 1. 2. 1944.). U NOB-u bio tajnik Okružnog NOO za Knin i Drniš. Nakon 
rata tajnik NOO Knina i Šibenika, zatim načelnik u Vladi NRH (do 1949.), 
potom direktor Radio Zagreba (1949.-1950.) i pomoćnik ministra prosvjete 
(1950.). Bio tajnik Savjeta za prosvjetu, nauku i kulturu NRH (1953.-1955.). 
Direktor Republičkog Zavoda za unapređenje nastave i općeg obrazovanja 
(1955.-1963.). Umirovljen 1966. kao profesor Pedagoške akademije u Zagre- 
bu. Biran je i za zastupnika u Saboru (1963.-1967.). Bavio se reformom škol- 
stva i njegovom društvenom ulogom. Objavio je knjige: Društveno uprav- 
ljanje u prosvjeti i školstvu (1958.), Novi školski sistem (1961.), Aktuelni 
problemi školstva (1963.) Učenička samouprava (1968.), Uvod u pedagogiju 
(1969.), Velike revolucije i obrazovanje (1969.). Objavljivao je i komentare 
zakona te pedagoške priloge u Školskim novinama i u časopisima Pedagoški 
rad, Savremena škola, Život i škola, Kulturni radnik i drugdje. 


Izvor: Pedagoška enciklopedija, knj. 1, str. 430.; HBL, 8. 
161. IVAN LEO LEMO, rođen u Splitu 7. 10. 1976. Otac Jure iz Visoke, Unešić, 

Drniš. U Splitu završio osnovnu školu i gimnaziju te Školu likovnih umjet- 
nosti, smjer slikarstvo. Diplomirao 1999. na Akademiji dramske umjetnosti 
u Zagrebu kazališnu režiju i radiofoniju. Režirao nekoliko desetina drama i 
drugih kazališnih predstava. Živi i radi u Splitu. 


God. Titius, br. 9 (2016), 11-138 





162. ZVONKO LETICA, novinar i urednik. Rođen 1924. u Pragu, ali je prema 
predaji podrijetlom iz Drniša. Antifašistički borac. Od 1949. u zagrebačkom 
Studentskom listu. Potom na Radio Zagrebu 1950.-1965., novinar i urednik, 
a zatim dopisnik JRT iz New Yorka (1958.-1962.). Bio urednik i komentator 
TV Zagreb (1965.-1977.). Poznate su mu emisije Objektiv 350 (1967.-1968.), 
Stop (1969.-1976.), Slobodna srijeda (1976.-1977.) itd. Radi izvještavanja o 
okupaciji Čehoslovačke od trupa Sovjetskog Saveza i Varšavskog pakta bio 
mu je zabranjen ulazak u države članice toga Pakta. Bio je dopisnik Jugosla- 
venske radio televizije iz skandinavskih zemalja. Umirovljen je 1984. Bio je 
također i dopisnik Radio televizije Švedske iz Hrvatske. Napisao priručnik 
Televizijsko novinarstvo (1986.) i udžbenik istog naslova (2003.). Nagrađen 
je Nagradom HND za životno djelo „Otokar Keršovani“ 1967., Nagradom 
»Moša Pijade“ SNJ, 1983. te Nagradom ,,David E. Bright“, što je najveće 
priznanje Kalifornijskog sveučilišta stranim novinarima, 1960. Televizijskoj 
publici ostao je u sjećanju po odjavi svojih emisija „Hvala na pažnji“. Umro 
2018. na Korčuli gdje je i sahranjen na groblju svetoga Luke. 


163. MIROSLAV LILIĆ, novinar, urednik TV Dnevnika. Rođen u Siveriću, Drniš, 
8. 4. 1944. Sin Mate Lilića. Gimnaziju završio u Drnišu i Kninu 1965. godine, a 
studij južnoslavenskih jezika i književnosti te komparativne književnosti na Fi- 
lozofskom fakultetu Sveučilišta u Zagrebu 1983. Surađivao u Plavom vjesniku. 
Neko vrijeme bio sekretar Općinskog komiteta Saveza omladine Hrvatske Drniš 
/volonterski/ (od rujna 1963. do proljeća 1964.). Od godine 1967. radi u Infor- 
mativnoj redakciji RTV Zagreb kao novinar, reporter i urednik emisija Jučer, da- 
nas, sutra i Kronike. Od 1974. do 1978. urednik dnevnog programa. Za njegova 
uredništva dnevnici TV Zagreb postali su zanimljiviji, životniji, manje formalni 
i modernije uređivani. Tada je dnevnik TV Zagreb u konkurenciji dnevnika JRT 
osvojio Nagradu za najbolje uređen i vođen dnevnik i to u dva navrata. Zatim 
urednik informativno-političkog programa, a od 1986. do 1992. glavni urednik 
programa. Bio voditelj informacijske službe na Olimpijskim igrama u Seulu 1988. 
Pokrenuo Treći program HTV 1991., te vodio program Za slobodu. Od 1992. do 
1994. savjetnik za program, a sljedeće desetljeće na čelu tvrtke Croatia Records. 
Od godine 2004. ponovo savjetnik na HRT, do 2009. kada odlazi u mirovinu. 
Jedan je od suosnivača Nove TV te njen ravnatelj i glavni i odgovorni urednik od 
2000. do 2004. Bio je predavač na Studiju novinarstva Fakulteta političkih znano- 
sti u Zagrebu. Objavio autobiografsku knjigu Bez reprize (Zagreb 2011). TV pu- 
blika ga pamti i po priopćenju o smrti predsjednika SFRJ Josipa Broza Tita, 1980. 

Dobitnik Zlatnog pera DNH 1976. i ponovo 1984., kao i Nagrade „Ivan 
Šibl“ 2007. Nositelj Spomenice Domovinskog rata. Odlikovan Redom Hrvat- 
skog pletera. 


77 


Šime Pilić: Građa i prilozi za Leksikon Drnišana 





Izvori: Leksikon novinarstva, str. 432; HBL, 8. 
Novak. B. Hrvatsko novinarstvo u 20. stoljeću, Zagreb 2005.; „ Šibenski list“ (1963./64.). 
Mustapić, A., Slobodna Dalmacija od 31. 5. 2007., Prilog, str. 4-5. 


164. Dr. sc. MARIJA LONČAR, rođena 1978. u Vukovaru. Docentica na Odsje- 
ku za sociologiju na Filozofskom fakultetu u Splitu. Majka iz Drniša (Jeličić). 
Osnovnu školu pohađala u Drnišu, a 8. r. OŠ i drnišku gimnaziju završila 1997. 
Diplomirala sociologiju i filozofiju na Hrvatskim studijima Sveučilišta u Zagre- 
bu. Akademski stupanj doktorice znanosti iz područja društvenih znanosti, polja 
sociologije, grane sociološke metodologije stekla je 2009. godine na Filozof- 
skom fakultetu Sveučilišta u Zagrebu. Zaposlena je kao docentica na Odsjeku 
za sociologiju Filozofskog fakulteta u Splitu. Istražuje i objavljuje iz područja 
sociološke metodologije, urbane sociologije, sociologije mladih i sociologije 
medija. Suautorica je triju znanstvenih monografija i nekoliko znanstvenih tek- 
stova. Autorica je jedne znanstvene monografije i nekoliko znanstvenih radova. 
Sudjelovala je na nekoliko međunarodnih i domaćih znanstvenih konferencija. 


Članica je Hrvatskog sociološkog drušva. 
Vidi: God. Titius, br. 6-7, str. 601. 


165. IVICA LOVRIĆ, dipl. ing. Rođen 2. 8. 1965. u Drnišu. Osnovnu školu za- 
vršio u Širitovcima i Drinovcima (Miljevci). Diplomirao na Fakultetu promet- 
nih znanosti u Zagrebu. Magistar tehničkih znanosti. Radna karijera: SOUR 
ŽTP — Željeznički transport Zagreb, Željeznička tehnička škola u Zagrebu, 
čiji je bio dugogodišnji ravnatelj. Dugogodišnji predsjednik Udruge hrvat- 
skih srednjoškolskih ravnatelja. Zaposlen u Gradskom uredu za obrazovanje, 
kulturu i sport u Zagrebu. Jedan od bliskih suradnika gradonačelnika Zagreba 


Milana Bandića. 


166. Fra LOVRE LOVRIĆ (Benić), provincijal (Širitovci, Miljevci, Drniš 1741. 
-Visovac 15. 3. 1813. god.). Lovrić je bio lektor teologije, definitor Provincije 
i gvardijan samostana na Visovcu u tri navrata, župnik (npr. Promine 1784.- 
1786.; Miljevaca 1789.-1790. i 1795.-1797.). Provincijal Franjevačke Provin- 
cije Presv. Otkupitelja (1800-1803). Neke zabrane vlasti Mletačke Republike 
o školovanju i broju svećeničkog podmlatka i uzimanju kandidata ispod 21 
godine u samostane (1768.-1778.) te promjena državnog okvira krajem 18. st. 
(Venecija: Austrija) imale su za posljedicu slabljenje školstva u Franjevačkoj 
Provinciji Presv. Otkupitelja. Stoga je provincijal fra Lovre Lovrić priznao 
„da su škole spale na najniži stupanj“. 

Izvori: (Soldo, Sematizam, 1979., str. 25); Sime Samac, Franjevci iz Miljevaca, zupa-miljevci.com. 

167. ROŽA LOVRIĆ, poglavarica Družbe (Miljevci 19.10. 1885. — Šibenik, 21. 2. 
1976.). U Redovničkoj zajednici FBŠ bila poglavarica Družbe od 1950. do 1953. 

168. PREDRAG LUCIĆ, novinar i pisac (Split, 12.2. 1964. — Split, 10. 1. 2018.). 
Njegov otac je rođen u Pokrovniku (Drniš). Predrag je studirao na Fakultetu 
dramskih umetnosti u Beogradu. Prvo je suradnik u ,,Feralu“, satiričnom pri- 
logu Nedjeljne Dalmacije, a od 1990. prilogu Slobodne Dalmacije. Jedan je 
od utemeljitelja tjednika ,,Feral Tribunea“ (FT) , gdje je bio i urednik sve do 
prestanka njegova izlaženja 2008.godine. Zasnovao je Biblioteku Ferala i bio 
njenim urednikom. Po prestanku izlaženja FT, kolumnist Novog lista (Rijeka). 
Objavio: Haiku jebem ti maiku (satirična zbirka, 2003.); Ljubavnici iz Verone 
(2007.); Sun — Tzu na prozorčiću (2009.); Bezgaća povijesne zbiljnosti (1 i II, 
2010.); Mjesec iznad Splita (2012.); Gusle u magli (2013.). 

Izvor:Hrvatska enciklopedija (EI) LZ M. Krleža. 

169. ALEKSANDAR LJAHNICKY, arhitekt i slikar. rođen u Oklaju, Drniš, 2. 
12. 1933. (gdje mu je otac Boris, emigrant iz Odese, bio liječnik). Aleksandro- 


va majka je učiteljica iz Promine, Jelica Škovrlj, rodom iz Razvođa. 
Izvor: Livaković, str. 287-288. 


M 


170. ANTE MAKALE (Zlarin 1808. — Šibenik 1895.), trgovac i danas bi se 
reklo investitor, poduzetnik. Radio na otvaranju eksploatacije mrkog uglja iz- 
među Razvođa i Velušića gdje i danas postoji toponim ,,kod Makale“. (Su) 


vlasnik rudnika u Siveriću i Velušiću. 
Izvor: Livaković, 291-293. 


171. ČEDO MALETIĆ, viceguverner HNB. Rođen 12. 12. 1965. u Drnišu, po- 
drijetlom iz Oklaja. Završio Srednju ekonomsku školu i Ekonomski fakultet 
u Zagrebu, gdje je i magistrirao. Počeo raditi kao pripravnik 1990. u ZAP-u, 
a prešao na rad u HNB 1995. Nakon dvije godine direktor Direkcije platnog 
prometa, a izvršni direktor Sektora nadzora i kontrole postaje 1998. Bio šest 
godina viceguverner HNB od 15. 7. 2000., potom savjetnik guvernera HNB. 
Iz HNB otišao u Imex banku za predsjednika Uprave (2008.-2009.). Bio je 
predsjednik Hrvatske poštanske banke od 2009. do 2014. 


172. Fra IVAN MANDARIĆ, provincijal (Lukar, Promina, 1842. - Šibenik 24. 4.1 876.). 
Predavao zemljopis, povijest, hrvatski jezik, talijanski jezik i prirodopis na gimnaziji 
u Sinju. Bio provincijal Franjevačke Provincije Presv. Otkupitelja od 1869.-1871. 

173. SVETOZAR MANOJLOVIĆ, rođen u Drnišu, 17. 9. 1926. Na Filozof- 
skom fakultetu u Zadru zaposlio se 30.11.1959. u zvanju predavača. Preda- 
vao nast. predmete: Staro(crkveno)slavenski jezik i Povijest hrvatskog jezika. 


Umirovljen u zvanju višeg predavača 30.9.1990. 
Izvor: Četrdeset godina FF u Zadru 1956.-1996., Zadar, 1996., str. 41. 


174. MARCEL KOLIN (Dubrovnik, 24. 6.1888. — Dubrovnik, 10. 12. 1948.). Učite- 
ljevao neko vrijeme u Drnišu. Učiteljsku školu završio u Arbanasima (Zadar) 1906. 
Bio učitelj u Drnišu, Sinju i Imotskom. Početkom Prvog svjetskog rata izbjegao u 
Južnu Ameriku, gdje je urednik glasila Jugoslavenska škola, 1917. Po povratku u 
Zagreb ravnatelj društva „Jugoslavija film“. Surađivao u časopisima i u iseljeničkim 
listovima. Poslije Drugog svjetskog rata djeluje u Crvenom križu u Dubrovniku. 
U publicističkim tekstovima suprotstavljao se talijanskim pretenzijama na hrvatski 
teritorij. Spada među prve koji su pisali o ulozi filma u odgoju i obrazovanju. 

Izvor: HBL, 7, str. 529. 


175. Fra ŽARKO MARETIĆ, provincijal, sin Josipa i Stane rođ. Burić. Rođen 
10.11.1944. u Podumcima, Drniš (Ž. Mirlović Zagora). Osnovnu školu završio u 
rodnom mjestu i Mirlović Zagori (Unešić). Srednje i visoko školovanje završio na 
franjevačkim učilištima. U franjevačkoj gimnaziji u Sinju Maretić je predavao fi- 
lozofiju, vjeronauk, logiku, psihologiju i sociologiju. Bio provincijal Franjevačke 
provincije Presv. Otkupitelja (2001.-2003). Župnik na Miljevcima (2003.-2006.), 
potom gvardijan samostana Visovac i župnik u nekoliko župa (Banjevci, Dubrava). 


176. MARIJAN MARIĆ, iz Oklaja. Pilot i višestruki prvak u padobranstvu biv- 
še Jugoslavije. 


177. Fra KARLO MAROJEVIĆ ARALICA, provincijal (Velušić, Drniš, 24.6.1731. 
— Visovac, 20.12.1811.). Novicijat proveo na Visovcu 1747./48. Župnik Miljevaca 
1785. Dva puta provincijal Franjevačke Provincije Presvetog Otkupitelja (1770.- 
1773.)1(1782.-1785). Za drugoga provincijalstva okružnicom od 5. 11. 1782. traži 
da se latinskom i talijanskom jeziku posveti više pažnje kako bi novaci dobro ovla- 
dali barem jednim od njih. Bio je poznati propovjednik pa je tako propovijedao u 
Velom Lošinju 1774. i 1780. kao i u Prčnju 1781. godine. Objavio je knjižicu Blago 
odkriveno maloj diciczi i potribnim, Jakin 1764. Uz tu knjigu vezana je i jedna zani- 
mljivost. Naime, na 75. str. nalazi se šifrirano ime autora (između redaka brojeva): 
O(tac) F(ra) CARLO M/AROEVICH/ ODD DRNIS L(ektor) GEN(eralni). 

Izvor: S. Covo, Metode i sadržaji odgoja u novicijatu, Visovački zbornik, str. 191; 

V. Kapitanović, Povijesna vrela i pomoćne znanosti, str. 184. 

178. IVAN MARTINUŠIĆ, banovac iz Bogočina uz Krku (danas na području 
Bogatića prominskih), 1451. godine kao sudac kninskog stola, zajedno s još 
trojicom, sudjeluje u rješavanju parnice M. Dejaneševića i J. Henčića iz Srba. 

179. Fra LUJO MARUN, (Skradin, 10. 12. 1857. — Knin, 15. 1. 1939.). Gi- 
mnaziju završio u Sinju, a novicijat na Visovcu. Kao svećenik franjevac bio 
župnik u Drnišu. Arheolog, utemeljitelj hrvatske arheologije. Obavljao arhe- 
ološka istraživanja na drniškom području, u Ceceli, Gracu i Petrovcu 1885. 
Godine 1888. otkriva ostatke ranosrednjovjekovne crkve Svete Cecilije na 


lokalitetu Cecela u Petrovu polju kod Drniša. 
Vidjeti više u izvorima: Zbornik o fra Luji Marunu, 2009.; fra Karlo Jurišić, Fra Lujo Marun 
osnivač starohrvatske arheologije (1857-1939), Kačić, XV1979.; Livaković, str. 299-300. 


180. Dr. sc. DAVORKA MATIĆ, rođena u Puli, red. prof. sociologije. Otac iz 
Otavica, Drniš. Zaposlena na Odsjeku za sociologiju Filozofskog fakulteta u 
Zagrebu.Predaje nastavne predmete Sociologija znanja i znanosti te Osnovni 
pojmovi sociologije. Suradnik na projektu: Vojna kultura i identitet oružanih 
snaga RH, kod Ministarstva ZOS i drugim domaćim i međunarodnim projek- 
tima. Njeni znanstveno- istraživački interesi vezani su uz tematiku sociologije 
znanosti i znanja. Objavila knjige: Znanost kao kultura i društvena praksa: 
doprinos socilogije znanja razumijevanju znanstvene spoznaje, Zagreb: Je- 
senski i Turk i HSD, 2013; Ratovi znanosti: pogled iznutra, Zagreb: 2011. i dr. 
Objavila više desetaka znanstvenih i stručnih radova, osim na hrvatskom i na 
engleskom. Članica je Hrvatskog sociološkog društva, čija je bila i predsjed- 
nica dva mandata (2001.-2005.). 


181. Fra FRANE MATIĆ, vojni kapelan, iz Čavoglava. O njemu se ne zna do- 
voljno. Zna se da je završio studij u Italiji i da mu je general Franjevačkog reda 
u kolovozu 1743. odobrio da može ići u Beč za kapelana hrvatskih pandura. 
Kapitanović donosi da je barun Stjepan Josip Patačić svjedočio kako je Matić 
od kraja 10. mjeseca 1743. pa do kraja godine 1745. pratio hrvatsku „nacionalnu 
falangu“ predvođenu potpukovnikom Gabrijelom Škrlcom po Bavarskoj i drug- 
dje unutar carstva. Na kraju 1745. godine sa svojom četom vraća se u Hrvatsku 
gdje ostaje godinu dana. Potom s hrvatskom vojskom pod zapovjedništvom B. 
Bušića kreće u Belgiju i Nizozemsku odakle se vraća 1748. Napušta carsku 
vojsku polovicom 1749. i prelazi u mletačku vojsku. Potrebne ovlasti dobiva 2. 
7. 1750. Nekoliko je godina bio kapetan u regimenti Jelića. 


182. HRID MATIĆ, operni pjevač. Rođen u Drnišu 1953., sin Ante-Tonća Ma- 
tića. Osnovnu školu i gimnaziju završio u Drnišu. Prvak Opere HNK u Zagre- 
bu. U Šibeniku je završio muzičku školu „Josip Hatze“, a u Zagrebu muzičku 
školu ,,Blagoje Bersa“. U Zagrebu je na Muzičkoj akademiji studirao solo 
pjevanje (u klasi prof. Ivo Lotka Kalinski) i diplomirao 1979. godine. Solo 
pjevanje magistrirao 1986. (u klasi prof. Radmile Bakočević) na Fakultetu 
muzičke umetnosti u Beogradu. Djeluje kao profesor klasične gitare, prvak 

Opere HNK u Splitu 1981.-1986., a od 1986. kao prvak Opere HNK u Za- 
grebu. Gostovao je u Austriji, Italiji, Nizozemskoj, Njemačkoj i drugdje. Su- 
djelovao u izvođenju više oratorija, opera, uloga na pozornici i snimio više 
ploča, kazeta, ostvario velik broj trajnih audio i video zapisa, CD, TV—filmova 
i spotova. Uza sve to bavi se i komponiranjem te slikarstvom (akvareli i ulja) 
i stenografijom. Kao tenor prvu ulogu (Alfredo) ostvario u Operi Traviata u 
HNK Split, nakon toga realizirao cijeli niz uloga u Splitu i u Zagrebu. Surađi- 
vao je s glasovitim svjetskim tenorima kao npr. sa C. Cossuttom, F. Uhlom, O. 
Alemanom i mnogim drugima. 

U Domovinskom ratu pjevao hrvatskim braniteljima i organizirao dobro- 
tvorne koncerte. Bio pomoćnik urednika programa u Glazbenoj proizvodnji 
HRT-a (1999.-2002.), zatim rukovodilac Odjela za glazbenu proizvodnju 
(2002.-2003.), umjetnički direktor (2003.-2004.), pomoćnik ravnatelja Glaz- 
bene proizvodnje za program (2005.). Nagrađen nagradom ,,Vatroslav Lisin- 


ski“ i odlikovan Ordenom reda Danice hrvatske s likom Marka Marulića. 
Izvor: Dani kršćanske kulture 
Narodno sveučilište Dubrava 


183. IVAN MATIĆ — VIDAČAK, sindikalni vođa. Organizator radničkih štrajkova. 
Bio predsjednik Saveza rudarskih radnika Drniš i organizator djelovanja URS- 
ovih sindikata. Istakao se kao organizator štrajkova, a naročito 1934.godine. Vida- 
čak je ubijen 24. 8. 1934. u Velušiću i prema literaturi mrtav bačen u trafostanicu 
pored ceste Drniš-Oklaj (između Velušića i Razvođa). Smatra se da je ubojstvo 
Matića organizirao direktor rudnika Monte Promina Wonko i uprava toga rudnika. 
Uprava rudnika objašnjavala je da se on sklonio od nevremena u trafostanicu i da 
je došlo do kratkog spoja zbog čega je smrtno stradao. Međutim, i uprava rudni- 
ka i vlasti odbili su dopustiti obdukciju njegova tijela koja je inače tražena. Na 
trafostanici postoji danas spomen ploča koja svjedoči o pogibiji Ivana Matića Vi- 
dačka. Ispisivaču ovih redaka je davnih godina Drago Gizdić, dobar poznavatelj 
radničkog i sindikalnog pokreta u Dalmaciji, ispričao da je bio dobio zadatak od 
PK KPH za Dalmaciju da zajedno s Vidačkom formiraju partijsku organizaciju. 
Do toga nije došlo zbog iznenadne smrti Vidačka. Jedan drugi podatak svjedoči 
o tome na koji je način Matić djelovao među rudarima. Rudar Ante Pilić — Puće 
kazivao mi je da mu je Vidačak dao člansku knjižicu URS-ovih sindikata, ali ne u 
poduzeću nego na Stinicama (pristanište za Visovac) i to 2. 8. kada je sajam Gospe 


od Anđela i kada se tu nađe ogromna masa vjernika. 
Izvor: Drago Gizdić, Dalmacija 1941. 


184. Dr. sc. IVAN MATIĆ, ekonomist. Rođen u Čavoglavama. Bio radnik u Brodo- 
gradilištu Split. Nakon školovanja postao direktor hotelskog poduzeća Union Dal- 
macija (hotel Park, hotel Lav, hotel Dalmacija i agencija Dalmacijaturist). Poslije iz 

Splita seli u Zagreb gdje postaje direktor poduzeća Elektropromet, a potom direktor 
Gramata. Doktorirao na Ekonomskom fakultetu u Osijeku na temi marketing u tu- 
rizmu. Objavio knjigu Istraživanje marketinga u turizmu. Umro u Zagrebu. 


185. Dr. sc. MARKO MATIĆ, red. prof. u trajnom zvanju. Rođen 8. 4. 1954. 
u Čavoglavama (Ružić, Drniš). Diplomirao 1978. na PMF-u (matematički 
odjel) Sveučilišta u Zagrebu. Godine 1986. magistrirao i 1998. godine dokto- 
rirao na istom fakultetu. Zaposlio se 1979. na FESB-u u Splitu kao asistent, od 
1987. kao predavač i od 1999. kao docent. Zaposlen na PMF u Splitu, Odjel 
za matematiku od 1. 5. 2003. godine kao izvanredni profesor. Izabran u zvanje 
redovitog profesora u trajnom zvanju za prirodne znanosti, polje matematika 
2011. godine. Područje njegova znanstvenog interesa: matematička analiza, 
naročito matematičke nejednakosti i njihove primjene u numeričkoj analizi i 
u teoriji vjerojatnosti. Objavljuje znanstvene radove, a 2000.godine boravio 


nekoliko mjeseci na University of Adelaide (Australija). 
Izvor: Monografija Prirodoslovno-matematički fakultet u Splitu 1945.-2008.-2018., Split 
2018., str. 168. 


186. MIRJANA MATIĆ-HALLE, književnica (Solin 30. 9. 1912. — Zagreb 5. 
1. 1986.). Njen otac je dr. Paško Matić iz Čavoglava koji je pohađao franje- 
vačka učilišta i napustio školovanje za svećenika. Postao dr. dentalne medi- 
cine. Mirjana je pohađala školu u Mostaru i Zagrebu. Prije Drugog svjetskog 
rata publicirala je pet novela u časopisu, a poslije rata objavljuje prvu knjigu 
pod naslovom Novele (1946.). U njima tematizira odnose među spolovima, 
a najhvaljenija njena novela je Žena teške sjene. Kritičari smatraju da u nje- 
nom stvaralaštvu posebno mjesto zauzima kraći lirski roman Lipe (1957.). 
Njen roman Luka ali ne apostol (1974.) objavljen je u prerađenoj verziji 2002. 
Objavila je i drame Teške sjene (1951.) i Veliki val (1971.) kao i tragikomediju 
Protekcionaš. Njena proza odlikuje se psihološkim prikazom ljubavne žudnje 
njenih junakinja. Upravo njena zaokupljenost pitanjem ženskosti čini je jed- 
nom od značajnijih hrvatskih književnica. Živjela uglavnom u Zagrebu. 

Izvor: Hrvatska enciklopedija, mrežno izdanje, LZ Miroslav Krleža 2017. 


187. PREDRAG-FRED MATIĆ, branitelj i ministar, rođen u Požegi 1962. Nje- 
gov otac je iz Trbounja, Drniš. Međutim, osnovnu i srednju školu završio je u 
Vukovaru, gdje se njegova obitelj prethodno preselila. Studij razredne nasta- 
ve završio na Pedagoškom fakultetu u Osijeku (1986.). Radio kao nastavnik 
osnovne škole u Vukovaru. Dobrovoljac Domovinskog rata. Branitelj Vuko- 
vara do njegova pada, kojom prilikom je zarobljen. U srpskim logorima pro- 
veo devet mjeseci (Sremska Mitrovica, Stajićevo i Niš). Objavio roman Ništa 
lažno u najmanje sedam izdanja i u prijevodu na španjolski. 

Bio je šef Ureda općih poslova Kabineta načelnika Glavnog stožera oruža- 
nih snaga RH (1994.-1998.), potom šef Kabineta ministra hrvatskih branitelja 
(1998.-2000.). Zatim je glasnogovornik Glavnog stožera OS RH od 2000. go- 
dine, savjetnik ministra branitelja (2004.-2005.), te savjetnik predsjednika Re- 
publike Ive Josipovića (2010.-2011.). U koalicijskoj Vladi Zorana Milanovića 
bio ministar branitelja. Po isteku mandata biran za zastupnika u Hrvatskom 
saboru na listi SDP. Umirovljeni brigadir HV. 

Odlikovan Redom k. Domagoja s ogrlicom, Redom N. Š. Zrinjskoga, Re- 
dom hrvatskog križa, Redom hrvatskog trolista, Redom hrvatskog pletera. 
Nositelj Spomenice Domovinskog rata i medalje Oluja. 


188. Dr. sc. TOMISLAV MATIĆ, izv. profesor, rođen u Drnišu, 6. 12. 1966. 


Osnovnu školu završio u Drnišu, a srednju — smjer suradnik u razrednoj na- 
stavi završio 1985. godine također u Drnišu. Magistrirao 1995. godine na Fa- 
kultetu strojarstva i brodogradnje u Zagrebu. Doktorirao 2003. godine na Fa- 
kultetu elektrotehnike, strojarstva i brodogradnje u Splitu. Zaposlen na PMF 
u Splitu od 1. 6. 1996. Od 2008. godine pročelnik Odjela za politehniku na 
PMF. Godine 2016. biran u zvanje izvanrednog profesora za tehničke znano- 
sti, polje strojarstvo. Njegov znanstveni interes su sljedeća područja: elementi 
strojeva, mehanika materijala, pogonska čvrstoća i tehnička mehanika. 


Izvor: Monografija Prirodoslovno-matematički fakultet u Splitu 1945.-2008.-2018., Split, 
2018., str. 182. 


189. Dr. sc. JOSIPA MAZALIN PROTULIPAC, dr. med. Rođena u Šibeniku, 

5. srpnja 1974. (majka Marija, rođ. Pilić iz Brištana, Drniš). U Zagrebu zavr- 
šila osnovnu školu (1989.) te gimanziju (1993.). Godine 1993. upisala Medi- 
cinski fakultet u Zagrebu te diplomirala u lipnju 1999. godine. Doktorirala na 
Medicinskom fakultetu Sveučilišta u Zagrebu 2016. godine, u znanstvenom 
području biomedicine i zdravstva, znanstveno polje Kliničke medicinske zna- 
nosti, grana Interna medicina. Tema doktorske disertacije: „Utjecaj fitosterola 
na omjer debljina intime i medije karotidnih i femoralnih arterija te metabo- 
ličke pokazatelje u bolesnika s metaboličkim sindromom“. 

Poslije studija se usavršavala i završila cijeli niz edukacijskih oblika o čemu 
posjeduje odgovarajuće certifikate. Navest ćemo samo neke: Innovations and 
Trend safari, Healthy marketing team, London (2016.); Multicultural leadership 
(2016.).; Influencing skills training (2015.); Franklin Covey LEADERSHIP tra- 
ining (2013.); Change Management (Mercury International 2009.); Leadership 
skills (Mercury international 2009.), Pharma MBA, London (2008.). 

U svome profesionalnom radu istakla se kao lider u segmentu farmace- 
utske industrije. Njezina iskustva uključuju sljedeća radna mjesta: Članica 
Uprave tvrtke Fidifarm d.o.o. te Direktorica Programa dijetetike i lijekova, 

Atlantic grupa (2014. — 2017.). Izvršna direktorica marketinga Pharma di- 
vizije Atlantic grupa, (2008. — 2014.). Marketing Manager, Schering-Plough 
CE AG (2006.-2008.). Voditeljica medicinske službe, Fidifarm d.o.o. (2002.- 
2005.). Stručni medicinski suradnik, Fidifarm d.o.o. (2000.-2002.). Priprav- 
nički liječnički staž: Klinička bolnica «Jordanovac» (1999.-2000.). Od ostalih 
profesionalnih aktivnosti može se navesti: Članica Upravnog odbora Hrvatske 
udruge proizvođača bezreceptnih proizvoda (2012.-2014.). Članica Stručnog 
vijeća priznanja Superbrands (2016.-2017.) i članica Uredničkog odbora «Li- 
ječničkih novina» (2002.-2009.). 

Danas djeluje kao osnivač tvrtke IntelPharm čija je temeljna djelatnost 
edukacija te povezivanje svih sudionika u zdravstvu (pacijenata, ljekarnika, 
liječnika, strukovnih udruženja te proizvođača lijekova) na projektima pri- 
marne prevencije bolesti te promicanja navika zdravog života. Posjeduje odo- 
brenje za samostalan rad HLK (od listopada 2000.). Dobitnica je dva prizna- 
nja za doprinos radu Hrvatske liječničke komore (iz 2002. te 2015. godine). 
Objavljuje znanstvene i stručne radove: Cardiovascular disease (CVD) risk 
factors in older adults - Perception and reality, Mazalin Protulipac J, Sonicki 
Z, Reiner Ž. Arch Gerontol Geriatr. 2015 Jul-Aug;61(1):88-92.; Osteoporosis 
prevalence in Croatian males--the results of calcaneus ultrasound], Kastelan 
D, Kraljević I, Kujundzić-Tiljak M, Kardum I, Mazalin J, Maricić G, Ujević- 
Strizak M, Glisanović M, Tripovic VU, Miskić B, Janjanin SS, Danijela C, 
Ana D, Dusek T, Giljević Z, Jelcić J, Perković Z, Aganović I, Korsić M. Liječ 
Vjesn. 2007 May;129%(5):123-9.; The Effects of the Level of Physical Activi- 
ty on Calcaneal Ultrasound Measurements: Bone Properties of Medical and 
Physical Education Students. Kaštelan, D.; Kraljević, I.; Kardum, I.; Kasović, 
M.; Dušek, T.; Mazalin Protulipac, J.; Giljević, Z.; Jelčić, J.; Aganović, I.; 
Koršić, M.// Collegium Antropologicum. 31 (2007) , 3; 701-704.; Calcaneal 
ultrasound parameters in men and women from central Croatia. // Kraljević, 
I.; Kaštelan, D.; Kolčić, I.; Kardum, 1.; Mazalin-Protulipac, J.; Koršić, M. 
Med Sci Monit. 2007 Sep 1;13 (9):MT29-33.; Pelvic neurilemmoma. Prkacin, 
I; Martinac, M.; Sabljar-Matovinović, M.; Skegro, D; Mazalin, J.Acta Med 
Croatica. 2001;55(2):97-100. i dr. Govori engleski, njemački te ruski jezik. 


Predana je kćer, supruga te majka dvojice sinova. 
Izvor: Osobna dokumentacija autora 


190. MARKO MENĐUŠIĆ, rođ. u Pokrovniku, Drniš 25. 4. 1952. Arheolog, 
lektor i konzervator. Osnovnu školu završio u Pokrovniku i Pakovu Selu. Za- 
vršio gimnaziju u Drnišu, a studij arheologije i hrvatskog jezika na Filozof- 


skom fakultetu u Zagrebu. Ima više objavljenih radova. Živi u Šibeniku. 
Izvor: Livaković, str. 310. 

191. IGOR MEŠIN, rođen u Zagrebu 8. 7. 1967. Otac Mate iz Umljanovića (Ru- 


žić, Drniš). Kazališni, filmski i televizijski glumac, te TV voditelj i redatelj. 
Potječe iz radničke obitelji. Završio osnovnu i srednju školu u Zagrebu. Upi- 
sao ADU iz trećeg puta, ali je još prije studija glumio u ZKM (a radio je i kao 
konobar). Poslije diplomiranja ima stalan angažman u HNK- u u Varaždinu. 
Od 1994. djeluje u zagrebačkoj Komediji gdje je realizirao uloge u predstava- 
ma Kralj je gol, Nemoćnik u pameti, Opera za tri groša i dr. Glumio je također 
i u filmovima: Obećana zemlja, Zlatne godine, Svaki put kad se rastajemo, 
Tri muškarca Melite Žganjer, Četverored i dr. Poznat je i po ulozi u TV seriji 
Naša mala klinika, Odmori se, zaslužio si itd. Ogledao se i kao redatelj, te je 
tako režirao predstavu Skidajte se do kraja. Godine 2004. dobio je nagradu 
Hrvatskog glumišta za režiju mjuzikla Monty Pythons's Spamalot. 


Izvor: www.biografija.com 


192. IVAN MEŠTROVIĆ, kipar svjetskog glasa, akademik. Rođen u Vrpolju kod 

Vinkovaca 15. 8. 1883., gdje su mu roditelji bili na sezonskom radu, koji su inače 
iz Otavica kod Drniša. Umro u South Bendu, SAD 16. 1. 1962. S roditeljima se iz 
Vrpolja vratio u zavičajne Otavice u prvoj godini života gdje je proveo djetinjstvo 
i ranu mladost. Kao dječak rezbario je u drvu i klesao figure u mekom kamenu. 
Kraće boravi u klesarskoj radionici Pavla Bilinića u Splitu. Potom odlazi u Beč 
gdje studira na akademiji 1901.-1906. Prvi put javno izlaže svoje radove na izložbi 
secesije u Beču 1903. Proučavao je egipatsko, klasično i renesansno kiparstvo po 
europskim muzejima. Također je upoznao radove suvremenih europskih kipara, a 
naročito A. Rodina. Smatra ga se utemeljiteljem skupine Medulić koja je zagova- 
rala stvaranje umjetnosti nacionalnih karakteristika na temelju junačkih usmenih 
(narodnih) pjesama. U toku 1. svjetskog rata boravi u emigraciji, gdje je aktivan 
oko Jugoslavenskog odbora. Po završetku rata vraća se u Hrvatsku i nastavlja 
likovnu i pedagošku djelatnost. Rektor je Akademije u Zagrebu od 1923.-1942., 
član JAZU (danas HAZU) od 1934. Nakon što je— u Drugom svjetskom ratu - izi- 
šao iz ustaškog zatvora u Zagrebu emigrira u Italiju, potom u Švicarsku, a poslije 
2. svjetskog rata 1947. odlazi u SAD. Kao poznati i priznati kipar bio je profesor 
kiparstva na Sveučilištu u Syracusi, a od 1955. u South Bendu. Rani su mu radovi 
u duhu secesije: Timor Dei (1905.), Izvor života (1907., danas u Drnišu između 
Poljane i parka),Sjećanje (1908.). Pojedina njegova djela pokazuju impresionistič- 
ke površine vjerojatno pod utjecajem Rodina kao što je npr. Zdenac života (1905., 
danas ispred HNK u Zagrebu). Kosovski ciklus (1908.-1910.) predstavlja njegova 
najistaknutija djela (Kraljević Marko, Velika udovica i dr.). Uoči 1. svjetskog rata 
radi ciklus reljefa s biblijskim motivima (Mojsije, Anđeo I i II, Blagovijest, Ro- 
đenje, Oplakivanje, Evanđelist Luka, Evanđelist Ivan, Raspeće, Skidanje s križa i 
dr.). Taj je ciklus dovršio konačno 1954. godine. U njegovim djelima nastalima u 


God. Titius, br. 9 (2016), 11-138 





dvadesetim i tridesetim godinama 20. stoljeća javlja se serija mramornih ženskih 
aktova: Sanjarenje, Plesačica, Psihe, Čekanje, Žena kraj mora. U istom tom raz- 
doblju izradio je veliki broj snažnih plastičnih spomenika kao što su: Grgur Ninski 
i Marko Marulić u Splitu, Andrija Kačić Miošić, Indijanci u Chicagu. Izradio je 
niz portreta u kojima dolazi do izražaja psihologizacija fizionomije ličnosti: Moja 
majka (1909.), Ruža Meštrović (1915.), V. Becić (1928.), J. W. Goethe (1932.), 
Olga Meštrović (1935.), Mate Meštrović (1941.). Značajna djela ostvario je i u 
graditeljsko-kiparskim projektima kao što je mauzolej obitelji Račić u Cavtatu, 
mauzolej njegove obitelji Meštrović u Otavicama kod Drniša (rađen 1926.-1932.) 
u kojemu je i sam sahranjen, zatim Dom likovnih umjetnika u Zagrebu, Spomenik 
neznanom junaku na Avali itd. Crkva u Biskupiji kraj Knina urađena je prema nje- 
govom projektu. Prema Hrvatskoj enciklopediji „Njegov izniman kiparski talent 
očituje se u lirskoj i dramskoj ekspresiji ljudskoga tijela, što ga svrstava među ista- 
knute osobnosti svjetske umjetnosti prve polovice 20. stoljeća i nesumnjivo među 
najistaknutije hrvatske umjetnike čije je djelo u svoje doba doživjelo svjetska pri- 
znanja.“ Objavio je i memoarsko djelo Uspomene na političke ljude i događaje, 
Zagreb 1969., te knjigu pripovjedaka Ludi Mile, Zagreb 1970. 

Duško Kečkemet registrirao je oko 2 000 njegovih skulptura i više od 10 000 
napisa o njemu. Također je zabilježio oko pedesetak monografija o Meštroviću. 
Katalog djela Ivana Meštrovića i bibliografiju radova o njemu donosi Duško 
Kečkemet u knjizi Život Ivana Meštrovića — 1. svezak (1873.-1932.); - 2. svezak 
(1932.-1962.-2002.), Školska knjiga Zagreb 2009. O Meštroviću je objavila dvije 
knjige i rođena Drnišanka Dragica Hammer Tomić (vidjeti pod njenim imenom). 

Izvor: Hrvatska enciklopedija LZ Miroslav Krleža, online i D. Kečkemet. 

193. MATE MEŠTROVIĆ, povjesničar, rođen 1930. Sin glasovitog kipara Iva- 
na Meštrovića. Zajedno s ocem i ostalim članovima obitelji iselio tijekom 2. 
svjetskog rata u Rim (1942.), zatim u Švicarsku i SAD (1946.). Bio je pred- 
sjednik Izvršnog odbora Hrvatskog narodnog vijeća, krovne organizacije hr- 
vatske političke emigracije, i to od 1982. do 1991. godine. Nakon povratka u 
Hrvatsku (1990.) bio je zastupnik u Hrvatskom saboru (od 1993.) te velepo- 
slanik/ambasador RH u Bugarskoj. 


194. TVRTKO MEŠTROVIĆ, sin kipara Ivana i brat Mate. Novinar, kipar i 
pjesnik. (Zagreb, 5. 5. 1925. — Zagreb 23. 9. 1961.). Gimnaziju pohađao u 
Splitu. Zajedno s ocem Ivanom, čuvenim kiparom i obitelji iz Italije u ljeto 
1943. odlazi u Švicarsku. Kada se obitelj Meštrović iz Švicarske zakratko na- 
vraća u Rim, g. 1946., Tvrtko se iz Rima vraća u Zagreb. Godine 1946. odlazi 
u Pariz budućoj supruzi Aline (s kojom se prethodno upoznao još u Ženevi) i 
s kojom se te godine vjenčao. Potom oboje odlaze u Beirut (Libanon). Bio je i 

novinar u Libanonu te učio i slikarstvo. Iz Libanona odlazi u Palestinu i Egipat 
gdje provodi oko 18 mjeseci. U Zagreb se vraća 1950. i radi kao prevoditelj. 
U drugom braku sa suprugom Terezijom ima dva sina. Prema nekim izvorima, 
završio je 4. godinu prava u Zagrebu. Godine 1958. posjetio je roditelje i brata 
u SAD kao i početkom 1961., gdje je oba puta ostao po nekoliko mjeseci. 
S ocem Ivanom našao se 1959. kada je ovaj boravio u domovini. Tvrtko je 
imao problema i s alkoholizmom. Smatra se da je izvršio suicid u 36. godini 
života. Sahranjen je u obiteljskom Mauzoleju u Otavicama kod Drniša. Pisao 
je pjesme od kojih su mnoge ostale u rukopisu. Prijateljevao je sa Zlatkom 
Tomičićem i Brankom Miljkovićem. 


195. ANTUN MIHANOVIĆ, književnik (Zagreb, 10. 6. 1796. — Novi dvori kod 


Klanjca 14. 11. 1865.). Njegov otac Matija bio je posjednik, a obiteljsku kuću je 
imao na današnjem Trgu bana Jelačića. Završio pučku školu i klasičnu gimna- 
ziju u Zagrebu. Završio pravne znanosti u Zagrebu 1817. Bio tajnik Banskog 
stola. Neko vrijeme radio u vojsci (1818.-1826.) a onda pretežno u diplomaciji 
(konzul u Beogradu, Solunu, Smirni i dr.). Smatra se pretečom ilirizma svojom 
čuvenom knjižicom Rech domovini od haznovitosti piszanja vu domorodnem je- 
ziku 1815. koju je napisao u 19. godini. Autor glasovite Hrvatske himne — Hor- 
vatska domovina - tiskane u ,,Danici“ 1835. Lijepa naša izvodila se kao himna 
i poslije Drugog svjetskog rata, ali je službeno utvrđena kao himna Ustavom 
Socijalističke Republike Hrvatske tek 1974. Iako nije rođen ni on ni roditelji 
na drniškom području, pa po tomu ne bi zadovoljavao kriterije za uvrštavanje u 
Leksikon Drnišana, ovdje smo ga ipak uvrstili jer je on sam uz svoje ime i pre- 
zime dodavao još i Petropoljski. Ovaj je dodatak dopisivao stoga što su njegovi 
preci podrijetlom iz Petrova polja pored Drniša. Eto, to je razlog što je i Antun 
Mihanović Petropoljski ipak ovdje uvršten. Umirovljen 1858. Njegovo ime nosi 
osnovna škola u Drnišu (nekoć OŠ ,,Božidar Adžija“). 


Izvori: Enciklopedija Leksikografskog zavoda 4, Zagreb: JLZ 1968., str. 340; 


Jugoslovenski književni leksikon, Novi Sad, Matica srpska 1971., str. 322; 
Antun Mihanović: 215 godina od rođenja-150 godina od smrti: zbornik radova, Kla- 
njec: Ogranak Matice hrvatske 2011. 


196. IGOR MILIĆ-ŠTRKALJ (Drniš, 29. 2. 1927. — 1996.), pjesnik. Rođen u 

Drnišu, gdje je završio osnovnu školu, a gimnaziju u Kninu. Diplomirao na 
Pravnom fakultetu u Zagrebu. Predavač na Ekonomskom fakultetu u Zagrebu. 
Objavio nekoliko zbirki poezije: Otvoreni kozmos (1974.), Zagreb, vlastita 
naklada; Neužljebljeni život zove (1979.), Split, Književni krug; Talasanja 
(1984.), Centar za kulturu Drniš; Kozmička balada (1989.), Split, Književni 
krug; Dvolom (1996.), Zagreb, izdavač Vanja i Mladen Milić-Štrkalj - Beo- 
grad, 2. 11. 2011. 

Izvori: S. Grubač, I. Milić-Štrkalj, Kozmička balada, Split 1989., časopis Dubrovnik, god. 
33, br. 3-4 (1990.), str. 115.; 
Živan Filippi, I. Milić-Štrkalj, Zvona orkestra, časopis Mogućnosti br. 3-4 (1993.), 
str. 195-197. 


197. ŽIVKO MILIĆ-ŠTRKALJ, novinar i urednik. Rođ. 1923. u Drnišu. Umro u 
Beogradu 2. 11. 2011. Antifašistički borac.Bio glavni urednik „Danasa“ u Zagrebu 
(1983.-1985.). Objavio nekoliko knjiga. Suradnik NIN-a i Politike. Urednik Borbe 
(od 1957.), urednik Večernjih novosti (1973.-1976.). Utemeljitelj izdanja Ell(ONA) 
u Jugoslaviji. Bio dopisnik Borbe i Večernjih novosti iz SAD (1959.-1966.). 


Izvor: Leksikon novinarstva, str. 491. 


1998. NENAD MILOŠ, olimpijac u plivanju. Rođen 13. 5. 1955. Otac iz Drniša 
(s Glavice) bio funkcioner Službe državne sigurnosti. Nastupio je Nenad na tri 
Olimpijade: u Munchenu 1972.; u Montrealu 1976. i u Moskvi 1980. Po zavr- 
šetku Pravnog fakulteta u Beogradu 1977.g. i nakon završetka sportske karijere 
radi kao pravnik. Od 1993. djeluje kao trener. Bio je trener u Zimbabveu, Islan- 
du, Grčkoj, Južnoj Africi, Engleskoj, a trenirao je plivače i iz BiH, Hrvatske i 
Srbije. Mediteranski prvak u muškoj kategoriji na 100 m u Izmiru 1971. godine. 

Braća Nenad i Predrag Miloš počeli su se baviti plivanjem u zadarskom 
Jedinstvu, nastavili u zagrebačkoj Mladosti, a potom prešli u beogradsku Cr- 
venu Zvezdu. Peterostruki su državni rekorderi Jugoslavije: Nenad — 200 m 
mješovito i 4 x 100 mješovito; a Predrag 100 m leđno, 200 m leđno, 4 x 100 


kraul, 4 x 100 mješovito i 4 x 200 kraul. 
Izvor: J. Gizdić, Hrvatski olimpijci..., str. 22 124 


199. PREDRAG MILOŠ, plivač, olimpijac. Rođen 3 minute prije brata blizanca Ne- 
nada (otac iz Drniša), te je Predrag rođen 12. 5. 1955., a Nenad 13. 5. 1955. Predrag 
je također nekadašnji olimpijac, i juniorski prvak Europe u plivanju na 200 m leđ- 
no kada je imao samo 14 godina. Sudionik dvije olimpijade, u Munchenu 1972. i 
u Montrealu 1976. Osvojio srebro na 100 m leđno. Djetinjstvo provodi u Zadru. 
Dalmaciju napustio u 3. razredu srednje škole, zajedno s bratom Nenadom. Kao i 
Nenad, diplomirao na Pravnom fakultetu u Beogradu 1977. godine. Iduće godine 
zapošljava se kao pravnik u Stručnoj službi CK SKJ. Godine 1983. prelazi na rad 
u Službu državne sigurnosti gdje radi kao analitičar. Napušta Službu 1989. godine. 
Godine 1992. odlazi sa suprugom i tri kćerke u Dnjepropetrovsk. U Ukrajini pro- 
vodi dvije godine gdje se bavi prodajom čelika. Potom s obitelji odlazi na Sardiniju 
gdje radi kao direktor predstavništva. Godine 1996. vraća se u Srbiju. Postaje direk- 
tor izvoza u Sartidu. Oko četiri godine poslije zapošljava se u BANK Austria. Napu- 
šta i taj posao i radi neko vrijeme za nekog svog prijatelja, a potom postaje direktor 
Predstavništva ,,Arcelora“ (proizvodnja i prodaja čelika) u Srbiji. 

Izvor: J. Gizdić, Hrvatski olimpijci..., str. 22124 

200. PETAR MILOŠ, boksač, inžinjer geodezije. Rođen 11. 4. 1941. u Drnišu. 
Sa šest godina ostaje bez oca koji je poginuo u rudniku. Bio je jedan od desete- 
ro djece o kojima je brinula njegova samohrana majka. Završio je srednju ško- 
lu i studij geodezije. Reprezentativac i olimpijac, sudionik Olimpijskih igara 
1968. u Meksiku /teška kategorija/ (na kojima je nastupao i Mate Parlov). 
Nastupao je za klubove: Split, Metalac (Zagreb), Slavonija (Osijek), Dinamo 
(Pančevo), Partizan (Beograd) i Brodograditelj (Beograd).Za sebe kaže kako 
je do podne bio geometar, poslije podne trenirao, a uvečer studirao. Dodaje da 
su njega učili da bude majstor boksa, a ne siledžija. Prema nekim podacima, 
od oko 400 mečeva koliko je odigrao, gotovo dvije trećine je dobio nokautom. 


Sport napušta 70-tih godina kada se vraća struci. 
Izvor: Večernje novosti 11. 11. 2016. ; 
J. Gizdić, Hrvatski olimpijci i odličnici, HOO, Zagreb 2016., str. 20 i 101. 


201. BRANKO MILJKOVIĆ, pjesnik, esejist i prevoditelj (Niš 29. 1. 1934. — 
Zagreb, 12. 2. 1961). Otac Gligorije, rođ. 1907. podrijetlom iz Gadžinog hana, 
a majka Marija rođ. Brailo, Trbounje, Drniš, 1908. Gimnaziju pohađao u Nišu. 
Diplomirao filozofiju 1957. na Filozofskom fakultetu u Beogradu. Spadao je 
u skupinu beogradskih neosimbolista. U časopisu Delo pjesnik Oskar Davičo 
objavio mu je prve pjesme godine 1955. Publika i kritika prihvatila je njego- 
vu prvu zbirku Uzalud je budim, 1956. Zatim objavljuje Smrću protiv smrti 
(u suautorstvu s Blažom Šćepanovićem), 1959., Poreklo nade, 1960., Vatra i 
ništa, 1960. i Krv koja svetli, 1961. Uz poeziju piše kritike i eseje, te prevodi 
s francuskog i ruskog. Neki smatraju da je zbog problema u ljubavi preselio 
iz Beograda u Zagreb. U Zagrebu je bio urednik Literarne redakcije na Radio 
Zagrebu. Tragično je okončao život u Zagrebu (suicid), u noći od 11. na 12. 


veljače 1961. Njegov grob je na beogradskom Novom groblju. 
Izvor: www.prelepapoezija.com/branko-miljkovic-biografija-; Jugoslovenski književni 
leksikon, str. 330. 


202. MARKO MIŠLJENOVIĆ, ban Hrvatske 1506.-1508. Do imenovanja za 
bana bio je kaštelan kraljevskog grada Budima. Rođen u Kamičku, Brištani, 
Drniš. Pao s konja i umro 1511. 

Izvor: V. Klaić, Povijest Hrvata i drugdje. 

203. VLADIMIR MOJAŠ, nastavnik i novinar. Rođen u Dubrovniku. Bio na- 
stavnik i zamjenik direktora osnovne škole „Božidar Adžija“ u Drnišu. Isti- 
cao se u organiziranju različitih slobodnih aktivnosti i društvenih organizacija 
učenika. Dugogodišnji dopisnik Slobodne Dalmacije iz Drniša. 

204. IVICA MUDRINIĆ, menadžer i političar, rođen 1955., (Bogatići Promin- 
ski, Drniš). Završio osnovnu školu u rodnim Bogatićima i u Torontu (Kanada) 

gdje je preselio s roditeljima u svojoj 11. godini. Tamo je završio i srednju 
školu, te diplomirao elektrotehniku na Sveučilištu u Torontu 1978. godine. 
U Kanadi je radio u Motorili, zatim u Wieastaru te u vlastitoj tvrtki. Radio u 
Kanadi kao inžinjer, menadžer i poduzetnik. Povratnik iz Kanade 1991. kada 
postaje savjetnik predsjednika Republike dr. Franje Tuđmana. Bio je ministar 
pomorstva, prometa i veza u Vladi RH (1992.-1996.), te u Vladi H. Šarinića, 
N. Valentića i Z. Mateše, a glavni direktor HRT (1996.-1998.), te godine 1996. 
postaje direktor HPT. Višegodišnji predsjednik Uprave Hrvatskog telekoma. 
Poslije nego je T-HT prodan Deutsche Telekomu, on je prešao u tu firmu kao 
savjetnik. Bio je i predsjednik HUP-a. Ponovo je u Hrvatskoj i sada je pred- 
sjednik Nacionalnog vijeća za konkurentnost. Odlikovan Redom kneza Trpi- 
mira s ogrlicom, Redom Danice Hrvatske s likom Blaža Lorkovića (1995.), 


Redom Hrvatskog trolista i Redom Ante Starčevića (1997.). 
Izvor: www.biografija.com; Leksikon RTV 


N 


205. Fra ANTE NAKIĆ, profesor filozofije i teologije. Rođen u Skradinu 1660. 
godine. Otac mu je drniški serdar Mate Nakić Vojnović. Ante se školovao na 
Visovcu i u Šibeniku. Filozofiju i teologiju studirao u Peruggi u Italiji, gdje 
je u svibnju 1693. zaređen za svećenika. Prvu je misu služio sljedećeg mje- 
seca u crkvi sv Jure na Žitniću kod Drniša, što je bila želja njegova oca. Ante 
Nakić je bio profesor filozofije i teologije na generalnim učilištima u Ferrari i 
Mantovi. Bio je teologom mantovskog vojvode Ferdinanda. Bio je i generalni 
vizitator franjevačke provincije Bosne Srebrene 1711. godine. U rujnu 1711. 
izabran je za kustoda franjevačke provincije Bosne Srebrene, a sudjelovao je 
i u Đakovu na provinsijskom kapitulu 1714. Umro je 6. 2. 1716. u samostanu 
sv. Lovre u Šibeniku. 


Izvor: K. Kosor, Drniška krajina za turskoga vladanja 


206. GRGUR NAKIĆ VOJNOVIĆ, serdar 


207. IVAN NAKIĆ-VOJNOVIĆ, (Drniš 1763. — 1805.). Profesor matematike, 
inžinjer i pisac. 

208. MATE NAKIĆ VOJNOVIĆ, serdar. Rođ. 1628. Harambaša i serdar pe- 
tropoljskih i zagorskih krajišnika. Zna se da je općem providuru L. Doni slao 
tročlanu delegaciju da u ime „stanovništva između Prologa i Krke“ traže da ih 
prihvati na mletački teritorij (Kosor, 1975.:10). U prosincu 1683. godine po- 
novo šalje predstavnike Doni. U siječnju 1684. Nakić odlazi osobno u Zadar 
(zajedno s Franjom Mirčetićem) potužiti se Doni da im na dvostruko traženje 

nije odgovorio. M. Nakić moli odobrenje da „prebaci 1000 obitelji“ (Kosor: 
1975.:12) na teritorij Mletačke Republike. Ne dobivši pozitivan odgovor od 
Done, Mate Nakić Vojnović u ožujku iste godine odlazi u Veneciju i podnosi 
napismeno uvjete Senatu koje treba ispuniti ako misle da stanovnici Petrova i 
Kosova polja, te Zagore priznaju vlast Mletaka. Obitelj Nakić ima 40 članova 
i mlinice, kako u Roškom slapu tako i u Skradinskom buku, ostaju toj obitelji. 

Potkraj 1686. godine zagorski i šibenski krajišnici biraju Matu Nakića za 
svoga serdara. Taj izbor potvrđuje providur Cornaro. 


Izvor: K. Kosor, Drniš pod Venecijom 


209. MATE NAKIĆ, vođa seljačke pobune u Drnišu protiv vlasti i vojske Venecije 


1797. Iz Kadine Glavice „čovjek smion i snalažljiv (Kosor . 18) u lipnju 1797. 
organizira pobunu u Drnišu vičući ,,da treba strance istjerati“. Seljaci s oružjem 
napadnu vojarne i Mate Nakić naredi talijanskim vojnicima i časnicima da odmah 
napuste Drniš. Ovi su to i učinili uz pratnju seljaka do Roškog slapa koju su platili. 


Izvor: Kosor, Drniš pod Venecijom, Kačić, 7/1975. 1 Kačić, 11/1979. 
210. MIHOVIL NAKIĆ-VOJNOVIĆ, košarkaš, olimpijac. Rođen u Drnišu 31. 


7. 1955. Roditelji iz Drniša. Studirao i diplomirao na Ekonomskom fakultetu 
u Zagrebu 1981. godine. Počeo je karijeru u Mladosti (1973.), zatim prelazi 
u Industromontažu (1976.), odakle prelazi u Cibonu (1977.) za koju nastupa 
sljedećih deset godina. U 1987./88. takmičarskoj sezoni nastupa za klub Fan- 
toni iz Udina (Italija). Ponovo je u Ciboni 1988./89. Najčešće igrao na mjestu 
krila. U sezoni 1983./84. dao je odlučujući koš za Cibonu protiv Crvene Zvezde, 
čime je Cibona osigurala prvo mjesto u ondašnjoj Jugoslaviji. Nastupao je za 
reprezentaciju preko 90 puta. S reprezentacijom je osvojio: zlato na juniorskom 
europskom prvenstvu (1974.), broncu na EP (1979.), srebro na Mediteranskim 
igrama (1979.) u Splitu, zlato na OI (1980.) u Moskvi, zlato na Mediteranskim 
igrama (1983.) u Casablanci, broncu na OI (1984.) u Los Angelesu. 

Nosilac odličja Reda Danice hrvatske s likom dr. Franje Bučara, za dopri- 
nos sportu. Nakon aktivnog igranja bio je tajnik Hrvatskog košarkaškog sa- 
veza (1991.-1996.). Bio sportski direktor košarkaškog kluba Cibona Zagreb. 
Od 1997. M. Nakić-Vojnović je sportski veleposlanik RH pri Vijeću Europe. 


Izvor: J. Gizdić, Hrvatski olimpijci... str. 24127 te 140 
211. Dr. sc. fra VJENCESLAV NAKIĆ-ALFIREVIĆ (Kadina Glavica, Drniš 

30. 3. 1890. — Split 13. 3. 1964.). Doktorirao iz filozofije. Bio magistar klerika 
i profesor na učilištima u Franjevačkoj Provinciji Presv. Otkupitelja i to na 
franjevačkoj Bogosloviji u Zagrebu, zatim u Makarskoj. Predavao: filozofi- 
ju, logiku, psihologiju, kozmologiju, povijest umjetnosti, ustav i vjeronauk. 
Obavljao službe gvardijana u Zaostrogu, Sinju i Kninu. 


God. Titius, br. 9 (2016), 11-138 





Izvor: P. Bezina ( 1998.) /prir./: Ljetopis samostana Svetog Ante u Kninu, Zagreb, str. 178. 


212. Obitelj NELIPČIĆA vladala je punih 150 godina područjem kotara Pro- 
mine. Promina je kroz 14. st. sjedište jedne grane obitelji Nelipčića/Nelipicć. 
Njihov tvrdi grad — koji se u izvorima spominje kao njihov nasljedni grad jest 
Kamičak. Pošto se spominje — u njihovim rukama i Ključ — jasno je da kotar 
Promina — barem od posljednje četvrtine 13. st. do kraja 15. st. odnosno do 
početka 16. st. i dolaska Osmanlija — obuhvaća podjednako i današnje Miljev- 
ce i današnju Prominu. Prvi sukob između Nelipčića i Venecije izbija 1333. g. 
nakon za Nelipčiće dva uspješna rata sa Šubićima. 


213. NELIPAC, knez i vojvoda najprije u službi Šubića (javlja se npr. u Skradi- 
nu), zatim u drugoj polovici 11. mj. 1322. Knin dolazi u ruke vojvode Nelipca 
i postaje mu prijestolnica. Umire iznenada 1344. (mjesec dana nakon njegova 
i Konstantinova napada na Mladena III. Šubića). 


214. Brat vojvode NELIPCA — IZAN također u 14. st. ima sjedište u Ključu na 
Čikoli. On pljačka i zarobljava šibenske građane, podanike Venecije. Unatoč 
traženju Venecije da ih oslobodi, pustio ih je tek nakon što je dobio otkupninu 
u iznosu od 1 500 libri. 


215. Knez KONSTANTIN OD KLJUČA, nećak Nelipca, napada 1343.g. ši- 
bensku utvrdu Goriš (Gens) uz Čikolu, a godinu kasnije je „poharao“ Brnji- 
cu (Benicu). Potom zajedno s Nelipcem napada kliškog kneza Mladena III. 
Šubića 1344. Ključki knez Konstantin pljačkajući sela u šibenskom distriktu 
nanosi im štetu od 4500 malih libri, u blizini srušene utvrde gradi novu itd. 


216. Knez IVAN NELIPČIĆ, sin Nelipca i njegove žene Vladislave. Kralj Lud- 
vik knezu Ivanu u zamjenu za Knin i druge gradove daruje i potvrđuje kra- 
ljevski grad Sinj i kotar Cetinu, grad Brečevo i polje s njihovim selima, posje- 
dima i njihovim stanovnicima ili narodima, Hrvatima i Vlasima, kao i njihov 
nasljedni grad Kamičak“ (Birin, str. 122-123). 


Potomci kneza IZANA 

217. Sinovi KNEZA KONSTANTINA od Ključa 1375.g. ispričali su se Spli- 
ćanima što ne mogu doći na neku svadbu na koju su inače pozvani. Godine 
1421. u jednom dokumentu spominje se „plemenita gospođa zvana Jelena, 
udovica pokojnog Nelipca sina Konstantina od Nečvena “ (Birin, str. 124). 


218. Knez NELIPAC (sin Konstantina, postavljen je za kaštelana Skradina 
„uzvišeni knez Nelipac od Nečvena, skradinski kapetan“ (Birin, str. 124). Po- 
sljednji se put spominje 1396.g. i to je „zadnji muški potomak Izanove grane 
obitelji Nelipčić. 


93 


Šime Pilić: Građa i prilozi za Leksikon Drnišana 





219. IVANIŠ NELIPČIĆ cetinski knez, kao najbliži rođak kneza Nelipca sina Kon- 
stantina (od grane Izana), dobiva njegove baštinske posjede u kotaru Promina. 


220. KATARINA, kćerka IVANIŠA, cetinskog kneza, dobiva 1411. u miraz nje- 
gova imanja, uključivo i Kamičak. Ivaniš slično postupa i 1421. kada, da bi 
osigurao posjede kćerki Katarini i njenom mužu, svom zetu Anžu Frankopa- 
nu, daje svoje gradove. Ovo ponavlja i 1422. g. To potvrđuje i 1428. kada kće- 
ri Katarini, tobože u ime zaloga od 3 tisuće dukata, predaje gradove Kamičak 
i Ključ, te kotar Petrovo polje (Birin, str. 125). 


221. MIHOVIL NIKOLIĆ, književnik, (Kričke, Drniš, 29.7. 1878. — Zagreb, 
28.2. 1951.). U Kričkama, gdje je Mihovil rođen, njegov otac bio župnik uni- 
jatske crkve. Osnovnu školu pohađao u Karlovcu i Križevcima, a gimnaziju 
u Zagrebu. Apsolvirao trgovačku akademiju u Zagrebu godine 1896. Radio 
u osiguravajućoj zadruzi Croatia odakle je umirovljen kao ravnatelj 1941. 
godine. S 14-15 godina objavio je prvu pjesmu Moja domovina u listu ,,Br- 
šljan“. Surađivao u mnogim časopisima. Objavio je sljedeće knjige: Pjesme 
(1898.); Knjiga života (u suautorstvu sa Srđanom Tucićem, 1899.); Nove pje- 
sme (1905.); Vjeručka. Posljednje poglavlje (1914.); Knjiga pjesama (1917.); 
Pjesme (1944.). U HNK izvedena mu je drama Razbijeni sin (1905.). Jedan od 
osnivača Društva hrvatskih književnika i poslije 2. svjetskog rata bio i pred- 
sjednik Matice hrvatske. Pjesnik hrvatske moderne. Pjesme su mu objavljene 
u 74. knjizi edicije Pet stoljeća hrvatske književnosti (1970.). O njemu piše: 

I. Bošković u God. Titiusu br. 3/2010.). j 
Leksikon hrvatskih pisaca, ŠK, 2000., str. 530-531; 

Jugoslavenski književni leksikon, str. 367. i drugdje. 


222. IVAN NOVAKOVIĆ — IVANAC, vojvoda i gospodar grada Ključa na Či- 
koli u 15. stoljeću. Potkraj kolovoza 1448. ban Petar Talovac „porobio neka 
sela vojvode Ivanca“ u šibenskom kotaru (Jurić, 1982.:112). Godine 1450. u 
mjesecu ožujku Venecija dopušta Šibeniku da grad Ključ, staru utvrdu Nelipi- 
ća/Nelipčića odnosno posjed Ivana Novakovića, ali tada „u rukama bana Ta- 
lovca“, može otkupiti. I to za 200 dukata, te potom porušiti. Međutim, krajem 
9.110. mjeseca 1450. Venecija javlja šibenskoj općini kako će o tvrđavi Ključ 


odlučivati njen izaslanik Ivan Nani (Jurić, 1982.:114). 
Izvor: Š. Jurić, Građa za bibliografiju... 


NJ 


223. ROSANDA NJEGUŠ, književnica i prevodilac. Rođena u Drnišu 7. 1. 1915. 
- Beograd 2009. Sestra prvoborca Bogde Njeguša.Sudionica NOB-e. Osnovnu 

školu završila u Drnišu, a gimnaziju u Zagrebu. Kažnjena zatvorom (1935.). Ta- 
lijani je odvode u logor u Italiju odakle 1943. bježi u partizane. Dugogodišnja 
urednica u izdavačkom poduzeću Prosveta u Beogradu. Bila sekretar u srpskoj 
redakciji Leksikografskog zavoda (Zagreb). Prevela je većinu relevantnih knjiga 
iz slovenske književnosti sa slovenskog na srpsko-hrvatski jezik, odnosno na srp- 
ski (I. Cankar, J. Vidmar, J. Kozak, C. Kosmač, P. Voranc i mlađe D. Smole, D. 
Zajc, G. Strniša, K. Kovič...). Dobila Nagradu ,, Miloš N. Đurić“ Udruženja knji- 
ževnih prevodilaca Srbije, god. 1977. za prijevod poezije Cirila Zlobeca, Kras, sa 
slovenskog. Priredila, zajedno sa Stevanom Raičkovićem, Sabrana dela Miloša 
Crnjanskog u deset knjiga (I-X), nakon što se Crnjanski prethodne godine vratio iz 
Londona, u izdanju Prosvete Beograd, Mladost Zagreb i dr. 1966. Prevela knjigu 
Leopold Suhodolčana: Veliša i Pajac, Delta press; Prosveta, Beograd 1979. (kla- 
sično djelo omladinske književnosti). Prevela Drame Ivana Cankara, Prosveta, 
Beograd 1968. Osim prvodilaštvom bavila se i književnošću. Tako je objavila 
knjigu Vormirac u srcu (književne reportaže) 1949. Godine 1959. izlazi joj prvi 
romam Kidanje, u izdanju Kosmosa, Beograd, potom objavila i Stolice na kiši. 
Izvor: Jugoslavenski književni leksikon, str. 1971. 


O 


224. KRSTO ODAK, skladatelj i glazbeni pedagog (Siverić, Drniš, 20. 3. 1888. — 
Zagreb, 4. 11. 1965.). Rođen u činovničko-rudarskoj obitelji. Pohađao franjevač- 
ka učilišta u Sinju, Šibeniku i Makarskoj. Redovničko odijelo obukao na Visovcu 
25. 9. 1906. Zavjetovao se 25. 9. 1907. Redovničko ime bilo mu je fra Konrad. 
Teološki studij upisao u Munchenu. Paralelno upisuje glazbu kod patera Hartma- 
na. Djelovao kao svećenik u Sinju i Otoku kod Sinja od 1913. do 1919. Nakon što 
je napustio franjevački red i svećenički poziv studira kompoziciju kod V. Novaka 
u Pragu. Radio na Muzičkoj akademiju u Zagrebu od 1921. do odlaska u mirovinu 
1961. Krsto Odak skladao je simfonije, suitu, sonate, gudačke kvartete itd. odno- 
sno instrumentalna djela. Također opere, balete... tj. glazbeno-scenska djela kao i 
vokalna duhovna i svjetovna djela: mise, psalme, rapsodije i madrigale. Umro je 
u Zagrebu 4. 11. 1965. i pokopan na Mirogoju. Glazbena škola u Drnišu (koja se 
do tada zvala Zlatana Štrkalj Milić) od 1990. nosi ime Krste Odaka. 50. obljetnica 
smrti skladatelja K. Odaka obilježena je u rodnom Siveriću. 

Izvor: HBL; list Siverić, 2015. 

225. KVIRINA OLUJIĆ-BELLOTTI (Drniš, 3.5.1912. - ? ). Lektorica na 
Odsjeku za talijanski jezik i književnost Filozofskog fakulteta u Zadru od 
10.3.1957. do 30.9.1982. 


Izvor: Četrdeset godina...., str. 43. 

226. ECIJA OJDANIĆ, kazališna, televizijska i filmska glumica. Rođena u Dr- 
nišu 26. 6. 1974. Otac Petar Ojdanić iz Kljaka (Drniš), a majka Milanka (rođ. 
Kević) iz Drniša. Otac joj je bio sudac Općinskog suda u Drnišu i Okružnog 
odnosno Županijskog suda u Splitu. Zajedno s roditeljima preseljava u Split 
prije polaska u osnovnu školu. Osnovnu i srednju školu završila u Splitu. Go- 
dine 1992. upisala ADU koju je kasnije i diplomirala. Potom dvije godine radi 
u HNK u Rijeci. Nakon toga nastupa sedam godina za ITD u Zagrebu. Napu- 
šta ITD i odlazi u slobodne umjetnike tj. glumice (i u tom statusu nastupa za 
HNK u Zagrebu). Glumila je u brojnim kazališnim i TV ulogama: Nela u seriji 
Larin izbor, Irena Begovac u seriji Zlatni dvori... Ogledala se i na filmu (npr. 
Anita u filmu Hitac). Istakla se ulogom Ksenije Radaljeve Bobočke u predsta- 
vi (njenog) kazališta Moruzgva Bobočka ili drugih sto strana Filipa Latino- 
vicza. Ova je predstava osvojila glavnu nagradu na Međunarodnom festivalu 
monodrame u Bitoli (Makedonija). Istrčala polumaraton 2016. u Ljubljani. 


Danas živi u Zagrebu. 
Izvor: www.biografija.com 


P 


227. Fra ANTE PAIĆ, provincijal, iz Ljubostinja (Unešić, Drniš). Zavjetovao se 
na Visovcu 30. 8. 1811. Župnik župe Mirlović (Zagora) 1856.-1857. Provinci- 
jal Franjevačke provincije Presv. Otkupitelja 1845.-1848. Umro 1857. 


228. JERKO PALTRINJERI-BRKO, sekretar Ratnog komiteta, organizator 
ustanka i pukovnik. Rođ. 1919. u Siveriću, otac Jure. Do rata je bio radnik. Član 
KPJ od 1939. godine. Radio na pripremanju ustanka, stupa u Kraljevački parti- 
zanski odred ,,Todor Miličević“ 1941. godine gdje postaje pomoćnik komesara 
čete. Potom odlazi u 6. ibarsku četu u Užice do povlačenja u Sandžak. Kod 
formiranja Prve proleterske brigade u Rudom 22. 12. 1941. ulazi u sastav 1. čete 
4. kraljevačkog bataljona u toj brigadi. U osmom mjesecu 1942. premješten u 
Četvrtu operativnu zonu odakle biva upućen u Okružni komitet KPH Knin na 
dužnost sekretara. (Drniško područje spadalo je tada pod Okružni komitet KPH 
Knin). Poslije je bio komesar kurseva i škola pri Štabu Četvrte armije. Kraj rata 
dočekao u činu majora. Po završetku rata ostaje u JNA odakle je umirovljen u 
činu pukovnika. Nosilac Partizanske spomenice 1941. 

Izvor: Popis boraca iz Dalmacije u Prvoj proleterskoj NOU brigadi; Split u NOB-i, str. 738. 

229. IVAN PARAĆ, dužnosnik iz Puljana (Oklaj). Rođen 1939. Diplomirao na 
Pravnom fakultetu u Zagrebu. Bio tajnik Veterinarskog fakulteta Sveučilišta 
u Zagrebu. Poslije višestranačkih izbora 1990. potpredsjednik, a zatim pred- 
sjednik Izvršnog vijeća Skupštine Grada Zagreba. Potom predsjednik Skup- 

štine Grada Zagreba. Bio ministar rada i socijalne skrbi u Vladi RH 1993.- 
1995. Glavni je direktor HRT-a (1995.-1996.). Radio u Ministarstvu vanjskih 
poslova RH kao veleposlanik. Objavljivao stručne radove iz radnog prava, 
obrazovanja i mjesne samouprave. 


230. IVO PATTIERA, estradni i operetni pjevač. Rođen u Drnišu 22. 7. 1948. 
Otac poznati brijač u Drnišu, Vice Pattiera, a majka Josipa Pattiera, rođ. Soldo iz 
Šibenika. Osnovnu i srednju školu završio u Šibeniku, isto tako i osnovnu glaz- 
benu školu. Nastupao u mješovitom pjevačkom zboru ,,Kolo“ u Šibeniku. Na 
priredbi ,,Mladi pred mikrofonom“ u Šibeniku osvaja prvo mjesto 1964., 1965., 
1966. i 1967. Od početka rujna 1969. radi u Kazalištu ,,Komedija“ u Zagrebu, 
gdje do 1978. intenzivno radi i pjeva glavne uloge u operetama i rock-operama. 
Bavi se i zabavnom glazbom. Nastupa na raznim festivalima (Zagreb, Sisak, 
Split, Slavonska Požega, Cavtat, Skopje i dr.). Godine 1982. osvaja ,,Grand- 
prix“ na ,,Zagreb-festu 82.“. Sudjelovao je i na međunarodnim festivalima, npr. 
u Dresdenu 1982. i Bratislavi 1983. te na turneji po Švicarskoj 1993. i SAD 
1995. Bili su to humanitarni koncerti. Nastupao je i na „Međunarodnom festiva- 


lu djeteta“ u Šibeniku. Snimio je više od dvadesetak nosača zvuka. 
Izvor: Livaković, str. 367-368. 


231. ANTE PERAICA, sin Ivana, fotograf. (Čvrljevo, Unešić, Drniš 1915. - 
Split, 1992.). Sudjelovao u štrajkovima i demonstracijama kao član URS-ovih 
sindikata. Radio u raznim atelierima kao fotograf i kamerman. Svoj atelje 
utemeljio godine 1934. Potom 1937. — 1943. radi kao fotograf za Cinecitta. U 
ratu postaje član KPJ u koji se uključuje na strani NOB-e u drugoj polovini 
1943. Ulazi — na području Dalmacije — u Treći kragujevački bataljun Prve 
proleterske NOU brigade. Ratuje kao borac i fotograf u Bosni, Sandžaku, Sr- 
biji, sve do Beograda. S mjesta vodnika protivtenkovskog voda 1944. odlazi u 
propagandni odjel Prve proleterske brigade (gdje je šef foto-sekcije). Tu je u 
činu vodnika dočekao i kraj rata. Kao fotograf snimio je cijeli niz borbi, mar- 
ševa i odmora gotovo svih jedinica iz sastava Prve proleterske brigade i to u 
Bosni, Sandžaku, Srbiji i posebno na Sremskom frontu. Po završetku Drugog 


svjetskog rata bavio se fotografijom u Splitu. 
Izvor: Atelierperaica.com./povijest. 


232. Dr. se. DRAŽEN PERICA, izv. profesor. Rođen 23. 6. 1960. u Drnišu 
(podrijetlom iz, Promine, Drniš). Diplomirao i potom doktorirao 1998.godine 
geografiju na PMF u Zagrebu. Prvobitno radio na zagrebačkom PME, a zatim 
na Agronomskom fakultetu također u Zagrebu. Od 1. 10. 2005. radi na Odjelu 
za geografiju Sveučilišta u Zadru kao docent. Suradnik i voditelj projekta. 
Objavio više radova. 

233. Dr. sc. IVO PERIĆ, povjesničar (15. 10.1930. u Lukaru, Promina, Drniš 


— Zagreb, 27. 1. 2018., u 88. godini). Osnovnu školu završio u Promini, uči- 
teljsku školu u Šibeniku. Bio učiteljem u Kanjanima (Drniš) odakle je polo- 
žio stručni ispit za učitelje u Šibeniku s ocjenom odličan, u ožujku 1953. Na 
području Dubrovnika radio od 1957. prvo kao direktor osnovne škole Grude, 
a zatim kao direktor Gimnazije 1964.-1974. Od godine 1974. do odlaska u 
mirovinu 1995. radio u Historijskom institutu/Zavodu za povijesne znanosti 
JAZU/HAZU. Prvo kao viši znanstveni suradnik, potom znanstveni savjet- 
nik. Kao umirovljenik preselio iz Dubrovnika u Zagreb. Istraživao povijest 
Dalmatinskog sabora, ponarođivanje školstva u Dalmaciji, povijest političkih 
stranaka i nekih političara iz narodnog preporoda itd. Ogledao se i u književ- 
nom stvaralaštvu (pjesme, pripovijetke, romane). Živio u Dubrovniku, potom 
u Zagrebu, gdje je i umro 27. 1. 2018.. 


Izvori: „Šibenski list“ br. 33 od 1. 4. 1953., str. 2; 


Anali Zavoda za povijesne znanosti HAZU, 56/2, 2018., str. 785-788. 


234. BRANKO PERIŠIĆ BADŽA, narodni heroj. (Šibenik 11. 8. 1923. — Ja- 


strebac 19. 9. 1943.), otac iz Brištana (Marko, zvan Propaganda). Branko je 
poginuo na Jastrebcu (Srbija). O njemu su napisali romansiranu biografiju 
Radovan Kovačević i Radomir Bulajić: Jastrebački partizan, Književni krug, 
Split 1988. Bio u domu za siročad u Šibeniku i Splitu. Nakon završene OŠ od- 
lazi na školovanje u vojnozanatsku školu Obilićevo u Kruševcu. Po završetku 
se zapošljava kao radnik zanatlija u Zavodu Obilićevo. Bio je član SKOJ-a, 
a od 1940. i član KPJ. Istakao se u borbama Rasinskog partizanskog odreda 
(npr. pri napadu na njemačke jedinice u Kruševcu). Početkom 1943. Perišić 
ponovo izvodi diverziju u Kruševcu. Sredinom 1943. partizanske snage na 
Kopaoniku iznova jačaju. U borbama s četnicima 19. 9. 1943. na Jastrebcu u 
predjelu Crne Čuke, Branko pogiba kao komandir omladinske čete Rasinskog 
NOP odreda. Za narodnog heroja proglašen 5. 7. 1951. Na mjestu pogibije 
netko je kasnije podigao česmu. 


Izvori: Narodni heroji Jugoslavije, knj. 2; 


R. Kovačević, Rasinski bojovnik, Slobodna Dalmacija 28. i 29. 10. 1975.; 
R. Kovačević R. Bulajić, Jastrebački partizan, Književni krug Split, 1988.; 
Š. Pilić, O knjizi i česmi, Slobodna Dalmacija, 26. 7. 1989. 


235. MARKO PERKOVIĆ THOMPSON, glazbenik, pjevač. Rođen 27. 10. 

1969. u selu Čavoglave, Ružić, Drniš. Sin Ante i Marije. Po završetku ugosti- 
teljske škole u Splitu, radio kao konobar. Široj javnosti postaje poznat nakon 
njegove pjesme ,,Bojna Čavoglave“. Pristupio je Zboru narodne garde (ZNG) 
1991. kada je dobio nadimak Thompson. Prvi njegov album zove se ,,Moli 
mala“. Godine 1994. izlazi njegov singl ,,Anica-kninska kraljica“. U akciji 

»Oluja“ sudjeluje u 142. brigadi. Godine 1995. izdaje drugi album ,,Vrijeme 
škorpiona“, a sljedeće godine novi album ,,Geni kameni“. Album ,,Vjetar s Di- 
nare“ pojavljuje se 1998. Sljedeći album ,,E, moj narode“ pojavljuje se 2002. 
godine. (U njemu su, uz ostale pjesme, Iza devet sela, Moj Ivane i dr.). Kasnije 
objavio još albuma i organizirao više koncerata. Pjevao je na turnejama po 
Hrvatskoj, BiH, SAD, Kanadi i Australiji. U nekim europskim zemljama tere- 
tilo ga se za neonacizam, te je imao zabrane nastupa u Amsterdamu (2004.), u 
Lucernu i tri godine u Švicarskoj. Također mu je bio zabranjen nastup u nekim 
zemljama Europske unije. Bilo je posebnih reagiranja na njegovu kontrover- 
znu pjesmu „Jasenovac i Gradiška Stara“. Mnogi smatraju da tom pjesmom 
veliča zločine ustaša i NDH. Centar Simon Wesenthal žalio se na to što HTV 
emitira pjesme i koncerte Marka Perkovića. Sudjelovao je u izgradnji crkve u 


rodnim Čavoglavama. Pjevački idol desnice. 
Izvor: Biografije.com (Biografije javnih osoba iz Hrvatske) i dnevne novine raznih datuma 


236. Fra MIJO PERKOVIĆ, tajnik provincije, iz Čavoglava, Ružić, Drniš. Bio 
tajnik Franjevačke provincije Bosne srebrene. Umro u Požegi 1731. u 40. go- 
dini života. 

237. ĐURO PERLIĆ, politolog i kolumnist. Rođen 2. 2. 1954. u Drnišu (otac 
iz Drniša, majka Mršić iz Ključa, Miljevci). Osnovnu školu i gimnaziju zavr- 
šio u Drnišu. Diplomirao na Fakultetu političkih znanosti u Zagrebu. Kraće 
vrijeme radio u Zagrebu (Tvornica Nikola Tesla), a potom se vraća u Drniš. 
Bio profesor u Srednjoškolskom centru, referent u Općinskoj upravi Drniš, 
inspektor u Šibensko-kninskoj županiji. U Drnišu surađuje na Radio — Drnišu 
od 1980. Objavljuje tekstove u Svijetu (Sarajevo), Večernjem listu (Zagreb) 
i drugdje. Desetak godina (poslije ,,Oluje“ ima kolumnu — nedjeljom — na 
Radio — Drnišu. Te su kolumne objavljene u knjigama Drnišanac 1 (2009.) i 
Drnišanac 2 (2012.). Surađuje i u Šibenskom listu. Njegove tekstove su Ra- 
dio 1 čitateljska publika zdušno prihvatili jer donose ono što se u društvenoj 
znanosti naziva sociologija svakidašnjice i jer su pisani razumljivim jezikom 
i lijepim stilom. U izdanju Šibenskog lista i Slobodne Dalmacije objavljena 
mu je i treća knjiga Drniški amarcord. Knjiga sadrži 35 priča, pisanih štokav- 
skom ikavicom, nastalih iz njegovih kolumni koje, kao višegodišnji suradnik, 
objavljuje u Šibenskom listu. Prikaz knjige Drniški amarcord donio je God. 
Titius u broju 8/2015. (str. 299-300). Dobitnik Nagrade Grada Drniša (2016.). 


238. BOŽIDAR PETRANOVIĆ, književnik i pravnik ( Šibenik, 18. 2.1809. — Ve- 
necija, 1874.). Njegov otac Marko Petranović, rođeni Drnišanin i bogati trgovac 
prešao iz Drniša u Šibenik gdje su mu rođena dva sina Božidar i Đorđe. Otac ga 
upisao u srpsku gimnaziju u Sremskim Karlovcima. Tamo je boravio od 1820. 

do 1826. Potom završava filozofski tečaj u Grazu (1826.-1828.), što je (budući 
da je završio šestogodišnju gimnaziju) bio preduvjet za upis na sveučilišni stu- 
dij. Ovdje je upoznao npr. Ljudevita Gaja, Dimitrija Demetra i dr. Upisuje studij 
prava u Beču u studenom 1828.godine. Nakon što je završio tri godine u Beču, 
premiješta se u Padovu gdje je završio četvrtu godinu prava 1833. Doktorirao je 
godinu kasnije, također u Padovi. Božidar je bio istaknuti zagovornik narodnog 
preporoda. Pokrenuo je Srpski dalmatinski almanah (poslije nazvan Magazin 
srpsko-hrvatski). Objavio više radova među kojima i knjigu /storia književnosti, 
Novi Sad, 1858. (ćir.). Ujedno je osnivač i Matice Dalmatinske u Zadru 1862. 
Pokrenuo je i list Pravdonoša u Zadru 1851. Umro u Veneciji 1874. Posmrtni 


ostaci su mu prenijeti u Šibenik oko 1880. godine ili nešto poslije. 

Izvori: Livaković, str. 377-378.; 
Ivo Perić, Kulturna i politička djelatnost B. Petranovića, Radovi Instituta za hrvatsku 
povijest 16/1983., str. 45-96. 


239. ĐORĐE PETRANOVIĆ, episkop, (Šibenik 1820. — Kotor, 1906.). Brat 
je poznatog Božidara. U Beču je, gdje je nadzirao tiskanje crkvenih knjiga, 
upoznao Vuka Karadžića. Uređivao je Magazin srpsko-dalmatinski (1863.- 
1872.). Od 1871. episkop u Kotoru, gdje je i umro 1906. Tiskao je nekoliko 
djela crkveno-povijesne tematike (kao Pobožna razmišljanja, Povijest mana- 
stira Dragovića i dr.) 

Izvor Livaković, str. 378. 

240. VELJKO PETRANOVIĆ, košarkaš, reprezentativac, krilni centar. Iz Dr- 
niša. Košarku počeo igrati u DOŠK-u, zatim u KK Zadar te kasnije u KK Ko- 
vinotehna (Savinjska Polzela). U Sloveniji je igrao i u još nekim klubovima. 
Nastupao za košarkašku reprezentaciju Jugoslavije na svjetskom prvenstvu u 
Madridu 1986. (bronca). 


241. Fra FILIP PILIĆ, profesor i vojni kapelan. (Brištani 1703. — Šibenik 1772.). 
Profesor filozofije i teologije. Kapelan hrvatskih jedinica u Mletačkoj vojsci 


na talijanskom tlu. Bio kandidat za skradinskog biskupa, ali nije izabran. 

Vidi: Sime Pilić u knjizi OKO KRKE, Split, 2016., str. 163-176. 

242. Mr. se. DAMIR PILIĆ, psiholog, novinar i književnik. Rođen u Šibeniku 6. 9. 
1969. Otac Šime iz Brištana, Drniš, a majka Nevenka Suman iz Razvođa (Promi- 
na), Drniš. Damir je do 1974. živio u Drnišu, a zatim te godine prelazi u Split gdje 
je preselio s roditeljima. U Splitu završava osnovnu školu i MIOC (bivša gimna- 
zija). Diplomirao psihologiju na Filozofskom fakultetu u Zagrebu i novinarstvo 
na Fakultetu političkih znanosti u Zagrebu. Kao student dobio Rektorovu nagra- 
du Sveučilišta u Zagrebu za istraživački rad na temu Agresivnosti srednjoškolske 
omladine. Završio poslijediplomski studij za znanstveno usavršavanje iz psiho- 

logije na Filozofskom fakultetu u Zagrebu gdje je i magistrirao. Objavio znan- 
stvenu monografiju Samoubojstva: oproštajna pisma, Zagreb 1998.; u suautor- 
stvu sa Draženom Lalićem objavio socio-psihološku studiju o mladim splitskim 
delikventima Na mladima svijet zastaje, Zagreb: Jesenski i Turk 2001. a s Edom 
Vujević i književno-znanstvenu studiju o splitskim, apstinentima i bivšim ovisni- 
cima o heroinu Dedal na iglama, Split 2005.; u knjizi Torcida: pogled iznutra, u 
drugom proširenom izdanju, surađivao s autorom Draženom Lalićem i napisao 
nekoliko poglavlja te knjige (kao npr. Usporedba ponašanja pripadnika Torcide 
1989.-1991. i 2000., Torcida u sezoni 2009./2010., te zajedno s Lalićem Torcida u 
razdoblju 1994-2010.), Zagreb: Profil 2011. U kolovozu 2016. objavljena mu je 
knjiga Marx nije mrtav u izdanju Arkzina, Zagreb. Objavljivao i objavljuje i knji- 
ževne radove. Priče objavljivao u ,,Arkzinu“, „Godinama“ i „Novoj Istri“. Roman 
Đavo prvo pojede svoju majku objavljen je u dva izdanja, prvo u Zagrebu 2001., 
a drugo u Mostaru 2004. Za ovaj roman još u rukopisu dobio je treću nagradu 
na Arkzinovom natječaju za najbolje prozno djelo s područja bivše Jugoslavije. 
Godine 2014. izišao mu je roman Spliting, Zagreb: Durieux (koji je nominiran za 
nagradu), a 2018. roman Kao da je sve normalno, Zagreb: Sandorf. 

Od 1994. do 2001. radi kao reporter Feral Tribunea, a od 2001. kao repor- 
ter i politički komentator te kolumnist, potom analitičar i komentator međuna- 
rodnih odnosa u Slobodnoj Dalmaciji. Sredinom devedesetih godina neko vri- 
jeme je radio kao profesor u srednjoj Turističko-ugostiteljskoj školi u Zagrebu 
gdje je predavao Poslovnu psihologiju. Godine 1997. bio na studijskom bo- 
ravku u Institute for war i Peace Report u Londonu. U razdoblju od 1999. do 
2001. u Mostaru je surađivao na projektu ,,Podijeljeni gradovi: rekonstrukcija 
socijalne zajednice“ koji je provodio Odjel za psihologiju Sveučilišta Berke- 
ley (SAD). Objavio više od tri tisuće novinskih članaka, reportaža, intervjua, 
eseja, feljtona i komentara u više domaćih i stranih listova: Vjesnik, Slobodna 
Dalmacija, Feral Tribune, Novi list, Star(t) nove generacije, War-Piece Re- 
port (London) Ost-West Gegen informationen (Beč) itd. Objavljivao putopise 
u SD iz Europe i svijeta (Sibir, Tibet, Bliski Istok, Balkan, Vijetnam, Kuba...) 
Dobio godišnju nagradu za novinarstvo ,,Miljenko Smoje“ 2010. godine. U 
ožujku 2015. dobio novinarsku stipendiju „Balkan Fellowship for Journalistic 
Experience“. Živi i radi u Splitu. 

Zastupljen u Leksikonu novinarstva, str. 601.; Bilješke o autoru u njegovim knjigama 

243. JOSIP PILIĆ, pjesnik i autor udžbenika. Rođen u Brištanima, Miljevci, 
Drniš, 10.12. 1947. Sin Frane i Marije Pilić, rođ. Perišić (oboje iz Brištana). 
Osnovnu školu završio u Brištanima i Drinovcima (Miljevci), a ekonomsku 
školu u Drnišu (1966.). Krajem šezdesetih i početkom sedamdesetih godina 
bio član Predsjedništva Općinske konferencije SOH Drniš i komandant ORB 

„Mladost Krke“ na ORA „Sava “70“. Diplomirao na Pedagoškoj akademiji u 
Zadru hrvatski jezik s književnošću i na Filozofskom fakultetu u Zagrebu hr- 
vatski jezik s književnošću i pedagogiju. Nekoliko godina radio kao nastavnik 
u Osnovnoj školi Drinovci, potom u Zagrebu kao referent u međunarodnoj 
špediciji, odgojitelj u srednjoškolskom domu, profesor u strukovnoj školi, a 
potom kao profesor hrvatskog jezika i književnosti u III. gimnaziji u Zagre- 
bu. Bio je i lektor u Večernjem listu (honorarno), te neko vrijeme zamjenik 
glavnog urednika časopisa Nastavni vjesnik (Zagreb). Objavio više desetaka 
članaka, kritika, prikaza, recenzija i pjesama u novinama, listovima za djecu 
te na radiju i televiziji. Suautor je udžbenika i priručnika Hrvatski jezik za TV. 
razred gimnazije te udžbenika i priručnika Hrvatski jezik, jezično izražavanje 
i književnost za IV. razred četverogodišnjih strukovnih škola. Bio je višegodiš- 
nji urednik školskog lista Mi mladi III. Gimnazije u Zagrebu, dopredsjednik 
Društva srednjoškolskih profesora RH. Piše poeziju, pretežno za djecu. Stiho- 
ve objavljivao u Modroj lasti, Radosti, Smibu i Večernjem listu, aneke od njih 
mogli smo čuti na radiju i televiziji. Objavio dvije zbirke pjesama za djecu: 
Pjesme iz hladovine u izdanju Školskih novina, biblioteka Prosvjetni radnici 
pisci, Zagreb 1994. i zbirku pjesama Trickalice, AGM Zagreb 2001., te knjigu 
priča za djecu i omladinu Pokraj dviju rijeka (2017.), Slobodna Dalmacija, 
Split. Pokraj dviju rijeka predstavlja zbirku devet kratkih priča čiji je sadržaj 
vezan za miljevački prostor između Krke i Čikole. Tematika je ovdje zasno- 


vana na motivima koje je autor doživio u vrijeme odrastanja u svom zavičaju. 
Izvor: Bilješka o piscu u knjizi J. Pilić, Pokraj dviju rijeka, str.,85; Osobna dokumentacija autora 


244. MARKO PILIĆ, španjolski borac, rođen 1900. g. u Brištanima (Drniš, 
Šibenik). Roditelji: Nikola i Ana Pilić (rođ. Bubalo iz Širitovaca). Rudar. Špa- 
njolski borac. Borac u Internacionalnoj brigadi. Došao u Španjolsku 22. 12. 
1936. iz Belgije. Umro 11. veljače 1963. u tadašnjoj Vojnoj bolnici u Splitu 
(danas bolnica Križine). Sahranjen na groblju kod Imena Isusova u Drinovci- 
ma (Miljevci, Drniš). 

Izvor: Lešnik, August, „Nuestros Espanoles“: Donesek k vlogi jugoslovanskih/slovenskih 

prostovoljcev v španski državljanski vojni 1936.-1939., Prispevki za novejšo zgodovino, 1-2/2010., 

str. 67-108.; Zbornik Spanija 1936.-1939., peti tom, VIZ Beograd 1971.; Yuinterbrigade.net/ 

spisak_spanskih-boraca/; Umro španski borac Marko Pilić, Šibenski list, 27. 2. 1963., str. 2 


245. NIKOLA PILIĆ, tenisač, trener, izbornik. Rođen u Splitu, 27. 8. 1939. 
Otac Krsto, rođen u Brištanima od oca Nikole i majke Ane (rođ. Bubalo) 
iz Širitovaca. Trostruki prvak u tenisu Jugoslavije. Finalist Roland Garossa 
1973. Nastupao je za tenisku reprezentaciju Jugoslavije — u razdoblju 1961.- 
1977.godine — više od 60 puta. Od 1973. prelazi u profesionalce. Zajedno s 
P. Barthesom u igri parova, osvojio je 1970.g. međunarodno prvenstvo SAD. 

S Borom Jovanovićem u paru igrao je u finalu Wimbledona 1962. Bio je član 
tima koji je pobijedio za pehar kralja Gustava 1963. U svojoj teniskoj karijeri 
ukupno je osvojio 21 turnir. Postaje trener 1982. godine. S reprezentacijom 
Njemačke, čiji je bio izbornik, osvojio je Davisov kup 1988.; 1989. i 1993. S 
reprezentacijom Hrvatske, čiji je također bio izbornik, takav je uspjeh posti- 
gao 2005. Također je bio trener Gorana Ivaniševića, Borisa Beckera i Micha- 


ela Sticha. Zadnjih godina živi u Munchenu, odnosno u Opatiji. 


246. Dr. sc. ŠIME PILIĆ, sociolog, red. profesor. Rođen 25.1.1948., Brištani, Dr- 
niš. Osnovnu školu završio u Brištanima i Drinovcima. Srednju školu završio 
u Drnišu. Diplomirao na Pedagoškoj akademiji i na Filozofskom fakultetu u 
Zadru, paralelno studirao i na Ekonomskom fakultetu. Magistrirao pravo i dok- 
torirao sociologiju. Obnašao različite političke i društvene funkcije na razini 
Dalmacije i Hrvatske. Od 1983./84. predaje na nastavničkim učilištima Sveuči- 
lišta u Splitu. Jedan je od trojice utemeljitelja Filozofskog fakulteta Sveučilišta 
u Splitu. Objavio više od 120 znanstvenih i stručnih radova u znanstvenim časo- 
pisima, zbornicima i poglavlja u knjigama. Među njima: poglavlje u knjizi Tea- 
cher Education the Euro-Mediterranean Region /ur. Ronald, G. Sultana), New 
York, Washington, Baltimore, Bern, Frankfurt, Vienna, Oxford: Peter Lang Pu- 
blishing, 2002. i knjige: Knjiga o nastavnicima, 2008.; Obrazovanje u kontekstu 
tranzicije: prilozi sociologiji obrazovanja, /ur./. 2008. i Oko Krke: sociološke 
studije i rasprave, 2016. Pored toga objavio gotovo stotinjak tekstova u dnev- 
nim i tjednim novinama. Bio je predsjednik Savjeta časopisa „Mogućnosti“, 
član uredništva časopisa „Pogledi“ te 10 godina glavni urednik časopisa ,,Škol- 
ski vjesnik“, kojega je uveo u međunarodne baze. Na svom projektu Titius: 
Porječje Krke — baština i sociokulturni razvoj pokrenuo je znanstveni časopis 
Godišnjak Titius, 2008. godine, koji izlazi i danas i čiji je glavni urednik. 

Dobitnik je nagrada i priznanja za svoj rad među kojima: Vagrade za zna- 
nost Grada Splita 1984., Priznanja za doprinos međunarodnom znanstvenom 
skupu „Society and Technology“ povodom 15-te godišnjice toga skupa (2008.) 
i prestižne Nagrade za znanost „Kruno Prijatelj“ koju dodjeljuje „Slobodna 
Dalmacija“ (2006.). Godine 2014. dodijeljena mu je Plaketa za izuzetan do- 
prinos razvoju Sveučilišta u Splitu, a 2015. dobitnik je Vagrade za znanost za 
životno djelo ,, Frane Bulić“. Povodom 10-te godišnjice Filozofskog fakul- 
teta, 2015. dobiva Priznanje zaslužnom za osnivanje Filozofskog fakulteta 
u Splitu. Prilikom umirovljenja, 1. 10. 2016. u statusu redovitog profesora 
sociologije uručena mu je Zahvalnica za dugogodišnji predani i uspješni rad 
na fakultetu i doprinosu za njegov razvoja. 

Kratki životopis objavljen u knjizi Šime Pilić, OKO KRKE, Književni krug Split 2016., 

str. 361-363., te u knjizi Ivan Tarle (u pripremi za tisak) Poznati Drnišani. 

247. TOMISLAV PILIĆ, dipl. oec., nogometni reprezentativac. Rođen u Za- 


grebu, 13. 11. 1975. Otac Jere iz Brištana, Drniš, a majka Zdenka iz Kaočina, 
Drniš — nastanjeni u Zagrebu. Osnovnu školu pohađao i završio (1982.-1990.) 
a gimnaziju (1990.-1994.) u Zagrebu. Diplomirao na Ekonomskom fakultetu 
u Zagrebu, smjer marketing 2000. godine. 

U sportskoj karijeri igrao za NK Prečko (1986.-1990.) 1 za Dinamo (1990.- 
1998.). Nastupao za juniorsku reprezentaciju Hrvatske. U službenim nastupi- 
ma kvalifikacija za Europsko prvenstvo Malta — Hrvatska (0:4) — postigao gol, 
a na utakmici San Marino (0:8) postigao dva gola. Također je na tim kvalifi- 
kacijama nastupao na obje utakmice protiv Francuske itd. 

Radni odnos: nogometaš NK Croatia/Dinamo od kolovoza 1994. do velja- 
če 1998.; analitičar u tvrtki Pricewa terhousecoopers za reviziju i konzalting 
d.o. od rujna 2001. do rujna 2003.; direktor marketinga i komercijale u tvrtki 
»Končar“ — trgovina i zastupstva, listopad 2003. — prosinac 2004. Potom di- 
rektor za komercijalne i financijske poslove u „Končar“ — kućanski aparati do 
danas i danas. Usavršava svoja profesionalna znanja na raznim seminarima 
(od procjene vrijednosti poduzeća — ili financijskog poslovanja do proizvoda u 
poslovanju s inozemstvom i osnova poslovnog upravljanja). Vlada engleskim 
i njemačkim. Zajedno sa suprugom Dariom ima dva sina. 


248. ZORAN PILIĆ, književnik. Rođen u Zagrebu 1966. gdje i danas živi. Sin Boška 


Pilića iz Brištana (Miljevci, Drniš). Objavio više romana. Živi i radi u Zagrebu. 
Njegove su knjige: Doggiestyle (zbirka priča), Zagreb: Konzor 2007.; Krimskra- 
us (roman), Zagreb: Profil 2009.; Đavli od papira (roman), Zagreb: Profil, 2011.; 
Dendermonde (pjesme), nakladnik Sandorf, Zagreb 2013.; Nema slonova u Meksi- 
ku (kratke priče), Zagreb: Fraktura, 2014. Dobio Europsku nagradu za književnost. 


249. MILKA PLANINC, predsjednica CK SKH i SIV-a (Vlade) SFRJ, rođ. Ma- 


104 


lada (Žitnić, Drniš 21.11.1924. — Zagreb, 7. 10. 2010.). I otac Nikola i majka 
Stana rođ. Kašić, oboje iz Žitnića. Kada je imala nešto više od 6 mjeseci rodi- 
teljije — koji su se bavili stočarstvom i ratarstvom — u kolijevci na konju vode 
u Bosnu kamo su išli s ovcama na ljetnu ispašu u planine. Njena obitelj pre- 
seljava u Drniš, gdje drže gostionicu. Potom obitelj seli u Split (1930.godine) 
odakle dolazi u Žitnić za školskih ferija. Milka Malada stanuje u Splitu sve 
do 1947. izuzev sudjelovanja u NOB-u i vojsci (1943.-1946.). Osnovnu školu 
završila u Splitu, na Lučcu. Majka joj je umrla kada je Milka imala 10 godina, 
a potom i otac biva kažnjen zatvorom zbog uvrede kralja. 

Pohađala Obrtnu školu također u Splitu. Nastupala u mješovitom zboru 
Tehničke i obrtničke škole u Splitu pod ravnanjem maestra Josipa Hatze. Član 
SKOJ-a od jeseni 1941. od kada je sudionica NOP-a. 

Nakon pada Italije (rujna 1943.) odlazi u partizane (preko Mosora u Krilo Je- 
senice pa na Hvar). Bila je borac Hvarsko-viškog partizanskog odreda. Primlje- 
na u KPH/KPJ na Hvaru 1943.godine. (Primio je nju i još šestero drugih major 
Benko Matulić, poslije rata admiral RM i član CK SKH sedamdesetih godina.). 

S Hvarsko-viškim partizanskim odredom prelazi na Vis, a odred je uklju- 
čen u 11. dalmatinsku brigadu. Po dolasku na Vis obolijeva te je prebačena 
čuvenim brodom ,,Bakar“ u savezničku, tj. englesku bolnicu u Italiju (u Grumi 
i Gravini). Nakon oporavka vraća se na Vis i odmah s 11. brigadom i komplet- 
nom 26. divizijom u jesen 1944.godine polazi u oslobodilačke akcije na otoke, 
potom preko Pelješca, Neuma... sudjeluje u oslobađanju Mostara, Splita, Bi- 
haća, Drniša, Knina, Gospića, Rijeke, otoka Krka i naposljetku Trsta. Zajedno 
s brigadom, odnosno svojom četom za vezu, čiji je komesar, napušta Trst i 
preko Vršiča stiže u Kranjsku goru. 

Potom je premještena u Štab 2. tenkovske divizije gdje je postavljena za 
šefa Odjela za vezu. S Odjelom i štabom odlazi u Skopje. Demobilizirana je iz 
vojske 1946.godine kao poručnik. U to vrijeme njena obitelj boravi u Žitniću. 
Zapošljava se, kao referent, u Kotarskom narodnom odboru Drniš gdje radi oko 
pola godine. Zatim s obitelji (otac, braća i sestre) ponovo seli u Split. Godine 
1947. iz Splita Milka odlazi u Zagreb. Zapošljava se u ,,Elektri“ potom u ,,Da- 
lekovodu“. Postaje član Biroa Općinskog komiteta KPH Trešnjevka (rukovo- 
dilac Agitpropa) 1949.godine. Poslije 1 sekretar toga Općinskog komiteta, pa 
predsjednica Narodnog odbora općine Trešnjevka. Ukupno je 12 godina radila 
na Trešnjevci za koju ona smatra da je bila njena ,,velika životna i radna škola“. 

Vjenčava se sa Zvonkom Planincem s kojim u braku ima dvoje djece. Završila 
je Visoku upravnu školu (diplomski rad: „Samoupravljanje u općini Trešnjevka“). 

Poslije Trešnjevke neko je vrijeme načelnik Odjela za prosvjetu i kulturu u 
Gradskoj skupštini Zagreba. Potom je organizacijski sekretar Gradskog komiteta 
SKH Zagreba. Sljedeća dužnost je republički sekretar za školstvo i obrazovanje 
Hrvatske (1963.-1965.). Iza toga je predsjednica Odbora za prosvjetu, nauku i 
kulturu Republičkog vijeća Sabora SRH (1965.-1967.) i naposljetku predsjednica 
Republičkog vijeća Sabora SRH (1967.-1969.) odakle odlazi u Izvršni komitet 
CK SKH. Član je Izvršnog komiteta Centralnog komiteta Saveza komunista Hr- 
vatske od 1969.godine. Ustvari je od 50-tih godina članica CK SKH, a od 70-tih 
godina i CK SKJ. Poslije 21. sjednice Predsjedništva SKJ i ostavke Savke Dapče- 
vić Kučar izabrana je za predsjednicu CK SKH, odnosno Predsjedništva CK SKH 
gdje ostaje 10 godina. U svibnju 1982. godine birana je za predsjednicu Saveznog 
izvršnog vijeća Jugoslavije (Vlada Jugoslavije). Na toj dužnosti ostaje do svibnja 
1986., kada odlazi u mirovinu. Bila je prva žena predsjednica vlade u nekoj soci- 
jalističkoj zemlji, druga uopće u Europi (Jakovina, 2011.). 

250. Fra LUJO PLEPEL, pisac i sakupljač narodne baštine (Kaštel Sućurac, 21. 


D. 


5. 1881. — Šibenik, 24. 11. 1948.), župnik u Promini (1921.-1926.). Sakupljač 
narodnih umotvorina i pisac. Bio je župnik još u župama Prugovo, Kijevo i, na- 
posljetku, u župi Gradac (Petrovo polje kod Drniša). Jedan je od potpisnika ,,Bite- 
lićke rezolucije“ iz svibnja 1919. Plepel je prikupljao i zapisivao narodne običaje, 
poslovice i izreke. Objavio je knjige: Dalmatinske narodne pobožne pjesme i le- 
gende (1930.); te dvije knjige pripovijedaka Dalmatinke (1925.), Zagorke (1931.). 
Njegove zbirke zagonetaka koje su ostale u rukopisu na svijet je iznio J. Šetka 
u radu Rukopisne zbirke zagonetaka. Prilog proučavanju narodnog blaga, Kačić 
X/1978., str. 281-288. A spominje ga na pet-šest mjesta i Maja Bošković-Stuli u 
djelu Usmena književnost, i u knjizi M. Bošković-Stuli i D. Zečević, Usmena i 
pučka književnost, Zagreb 1978. Plepel je pisao i pripovijetke iz seoskog života, a 
„napisane su laganim stilom i čistim jezikom“ (Soldo, 1985., str. 304); 

Zečević, Pučke pripovijetke i folkloristička zapažanja fra Luje Plepela, Kačić, 
18/1986., str. 123-135. 


251. PERO PLETIKOSA, novinar i političar. Rođen 18. 5. 1935., (Crnac, Ora- 


hovica). Njegovi preci su iz Brištana (Miljevci, Drniš). Gimnaziju i Pravni 
fakultet završio u Zagrebu. Od 1957. do 1959. radio kao profesionalni član 
Predsjedništva CK Narodne omladine Hrvatske, a od 1960. do 1962. kao se- 
kretar toga Predsjedništva. Član Glavnog štaba omladinskih radnih brigada na 
izgradnji auto-puta Bratstvo-jedinstvo. Od početka travnja 1962. do potkraj 
rujna iste godine radi kao novinar u Vjesniku, potom odlazi na odsluženje 
vojnog roka. Po povratku iz JNA radi u Gradskom komitetu SKH Zagreb 
i u Glavnom odboru SSRNH kao politički radnik, te od 1966. do 1972. u 
Općinskom komitetu SKH Centar Zagreb prvo kao zamjenik sekretara, a za- 
tim kao sekretar. Iza toga član je Sekretarijata u Gradskom komitetu SKH 
Zagreb do 1975. Bio je glavni i odgovorni urednik ,,Poleta“ i časopisa Kul- 
turni radnik. Od početka 4. mjeseca 1975. do kraja 7. mj. 1983. bio je glavni 
i odgovorni urednik dnevnog lista ,,Vjesnik“. U Vjesniku ostaje do sredine 
listopada 1984. kada odlazi u Republički komitet za informiranje na dužnost 
zamjenika predsjednika gdje ostaje do 1986. Zatim je predsjednik Komisije 
Izvršnog vijeća Sabora SRH za odnose s vjerskim zajednicama. Jednu sezonu 
1967/68. obavljao je dužnost direktora kazališta ,, Komedija“. Objavljivao je 
brojne članke o političkim i društvenim zbivanjima, a imao je 1 stalnu rubriku 
Zapisi u ,Nedjeljnom vjesniku“. Od ostalih funkcija bio je član CK Narodne 
obladine Jugoslavije, član CK SKH, delegat u Društveno-političkom vijeću 
Sabora SRH i dr. Nagrađivan i odlikovan: dobitnik je Zlatne plakete Vjesnika 
(1985.) i Ordena rada sa zlatnim vijencem, te drugih priznanja i odlikovanja. 


Izvor: Leksikon novinarstva, str. 607., i Vjesnikov leksikon 1990., str. 358-359. 

252. STIPE PLETIKOSA, golman Hajduka i reprezentacije Hrvatske. Rođen u 
Splitu 8. 1. 1979. Njegov otac Frane (sin Stipe i majke Marije rođ. Grabić), 
došao u Split iz Brištana, Miljevci, Drniš, kao 15-godišnjak gdje je završio 
pekarski zanat i kasnije radio kao pekar. Majka Mila potječe iz Imotske kra- 
jine. Počeo igrati u Hajduku gdje je nastupao 1998.-2003. Bio u timu koji je 
2001. osvojio prvenstvo Hrvatske, te 2000. i 2003. Kup Hrvatske. Večernji 
list 2002.godine proglasio je Pletikosu najboljim igračem Hrvatske. Od 2003. 
nastupa za Šahtar (iz Donecka, Ukrajina). Godine 2005. vraća se u Hajduk. 
U ožujku 2007. prelazi u Spartak (Moskva) s ugovorom do 2012.godine, koji 
ga krajem kolovoza 2010. posuđuje klubu Tottenham Hotspur (Engleska) na 
godinu dana. Potom u 8. mjesecu 2011. prelazi u Rostov (Rusija) gdje ostaje 
do sredine 2015. Potkraj iste godine prelazi u Deportivo (Španjolska) gdje po- 
sljednju utakmicu igra protiv Reala iz Madrida. Za nogometnu reprezentaciju 
Hrvatske prvi put igra protiv Danske 1999. Za reprezentaciju Hrvatske na- 
stupio je 114 puta, s kojom je nastupao i na svjetskom prvenstvu u nogometu 
2002. U najnovije vrijeme TV sportski komentator. 

Vidi rad Grabovca u Zborniku Miljevci. 


253. Dr. sc. ZORAN POKROVAC, red. prof. u trajnom zvanju. Rođen 28. 4. 1955. 
u Kninu. Otac Mile iz Puljana (Promina, Drniš). U Kninu je završio osnovnu 
školu i potom 1974. maturirao u gimnaziji s odličnim uspjehom. Iste godine 
upisuje studij prava na Pravnom fakultetu Sveučilišta u Splitu. Na III. i IV. go- 
dini studija obavlja dužnost demonstratora. Objavljuje od II. godine studija. Na 
IV. godini studija postaje član Grupe za teoriju prava pri SANU 1 član redakcije 
Zbornika radova Pravnog fakulteta u Splitu. Dobitnik je nagrade za najbolje 
studente Pravnoga fakulteta i nagrade Rektora za najbolje studente Sveučilišta 
u Splitu. Nakon diplomiranja upisuje poslijediplomski studij, pravnoteorijski 
smjer, na Pravnom fakultetu u Beogradu. Doktorirao na Pravnom fakultetu u 
Splitu obranivši 14. 7. 1995. doktorsku disertaciju: „Hermann Ulrich Kanto- 
rowicz i slobodnopravni pokret“ (mentor prof. dr. sc. Nikola Visković). Od 1. 3. 
1979. do 31. 1. 1980. radio je kao stručni suradnik na istraživačko-analitičkim 
poslovima u Marksističkom centru Konferencije SKH Zajednice općina Split. 
U siječnju 1980. izabran za asistenta na Pravnom fakultetu u Splitu, a za pred- 
met Uvod u pravne nauke (sada Teorija prava i države), godine1996. biran za 
docenta, 2002. za izvanrednog profesora i 2008. za redovitog profesora, od kada 
je pročelnik Katedre za teoriju prava i države. Od 1980. izvodi vježbe iz Uvoda 
u pravne nauke, odnosno Teorije prava i države, a od 1996. sudjeluje u izvo- 
đenju cjelokupnog nastavnog programa iz kolegija Teorija prava i države. Od 
1987. registriran u u Registru znanstvenih radnika Hrvatske odnosno Upisniku 
znanstvenika (matični broj: 075176). Od 1. 10. 2006. do 30. 9. 2013. bio je su- 

voditelj međunarodnoga znanstenoga projekta ,,Rechtskulturen des modernen 
Osteuropa. Traditionen und Transfers/legal Cultures of Modern Eastern Europe. 
Tradition and Transfers“ u Mac-Planck-Institut fur europaische Rechtsgeschi- 
chte (Frankfurt na Majni). Bio voditelj longitudinalnog istraživanja ,,Sudački 
stavovi o sudačkoj i sudskoj neovisnosti u uvjetima posttotalitarne obnove sud- 
stva“. Sudjelovao i sudjeluje u radu na više domaćih i međunarodnih projekata. 

Od 1994. do 2016. član-osnivač Hrvatskog pravnog centra u Zagrebu i član 
njegove Komisije za istraživanja. Redoviti član Akademije pravnih znanosti Hr- 
vatske (Zagreb, 2/2004.) i član-osnivač Hrvatske udruge za pravnu i socijalnu 
filozofiju te teoriju prava i države (2007.-) čiji je predsjednik od 2011. godine. 
Od 1997. član Deutsch-Kroatischen-Juristenvereinigung e. V. (Frankfurt/m), a 
od 1998. do 2004. njegov potpredsjednik. Bio je i član Savjeta Centra za nje- 
mačko, hrvatsko, europsko i komparativno pravo (Split/Berlin) i član uredništva 
Croatian Critical Law Review. Od 1994. do 1998. stalni suradnik (tzv. izvjesti- 
lac) za hrvatsko pravo njemačkog časopisa za istočnoeuropsko pravo i pravnu 
komparativistiku Recht in ost und West (Berlin), od 1998. do 2004. časopisa 
Osteuropa-Recht (Koln). Godine 1996.-1998. surađivao i u časopisu VWD-Su- 
dosteuropa (ranije VWD-Mittel-und Osteuropa). Od 1997. godine (su)organizi- 
rao i (su)vodio trinaest njemačko-hrvatskih pravničkih znanstvenih simpozija. 
Godine 2007. organizirao i vodio međunarodni znanstveni skup Coexistence 
and Conflict: The Legal Systems of South-Eastern Europe in the 19th and 20th 
Centuries u Frankfurtu na Majni. Bio gost profesor i istraživač stipendist na 
više fakulteta i instituta u Njemačkoj i Austriji. Objavio iz teorije prava, države i 
politike šest znanstvenih knjiga, dvije znanstvene monografije u zbornicima ra- 
dova s međunarodnih znanstvenih skupova, četrdesetak znanstvenih radova (ne 
računajući članke integrirane u doktorat), četiri tematska broja odnosno bloka 
znanstvenih časopisa, jedan znanstveni reader, tridesetak znanstvenih populari- 
zacijskih radova i stotinjak stručnih radova (ne računajući recenzije i prikaze), 
te sedamdesetak publicističkih radova i znanstvenih prijevoda u domaćim i stra- 
nim časopisima na hrvatskom, njemačkom, engleskom i slovenskom. Napisao i 
šest članaka iz teorije prava za Hrvatsku enciklopediju. 

Aktivno se služi engleskim i njemačkim, te pasivno bugaskim, francuskim, 
makedonskim i slovenskim jezikom. Sudski je tumač za njemački jezik. Ože- 
njen, otac dviju kćeri. 


254. RUDOLF PRIMORAC, narodni heroj, general-pukovnik, sin Antuna, rođen 
15. 4. 1904. u Sutomoru, Bar.Osnovnu školu završio u Drnišu, a šest razreda gi- 
mnazije u Šibeniku. Godine 1925. završio vojnu akademiju. Poslije sloma vojske 
Kraljevine Jugoslavije bio je konfiniran na Rijeci, ali su ga Talijani pustili. Zatim 
dolazi u Split (gdje se nalazi sa suprugom Ružicom). Oboje rade za NOP u Splitu. 

Njegova supruga kao poznavalac više stranih jezika i stenografije, stenografirala 
je značajne informacije iz radio vijesti. Potom ih je prepisivala za list ,,Naš izvje- 
štaj“. Taj će list 1943. prerasti u Slobodnu Dalmaciju. Rudolf Primorac, djelujući 
u Splitu među oficirima stare jugoslavenske vojske, suzbijao je utjecaj četnika 
i obavljao obavještajne poslove za NOP. Major Jugoslavenske kraljevske voj- 
ske. Pristupio partizanima i došao iz Splita na Dinaru u Štab IV. operativne zone 
(1942.). U listopadu 1942. primljen u KPJ. Načelnik Štaba Prve dalmatinske bri- 
gade od 5. 11. 1942. Potkraj 1942. sa Vještić-gore odlazi u Donji Lapac u oficirsku 
školu Glavnog štaba NOV Hrvatske. Potkraj 1943. imenovan za načelnika Štaba 
Treće udarne divizije NOVJ, nakon što je prethodno na Sutjesci poginuo njen 
dotadašnji komandant Sava Kovačević. Neko je vrijeme načelnik Štaba Drugog 
udarnog korpusa na kojem mjestu ostaje do srpnja 1944. Rudolf Primorac — Rudi 
1944. poslan je na nove zadatke u Srbiju gdje ide avionom iz Barija. Zajedno s 
Kočom Popovićem rukovodi operacijama u Srbiji, gdje postaje načelnik Glavnog 
Štaba NOV i PO Srbije, do pred oslobođenje Beograda. U prosincu 1944. postav- 
ljen za pomoćnika načelnika VŠ NOV i PO Jugoslavije. Potkraj rata, kao šef vojne 
misije, odlazi u Moskvu. Potom postaje komandant svih graničnih jedinica u Ju- 
goslaviji. Umirovljen je u dobi od 55 godina 1960. godine kao general-pukovnik. 
Narodni heroj (proglašen 27. 11. 1953.). Početkom osamdesetih godina Rudolfu 
Primorcu podignuta je bista u Drnišu, ali je 1990. maknuta kao i bista Božidara 
Adžije i drugih. Umro 13.1. 1979. godine. 


255. Dr. sc. BRANKA PRPA, povjesničarka. Rođena 5. 4. 1953. u Splitu. Otac 
Josip iz Siverića, a majka Caktaš iz Splita. Osnovnu školu i gimnaziju (1972.) 
završila u Splitu. Diplomirala (temom ,,Srbi u Dalmaciji“) povijest na Filozof- 
skom fakultetu Univerziteta u Beogradu. 

Mentor joj je bio prof. Vasilije Krestić. Za taj diplomski rad dobila je Ok- 
tobarsku nagradu grada Beograda. Magistrirala temom ,,Srbsko-dalmatinski 
magazin, preporodne ideje Srba u Dalmaciji 1836. — 1848.“, a doktorirala 
(1996.) tezom „Jugoslavija kao moderna država u viđenjima srpskih intelek- 
tualaca 1918.-1929.godine“ . Mentor za doktorat bio je prof. Andrej Mitrović. 
Njen suprug Slavko Ćuruvija je ubijen. O tome Branka Prpa kaže: „Zoran 
(Đinđić), predsjednik Vlade Srbije — (op.p.) je iz Valjeva zvao na mobilni 
Slavka dok je on ležao mrtav pred našom kućom. Slavko me je držao za ruku, 
u njega su ispalili 17 metaka, pucali su s leđa...“. (Iz intervjua s dr. B. Prpa, 
direktorom Istorijskog arhiva Beograda, Vreme, 20. 1. 2005.). 

Od 10. mjeseca 2008. Prpa je član Međunarodnog panela eksperata u okvi- 
Tu organizacije Arkadija, svjetskog programa za spas ugrožene arhivske građe. 
(Međunarodni panel ima sjedište u Londonu i broji samo 6 članova). Doktorira- 
la također na FF u Beogradu. Bila je zaposlena u Institutu za istoriju radničkog 

pokreta (danas Institut za noviju istoriju Srbije - INIS) od 1986. Poslije 2002. 
— 2009. direktorica Istorijskog arhiva Beograd, a 2010. vratila se ponovo u INIS. 
Objavila je niz studija i članaka, priredila više zbornika, te objavila monografiju 
Srpsko-dalmatinski magazin. Njen znanstveni interes je istraživanje povijesti 
20.stoljeća, srpskih intelektualaca, povijesti jugoslavenskih državnih ideja... 


256. MILE PRPA, pjesnik i slikar. Rođen u Siveriću 2. 8. 1944. Objavio zbirku 
Sonetna rapsodija. Ivica Percl uglazbio je njegovu pjesmu Hrvatski izlog. Sli- 


ke su mu pretežno ulja na staklu, a njegov opus broji više stotina slika. 
Izvor: Kristina Repar, Stihozbirka, Hrvatsko slovo od 11. 11. 2011., str. 23; 
Portal Hrvatskog kulturnog vijeća. 


257. IVICA PULIĆ, rođ. 1946. u Karalićima, Miljevci, Drniš. Osnovnu školu 
završio u Širitovcima i Drinovcima. Srednju elektrotehničku u Splitu, gdje 
je i studirao na FESB-u. Direktor pogona ,,R. Končara“ u Splitu, zatim član 
Poglavarstva Grada Splita (na listi HSLS). Potom (i danas) vlasnik dvaju po- 
duzeća u Splitu (Piel i Tehnoplast). 


258. Dr. sc. IVICA PULJAK, profesor, fizičar. Rođen u Splitu 27. 8. 1969. Njegova 
majka Manda/Danica rođena Vlaić, kćer Ante je iz Kaočina, Miljevci, Drniš, gdje je 
i rođena. (Obiteljski nadimak te obitelji je Turković(1). Osnovnu i srednju tehničku 
školu završio je u Splitu (1988.). Diplomirao elektrotehniku na FESB-u u Splitu 
(1994.). God. 1997. magistrirao iz fizike na PMF u Zagrebu, a 2000. doktorirao 
fiziku na Sveučilištu Pierre i Marie Curie u Parizu. Od 1994. stalno radi na FESB-u. 
Danas u statusu red. prof. fizike na FESB-u u Splitu. Član je CMS i MAGIC ko- 
laboracija. Područje njegova znanstvenog interesa je istraživanje fizike Higgsovog 
bozona i astročestitna fizika. Objavio nekoliko stotina radova. Dobitnik je Ordena 
Danice hrvatske s likom Ruđera Boškovića za zasluge za znanost, zatim Državne 
nagrade za znanost; Nagrade za znanost Sveučilišta u Splitu i Nagrade Slobodne 
Dalmacije. Član je Predsjedništva Stranke Pametno; tajnik Stranke, Split. 


259. ZVONIMIR PULJIĆ (otac iz Karalića, Miljevci, Drniš), predsjednik Iz- 
vršnog vijeća Skupštine općine Split od 1990. Kasnije bio gradonačelnik Spli- 
ta. Povjerenik Vlade RH za Knin. Zastupnik u Saboru na listi HDZ (2005.- 
2007.). Član HDZ. Umro 2009. 


R 


260. Dr. se. MARKO RADAČIĆ, veterinar i profesor, rođ. 2. 4. 1943. u selu Pla- 
njani Donji, Drniš. Osnovnu osmogodišnju školu završio u šest mjesta: Mirlović 
Zagora, Vrpolje (kod Šibenika), u Podumcima, Ostrogašici, Sedramiću i Uneši- 

ću. Završio Franjevačku klasičnu gimnaziju u Sinju 1966. godine. Diplomirao na 
Veterinarskom fakultetu (VF) u Zagrebu 1972. Zaposlio se na VF kao asistent, 
zatim Institutu ,,R.Bošković“. Doktorirao 1.12.1976. i od tada do 15. 6. 2008. u 
radnom odnosu na Institutu, gdje je biran u znanstvena zvanja: zn. suradnik, viši 
zn. suradnik i zn. savjetnik u trajnom zvanju. Od srpnja 2006. prvo privremeni 
dekan Veleučilišta u Šibeniku, potom dekan (od kraja 2008.) do 30.9.2013. kada 
je umirovljen. Od lipnja 2008. (kumulativno) (prethodno 50% na ,,R.B.“ a sada u 
Osijeku) i na Odjelu za biologiju Sveučilišta u Osijeku. Bio i honorarni nastavnik 
Medicinskog fakulteta u Rijeci. 


261. Dr. sc. SONJA RADAS, prof. matematike i ekonomije. Rođena 28. 8. 1961. 
u Zadru. Podrijetlom iz Mratova (Promina, Oklaj). Diplomirala matematiku 
1984. i magistrirala također matematiku na PMF Sveučilišta u Zagrebu 1988. 
Doktorirala matematiku na University of Florida (SAD) 1994. i doktorirala 
marketing na istom sveučilištu 1996. Zaposlila se kao asistentica na Matema- 
tičkom odjelu PMF u Zagrebu 1985.-1988., potom asistentica i predavačica 
na University of Florida 1988.-1996., docentica na Washington University in 
St.Louis, SAD 1996.-2001. Od godine 2001. radi kao znanstvena suradnica 
na Ekonomskom institutu u Zagrebu 2001.-2006.; kao viša znanstvena surad- 
nica 2006.-2009., kao znanstvena savjetnica 2009.-2014., te kao znanstvena 
savjetnica u trajnom zvanju od 2014. Stipendist Marie Curie 2015.-2017. na 
Massachusetts Institute — of Technology (MIT). Više puta boravila na studij- 
skim boravcima u inozemstvu godine 2003., 2006./2007., 2014./2015., a od 
ožujka 2017. gostujuća znanstvenica na MIT. Područja znanstvenog interesa 
Sonje Radas jesu inovacije i modeliranje difuzija inovacija, razvoj i marketing 
novih proizvoda, usluga i tehnologija, veze između znanosti i gospodarstva te 
upravljanje marketingom. Surađivala i bila voditeljica međunarodnih projeka- 
ta i projekata financiranih od Ministarstva znanosti i obrazovanja RH. 

Objavila dosta znanstvenih radova, bilo samostalno bilo u suautorstvu. Ra- 
dovi su joj publicirani u časopisima: Journal of Consumer A Affairs, Techno- 
vation, Mathematical Communications, Industry and Innovation, Journal of 
Economic Dynamic and Control, The Service Industries Journal, International 
Journal of Consumer Studies, Economics and Business Review, Decision Sci- 
ences, Journal of Marketing Research, Journal of Services Research i drugdje. 


262. VLADE RADAS, akademski kipar, iz Mratova, Oklaj, Promina. Izradio kip 
- uz ostalo - Sv. Ambrozija u crkvi Sv. Mihovil, Oklaj, kip Stina Sv. Katarine 
u Puljanima, te spomenik Prominskoj obitelji u Čitluku. Živi i radi u Zagrebu. 


263. Dr. sc. ŽELJKO RAIČ, rođen 1958. u Drnišu. Sin nastavnika Špire Raiča. 
U Trbounju i Drnišu pohađao i završio osnovnu školu. U Drnišu je završio 

gimnaziju. Diplomirao elektroenergetiku na Elektrotehničkom fakultetu u 
Zagrebu 1980. Magistrirao (1986.) i doktorirao (2012.) na istom fakultetu. 
Disertacija: Planiranje ruralnih razdjelnih mreža primjenom metode pretra- 
živanja uz zabranu. Radio u Institutu za elektroprivredu u Zagrebu (1981.- 
1994.), a zatim u Energetskom institutu „Hrvoje Požar“, također u Zagrebu 
(1994.-2005.). Potom je zaposlen u Hrvatskoj energetskoj regulatornoj agen- 
ciji — HERA od početka 2006. Stručno se usavršavao u Parizu, Firenci, a za- 
vršio je i Firentinsku školu regulacije (2007.). U središtu njegova interesa bile 
su elektroenergetske mreže odnosno izrada računalnih programa za analizu 
elektroenergetskih mreža, planiranje razdjelnih mreža itd. Suautor je nekoliko 
desetaka elaborata i studija, a bio je i voditelj projekata. Objavio je veći broj 
radova u domaćim časopisima i međunarodnim publikacijama. Bio je član 
hrvatskog ogranka CIGRE, kao i hrvatskog ogranka CIRED-a, te član Hrvat- 
skog energetskog društva. Umro je iznenada u 6. mjesecu 2017. 


264. Dr. sc. JOVAN RAŠKOVIĆ (Knin, 5. 7. 1929. — Beograd, 28. 7. 1992.). 


Porijeklom je iz Drniša. Sin Dušana Raškovića (i majke Slavke, rođ. Lukavac 
iz Tepljuha, Drniš), koji je iz Drniša, zasnovao odvjetničku kancelariju u Kninu, 
poslije 2. svjetskog rata Jovanov otac Dušan bio je sudac Vrhovnog suda Hr- 
vatske. Jovan je završio gimnaziju u Zadru. Diplomirao i doktorirao na Medi- 
cinskom fakultetu u Zagrebu. Bio je prof. psihijatrije i neuropsihijatrije, kao go- 
stujući prof. na MF u Zagrebu, Ljubljani i mnogim sveučilištima u inozemstvu. 
Osnivač Srpske demokratske stranke, za čijeg je predsjednika izabran sredinom 
lipnja 1990. Član SANU. Po odlasku iz Hrvatske, u Beogradu radio u bolnici 
„Sveti Sava“, a u Šibeniku prethodno radio oko 30 godina od kojih je pretežno 
bio šef Odjela psihijatrije. Smatra ga se vođom pobunjenih Srba u Hrvatskoj 
1991. Sahranjen na Novom groblju u Beogradu, u Aleji zaslužnih građana. 

Napisao knjige: Luda zemlja; Duša i telo ...O Jovi Raškoviću objavljen je 
Zbornik radova u Beogradu. 


265. Dr. se. VJERA RAŠKOVIĆ-ZEC, književnica, rođena 1935. u Kninu u 

obitelji odvjetnika 1 bilježnika dr. Dušana Raškovića i majke Slavke, rođ. Lu- 
kavac. Osnovnu školu i gimnaziju završila je u Zagrebu, a diplomirala na Filo- 
zofskom fakultetu također u Zagrebu, gdje je i magistrirala. Doktorirala na Fi- 
lozofskom fakultetu u Novom Sadu 1979. Radila kao profesor srednje škole, 
prosvjetni savjetnik, nastavnik dopunske i integrativne nastave u inozemstvu 
za djecu iz bivše Jugoslavije, a predavala je i na Sveučilištu u Pekingu te bila 
lektor Cornel Univerzitetu u SAD. Objavila je dramu Proljeća nedopjevana (o 
strijeljanju učenika od strane njemačkog okupatora u Kragujevcu 1941.) tek 
što je navršila 15 godina. Objavljivala prozu, romane, zbirke poezije. Dobitni- 

ca nagrade „Ivo Andrić“. Objavila više od 200 stručnih i znanstvenih radova, 
prvenstveno iz metodike nastave hrvatsko(srpskog) jezika i književnosti. Prvi 
roman Dugo putovanje od srca, Rijeka 1968. nagrađen je nagradom ,,Tele- 
grama“. Objavila knjige: Umorna ptica (1989.), Mrak (1990.). Objavila je i 
knjigu pripovjedaka o našim radnicima u inozemstvu Tvrda sredina kruha, 
Zagreb (1983.), Z ode Balkan u Jevropu (2001.), Balkanski sindrom, (2007.), 
starostavnici porodičnog romana, Latice jednog cvijeta (ćir.) (2016.), izdavač- 
ka kuća Svet knjige, Beograd (knjiga je posvećena heroini Dijani O. Budisav- 
ljević), Luda zemlja (ćir. i lat.) i dr. 


266. JOSIPA RIMAC, gradonačelnica i zastupnica, rođ. Čulina. Rođena 26. 2. 
1980. Otac iz Lukara, a majka iz Razvođa (rođ. Duvančić), oboje iz Promine. 
Bivša gradonačelnica Knina, zastupnica HDZ u Saboru. Direktorica izbor- 
ne kampanje HDZ-a 2016.godine. Završila Visoku poslovnu školu Libertas 
2006. 1 Veleučilište VERN 2013. Državna tajnica u Ministarstvu uprave RH. 


267. Dr. sc. GORDANA RUBEŠA, rođ. VUKUŠIĆ, red. prof., dr. medicine, psi- 
hijatrica i psihologinja. Rođena 12. 7. 1963. u Drnišu. Otac Drago iz Lišnjaka, 
Drniš. Osnovnu i srednju školu završila u Rijeci. Diplomirala na Medicin- 
skom fakultetu u Rijeci (1. 2. 1988.). Položila stručni ispit 1989. Znanstve- 
na novakinja — asistentica na Medicinskom fakultetu u Rijeci od 3. mjeseca 
1990., zaposlena na Zavodu za fiziologiju i imunologiju. Magistrirala (1993.), 
a doktorirala početkom veljače 1997. Doktorska teza: Zastupljenost cvitilotič- 
kih i apoptotičkih molekula tijekom trudnoće. Potom je asistent u KBC Rije- 
ka na Katedri za psihijatriju i medicinsku psihologiju od početka 1996. Iste 
godine od 6. mjeseca specijalizira psihijatriju. Viša asistentica iz psihijatrije i 
medicinske psihologije od 1997. Godine 2000. položila specijalistički ispit od 
kada i radi kao psihijatrica. Docentica psihijatrije i medicinske psihologije od 
2001., izvanredna profesorica od 2006., a redovita profesorica od 2012., red. 
prof. u trajnom zvanju od 2017. 

V. d. predstojnika Klinike za psihijatriju 2001., pročelnica Odjela kliničke 
psihijatrije od 2002. te zamjenica predstojnika Klinike za psihijatriju (2002.- 
2004.). Pročelnica je Zavoda za kliničku psihijatriju od 2011. i pročelnica 
Katedre za psihijatriju i medicinsku psihologiju Medicinskog fakulteta Sve- 
učilišta u Rijeci. Dopredsjednica Hrvatskog psihijatrijskog društva (birana 
2012. i ponovo 2016.). Sudska vještakinja iz psihijatrije. Objavila više od 60 
znanstvenih radova u časopisima, zbornicima i poglavljima u knjigama. Su- 
djelovala i sudjeluje na međunarodnim i domaćim znanstveno-istraživačkim 
projektima. 

268. Dr. sc. fra ŠIME SAMAC, (Brištani, Miljevci, Drniš, 5. 5. 1946. — Zagreb, 


28.10.2015.), sin Josipa iz Brištana i majke Marije rođ. Vatavuk iz Širitovaca. 
Osnovnu školu pohađao i završio u Brištanima i Drinovcima (Drniš) 1961. 
godine. Novicijat proveo na Visovcu. Franjevačku gimnaziju završio u Sinju, 
a Visoku franjevačku bogosloviju u Makarskoj. Magistrirao je 1975., a dokto- 
rirao 2.4.1979. odgojne/humanističke znanosti, smjer katehetika na Salezijan- 
skom sveučilištu u Rimu. Bio je profesor na Franjevačkoj visokoj bogosloviji 
u Makarskoj od 1979. do 1990. Od 1982. do 1985. bio je definitor Provincije 
Presvetog Otkupitelja. Meštar novaka na Visovcu od 1990., a od 1995. do 
2003. predavao je na Visokoj katehetskoj školi u Zadru. 

Biran je 2003.g. za generalnog definitora Franjevačkog reda sa sjedištem u 
Rimu. Objavio više desetaka radova. Dobitnik Nagrade Grada Drniša za život- 
no djelo 2010.godine. Posljednje godine života (od 2009.) proveo je u franje- 
vačkom samostanu Karin. Umro 28.10.2015. u Samostanu Gospe Lurdske u 
Zagrebu. Sahranjen na Visovcu. Ispred prostorija Miljevačkog sabora otkriven 
je spomen-reljef fra Š. Samca (2016.), rad akademskog kipara Kažimira Hraste. 


Izvor: list Miljevci, 2/2015. str. 16-23.; Miljevci, 2/2016. str. 20-21. 
269. Dr. sc. ANTE SAMODOL, ekonomist, rođen u Drnišu 25. 10. 1965. Otac 


i majka u Brištanima, Drniš. Ekonomist, poduzetnik i docent. Osnovnu školu 
pohađao i završio u Brištanima i Drinovcima. Ekonomsku školu završio u 
Drnišu (1984.). Diplomirao (1989.) i doktorirao na Ekonomskom fakultetu u 
Zagrebu. Obavljao dužnost predsjednika Uprave Hrvatske agencije za nadzor 
financijskih usluga (2006.-2011.) (HANFA). 

Zajedno s partnerom osniva Centar za poslovne analize d.o.o. (2013.- 
2014.). U tom je razdoblju član Uprave Zagrebačkog holdinga. Potom postaje 
član Uprave EPH (potkraj 2014.). Docent na Sveučilištu Libertas gdje predaje 
kolegije: Poslovanje vrijednosnim papirima i Upravljanje poslovnim rizicima. 
Prorektor za studente, organizaciju i poslovanje Sveučilišta Libertas. Živi i 
radi u Zagrebu. Objavio više radova i dvije knjige iz područja financija. 


270. MATE SKELIN, košarkaš, reprezentativac, rođ. 13.12.1974. u Zagrebu. 

Otac Paško iz Širitovaca, (Miljevci, Drniš). Sportska karijera: KK Dona (1993.- 
1995.), Cibona (1995.-1999.), CSKA Moskva (1999.-2000.), Cibona (2000.- 
2001.), Krka, Novo Mesto (2001.-2002.), Fortitudo Bologna (2002.-2003.), 
Pau-Orthez (2003.-2004.), Le Mans (2004.-2005.), Cibona (2005.-2006.), Le 
Mans (2006.), Akademik Sofia (2007.), Pallacanestro Varese (2007.-2008.) i 
Keravnos (2009.). Ukupno postigao 1690 bodova. Nastupao za reprezentaciju 
Hrvatske na dva europska prvenstva 2001. i 2003. Visok 2,11 m. 

271. Braća SINIŠA I NIKŠA SKELIN, veslači. Njihov djed Šime iz Širitovaca 
je otišao u Drniš, a njihov otac Niko iz Drniša u Split. Siniša je 1992. veslao za 
Gusara, Split, a prvi nastup na Olimpijskim igrama imao je u četvercu u Atlan- 
ti, 1996. Siniša i Nikša Skelin osvojili su na svjetskim prvenstvima broncu u 
Sevilli i srebro u Milanu, a na Olimpijskim igrama u Ateni, 2004. g. srebro 
u dvojcu bez kormilara. Hrvatsku zastavu na zatvaranju OI nosio je Siniša 
Skelin. Medalju su osvojili ina OI u Sydney, 2000. (osmerac s kormilarom), 
a nastupali su i na Olimpijskim igrama 2008. u Pekingu. 


Izvori: Mijo Grabovac, Najsportskije malo misto na svitu, Zbornik Miljevci 2008., str. 615-617.; 
J. Gizdić, Hrvatski olimpijci... , str. 34, 35, 38 i 40 


272. NINA SLAMIĆ, udata GUDELJEVIĆ iz Ljubostinja, Drniš, misica Hrvat- 
ske za 2004./05. godinu. Udala se za poduzetnika Hrvoja Gudeljevića 2004. s 


kojim ima troje djece. Posvetila se obitelji i brine o djeci. 
Izvor: Dnevnik.hr 


273. JOSIP STOJANOVIĆ — JOLLY, poduzetnik. Rođen 21. 11. 1956. u Dr- 
nišu. Rodom iz sela Karalić, Miljevci. Sin Mate — Maćuke Stojanovića koji 
je bio KV radnik u Rudniku mrkog ugljena Siverić, od toga 20-tak godina u 
pogonu Širitovci. Josip je osnovnu školu pohađao i završio u Širitovcima i 
Drinovcima. Srednju školu počeo pohađati u Drnišu, potom preselio u Za- 
greb gdje završava srednju školu „Ruđer Bošković“. Počeo igrati košarku u 
DOŠK-u. Po odsluženju vojnog roka upisuje Prometni fakultet i zapošljava 
se u TEŽ-u Zagreb. Napušta Zagreb, vraća se na Miljevce i u Drinovcima, s 
partnerima, otvara disco-klub ,,Amadeus“. Na otvaranju gostuje Mišo Kovač. 

Godine 1989. u Drnišu otvara prvu trgovinsku radnju (na 40-tak m2 ostvaru- 
je promet od 6 tisuća DM dnevno), a dvije godine kasnije u suradnji s ,,Ledom“ 
pokreće poslove sa sladoledom. Kao prognanik napušta Drniš i odlazi u HV 
(142. drniška i 113. šibenska brigada). U listopadu 1992. otvara prodavaonicu u 
Šibeniku, potom veleprodaju u Bilicama (1993.). Sljedeće godine već je zastu- 
pnik Tuborg piva, zatim i nekih drugih proizvođača pića. Otvara super-markete 
u Bilicama, Vodicama, Kninu, Ražinama... Godine 2003. ima 32 prodajna mje- 
sta s više od 700 zaposlenih. Dvije godine prije uključuje se u grupaciju CBA 
(10 velikih trgovinskih kuća). Kupuje hotel ,,Olympia“ u Vodicama i gradi novi 
»Olympia Sky“. Jedan je od najuspješnijih hotelijera i poduzetnika u Dalmaciji 
i šire. Prodaje svoju trgovinu ,,Konzumu“. Kupuje servisno-prodajne centre u 
Splitu 1 Zadru i od 2013. godine je ovlašteni prodajno-servisni partner Merce- 
desa. Prema Večernjem listu (od 25. 6. 2018.) nalazi se među 100 najmoćnijih 
ljudi u Hrvatskoj. Još 2005. godine jedan tjednik u Hrvatskoj naziva ga „kraljem 


dalmatinske trgovine i sporta“. Vlasnik je muškog KK Jolly u Šibeniku. 
Izvor: Šibenski 5. 8. 2017. 

274. Dr. sc. MATE STRUNJE, profesor, matematičar. Rođen 25. 5. 1937. u 


Moseću, Drniš. Osnovnu školu pohađao u dva mjesta (uključujući i Drniš), a 
završio u Županji. U Županji je završio i gimnaziju. Diplomirao matematiku 
na PMF-u u Zagrebu (1964.). Godine 1965. zapošljava se u srednjoj školi u 
Orašju (BiH), potom u Metkoviću, te u Tehničkom školskom centru (JNA) 
u Zagrebu. Magistrirao na Elektrotehničkom fakultetu u Zagrebu (1979.), 
a doktorirao (1985.) tezom Primjena teorije masovnih usluživanja u orga- 
nizaciji sistema PZO. Radi na Višoj tehničkoj školi za zaštitu na radu kao 
viši predavač (matematike i statistike) što predaje i na VTŠ „Rade Končar“ 
(1978.-1985.). Potom je zaposlen na Institutu za ONO i DSZ, također u Za- 
grebu (1985.-1986.). Iza toga nalazi se na Fakultetu kemijskog inženjerstva i 
tehnologije (od 1986.) gdje predaje matematičke kolegije na dodiplomskom 
i poslijediplomskom studiju. Gotovo iste kolegije predaje — nakon prestanka 
rada na Fakultetu — i na veleučilištima u Karlovcu i Šibeniku. Autor je ili sua- 
utor više od 40 radova, uključujući udžbenike i skripte. 


275. MARTIN SUČIĆ, istaknuti član HSS, pripadnik lijevog krila HSS između 


dva svjetska rata. Rođen u Otavicama, seljak. 

U Drugom svjetskom ratu opredijelio se za NOB. S obitelji u listopadu 1942. 
prelazi na slobodni teritorij. Bio je predsjednik Okružnog odbora Jedinstvene 
narodnooslobodilačke fronte (JNOF) za okrug Knin od 6. mjeseca 1944. go- 
dine. Jedno vrijeme boravio na Visu i u južnoj Italiji (s Ivom Tijardovićem) na 
teritoriji pod kontrolom saveznika. Bio član Predsjedništva NOO za Dalmaciju 
(formiranog u Livnu, 28.-29. 1. 1943. godine). Vijećnik ZAVNOH-a (zamjenik) 
i poslanik Ustavotvorne skupštine Jugoslavije (poslije Drugog svjetskog rata). 
Sedamdesetih godina član Općinskog odbora SUBNOR-a Drniš. 


Izvori: Drago Gizdić, Dalmacija u NOB-i 1942; 1943. i 1944-1945.; 


Zbornik dokumenata o NOB u izdanju IHRPD (razni brojevi među brojevima od 1-10.) 


276. IVAN SUNARA, košarkaš, olimpijac. Rođen 27. 3. 1959. u Drnišu. 


Roditelji iz Cere (Unešić, Drniš). Igrao u klubovima: Jugoplastika, TIMA 
(Maribor), Zadar, Cibona (Zagreb), Panini (Italija), Marica (Maribor), potom 
trener Cibone. Na Olimpijskim igrama u Los Angelesu, nastupajući za 
reprezentaciju bivše Jugoslavije, osvojio brončanu medalju (1984. godine), a 
na Mediteranskim igrama u Casablanci (1983.) zlatnu medalju. Trenirao više 
klubova u Hrvatskoj i Sloveniji. 


J. Gizdić, Hrvatski olimpijci... , str. 271 142. 


277. Dr. sc. NIKOLA SUNARA, rođen 8. 9. 1988. u Splitu. Podrijetlom iz Cere 

(Unešić). Diplomirao na Filozofskom fakultetu u Splitu 2012. godine. Objavio 
nekoliko znanstvenih radova u domaćim i inozemnim časopisima s temama 

iz područja hrvatske književnosti i tradicijske baštine. Obranio doktorsku tezu 
Interferencije usmene književnosti i tradicijske kulture u morlačkoj tetralogiji 
Ivana Aralice, na Filozofskom fakultetu u Splitu 2018. Zaposlen na Odsjeku 
za hrvatski jezik i književnost Filozofskog fakulteta u Splitu. 


278. PETAR SVAČIĆ, kralj, posljednji kralj Hrvatske narodne krvi. Prema legen- 
di rođen u Svačicama (između Brištana i Roškog Slapa). Prije nekoliko godina 
podignut mu je spomenik na vrhu Strane (kod Pozdravljenja, Brištani). Kralj 
Petar suprotstavio se Ugarskoj vojsci „u planinama koje se nazivaju Gozd“ i u 
tim je „planinama pobijeđen i ubijen“, zapisao je Simon De Keza, oko 1285. 
godine. Mnogi koji su pisali o kralju Petru oslanjaju se na podatke koje donosi 
spomenuti mađarski povjesničar u svom radu Gesta hungarorum. Dodaje da je 
kralj Petar stolovao u Kninu. O njemu su pisali mnogi, među njima Š. Ljubić 
1864.; F. Rački 1864. — 1889.; V. Klaić 1873., 1899., 1972.; T. Smičiklas 1882.; 
I. Kršnjavi 1900.; fra Petar K. Bačić 1923., 1929., 1930., F. Šišić 1925., L. Katić 
1938., S. Antoljak 1971., Nada Klaić 1971.; T, Macan 1971.; S. Gunjača 1978.; 
L. Margetić 1982.; T. Raukar 1997.; A. Mijatović 2002. i dr. 

Iako se autori u mnogim pojedinostima ne slažu ipak je većina suglasna da 
je poginuo na planini Gvozdu, da se sukobio s vojskom Kolomana od koje je 
poražen i poginuo, da je kraljevao 1093. — 1097. iz Knina. (Izvori o Hrvatskoj 
ne govore ništa poslije 1097. do 1102. kada se Koloman kruni i za kralja Hr- 
vatske i Dalmacije 1102. godine u Biogradu). 

Budući da na području sela Brištani (Drniš) postoji toponim Svačice, nisu 
rijetki autori u historiografiji koji prenose predaju da je kralj Petar Svačić 
rođen u Svačicama koje su navodno po njemu dobile ime. Drugi navode Ka- 
mičak kao mjesto rođenja, a nekadašnji castrum Kamičak zapravo se nasla- 
nja na predio Svačice. (Kod ovog treba imati u vidu da u Crnoj Gori postoji 
srednjovjekovni grad imenom Svač, zidine kojega su i danas vidljive, dok u 
Hrvatskoj raste biljka koja se zove također svač. 


279. Dr. sc. ANTE SVETINA, red. prof. (Čitluk-Promina, 1947. — Zagreb, 
2016.), umirovljen kao red.prof. u trajnom zvanju na Veterinarskom fakultetu 
u Zagrebu. Osnovnu školu završio u Oklaju, a gimnaziju u Drnišu. Diplomi- 
rao na Veterinarskom fakultetu u Zagrebu 1974. Počeo raditi u Institutu ,,R. 
Bošković“. Godine 1978. magistrirao iz područja biomedicine. Te se godine 
zapošljava kao asistent na Veterinarskom fakultetu. Godine 1981. boravi u 
Norveškoj (Bergen). Doktorirao 1982. medicinske znanosti iz područja vete- 
rine. Godine 1983. odlazi u Strasbourg, Francuska. Za docenta biran 1985., za 
izv. prof. 1996. red. prof. 2003., a u trajno zvanje 2008. Umro u Zagrebu 1. 3. 
2016., a sahranjen u Oklaju, na groblju Svetog Mihovila. 

280. Dr. sc. LUKA ŠEŠO, rođ. 7. 6. 1977. u Zagrebu. Njegovi su preci iz Lukara 


(Promina, Drniš) i mislim da su u Zagreb stigli preko Osijeka. Ostalo vidjeti: 
God. Titius, br. 6-7, str. 610. Diplomirao povijest i etnologiju na Filozofskom 
fakultetu u Zagrebu (2001.) gdje je i magistrirao (2006.). Zaposlio se u Insti- 
tutu za etnologiju 1 folkloristiku u Zagrebu, zatim prešao na Odsjek za etno- 
logiju HAZU, a sada radi kao docent sociologije na Hrvatskom katoličkom 
sveučilištu (HKS) u Zagrebu. Član Hrvatskog etnološkog društva od 2002. 
godine, a od 2011. i Upravnog odbora. Doktorirao 2010. Dobitnik Godišnje 
nagrade ,,Milan Gavazzi“ za 2010. godinu. Objavio knjigu Živjeti s nadnarav- 
nim bićima: vukodlaci, vile i vještice; hrvatska tradicijska vjerovanja, Nakla- 
da Jesenski i Turk, Zagreb, 2016., te radove u časopisima i poglavlja u knjiga- 
ma. Njegovi su znanstveni interesi: religija, mitologija, tradicijska vjerovanja, 
progoni vještica, marginalne skupine kroz povijest. 

Predaje od 2012. do danas na HKS Povijest svakodnevice, Uvod u kulturnu 
antropologiju, Mitska bića tradicijskih vjerovanja, Hrvatska tradicijska kultu- 
ra i formiranje identiteta. Od 2013. predaje i kolegij Globalizacija i religija. 


281. JOSIP ŠIKLIĆ, povjesničar. Rođen u Drnišu 11. 12. 1953. Djetinjstvo pro- 


veo u Siveriću gdje je i završio osnovnu školu. Gimnaziju završio u Drnišu 
1972. godine. Diplomirao povijest i povijest umjetnosti na Filozofskom fakul- 
tetu u Zadru 1976. godine. Zaposlen u Gimnaziji i strukovnoj školi Jurja Do- 
brile u Pazinu. Pomoćnik ravnatelja od 1985.-1996. Od godine 2000. ravnatelj 
škole. Živi i radi u Pazinu. Objavljuje radove iz povijesti. Objavio je najmanje 
pet knjiga i uredio osam zbornika. 


Izvor: Enciklopedija hrvatskih prezimena, Nacionalni rodoslovni centar, Zagreb 2008. 


282. FILIP-JAKOV ŠKOPRC, istraživač, pučki astronom (Unešić, 8. 3. 1879. 

— 1921.). Njegovi su roditelji Marko Škoprc iz Unešića i Ivanica (rođ. Zorica) 
iz Ljubostinja. Filip-Jakov pohađa župni vjeronauk. Čuvajući ovce u rodnoj 
Zagori, čitao je knjige. Sklopio brak s Martom Živković iz Drniša 1910. godi- 
ne, s kojom je imao dvije kćerke. Devet godina kasnije Marta umire. Škopre 
je držao gostionicu na Stanici u Unešiću do smrti, u 42. godini života. Kao 
austrougarski vojnik u Prvom svjetskom ratu dospijeva na ruski front, čini se 
sve do Krima (1916.). Sebe je smatrao pučkim astronomom. Surađivao je s fra 
Lujom Marunom, utemeljiteljem starohrvatske arheologije, o čemu nalazimo 
svjedočanstva u Marunovom Starinarskom dnevniku. Škopre je slao Marunu 
„fragmente oružja iz kamene dobe“ nađenih oko Unešića, a bio mu je vodičem 
na njegovim istraživanjima u okolici Unešića, u Podumcima i drugdje ili mu 
je, pak, slao svoje nalaze kao npr. iz Nevesta i s njim vodio korespodenciju. 

Škoprc je tiskao knjižicu Ogranak iz Hubroj vikova, Split: Hrvatska štampa- 
rija, 1918., u kojoj iznosi svoja stajališta o reformi kalendara (te o pogreškama 


Julijeva i Grgureva kalendara), kao i izračun koliko je godina Isus živio na zemlji. 
Izvor: Jakov Grbeša /priredio knjigu/: Filip-Jakov Škoprc, Drniš: Matica hrvatska, 
ogranak i Gradski muzej, 2006. 


283. ANDRIJANA (ŠEŠO) ŠKORPUT, novinarka i urednica, rođena 1969. u 
Drnišu. Otac Marko Šešo iz Lukara (Promina, Drniš), a majka Ankica, rođ. 
Zoričić iz Pakova Sela. Andrijana je djetinjstvo provela u Drnišu, gdje je za- 
vršila osnovnu i srednju školu. Diplomirala na Fakultetu političkih znanosti 
u Zagrebu. Radi kao novinarka u Informativnom programu HTV od 1996., a 
kao urednica u Zabavnom programu od 2001. godine. Uređivala je kulinarski 
show ,,Kruške i jabuke“ te talk show ,,Maja“. Bila je i jedna od urednica ljet- 
nih serijala „Razglednice iz Hrvatske“, ,,30 u hladu“ te „Hrvatska uživo“ ljet- 
nih sezona od 2007. do 2009. Ujedno je urednica ,,Hrvatske uživo“ od 2007. 
do 2013. godine. Potom je od 2013. izvršna urednica emisije ,,Dobro jutro, 
Hrvatska“, a onda od 2014. do 2016. voditeljica toga projekta. 


284. JANDRE ŠIRINIĆ, novinar i šef dopisništva, (Šibenik, 1939. — Zadar, 1/2. 
10. 2009.). Djetinjstvo i mladost proveo u Drnišu, a školovanje u Zadru. Prvi 
novinski tekst objavio u Slobodnoj Dalmaciji 1964. Potom je nekoliko godina 
novinar zadarskog Narodnog lista. Ponovo je u Slobodnoj Dalmaciji od 1968. 
gdje ostaje do umirovljenja 2002.godine. Višegodišnji šef Dopisništva Slobod- 
ne Dalmacije u Zadru i to: od 1986. do 1993. i od 1998. do 2002. Najistaknutiji 
novinar u Zadru u drugoj polovini 20. stoljeća. Bio je odgovoran i vjerodostojan 
te kritičan prema pojavama u društvu. Nije bio član SK i to mu nije nimalo 
smetalo da se afirmira kao izrazito kvalitetan novinar. ,,Izdvajao se također uro- 
đenim osjećajem za jezik. Rečenica mu je bila tečna i gipka“ napisao je u In 
memoriam: Svjedok vremena kojemu se vjerovalo , Abdulah Seferović, kojega 
je Jandre jednostavno zvao Sefer. Dobitnik je nagrade Hrvatskog novinarskog 
društva 1989. godine „Zlatno pero“. „Profesionalno je pratio sve, od politike do 
gospodarstva, od kulture do sporta, osobito košarke, u čemu je bio osobit zna- 
lac“. Bio je i predsjednik Lige za borbu protiv raka u Zadru. ,,Pamtit ćemo ga“ 
— kao što reče Mario Vuksan —“ i po pravičnosti u tekstovima i uopće u njegovu 


sy ois 


Izvori: Leksikon novinarstva, str. 768.; 
A. Seferović, Slobodna Dalmacija od 2. 10. 2009.; 
Elza Radulić — Toman, Zadarski list 2. 10. 2009. 

285. VJEKO(SLAV) ŠIRINIĆ, učitelj i revolucionar. Rođen u 1. 5. 1913. Dr- 
nišu. Završio učiteljsku školu u Šibeniku. Bio učitelj u Cetini i Kričkama. 
U proljeće 1942. Vjeko Širinić je sekratar Mjesnog komiteta KPH za Drniš. 


119 


Šime Pilić: Građa i prilozi za Leksikon Drnišana 





Kada je u travnju formiran Okružni NOO za Knin, Vjeko Širinić je sekretar 
toga NOO, a nešto kasnije pročelnik propagandnog odjela. Kada se vraćao u 
Drniš s agitacijskog skupa u Oklaju, 20. 10. 1945. sačekali su ga u zasjedi, iz- 
među Razvođa i Velušića, ,,špiljari/jamari/škripari“ i ubili zajedno s vozačem 
motora Josom Bitunjcem koji ga je vozio. Prema Adžiji, obavljao je dužnost 
prosvjetnog pročelnika u Oblasnom NO za Dalmaciju, a poginuo je u 32. go- 
dini života. Adžija dodaje da je imao veličanstveni sprovod „kakvog Drniš 
nije vidio“. Širinić je tada bio kandidat za Narodnu skupštinu (Jugoslavije, 
Beograd). Tih dana je bio na dužnosti pročelnika prosvjetnog odjela u Obla- 
snom odboru Dalmacije. Prema Dnevniku Nine Adžije, na ispraćaju Vjeke 
Širinića bilo je više od četiri hiljade ljudi. Oproštajne govore na groblju kod 
Sv. Ivana u Badnju održali su u ime mještana Drniša i mjesne organizacije 
JNOF Nikola Adžija, u ime učitelja Nikola Bulić, u ime KP Tode Ćuruvija i 


jedan član Oblasnog odbora za Dalmaciju. 
Izvori: Slava drugu Vjeku Širiniću, članu Oblasnog narodnog odbora Dalmacije, list S/o- 
bodna Dalmacija od 25. 10. 1945.; N. Adžija, Dnevnik 1941.-1951. 


286. Dr. sc. DARIO ŠKARICA, filozof, redovni profesor, rođen 11. 12. 1963. u 
Splitu. Sin glazbenika Petra iz Drniša. Osnovnu i srednju školu završio u Dr- 
nišu, a studij filozofije i komparativne književnosti na Filozofskom fakultetu u 
Zagrebu (1988.). Doktor filozofije (1998.). Zaposlen u Institutu za filozofiju u 
Zagrebu (70%) i na Filozofskom fakultetu u Splitu, Odsjek za filozofiju (30%), 
kumulativni radni odnos. Bio zamjenik glavnog urednika časopisa Filozofska 
istraživanja i tajnik časopisa Prilozi za istraživanje hrvatske filozofske baštine. 


287. PETAR ŠKARICA, glazbenik, Drniš 12. 1. 1932. - Šibenik 21. 11. 2012. (Otac 
dr. sc. Darija, filozofa). Bio dugogodišnji ravnatelj Muzičke škole u Drnišu i voditelj 
Drniške glazbe. Obnašao dužnost dogradonačelnika Drniša u vrijeme Domovin- 
skog rata (dijelom u izgnanstvu). 


288. Dr.sc. BRANKO ŠKOVRLJ, general-major, sin Marka iz Razvođa, Pro- 
mina, Drniš. Rođ. 7. 10. 1915. Sudionik NOB. Diplomirao iz područja brodo- 
gradnje na Fakultetu strojarstva i brodogradnje u Zagrebu. Naslov diplomske 
radnje: ,,Remontna baza za 18 torpednih čamaca“, 28. 11. 1952. 

Ukazom VK OS br. 62 od 22. 12.1968. redovno unaprijeđen u čin MT 
general-majora. Ukazom VK OS br. 14-19 od 14. 6. 1974. umirovljen u činu 
general-majora, te mu je time prestala aktivna služba u JNA. Potom bio sa- 
vjetnik u „Brodogradilištu“ Split, kao doktor tehničkih znanosti. 


289. EDI ŠKOVRLJ, TV novinar i urednik. Rođ. 1964. Otac iz Razvođa (Oklaj, 
Drniš). Diplomirao sociologiju i filozofiju na Filozofskom fakultetu u Zadru 
1994.godine. Vanjski suradnik od 1989., a u stalnom radnom odnosu od 1994. 

na HRT-u. Do 2007. novinar i urednik u TV studiju Zadar, potom urednik dopi- 
sničke mreže i pomoćnik glavnog urednika Informativnog programa HTV-a do 
2010. godine. Uređivao i vodio podnevni, središnji i večernji dnevnik HTV-a od 
2008. do 2013. godine od kada je rukovodilac HRT Centra Zadar. Dobitnik je 
nagrade za izvještaj HND 2007. godine. Odlikovan Medaljom Oluja. 


290. IVE ŠKOVRLJ, pjesnik, (rujan 1937. Razvođe-Drniš — Knin, 1989.). Otac 
Petar, a majka Manda rođ. Suman iz Razvođa. Osnovnu školu završio u Razvo- 
đu i Oklaju, a gimnaziju u Kninu. Diplomirao na Filozofskom fakultetu u Za- 
grebu hrvatskosrpski jezik i jugoslavenske književnosti. Za vrijeme studija bio 
predsjednik Fakultetskog odbora i član Sveučilišnog odbora Saveza studenata. 
U četiri navrata bio komandant Omladinske radne brigade (ORB) studenata na 
Auto-putu. U SK primljen u svojoj 18-toj godini, 1955. Radio kao profesor u 
osnovnoj školi „Vjeko Širinić“ u Oklaju, zatim bio prosvjetni savjetnik u Dr- 
nišu — zaposlenik Zavoda za prosvjetno pedagošku službu u Splitu. Bio delegat 
Općinske organizacije SK Drniša na IX. Kongresu SKJ. Poslije toga direktor 
Osnovne škole ,,Božidar Adžija“ u Drnišu, gdje 1971.godine ostaje oko devet 
mjeseci bez posla, nakon što je kao predsjednik Općinske konferencije SKH 
Drniš isključen iz SK. Potom je protiv njega podignuta optužnica na Okružnom 
sudu u Šibeniku. Godine 1972. vraćen u SKH. Zapošljava se u Muzeju drniške 
krajine, odnosno u Centru za kulturu. Bio zastupnik u Saboru (Društveno-poli- 
tičko vijeće) i prvi tajnik SIZ-a kinematografije Hrvatske (Zagreb). Po povratku 
iz Zagreba preuzima dužnost direktora Srednjoškolskog centra u Drnišu, na koje 
mjesto nakon nekog vremena daje ostavku. Objavljivao pjesme u više časopisa, 
zbornika i listova: Telegramu (1963. i 1965.), Zadarskoj reviji, časopisima Mo- 
gućnosti, Vidik, Dubrovnik. Također u listu Tlo (Zagreb), Gdje (Split), Prosvje- 
ta, zbornik Pletenica nesanica, zbornik poezije Vrelo života (1974.), u novinama 
u Oku, Slobodnoj Dalmaciji, Školskim novinama i drugdje. Zbirku poezije pod 
naslovom Slovo i zapis o starim dječacima objavio u Splitu, Čakavski sabor, Bi- 
blioteka Suvremeni pisci 1977., a drugu samostalnu zbirku Nestaništa u izdanju 
Književnog kruga u Splitu 1985. Dobio Nagradu Telegrama za poeziju. Smatra 
se da su mu najmanje tri zbirke poezije (neobjavljene) ostale u rukopisu u Dr- 
nišu. Izgleda da su nestale u vihoru rata 1991.-1995. Umro u bolnici u Kninu 
1989., a sahranjen na groblju kod Gospe Čatranjske u Promini. 


291. Dr. sc. LJUBA ŠKOVRLJ, sveučilišna profesorica. Doktorirala tezom 
»plektromagnetski potencijali i polja izraženi pomoću sadašnjeg vremena“ 
na PMF u Zagrebu, 2002. godine. Stekla doktorat prirodnih znanosti iz fizike. 


292. MARKO ŠKOVRILJ, posjednik iz Razvođa, rođen 11.9.1811., umro 21.10. 
1886. Sin Ante i Ivanice rođ. Džepina. Prvi načelnik općine Promina (1883.). 

Nije imao potomstvo. Sahranjen kod Gospe Čatranjske u kapeli koju mu je 
podigao sinovac Luka. 


293. NADA ŠURJAK, rođena Sunara, novinarka i urednica. Rođena 1953. u 


Splitu? Podrijetlom iz Nevest Cere, novinarka i urednica. Završila gimnaziju 
u Splitu. Diplomirala na Ekonomskom fakultetu u Splitu. Nakon toga završila 
i studij novinarstva. Od 1977. radi na Radio Splitu, a od 1981. u TV Stu- 
dio Split, Televizije Zagreb, kasnije HTV. Također je bila urednica kontakt 
programa Radio Jadrana. Bila je suradnica 1991. — 1993., glavna urednica 
TV Centra u Splitu, zatim komentatorica, pa ponovo urednica, pa opet ko- 
mentatorica. Kao novinar surađivala je u Vjesniku i Slobodnoj Dalmaciji. 
Vodila i uređivala emisiju Regionalna kronika, potom Županijsku panoramu. 
U Domovinskom ratu izvještavala iz Kijeva, vrličkog, sinjskog, drniškog i 
kninskog područja. Suurednica emisije More od 2005. Putovala po Indiji više 
mjeseci što je rezultiralo serijalom Put k Swamiju. Serijal Putovanje duše, o 
hodočašćima, objavila godine 2014. Odlikovana Spomenicom Domovinskog 
rata i Medaljom Oluja. Snimila najmanje tri dokumentarna filma. 


Izvori: Leksikon radija i televizije, HRT; Dani kršćanske kulture. 


T 


294. ŽELJKO TARABARIĆ, bacač diska. Porijeklom iz Promine (Matase). 
295. JURAJ TARDIĆ potječe iz Kamička, Brištani, Drniš. Rođen i djelovao u 


XV. i XVI. stoljeću. Djelovao kao nadpop, opat i kanonik. Bio je rođeni brat 
Muratbega. Putovao je k bratu u Sarajevo (1526.), a i dopisivao se s njim. 


Izvor: Livaković, str. 468. 


296. MURATBEG TARDIĆ (GAJDIĆ), sandžak-beg, prešao na islam i na stra- 

nu Osmanlija, vojvoda. Livaković navodi da je rođen u Šibeniku u 15.stolje- 
ću, a umro u Sarajevu sredinom 16.stoljeća. Ako njegov brat Juraj potječe 
iz Kamička, onda i Muratbeg mora imati neku vezu s Kamičkom. Stoga ga 
se treba uvrstiti u poznate Drnišane. Muratbeg Tardić/Gajdić oslobođeni je 
rob Gazi Husrev-bega. Kod osnivanja Kliškog sandžaka 1537. imenovan je 
sandžak-begom (namjesnikom, mir-i livom). Na području Kliškog sandžaka 
imao je Muratbeg velike zemljišne posjede uključivo i na drniškom području. 
U njegovu posjedu bile su zemlje u Kadinoj Glavici (,,Kadi depesi“), Ceceli 
i Kanjanima. Poslije smrti Muratbega te su zemlje nasljedili njegovi sinovi 
Mehmed-beg i Arslan-beg o čemu svjedoči jedan popis iz 1550. godine. Me- 
đutim, 1585. god. posjed je u rukama Ali-bega sina Mehmed-begovog, tj. Mu- 
rat-begova unuka. Još je K. Stošić upozorio da Sanudo njegovo prezime piše 

čas ovako čas onako: Tardić, Gajdi, Fajdić, Bajo. Profesor Juran sa Sveučilišta 
u Zadru utvrdio je da mu je prezime Gajdić, a ne Tardić te da su mu otac i djed 
iz rodnog sela Mokra u Gornjem polju (Šibenik), krajem 15. st. preselili u 
Šibenik. I Juran potvrđuje da se Murat-beg susretao s bratom Jurjem, opatom. 
Dodajmo da je još 1978. Seid M. Traljić, u radu Huerevbegov boravak i rad 
u Dlmaciji (Anali HBB, 5-6/1978. str. 7-22) upozorio da Murat-beg (Murat- 
ćehaja) nije Tardić nego Gajdić ili Hajdić. Dodajmo da je moguće da se maj- 
ka Jurja Tardića dva puta udavala. Već 1544. Murat je požeški sandžak-beg. 
Umro je 1545. godine i sahranjen u dvorištu Begove džamije u posebnom 


turbetu pokraj Gazi Husrev-bega u Sarajevu. 

Izvori: Livaković, str. 468.; K. Juran, O podrijetlu i šibenskoj rodbini, POF, 66(2016): str 231-239. 
Opširni popis Kliškog sandžaka iz 1550. godine (obradili Fehim Dž. Spaho i Ahmed 
S. Aličić; priredila Behija Zlatar), Sarajevo 2007., str. 89 i 101.; 
Opširni popis timara mustahfiza u tvrđavama Kliškog sandžaka iz 1550.godine (pre- 
vela i obradila Fazileta Hafizović), Sarajevo 2014., str. 500 1 530. 


297. DRAGAN TARLAĆ, košarkaš. Rodom iz Baljaka, Drniš. Rođen 5. 5. 1973. 
godine. Bio srpski i grčki košarkaš. Nastupao za srpsko-crnogorsku reprezentaciju 
i za reprezentaciju Srbije u košarci. Igrao na mjestu centra (visok 210 cm). Bio je 
igrač Olympiakosa iz Pireja (Grčka). Pokrenuo je obnovu crkve Sv. Jovan Krsti- 
telj u Baljcima. Tarlać je ujedno i predsjednik Udruženja ,,Baljci-Mirlović Polje“. 

Izvor: Sportske novosti od 22. 9. 1998., str. 12.; P-portal. 

298. ZVONKO TARLE, novinar i pisac. Rođen 21. 8. 1951. u Šibeniku. Odra- 
stao u Drnišu, Kninu i Zvorniku. Gimnaziju završio u Drnišu. Bio dopisnik 
»Borbe“ iz Splita i Rijeke. U Srbiji je bio predsjednik izbjegličkog Društva 
novinara iz Hrvatske sa sjedištem u Beogradu. Ujedno i urednik tjednika ,,Od- 
govor“ u Beogradu. Smatra ga se osnivačem ,,Radio 021“ u Novom Sadu. U 
Banja Luci je 1996. godine osnovao multietnički „Radio kontakt“ — po pre- 
poruci UNHCR. Radio sličnog karaktera osniva i u Kosovskoj Mitrovici — 
„Radio kontakt plus“. Utemeljio je mjesečnik Danicu, 2003. godine u Banjoj 
Luci. U tom gradu osniva Hrvatski kulturni centar kojega je bio i direktorom. 
Objavio je knjige: Biljno mlijeko, Rijeka 1984.; 1948.: živi zid (grafike Momo 
Kapor), Beograd 1984.; Misija (2004.). Umro je u Beogradu u svibnju 2010. 


299. Fra IVAN TOMASOVIĆ, svećenik, franjevac. Rođen u selu Kučići, Omiš 
3. 9. 1889. — franjevački samostan Sv. Ante u Kninu 26. 1. 1951.). Sin Stje- 
pana i Ive, rođ. Vuković. Osnovnu školu završio u Imotskom, dok je klasič- 
nu gimnaziju pohađao u Sinju. Novicijat je proveo na Visovcu 1907./1908. 
Filozofiju je studirao u Šibeniku, a studij teologije u Zaostrogu i Makarskoj. 
Zaređen je za svećenika 27. 7. 1913. u Makarskoj. Svećeničku službu obav- 
ljao u Sinju, potom je gvardijan samostana na Visovcu 1917.-1920. Župnik 

Drniša postaje 1920., ali su mu talijanski okupatori zabranili boravak na svom 
području i protjerali ga iz Drniša. Potom službuje u župama Gala i Otok kod 
Sinja. Nakon odlaska Talijana ponovo je župnik u Drnišu 1921.-1928., a za- 
tim sve do 1940. župnik Vrgorca. Bio župnik na župi Imena Isusova, Miljev- 
ci (Drinovci, Drniš) 1940.-1948. Nakon toga premješten je u župu Promina 
(1948.-1951.), odakle je premješten u samostan Sv. Ante u Kninu. Suradnik 
Narodnooslobodilačkog pokreta od početka 1943., a aktivni učesnik u NOB-i 
odnosno u partizanima od 1944. Potkraj studenoga 1944. sudjeluje — u ime 
Okružnog odbora JNOF -Konferenciji omladine Miljevaca u Širitovcima gdje 
je prisustvovalo više od 200 omladinskih delegata. Član Okružnog odbora 
Narodnooslobodilačke fronte. Nakon oslobođenja nastavio je djelovati kao 
župnik Miljevaca. Predvodi sprovod Vjeki Širiniću (kod Sv. Ivana, Badanj, 
Drniš). Potom boravi u samostanu Svetog Ante u Kninu gdje je i umro 1951. 
godine. U najnovije vrijeme može se o njemu naći napisano da se bojao svake 
vlasti pa onda s njom surađivao. Za takvu tvrdnju nema argumenata jer on nije 
surađivao ni s talijanskim niti s njemačkim okupatorskim vlastima, nego se 
protiv njih aktivno borio. 


Izvor: D. Gizdić, Dalmacija ...; zbornici dokumenata ... 


N. Adžija, Dnevnik 


300. Akademik FRANJO TOMIĆ, prof. emeritus na Agronomskom fakultetu 

u Zagrebu. Rođen 2. 3. 1936. u Siveriću, Drniš. U rodnom mjestu završio 
osnovnu školu.Redovni član HAZU. Diplomirao 1961. na Agronomskom fa- 
kultetu u Zagrebu, magistrirao 1968. Doktorirao 1972. godine na Poljopri- 
vrednom fakultetu u Novom Sadu u području biotehničkih znanosti, znan- 
stveno polje poljoprivreda. Od 1983. redoviti profesor na Agronomskom fa- 
kultetu u Zagrebu. Godine 2006. izabran je za professora emeritusa, a 2010. za 
redovitog člana HAZU. Značajno je pridonio rješavanju brojnih znanstvenih 
i stručnih problema u poljoprivredi. Posebno su značajna njegova rješenja o 
reguliranju suvišnih voda u hidromorfnim tlima, reguliranju nedostatka vode 
u tlu s različitim sustavima navodnjavanja i doziranju vode pri uzgoju bilja u 
poljskim uvjetima i zaštićenom prostoru. Ostvario je velik broj projekata za 
navodnjavanje i odvodnju u Hrvatskoj, BiH, Sloveniji i Venezueli. Napisao je 
više od 110 studija, 20 izvedbenih i toliko idejnih projekata za izvedbu sustava 
odvodnje i navodnjavanja. Pored toga objavio je najmanje 25 radova u struč- 
nim časopisima, 30 knjiga i poglavlja u knjigama i priručnicima, 5 radova 
u monografijama i 5 u enciklopedijama, 6 razvojnih projekata, 54 izvješća 
o izvedbi znanstvenih projekata i održao više pozivnih predavanja. Poznata 
mu je knjiga Navodnjavanje (1985.). Za uspješan rad dobio je brojna prizna- 
nja i nagrade, a najvažnija su: Državna znanstvena nagrada za životno djelo 

(2002.), Odlikovanje Danice Hrvatske s likom Ruđer Boškovića za znanost, 
te s likom Blaža Lorkovića za doprinos gospodarstvu. Počasni je predsjednik 


Hrvatskog društva za odvodnju i navodnjavanje. 
Vidjeti: God. Titius, br. 6-7, str. 613.; web stranice HAZU 


301. ADOLF DADO TOPIĆ, glazbenik, skladatelj i tekstopisac. Rođ. 4. 9. 
1949. u Siveriću, Drniš. Otac Petar i majka Anka. Topić je tekstopisac, gitarist 
i rock pjevač. Od srednje škole bavi se glazbom kao član sastava ,,Đavolji 
eliksiri“. Bio član sastava ,,Korni grupa“. Po raspadu sastava ,,Time“, kojega 
je bio osnovao zajedno s V. Mihaljekom, nastavlja samostalno. Godine 2006. 
dobio nagradu Fender Mega Muzika za doprinos rock glazbi. Dobitnik disko- 
grafske nagrade ,,Porin“. 


302. ROKO TOŠIĆ, stolnotenisač, olimpijac podrijetlom iz Razvođa (Promina, 
Drniš). Višegodišnji član teniskih klubova /ndustrogradnja i Večernji list u 
Zagrebu, Prerade u Splitu.... Seniorski prvak (1997. 12002.) Hrvatske. Osvo- 
jio brončanu medalju u igri mješovitih parova u Bremenu. Pobijedio glaso- 
vitog stolnog tenisača Grka Kreanga. Nastupao za reprezentaciju Hrvatske 
u stolnom tenisu. Na Mediteranskim igrama 1996. je omladinski prvak, a na 


istim igrama 2005. i 2009. dobitnik srebrne medalje. 
Izvor: Olimpijski magazin, br. 5/2000., str. 15. 


U 


303. GRGUR URLIĆ-IVANOVIĆ, učitelj, Drašnice (Makarska, 1842. — Zadar 
1. 7. 1902.). Bio je učitelj i ravnatelj škola u Kninu, Risnu, Biogradu, Pagu, 
a od 1889. u Oklaju (Promina). Pisao pjesme, putopise te različite tekstove 
političkog, historiografskog i arheološkog karaktera. Objavljivao u Matici 
dalmatinskoj, Slovincu, Vijencu, Istri i Hrvatskoj vili. 


304. JURAJ UTJEŠINOVIĆ MARTINUŠEVIĆ, diplomat i kardinal (Kami- 
čak, Brištani, Miljevci 1482. — Alvinc/Vinica, 17. 12. 1551.). Njegov otac 
je Grgur Utješinović, a majka Ana, rođ. Martinušević. Oboje su plemićkog 
roda. Pretpostavlja se da je prezime majke Martinušević dodavao ovome 
po ocu, stoga što je brat njegove majke (ujak) bio skradinski biskup. Otac 
Grgur je bio osiromašeni plemić i poginuo u borbi s Turcima. Juraj je oti- 
šao od kuće iz Kamička, kad je imao osam godina, na dvor hrvatskog bana 
Ivana Korvina. Tu je ostao 13 godina. Godine 1502. prelazi na dvor Kor- 
vinove majke Hedvige. Dvije godine kasnije Juraj je u službi kneza Ivana 
Zapolje, erdeljskog vojvode. Vježba vojničke vještine i postaje zapovjednik 
konjice. Potom napušta vojsku i povlači se u pavlinski samostan Sv. Lovre 

u Budimu. U 24. godini svoga života provodi godinu novicijata u samo- 
stanu u Ladi na rijeci Šaj; položio je zavjete 1506. godine. Školovao se, 
jednim dijelom, u spomenutom samostanu u Budimu, a potom je postavljen 
za priora u Czcestochowi, te kasnije u Ladi. U ladskom samostanu ponovo se 
susreće s Ivanom Zapoljom kojemu pomaže u upravljanju njegovim dijelom 
hrvatsko-ugarskog kraljevstva. Zapolja ga 1534. imenuje velikovaradinskim 
biskupom, zatim savjetnikom i rizničarom. Juraj posreduje u sklapanju na- 
godbe i mira između I. Zapolje i Ferdinanda, u veljači 1538. I. Zapolja umire 
1540. i u prethodnoj oporuci određuje Utješinovića za svoga nasljednika i 
skrbnika tek rođenog njegova sina. Tako je postao upravitelj Sedmogradske, 
koji je doprinio i sklapanju mira između Izabele (udovice Zapolje) i nje- 
nog malodobnog sina Ivana Sigismunda s jedne i kralja Ferdinanda s druge 
strane, kojim mirom Sedmogradska i jugoistočna Ugarska dolaze pod vlast 
Habsburgovaca. U literaturi se navodi da je Utješinović znalački obavljao 
diplomatske poslove, ali i vodio bitke protiv Osmanlija. Stekao je zavidan 
ugled i imenovan je kardinalom 1551. godine na pragu njegove 70. godine. 

Ubijen je, bodežom s leđa, u vlastitoj kući, u gradu Alvincu/Vinici, gdje je 
dočekao goste I. Castalda i S. Pallavicinija i njihovu pratnju. Iz te pratnje M. 
A. Ferrari zadaje mu ,,dva udarca u potiljak“, a Mercada mu je već mrtvom; 
odrezao mu je dlakavo uho da ga pošalje kralju Ferdinandu. Tvrdi se da je po- 
red hrvatskog i latinskog poznavao još i jezike: madžarski, njemački, poljski i 
rumunjski. Nosio je pavlinsku odjeću neovisno o položajima u društvu i drža- 
Vi i potpisivao se „brat Juraj“ (odnosno izvorno ,,Frater Georgius Eremita“ = 
brat Juraj Pustinjak, a kasnije „Frater Georgius episcopus Varadiensis“). 

Sahranjen je u stolnoj crkvi, a na nadgrobnoj ploči piše: ,,Svi moraju umri- 
jeti“ (izvorno na latinskom Obnibus moriendum est). 


Ova je jedinica uglavnom napisana prema knjizi Ante Sekulić, Juraj Utišinović Martinuše- 
vić 1482.-1551., Jastrebarsko, 1996. O pisanju prezimena ,,brata Jurja“ i o drugim pojedino- 
stima iz njegova doba i života, te literaturu o njemu vidjeti u navedenoj knjizi. 

Uz to vidjeti i Ante Sekulić, Juraj Utišinović, tragični graditelj povijesti, Zbornik Miljev- 
ci, 2008.; 


V 


305. KRISTINA VALIDŽIĆ, novinarka HTV. Roditelji iz Promine (Čitluk, oklaj). 
306. MARTINA VALIDŽIĆ, novinarka HTV. Roditelji iz Promine (Čitluk, 

Oklaj). Diplomirala kroatistiku i bohemistiku na Filozofskom fakultetu u Za- 
grebu. 

307. MIRKO VALIDŽIĆ-ĆELKANOVIĆ, pjesnik. Rođen u Oklaju (Promina, 
Drniš) 1. 4. 1921. Bio kao franjevac, član Franjevačke Provincije Presv. Otku- 
pitelja i župnik Promine 1945.-1946. Kasnije prešao u biskupijske svećenike. 
Ljetopis samostana Sv. Lovre u Šibeniku bilježi da je fra I. Tomasović (u ime 
delegata o. Mrđena i partizanske vlasti) predstavio (25. 11. 1944. za župnika) 
„za Prominu mladomisnika o. Mirka Validžića“ (str. 202). Pod danom 23. 1. 
1945. piše „Mirko Validžić, župnik Promine i o. Julijan Ramljak, župnik Rupa 
i Dubravica dođoše iz Drniša vlakom pa će sutra kod biskupa činiti ispite za 
jurisdikciju“ (str. 216). Nikola Adžija u svom Dnevniku dana 16. 2. 1946. 
zapisao je: „U Promini (Oklaj) pretučen je, također, župnik na mrtvo ime. I 
ovoga da su istukli odbornici protiv kojih da se je bio pritužio jer mu nisu htje- 
li dati određene deke“ (str. 275). Validžić je autor 35 knjiga (među kojima su 
najmanje četiri iz povijesti) 1 oko 500 priloga u listovima i časopisima. Navest 
ćemo samo neke: Prominjske obljetnice; Na iverju moje ime piše; Od zore do 
sumraka (1990.); Od Hrvatske do Kine (putopisi, 1988.); Filozofsko osmišlje- 
nje povijesti, I. Augustin i Hegel, 1983., II. Marx i Engels (1983.); Izabrane 
pjesme (1976.); Hrvatske zemlje znamen (1976.); Duh — misao — svijet (ciklo- 
stil, 1969.). Srce najveće majke (1968.). 

Izvori: Petar Bezina, Ljetopis samostana Sv. Lovre u Šibeniku (1923.-1945.), Split: vlast.nakl. 1996. 
Nikola Adžija, Dnevnik 1941.-1950., Drniš: ogranak Matice hrvatske, 2005. 

List Promina, str. 47., Dizdar Zdravko, Zivotni miljokazi Mirka Validžića Celkanovića 
prominjskog književnika i kamenovanog župnika, Pazin 1996. 


308. VINKO VALIDŽIĆ, iz Promine. Bio predsjednik Saveza sindikata Hrvatske. 


309. Dr. sc. ZORAN VATAVUK, dr. med., specijalist oftalmologije iz Drniša. Ro- 
đen 22. 4. 1962. u Šibeniku. Sin pok. geometra Petra Vatavuka, rodom iz Karali- 
ća i Anke, rođ. Bačić iz Brištana (Miljevci, Drniš). Djetinjstvo proveo u Drnišu, 
gdje je i završio osnovnu školu. Srednju školu završio u Splitu. Studirao medicinu 
u Splitu i Zagrebu, diplomirao na Medicinskom fakultetu u Zagrebu 1987. Iste 
godine zaposlio se u Domu zdravlja Drniš gdje, po obavljenom pripravničkom 
stažu, radi kao liječnik opće prakse. Od 5. mjeseca 1991. do 10 mj. 1993. sudi- 
onik u djelovanju saniteta HV. Potom odlazi na specijalizaciju iz oftalmologije 
na KB „Sestre milosrdnice“ u Zagrebu. Specijalizaciju završava 1996. kada se 
zapošljava na Klinici za očne bolesti iste bolnice. U struci je od njegova poseb- 
nog interesa bolest stražnjeg očnog segmenta. Usavršavao se u zemlji (Klinika za 
očne bolesti KBC Zagreb) i u inozemstvu (Pecs, Munchen, Berlin, Barcelona...). 
Stekao doktorat iz medicine i zdravstva obranivši disertaciju: ,,Uloga laserskog 
baraža u spriječavanju retinalnih komplikacija nakon vađenja silikonskog ulja iz 
oka“ (2006.) na Medicinskom fakultetu Sveučilišta u Zagrebu. Za znanstvenog 
suradnika biran 2007., a za višeg znanstvenika 2013. na Medicinskom fakultetu u 

Zagrebu Uspješno savladao i položio program prve generacije polaznika (2005.- 
2007.) „European Leadership in Ophthalmology“. Biran za naslovnog docenta na 
Medicinskom fakultetu u Osijeku (2009.) i još ranije (2007.) za docenta na ERF u 
Zagrebu i za profesora na Zdravstvenom veleučilištu (2008.). Predaje kolegij Imu- 
nologija oka na doktorskom studiju Biomedicina i zdravstvo Sveučilišta u Zagre- 
bu. U znanstveno-nastavno zvanje izv. profesor izabran na Medicinskom fakultetu 
u Zagrebu. Kroz puna dva desetljeća sudjeluje na svim kongresima ODH, na koji- 
ma nastupa s priopćenjima. Na više međunarodnih skupova pozvani je predavač. 
Zoran Vatavuk objavio je više od 40 radova (što autorskih, što u suautorstvu), od 
kojih je više od 30 u časopisima citiranim u Current Contentsu. Radove objavljuje 
u časopisima: Human Molecular Genetics, Nature genetics, Investigative ophthal- 
mology & visual science, Collegium antropologicum, Croatian Medical Journal, 
British Journal of ophthalmologiy, Acta medica Croatica i dr. Pročelnik je Zavoda 
za bolesti mrežnice od 2006., a predstojnik Klinike za očne bolesti KBC ,,Sestre 
milosrdnice“ od 2014. Od godine 2018. predsjednik Hrvatskog društva za oftal- 
mologiju Hrvatskog lječničkog zbora. Obnovio — zajedno s kolegama — poliklini- 
ku u Klinici za očne bolesti KBC ,,Sestre milosrdnice“. 


Izvor: Web stranice visokih učilišta. 


310. JAKOV VIDOVIĆ, političar i politolog, rođen u mjestu Gradac, Drniš, 


gdje je završio osnovnu školu. Učiteljsku školu završio u Šibeniku. Bio član 
Kotarskog komiteta NOH Šibenik i predsjednik Općinskog komiteta NOH 
Drniš početkom šezdesetih godina, potom diplomirao na Fakultetu političkih 
nauka u Zagrebu. Radio u Savezu sindikata Hrvatske kao sekretar Komisije 
za samoupravljanje, u Saboru SR Hrvatske kao šef Kabineta predsjednika Sa- 
bora (J. Bilića, J. Ugričića i dr.). Drugi po redu urednik De/egatskog vjesnika 
SFRJ i Sabora SRH koji je izlazio kao dvotjednik samostalno i kao prilog 
dnevnog lista Vjesnik 1975. — 1990. Umro u Zagrebu. 


311. Dr. sc. ROBERT VISIANI, botaničar, liječnik i akademik (Šibenik, 9.4. 

1800.-Padova, 4. 5. 1878.). U Šibeniku je završio osnovnu školu i počeo gi- 
mnaziju koju završava u Splitu. Potom upisuje studij medicine u Padovi koji 
završava diplomom doktora medicine i kirurgije 1822. godine. Na tom Medi- 
cinskom fakultetu je asistent sljedeće četiri godine, u kojemu razdoblju objav- 
ljuje i prve književne radove. Godinu prije nego se vratio u Šibenik 1827., 
objavio je Ogled dalmatinskog bilja. Djeluje cijelo sljedeće desetljeće kao li- 
ječnik u Kotoru. U Drnišu je liječnik od 1830. do 1835. (i to je temeljni razlog 
što je uvršten u Leksikon Drnišana). Zatim je godinu dana liječnik u Budvi. 

Obilazio je krajeve po Dalmaciji bogate raznolikim biljem. Godine 1837. od- 
lazi u Padovu gdje je redoviti profesor na Katedri botanike Medicinskog fakul- 

teta, utemeljitelj i upravitelj Botaničkog vrta padovanskog Sveučilišta. Taj se 
vrt smatra najstarijim botaničkim vrtom na svijetu. Životno mu je djelo Flora 
dalmatica u tri sveska (I — 1842., II 1847.1 IN 1852.) objavljene u Leipzigu. 
Kasnije su kao dopune tiskane još tri knjige, ovoga puta u Veneciji, od kojih 
treća posthumno 1882. Objavio je sedamdesetak znanstvenih i stručnih radova. 
Više o njemu u: Ogled dalmatinskog bilja, Split 1978. (tu je sadržana njegova bibliografi- 
ja); Zbornik Roberta Visianija Sibenčanina, Sibenik 1983.; Livaković, 2003., str. 492-493. 

312. Dr. sc. MARKO VIŠIĆ, doktor klasičnih znanosti. Rođen 18. 1. 1942. u 
Ključu, Miljevci, Drniš. Otac nadimkom Pemac iz Ključa (Miljevci), Drniš, 
a majka Velka Ivić iz Drinovaca (Miljevci), Drniš. Osnovnu školu završio u 
Drinovcima. Diplomirao na Odjeljenju za klasične studije na Fil. fakultetu 
u Beogradu 1966. godine. Magistrirao na istom Odjeljenju u ožujku 1971. 
Doktorirao na Filozofskom fakultetu Sveučilišta u Zagrebu u siječnju 1989. 
Istražuje kulture i civilizacije drevnog Bliskog istoka. Objavio oko 200 ra- 
sprava, eseja, studija, monografija i prijevoda književnih i filozofskih djela 
(preveo, npr. knjigu Aristotel, Retorika, Zagreb, Naprijed). Klasični filolog, 
univerzitetski profesor. 


313. MIRO VIŠIĆ, narodni heroj, rođen u Kninu 1919., gdje mu je otac bio pekar. 
Otac Stipan rođen u Ključu (Miljevci), Drniš. Otac je poslije Knina bio pekarski 
radnik u Šibeniku gdje se Miro školovao. Miro je osmi razred gimnazije zavr- 
šio odličnim uspjehom i bio oslobođen mature. Upisao je Filozofski fakultet u 
Zagrebu, odakle je 1939., zbog revolucionarnog rada, protjeran. Bio sekretar 
Okružnog komiteta SKOJ-a za Sjevernu Dalmaciju. U NOB odlazi s Prvim ši- 
benskim odredom 12. 8. 1941. preko Miljevaca i Promine u Bosnu. Negdje 
polovinom 1942. postao je političkim komesarom bataljona ,,Starac Vujadin“, 
a početkom 1943. politički komesar 3. dalmatinske brigade. Poslije 5. ofenzive 
bio je polit. komesar 1. bataljona 2. dalmatinske brigade. Doprinio je proboju 
bataljona na Zelengori. Poginuo je kao 24-godišnjak na planini Ozrenu 17. 7. 
1943. od njemačkog mitraljeza. Narodnim herojem proglašen 27.11. 1953. 

(Vidjeti knjigu Narodni heroji Jugoslavije II (N-Z), 1975. 

314. Fra MIJO VRANJKOVIĆ (FRANKOVIĆ), provincijal (Širitovci, Miljevci, 
Drniš, 1770. — Visovac, 1818.). U franjevački red stupio 1791. na Visovcu, a za- 
vjetovao se 1795. u Šibeniku. Obavljao službe lektora teologije, definitora i tajnika 
Provincije Presvetog Otkupitelja. Bio provincijal Franjevačke provincije Albanije. 

Izvor: Šime Samac, Franjevci Miljevaca, zupa-miljevci.com 

315. STOJAN STOJKO VRANKOVIĆ, košarkaš, olimpijac, rođen 22.1.1964. 
u Drnišu, visok 218 cm. Na mjestu centra igrao za Zadar (1980.-1989.), Aris iz 
Soluna (Grčka 1989.-1990.), Boston Celticse (SAD 1990.-1992.), Panathinaikos 

(Atena) 1992.-1996., Minnesota Timberwolves (SAD) 1996.-1997., LA Clippers 
1997.-1999., i Fortitudo Bologna 1999-2001. Nastupao za reprezentaciju Jugo- 
slavije 1986. u Madridu (bronca), 1988. u Seulu nastupao za košarkašku repre- 
zentaciju Jugoslavije koja je osvojila srebrenu medalju. Na Olimpijskim igrama 
u Barceloni 1992. nastupao za reprezentaciju Hrvatske kada je također osvojena 
srebrena medalja. Nastupao za reprezentaciju Hrvatske na EP 1993. (bronca) i u 
Ateni 1995. (bronca), a na Olimpijskim igrama 1996. u Atlanti Vranković nastupa 
za reprezentaciju Hrvatske. Bio je dopredsjednik Hrvatskog olimpijskog odbora 
2004.-2008., a od 2005. do 2010. predsjednik Hrvatskog kluba olimpijaca. Danas 
obavlja dužnost predsjednika Hrvatskog košarkaškog saveza. 


Izvor: J. Gizdić, Hrvatski olimpijci... , str. 30, 33, 34 


316. Fra IVAN VUCIĆ (,,fra Ivan od Knina“), provincijal i vojni kapelan iz Promine, 


kako piše V. Kapitanović, iako i sam navodi da se Vucić „nazivao iz Knina“. 
Vucić se rodio 1. 6. 1696., a kršten je 6. 6. iste godine kada dobiva ime Marko. 
Njegov otac je Luka Vucić, a majka Slavka. I otac i dva strica sudjelovali su u 
borbama protiv Turaka u kojim mu je stric Marko i poginuo kod Strmice. Fra 
Ivan Vucić (Marko) stupio je u franjevački novicijat na Visovcu 1713. Pošto je 
zaređen za svećenika, tri je godine propovijedao po Slavoniji. Tadašnji provincijal 
Bosne Srebrene fra Petar Lašvanin šalje ga u Banja Luku gdje su ga Muslimani 
premlatili i zadržali u zatvoru mjesec dana. Potom ga Uprava Provincije šalje 
na daljnje školovanje u Italiju. Po završetku studija filozofije i teologije, general 
Franjevačkog reda proglasio ga je lektorom i propovjednikom. U Padovi se 
upoznao s generalnim inkvizitorom A. Lisottijem kod kojega je prevodilac za 
hrvatki jezik. Dobio je mjesto vojnog kapelana u regimenti Antuna Kumbata. 
Nešto kasnije dobio proširenje ovlasti i biva proglašen istrebljivačem heretika i 
shizmatika te kapelanom pješadije i hrvatskih konjanika. Na osnovu arhivskih 
istraživanja, Kapitanović je utvrdio da se kretao sljedećom rutom: Padova, 
Venecija, Treviso, Vicenza, Bredcia, Crema, Bergamo, Udine i Rovigo. Kod 
osnutka provincije 1735. godine, Vucić je imenovan provincijskim definitorom. 
Nešto kasnije provincijski vikar, pa provincijal Franjevačke Provincije Presv. 
Otkupitelja od 1748. do1751. Doduše, čekao je godinu dana na potvrdu izbora 
od nadležnih vlasti u Veneciji i Rimu (jer su mu neke kolege osporavale izbor). 
Profesor teologije. Natjecao se za skradinskog biskupa, ali nije izabran/postavljen. 
Za svoje djelovanje Vucić je dobitnik više priznanja i pohvala kako od civilnih 
tako i od crkvenih vlasti. Putovao je na opći kapitul franjevaca u Španjolsku 
(Valladolido, 1739/1740.). Umro 13. 6. 1766. 


Izvori: V. Kapitanović, Franjevci kao vojni kapelani u mletačkoj vojsci, Kačić, XVI/1984., 

str. 161-190. 
J. Soldo, Djelovanje franjevaca..., Kačić, XVIL/1985., str. 315. 

317. EDA VUJEVIĆ, rođena Jelić, novinarka, urednica i književnica. Rođena 
2. 9. 1961. u Kninu. Osnovnu školu pohađala u Biočiću i završila u Siveri- 
ću. Gimnaziju u Kninu. Diplomirala na Pravnom fakultetu u Splitu. Radi kao 
novinarka ili urednica u Slobodnoj Dalmaciji od 1990. Objavila knjige: Na 
čekanju s Filomenom Pravdić; Miris ribe (1994.); Droga — opća opasnost 
(1995.); Dječja soba (2001.), Dedal na iglama , u suautorstvu s Damirom 
Pilić (2005.), U sfinginoj sjeni (2008.)... Dobitnica nagrade “Miljenko Smoje” 
2016. kao novinarka godine. 


318. Dr. sc. SLAVKO VUJEVIĆ, red. profesor, rodom, iz Štikova, Drniš, redoviti 
profesor na FESB-u Sveučilišta u Splitu. Osnovnu školu završio u Štikovu i Si- 
veriću. Završio gimnaziju „Ivan Meštrović“ u Drnišu 1977. Diplomirao na Fa- 
kultetu elektrotehnike, strojarstva i brodogradnje (FESB) u Splitu 1981. Magi- 
strirao na Elektrotehničkom fakultetu u Zagrebu 1987. Doktorirao na FESB-u u 
Splitu 1994., iz područja tehničkih znanosti, polje elektrotehnika, grana elektro- 
energetika. Područje njegovog znanstvenog interesa: Teorijska elektrotehnika, 
Numeričko modeliranje elektromagnetskih pojava, Zaštita od munje i uzemlji- 
vački sustavi, Elektromagnetska kompatibilnost i Električni strojevi i transfor- 
matori. Zaposlen na FESB-u u Splitu od 1982. na Zavodu za elektroenergetiku. 
Šef Katedre za teorijsku elektrotehniku i inžinjerko modeliranje. Izabran u rujnu 
2009. za redovitog profesora u trajnom zvanju. Bio prodekan za znanost (2000.- 
2002.) i za nastavu (2002.-2004.). Objavio više od 80 znanstvenih radova. 


319. NIKICA VUKAŠIN, sportski novinar. Rođen u Drnišu 1943. Član Sportske 
redakcije Vjesnika (Zagreb) puna tri desetljeća (1968.-1998.). Zatim u zagre- 
bačkom Jutarnjem listu. Kao novinar izvještavao sa svjetskih prvenstvava u no- 
gometu (1974, 1990., 1998. 2002.), te s europskih prvenstava (1984. i 2004.). 
Neko vrijeme uređivao list Hajduk. Suautor je monografija o Hajduku, te je bio i 
voditelj press-službe Hajduka. Dobitnik je Nagrade za životno djelo (2003.) koju 
mu je dodijelio Zbor hrvatskih sportskih novinara. Umro u Splitu, veljače 2019. 


320. IVAN VUKIĆ — NIPER, umirovljeni brigadir HV. Rođen u Unešiću, Dr- 
niš. Bio u 113. šibenskoj brigadi i zapovjednik 142. drniške brigade. Poslije 
Domovinskog rata zapovjednik 625. pješačke brigade do 2002. godine kada 
odlazi u mirovinu. Dopredsjednik HVIDR-e. Od 2016. godine, Vukić je za- 
mjenik ministra branitelja, odnosno državni tajnik u Ministarstvu branitelja 
Republike Hrvatske. . 

Izvori: Slobodna Dalmacija, 24. 1. 2016.; Šibenski portal, 25. 3. 2016.; Šibenski, 14. 6. 2018. 


321. Dr. sc. IVAN VUKOVIĆ, ekonomist. Rođen u selu Dubravice kod Skradina 
7. 8. 1943., od oca Ivana, ali je njegova majka Luca Pletikosa iz Brištana, Dr- 
niš. Završio osnovnu školu u Dubravicama i Skradinu, a srednju u Šibeniku. 

Diplomirao na Fakultetu političkih znanosti u Zagrebu 1968., magistrirao na 
Fakultetu ekonomskih znanosti u Zagrebu 1985., a doktorirao na Fakultetu 
političkih nauka u Beogradu 1987. Tema doktorske radnje: ,,Princip dohotka 
i slobodne razmjene rada u visokoškolskom obrazovanju“. Zaposlio se na Te- 
leviziji Zagreb (danas HTV) 1968., gdje radi do 1972., potom se zapošljava u 
Republičkoj zajednici za financiranje usmjerenog obrazovanja Hrvatske gdje 
radi do 1990. Prelazi u znanstvenu jedinicu Republičkog zavoda za unapre- 
đenje školstva gdje ostaje do 1994. Od 1. 10. 1994. radi na hotelijerskom fa- 
kultetu u Opatiji kao izvanredni profesor iz područja ekonomije i nacionalnog 
gospodarstva. Pored toga od 1972. do 1986. predavao je na Višoj tehničkoj 
školi „Nikola Tesla“ u Zagrebu, a od 1977. do 1986. na Akademiji za kazali- 
šte, film i televiziju (danas ADU) u Zagrebu. Objavio je više od stotinu znan- 
stvenih i stručnih radova iz ekonomije, ekonomike obrazovanja i iz područja 
menadžmenta. Objavio je knjige: Visokoškolsko obrazovanje i društveno-eko- 
nomski razvoj (1989.); Ekonomski preobražaj obrazovanja (1992.); Financi- 
ranje visokoškolskog obrazovanja u Europi: ulaganje u ljudsku inteligenciju 
(1995.); Ekonomika poduzetništva u hotelijerstvu (1999.); Ekonomija u per- 
spektivi (2001.) i Europska ekonomija (2003.). Oženjen i otac dviju kćeriju. 
Živio u Zagrebu gdje je i umro, te sahranjen na Mirogoju. 

Izvor. Livaković, str. 506.; osobna dokumentacija autora 

322. Dr. sc. IVAN VUKUŠIĆ, docent. Rođen 1985. u Šibeniku. Roditelji iz Dr- 
niša gdje je završio osnovnu i srednju školu. Diplomirao na Pravnom fakultetu 
u Splitu 2007. Položio pravosudni ispit 2011. Nakon završenog postdiplom- 
skog specijalističkog studija završio i doktorski studij na Pravnom fakultetu u 
Zagrebu, te doktorirao 2014., obranivši tezu „Razgraničenje pripremnih radnji 
i pokušaja u teoriji i sudskoj praksi“. Predaje nastavne predmete Kazneno pra- 
vo (obvezni), Poredbeno kazneno pravo i Organizirani kriminalitet (izborni). 
Djeluje na Katedri za kazneno pravo, odnosno Zavodu za kaznene znanosti 
Pravnog fakulteta u Splitu. 


Z 


323. EDI ZELIĆ, novinar Slobodne Dalmacije. Podrijetlom iz Promine. 


324. Fra STJEPAN ZLATOVIĆ (Šibenik , 10. 10 1831. — Šibenik, 11. 3. 1891.). 
Povjesničar i arheolog. Otac Petar i majka Jela Zlatović, rođ. Jušić (Iljadica) 
imali su devetero djece, a fra Stjepan (na krštenju Šimun) je peti sin po redu. 
U Splitu je — putujući iz Šibenika — polagao „razred po razred niže gimnazije“: 
prvi je položio 1846. a četvrti 1849. Na Visovcu završava 5. i 6. razred, a 7. 18. 

u Zaostrogu. Godinu novicijata proveo je u Živogošću 1851/1852. Dalje se ško- 
lovao na franjevačkim učilištima u Šibeniku i Makarskoj. Zaređen za svećenika 
u listopadu 1854. 

Početkom 1857. Zlatović je župnik Lišana, a 1858. u Krkoviću, potom je 
od početka 1859. župnik (do početka 1863.) i gvardijan u Kninu (od listopa- 
da 1860. do listopada 1863.), gvardijan u Sinju (od listopada 1863. do kraja 
1866.). Na početku 1867. već je župnik u Danilu, a 1. 1. 1871. nalazi se, kao 
dekan, u Drnišu. U Drnišu je ujedno bio upravitelj pučke škole i kotarski nad- 
zornik pučkih škola. Iz toga razdoblja sačuvan je dokument u kojemu je nje- 
gov ukor drniškoj učiteljici A. Stipančić (u ženskoj školi) stoga što se navečer 
maškarala i tako obučena ,,do kasno u noć lutala po varošu!“. Zato je Zlatović 
posljednji put opominje u nadi da će se dostojno vladati kako i dolikuje goje- 
nici „zavoda dubrovačkih Ančela“. Krajem 1873. on je gvardijan na Visovcu, 
gdje je 1876. organizirao grandioznu proslavu 300. godišnjice Gospe Visovač- 
ke i 200. godišnjicu povratka franjevaca na Visovac (iz Šibenika). Potom je u 
Splitu od početka 1878. gdje je na dužnosti ekonoma Provincije. U studenome 
1883. nalazi se u samostanu Sv. Lovre u Šibeniku . 

Bio je arheolog, povjesničar, objavljivao je povijesne izvore, a iskazao 
se i kao pripovjedač. Najpoznatije njegovo djelo je Franovci Države presv. 
Odkupitelja i hrvatski puk u Dalmaciji, Zagreb, 1888. Kao arheolog amater, 
boraveći u Danilu, sakupljao je razne arhološke predmete, slao ih muzejima 
i o tome pisao. Proučavao je topografiju između Zrmanje i Cetine i pokuša- 
vao rekonstruirati ceste iz rimskog razdoblja. On je poradio na tome da Lujo 
Marun bude premješten iz Drniša (gdje je bio kapelan) u Knin za župnika 1 
savjetovao ga da se bavi istraživanjem ,,hrvatskih starina u kninskoj okolici“ 
(Kosor, 1967.). Sam je proučavao Ključice i objavio rad Gradina Ključice na 
Čikoli (1885.). 

Na Visovcu je, kao gvardijan, počeo pisati povijesne rasprave. Objavio je 
spomenicu Tristogodišnjica samostana Blažene Gospe na Visovcu u Dalmaci- 
ji, Zadar, 1876. Nanizao je u cjelini dosta izvještaja, rasprava i manjih članaka 
značajnih za povijest Dalmacije i Hrvatske. Ogledao se i kao pripovjedač i 
objavio sedam pripovjedaka. Najuspjelijom njegovom pripovijesti smatra se 
Vukodlak i župnik (1891.) za koju je crpio građu iz Danila. 

Bibliografiju radova Zlatovića (na str. 297-302) donosi Karlo Kosor u radu — O. fra 
Stjepan Zlatović, Kačić, 1/1967., str. 205-303 


325. Dr. se. IVAN ZORIČIĆ, professor emeritus. Rođen 26. 2. 1937. u Pakovu 
Selu, Drniš. Diplomirao na Filozofskom fakultetu u Zadru hrvatski jezik i 
ruski jezik, magistrirao na Filozofskom fakultetu u Zagrebu. Doktorat iz po- 
dručja filologije obranio na Filozofskom fakultetu u Rijeci. Radio u osnovnoj i 

srednjoj školi u Puli. Godine 1978. vanjski suradnik na Pedagoškoj akademiji 
u Puli, a od 1980. u stalnom radnom odnosu na Akademiji, kasnije Filozof- 
skom fakultetu u Puli. Predavao hrvatski standardni jezik. Od 1988. docent, 
od 1993. izvanredni, a od 1999. redoviti profesor. U dva navrata bio prodekan 
Pedagoškog fakulteta u Puli, a u razdoblju 1994.-1998. u dva uzastopna man- 
data bio dekan Filozofskog fakulteta u Puli. Objavio najmanje pet knjiga i više 
desetaka radova. Nakon umirovljenja 2007. izabran za professora emeritusa. 


Izvor: časopis Tabula, br. 9/2011. 
326. JOSIP (ANTE) ZORIČIĆ, stožerni brigadir. Rođen 22. 6. 1946. u selu Ra- 


donić, Drniš. Odlikovan Spomenicom Domovinske zahvalnosti. Umirovljen 
27.2. 1996. Ratni vojni invalid. Živi u Radoniću. 


327. Fra MATE ZORIČIĆ (Pakovu Selo, Drniš, 1721. ili 1723. - Šibenik 12. 

7. 1783.). Kršteno mu je ime bilo Luka. Novicijat je počeo u osamnaestoj 
godini, 1741.g. i proveo tu godinu na Visovcu (do srpnja 1742.). Filozofiju 
je završio u Makarskoj, a teologiju najvjerojatnije u Šibeniku. Nije poznato 
što je sve i gdje radio. Poznato je da je klerik u Šibeniku (1746.), magister 
gramatike i lektor moralke (1754.) također u Šibeniku, te da potkraj lipnja 
1755. kao lektor teologije putuje — za osobne potrebe — u Dubrovnik. Uprava 
provincije šalje ga 1757. g. u Veneciju da se natječe za (općeg) lektora (tj. pro- 
fesora na općim učilištima franjevačkog reda, a ne samo njegove Provincije). 
Po povratku iz Venecije u Šibeniku je šest godina lektor moralke. Župnik je 
u šibenskom Varošu od 1763. do 1771. Godine 1770. izabran je za definitora 
Franjevačke Provincije Presv. Otkupitelja. Gvardijan je samostana Sv. Lovre 
u Šibeniku 1776. Zadnje godine života proveo je u Šibeniku gdje je i umro. 
Objavio je četiri djela: Osmina dilovanja duhovnoga (Jakin/Ankona, 1765.); 
Aritmetika u slavni jezik ilirički, sastavljena i na svitlost data za korist tar- 
govcza, i vladahocza kuchgnega istoga naroda, (Jakin 1766.); Zrcalo različiti 
događaja oliti prilika (knjiga I. I II., Mleci, 1780.); Uprava mnogo korisna 
ispovidnika (Mleci, 1781.) i neka druga djela. Iako je u njegovom vremenu 
službeni jezik u Dalmaciji bio talijanski (Mletačka Republika), a u Katoličkoj 
crkvi latinski, on je sva svoja djela pisao hrvatskim jezikom. 

Ostavio je nekoliko djela i u rukopisu. Najopsežnije mu je rukopis Bogo- 
ljubni nahuk (u dva sveska, ukupno 1487 stranica, od kojih su 94 zagubljene). 
Pored toga sačuvana su još dva djela: Ogledalo prisvitlog i ponosnog vjero- 
vanja vlastelina Jure Castriochianina, rečenog Scenderbegga (1752.) i dvo- 
dijelni rukopis od čega prvi dio ima naslov Ogledalo svoji velikih mesctara 
od Jeruzalema, a drugi dio je naslovljen Imena velikih mesctara, i vojevagne 
redovnika od kad dođoše na Maltu do 1697. 

Zoričićeva Aritmetika (1766. tiskana, a napisana 1756.) druga je aritmetika 
uopće na hrvatskom jeziku (iako je on sam mislio da je prva). Sastavljena je 
— kako je sam na naslovnoj korici knjige napisao — ,,za korist trgovaca i vlada- 
hoca kućnega“ jezika iliričkoga. Pisana je dakle, za praktične namjene i ima 
karakter udžbenika. Danas je ona prevladana razvojem matematičke znanosti, 
ali u doba tiskanja knjiga nije zaostajala za takvim djelima u drugih europskih 
naroda „čak i bolje od njih“ odgovara namjeni (Ž. Dadić). 

Izvori: Livaković, str. 517-518. 
Mijo Caleta, Zoričićeva aritmetika, Kačić 16/1984., str. 83-98.; 
J: akov Udovičić, „Boggogliubni nahuk ,, fra Mate Zoričića; Kačić, 16/1984., str. 99-126; 
Zarko Dadić, Povijest egzaktnih znanosti u Hrvata, Zagreb 1982. I., str. 257-264. 


328. MILAN ZORIČIĆ, slikar i arhitekt. Rođen 1955. u Drnišu, ali još u djetinj- 
stvu preseljava u Knin gdje završava osnovnu školu i gimnaziju. Diplomirao 
arhitekturu na Sveučilištu u Zagrebu. Za njegovu prvu slikarsku samostalnu 
izložbu održanu 1975. u Zagrebu, predgovor je napisao akademik Andro Mo- 
horovičić. Izlagao je u Zagrebu, Splitu, Šibeniku, Zadru, Kninu, Karlovcu i 
drugdje. Slikao je u olovci, ugljenu, tempere i ulju. Od 1990. izrađuje freske u 
Italiji za sakralne objekte. Desetak godina kasnije (2001.) u Milanu je suosni- 
vač grupe ,,Metarazionalita“. Od tada pri izradi većine slika primjenjuje tehni- 
ku affresco strappato. I u Bergamu i u Kninu ima atelijere za to. S grupom iz 
Milana izlaže u Italiji, Kini, SAD-u. 


A-A 


Z 


329. KREŠO ŽIVKOVIĆ, kirurg, primarius. Rođen u Badnju, Drniš 1929. 
Umro u Badnju 28. 10. 1989. Livaković navodi da je prvi liječnik Šibenske 
bolnice koji je objavio jednu monografiju — ehinokokoza čovjeka, 1983. Ističe 
da posebnu vrijednost ima njegovo djelo Bibliografija znanstvenih i stručnih 
radnji liječnika iz bolnice u Šibeniku od 1883.-1982. godine, Šibenik 1983. 
„prvo takva sadržaja u stogodišnjem djelovanju šibenske bolnice“. Ovo bi 


mogli biti razlozi da ga se uvrsti u knjigu Poznati Drnišani. 
Izvor: Livaković, str. 527. 


330. Ing. ZDRAVKO ŽIVKOVIĆ, dipl. ing. arhitekture. Rođen 1948. u Rado- 
niću, Drniš. Osnovnu školu završio u Radoniću i Unešiću. Maturirao u Građe- 
vinskom školskom centru u Splitu. Studirao i diplomirao na Arhitektonskom 
fakuletu u Zagrebu 1973. godine. Kraće vrijeme radi u građevinskoj operativi, 
a od 1974. u tadašnjem Republičkom zavodu za zaštitu spomenika kulture 
od 1995., Uprava za zaštitu kulturne baštine Ministarstva kulture RH, gdje je 

umirovljen 2014. godine. Pohađao je Poslijediplomski studij graditeljskog na- 
sljeđa u organizaciji Sveučilišta u Splitu i Arhitektonskog fakulteta u Zagrebu. 
Radio je i na međunarodnim projektima sustavnog istraživanja tradicijskog 
graditeljstva Hrvata u Mađarskoj. Član je i radne skupine Zajednice Alpe- 
Jadran u okviru projekta Povijesna središta. Bavi se znanstvenim i publici- 
stičkim radom, a objavio je više od 150 radova i članaka u časopisima, knji- 
gama i novinama (domaćim i inozemnim) s temama zaštite kulturne baštine 
i arhitektonske kritike. Izučavao je tradicijsko (narodno) graditeljstvo diljem 
Hrvatske. Na tu je temu objavio ediciju u tri sveska pod naslovom Hrvatsko 
narodno graditeljstvo, potom knjigu Tradicijsko graditeljstvo drniškog kraja, 
te knjigu Hrvatsko tradicijsko graditeljstvo (2013.). 


Izvor: Godišnjak Titius, br. 6-7/2013-2014., str. 615-616. 


331. KLARA ŽIŽIĆ, službenica Božja, poglavarica (ispod Promine, 1626. — Ši- 


benik, 1706.). Osnovala Družbu sestara franjevki od Bezgrješne u Šibeniku 
1673. godine. Krsno joj je ime Mara, a došla je u Šibenik „ispod Promine“. 
Sahranjena u crkvi Sv. Lovre u Šibeniku. U rujnu 2004. godine otvorena je ka- 
uza za proglašenje blaženom službenice Božje majke Klare Žižić. U Šibeniku 
je 2006. godine obilježena 300-ta obljetnica preminuća Klare Žižić, a održan 
je i znanstveni skup. Potom je objavljen zbornik. 


Izvor: Majka Klara Žižić i njezina Družba 1706.-2006. Zbornik proslave 300-te obljetni- 
ce preminuća službenica božje majke Klare Žižić, utemeljiteljice Družbe sestara franjev- 
ki od Bezgrješne (ur. s. Terezija Zemljić), Šibenik 2009. — 736 str. 

UDC: 929%(497.581.2Drniš) 
Original scientific paper 


MATERIAL AND CONTRIBUTIONS ABOUT 
KNOWN PEOPLE FROM DRNIŠ 


Summary: This paper explains first the spatial coverage (today S 
administrative organization of the territory of the Republic of 
Croatia) concerning the area of the City of Drniš and Oklaj, Ru- 
žić and Unešić. Then the criteria for inclusion of the “known/ 
famous people from Drniš” (scientists, writers, journalists and 
editors, prominent athletes and members of estates, actors and 
other prominent, well known and / or recognized individuals in 
various occupations and professions) are listed. Of course, those 
who are already represented in encyclopedias, lexicons, etc. are 
also included. 

In the second part, the alphabet of the well-known people from 
Drniš is presented with basic data and sources about them. 


Keywords: list form A-Z, material and contributions, criteria of 
incorporation, known people from Drniš, spatial coverage 

Lavoro scientifico originale 


LA STRUTTURA E LE CONTRIBUZIONI 
DEI NOTI A DRNIŠ 


Riassunto: Questo documento spiega la copertura spaziale (per 
l’organizzazione amministrativa del territorio croato d oggi), che 
si riferisce alla zona di Drniš e alle comuni di Oklaj, Ružić e 
Unešić. Poi sono presentati i criteri per l'inclusione nei “conos- 
ciuti di Drniš” (scienziati, scrittori, giornalisti e redattori, atleti 
di spicco e membri del mondo dello spettacolo, attori e altri pro- 
minenti, individue ben note e/o riconosciute in varie occupazioni 
e professioni). Naturalmente, sono inclusi anche quelli che sono 
già rappresentati nelle enciclopedie, nei lessici, ecc. 

Nella seconda parte è presentato l’alfabeto dei noti di Drniš con i 


dati di base e le fonti su di essi. 


Parole chiave: alfabeto, struttura, criteri per inclusione, noti di 
Drniš, copertura spaziale 

